
Ai putea supraviețui în 
sălbăticie, de unul singur, 
când toți cei din jur fac 
tot ce pot ca să nu apuci 
dimineața următoare? 


„În cei zece ani de când lucrez cu cărțile, nici o serie pentru 
adolescenţi nu a stârnit atât de mult interes și entuziasm, nici 
măcar J.K. Rowling sau Philip Pullman.“ 

Publisher’ Weekly Children's Booksellers Blog 


„Așa cum m-aţi avertizat în scrisoarea care însoțea manuscrisul, 
acesta mi-a uzurpat complet viaţa... Timpul pe care îl rezerv pen- 
tru citit incepe întotdeauna când mă urc in pat... dar săptămâna 
asta n-am apucat să dorm!!! Sincer. N-am stins niciodată lumina 
inainte de 1 noaptea și în timpul zilei m-am gândit numai la 
eroina Katniss. Nu m-am mai simţit niciodată atât de tensionată 
și de implicată intr-un roman.“ 

NANCY J. JOHNSON, doctor în filozofie 


şi profesor la Western Washington University 


„Stilul, personajele, ritmul, totul este fantastic. Abia aştept să 
apară ca să le-o pot recomanda tuturor copiilor.“ 
GINNY COLLIER, Director Filială Biblioteca din Atlanta 


„Ţin să-mi alătur vocea la corespondenţa care abundă în mul- 
țumiri pentru Jocurile Foamei — ce carte fantastică! Am preluat 
viaţa altcuiva în timp ce îmi consumam fiecare minut liber din 
metrou/ din timpul muncii/ din ședințele plicticoase pentru a 
afla ce i se întâmplă lui Katniss. O lume descrisă superb, contu- 
rată într-un ritm excelent, cu evoluţie a personajelor și intrigă 
veridice, dar deosebit de surprinzătoare. Vezi fără incetare în 
minte filmul celor petrecute. Abia aștept să citesc următoarele 
două volume!“ 

ANDREW MEDLAR, Specialist în materiale 

dedicate tinerilor, Chicago Public Library 


„Mamă, ce poveste! Am fost răpită de la prima pagină. O medi- 
taţie profundă asupra sărăciei și a foamei — nu doar ale trupului, 
ci în primul rând ale inimii.“ 

LAURETTA NAGEL, librar Constellation Books 


SUZANNE COLLINS și-a început Cariera în 1991 ca scenarist de 
televiziune. A participat la crearea mai multor emisiuni de succes 
ale postului Nickelodeon, printre care The Mystery Files of Shelby 
Woo sau Clarissa Explains it All, nominalizate la Premiile 
Emmy. A scris mai multe episoade ale programelor pentru 
preșcolari Little Bear şi Oswald, de asemenea nominalizate la 
Premiile Emmy. La imboldul lui James Proimos, autor de cărți 
pentru copii, a debutat cu romanul Gregor the Overlander, pri- 
mul volum al seriei de mare succes Underland Chronicles, 
răsplătită cu numeroase distincţii și premii atât în Statele Unite, 
cât și în Marea Britanie. 

Jocurile Foamei, primul volum din trilogia cu același nume, s-a bu- 
curat de un succes enorm, atât de public, cât și de critică. A fost 
tipărit în nu mai puţin de 32 de țări in doar șase luni de la lansare, 
devenind un bestseller instant New York Times şi USA Today. 
Este recomandat de toate revistele de profil ca una dintre cele mai 
bune cărți ale anului 2008: Publishers Weekly, New York Times, 
Kirkus Review, School Library Journal, Booklist, LA Times, 
Barnes& Noble, Borders și Amazon. Drepturile de adaptare 
pentru marele ecran au fost recent achiziționate de casa de pro- 
ducții Lionsgate, scenariul urmând a fi scris de Suzanne Collins, 
regia aparținându-i Ninei Jacobson. 

PARTEA ÎNTÂI 


TRIBUTURILE 


Când mă trezesc, cealaltă parte a patului e 
rece. Degetele mi se întind, căutând căldura lui 
Prim, dar nu găsesc decât țesătura aspră a cu- 
verturii ce acoperă salteaua. Probabil c-a visat 
urât și s-a culcat în patul mamei. Bineinţeles c-a 
făcut-o. Azi e extragerea. 

Mă ridic într-un cot. În dormitor e destulă lu- 
mină ca să le pot vedea. Surioara mea, Prim, inco- 
vrigată pe o parte, înconjurată de trupul mamei, 
cu obrazul lipit de al ei. În somn, mama pare 
mai tânără, tot veştejită, dar nu epuizată. Faţa 
lui Prim e tot atât de proaspătă ca o picătură de 
ploaie, tot atât de încântătoare ca o primulă!, 
de la care îi vine numele. Și mama a fost cândva 
frumoasă. Sau cel puţin așa mi s-a spus. 


! Primrose, în limba engleză (n. tr.). 


Lângă genunchii lui Prim stă, păzind-o, cel 
mai urât motan din lume. Nasul strivit, o jumă- 
tate de ureche lipsă, ochii de culoarea dovleacului 
putred. Prim l-a botezat Buttercup’ susținând, 
cu insistenţă, că blana lui de un galben spălăcit 
seamănă la nuanţă cu acea floare. Motanul mă 
urăște. Sau, cel puţin, n-are incredere în mine. 
Cu toate că s-a-ntâmplat cu un an în urmă, cred 
că ţine minte cum am încercat să-l înec intr-o 
găleată când l-a adus Prim acasă. Un pisoi sfrijit, 
cu pântecele umflat de viermi și colcăind de pu- 
rici. Ulumul lucru de care aveam nevoie era încă 
o gură de hrănit. Dar Prim m-a rugat cu atâta 
stăruință, a și plâns, așa că a trebuit să-l primesc. 
Până la urmă, a fost OK. Mama l-a scăpat de 
viermi Și e un vânător de șoareci înnăscut. Oca- 
zional, prinde și câte un şobolan. Uneori, când 
curăț vânatul, îi dau lui Buttercup măruntaiele. 
A incetat să mă mai stupească. 

Măruntaie. Fără stupit. Mai aproape de dra- 
goste nu vom ajunge niciodată. 

Îmi dau picioarele jos din pat și le las să alu- 
nece în cizmele de vânătoare. Pielea suplă a luat 
forma gambelor mele. Îmi trag pantalonii, o că- 
mașă, imi indes sub o șapcă părul negru, împletit 


! Piciorul cocoșului, în limba engleză (n. tr.). 

intr-o coadă lungă, și îmi înșfac traista pentru 
provizii. Pe masă, sub un castron de lemn care o 
fereşte de șobolani flămânzi și de pisici la fel de 
hămesite, stă o bucată mică de brânză excelentă 
de capră, înfășurată în frunze de busuioc. E darul 
pe care mi l-a făcut Prim cu ocazia zilei extrage- 
rii. Îl pun cu grijă în buzunar în timp ce mă stre- 
cor afară. 

Zona noastră din Districtul 12, supranumită 
Filonul, mişună de obicei la ora asta de mineri 
care intră în schimbul de dimineață. Bărbaţi şi 
femei cu umerii gârbovi și încheieturile degete- 
lor umflate, dintre care mulți au renunțat de 
amar de vreme la strădania de a-și curăța praful 
de cărbune de sub unghii sau din creţurile fețe- 
lor scofâlcite. Însă astăzi străzile negre de zgură 
sunt pustii. Casele scunde, cenușii, au obloanele 
lăsate. Extragerea începe abia la ora două. Până 
atunci poți să şi dormi. Dacă poți. 

Casa noastră e aproape la marginea Filonului. 
Nu trebuie să trec decât pe lângă câteva porți 
inainte de a ajunge pe câmpul murdar numit 
Pajiştea. Un gard înalt, din plasă de oțel, cu 
bucle din sârmă ghimpată în partea de sus, se- 
pară Pajiştea de pădure, înconjurând, de fapt, în- 
treg Districtul 12. Teoretic, ar trebui să fie 
electrificat douăzeci și patru de ore din douăzeci 

și patru, ca barieră în calea animalelor de pradă 
din pădure - haite de câini sălbatici, pume sin- 
guratice, urși — care erau cândva o amenințare pe 
străzile noastre. Însă, de când suntem norocoşi 
dacă avem curent electric două sau trei ore pe 
seară, de obicei nu e nici un pericol dacă atingi 
gardul. Îmi acord totuși întotdeauna o clipă în 
care ascult cu atenţie, încercând să aud zgomotul 
care îmi spune că funcționează. În clipa asta e tă- 
cut ca o stâncă. La adăpostul unui pâlc de tufi- 
șuri, îmi sug burta și mă strecor printr-un ochi 
lărgit, de vreo şaizeci de centimetri, care e așa de 
ani de zile. Gardul are ma: multe puncte slabe, 
dar pe ăsta, fiind atât de aproape de casă, Îl folo- 
sesc mai mereu pentru a pătrunde în pădure. 
Imediat ce mă văd printre copaci, recuperez 
un arc și O tolbă cu săgeți dintr-un buştean scor- 
buros. Electrificat sau nu, gardul a reușit să țină 
mâncătorii de carne în afara Districtului 12. În 
pădure cutreieră nestingheriți, plus că mai ai și 
alte griji, cum ar fi șerpii veninoși, animalele tur- 
bate și lipsa potecilor. Dar e și mâncare, dacă ştii 
cum s-o găseşti. Tata știa şi m-a învăţat câte ceva 
inainte să fie făcut fărâme într-o explozie din 
mină. Nici măcar n-a mai rămas ceva de ingro- 
pat. Aveam unsprezece anı atunci. După cinci 

ani, încă mă mai trezesc din somn strigându-i 
să fugă. 

Deşi intrarea În pădure e ilegală și bracona- 
jul atrage cele mai severe pedepse, oamenii ar 
risca şi mai mult dacă ar avea arme. Dar cei mai 
mulți nu sunt destul de curajoși ca să se aventu- 
reze ieşind numai cu un cuţit. Arcul meu e o 
raritate, a fost meşterit de tata impreună cu alte 
câteva pe care le păstrez bine ascunse printre 
copaci, împachetate cu grijă în invelitori im- 
permeabile. Tata ar fi putut scoate bani buni 
vânzându-le, dar, dacă ar fi aflat autoritățile, ar 
fi fost executat public, pentru instigare la rebe- 
liune. Cea mai mare parte a Apărătorilor Păcii 
se fac că nu-i văd pe acei câţiva dintre noi care 
vânează, pentru că sunt tot atât de dornici de 
carne proaspătă ca oricine altcineva. De fapt, se 
numără printre cei mai buni clienți ai noștri. 
Dar ideea că există cineva care ar putea inarma 
Filonul e întotdeauna de neacceptat. 

Toamna, câțiva indivizi curajoşi se furișează 
in pădure să culeagă mere. Dar nu pierd niciodată 
Pajiştea din ochi. Stau intotdeauna suficient de 
aproape ca s-o poată rupe la fugă inapoi, în sigu- 
ranța Districtului 12, dacă se iveşte vreun necaz. 

- Districtul 12. Locul unde poți muri de 
foame în siguranţă, mormăi eu. 


Pe urmă arunc o privire grăbită peste umăr. 
Chiar și acolo, în mijlocul pusuetăţii, îți faci 
griji că ar putea trage cineva cu urechea. 

Când eram mai mică, o speriam de moarte 
pe mama din cauza vorbelor pe care le lăsam 
să-mi scape despre Districtul 12 şi despre con- 
ducătorii patriei noastre, Panem, aflați în orașul 
îndepărtat numit Capitoliu. În cele din urmă 
am înţeles că asta nu putea decat să ne aducă și 
mai multe necazuri. Așa că am învățat să-mi 
stăpânesc limba și să-mi aștern pe chip o mască 
nepăsătoare, astfel încât nimeni să nu-mi poată 
citi vreodată gândurile. Să-mi văd de treabă în 
liniște la şcoală. Să nu port decât conversații 
neînsemnate şi politicoase în piața publică. Să 
nu discut mare lucru în afară de afaceri în Vatră, 
piaţa neagră de unde îmi câștig cea mai mare 
parte a banilor. Până și acasă, unde țin mai 
puțin la bunele maniere, evit să ating probleme 
spinoase. Cum ar fi extragerea sau lipsa mâncă- 
rii sau Jocurile Foamei. Prim ar putea incepe 
să-mi repete vorbele și atunci unde-am ajunge? 

În pădure mă așteaptă singura persoană în 
prezenţa căreia pot fi eu insămi. Gale. Îmi simt 
mușchii feţei relaxându-se și pasul iuţindu-mi-se 
când urc dealul către locul nostru, un ieșind 
stâncos de deasupra unei văi. Un hățiș de mure 

ne fereşte de priviri indiscrete. Zâmbesc când îl 
văd așteptându-mă. Gale spune că nu zâmbesc 
decât în pădure. 

- Bună, Catnip, mă întâmpină el. 

Adevăratul meu nume e Katniss, dar, când i 
l-am spus prima oară, abia dacă l-am șoptit. Așa 
că el a crezut c-am zis Catnip. Pe urmă, când râsul 
ăla nebun a început să se țină după mine prin 
pădure, sperând să capete ceva de-ale gurii, Gale a 
făcut din Catnip! porecla mea oficială. În cele din 
urmă, am fost nevoită să omor râsul, fiindcă spe- 
ria vânatul. Aproape că mi-a părut rău, fiindcă nu 
era o companie neplăcută. Dar am obținut un 
preț bun pe blana lui. 

— Uite ce-am vânat. 

Gale ridică o franzelă în care e înfiptă o să- 
geată și eu râd. E o pâine adevărată, de la brută- 
rie, nu una dintre cele nedospite, compacte, pe 
care le facem din rația noastră de cereale. O iau în 
mână, scot săgeata şi îmi apropii nasul de gaura 
din coajă, inhalând mireasma care-mi umple gura 
de salivă. Pâinea de bună calitate, ca asta, e pentru 
ocazii speciale. 

- Mm, încă mai e caldă, spun. 


! Menta pisicii, în limba engleză (n. tr.). 

Probabil că s-a dus în zori s-o cumpere de la 
brutărie. 

— Cat te-a costat? 

- Numai o veveriță. Cred că bătrânul era sen- 
timental azi-dimineaţă, zice Gale. A catadicsit 
chiar să-mi ureze noroc. 

- E1, toţi ne simţim ceva mai apropiaţi astăzi, 
nu-i așa? spun eu, fără ca măcar să-mi întorc 
privirea. Prim ne-a lăsat ceva bun. 

Scot bucata de brânză. 

La vederea ei, expresia lui devine radioasă. 

- Mulţumesc, Prim. O s-avem un adevărat 
ospăț. 

Capătă brusc accentul de Capitoliu al lui Effie 
Trinket, femeia de o jovialitate maniacală care 
vine o dată pe an și ne citeşte numele extrase. 

- Era să uit! Jocuri ale Foamei fericite! 

Rupe câteva mure din tufişurile din jur. 

— Și fie sorții... 

Aruncă o mură spre mine, cu boltă înaltă. 

O prind în gură şi îi sparg pielița delicată 
cu dinții. Gustul dulce-acrișor îmi explodează 
pe limbă. 

— .„„întotdeauna de partea voastră! închei eu, 
cu tot atâta vervă. 

Trebuie să glumim, fiindcă altminteri ne-am 
ieşi din minţi de frică. În plus, accentul celor din 

Capitoliu e atât de afectat, încât orice ai spune 
sună caraghios. 

Îl privesc pe Gale scoțându-și cuțitul și tăind 
pâinea felii. Mi-ar putea fi frate. Păr negru, lins, 
piele măslinie, ba avem chiar și aceiași ochi 
cenușii. Dar nu suntem rude, cel puţin nu rude 
apropiate. De altfel, ce: mai mulți dintre mem- 
brii familulor care lucrează în mină seamănă 
unii cu alţii. 

De aceea, mama şi Prim, cu părul deschis la 
culoare și cu ochii albaştri, nu par niciodată să 
se afle la locul potrivit. Și chiar așa este. Părinții 
mamei făceau parte din clasa micilor negustori 
de la care cumpără oficialii, Apărătoru Păcii și, 
ocazional, câte un client din Filon. Aveau o spi- 
terie în zona cea mai frumoasă a Districtului 12. 
De vreme ce aproape nimeni: nu-şi poate per- 
mite să meargă la doctor, spiţerii sunt vindecă- 
torii noştri. Tata a ajuns s-o cunoască pe mama 
fiindcă în timpul vânătorilor lui aduna câteo- 
dată plante medicinale și le vindea magazinului 
ei, pentru a fi transformate în leacuri. Probabil 
că l-a iubit cu adevărat dacă şi-a părăsit casa, ve- 
nind în Filon. Încerc să-mi aduc aminte de asta 
atunci când nu pot vedea în ea decât o femeie 
care stă lângă mine, inexpresivă și inaccesibilă, 
în timp ce copiii ei ajung numai piele și os. Încerc 

s-o iert, de dragul tatei. Dar, ca să fiu sinceră, 
iertarea nu e genul meu. 

Gale unge felule de pâine cu brânza moale de 
capră, punând cu grijă câte o frunză de busuioc 
pe fiecare, în timp ce eu las tufele fără mure. Ne 
instalăm într-un ungher dintre stânci. În locul 
ăsta nu putem fi văzuţi, dar vedem clar valea 
unde forfotește viaţa verii, legume de adunat, 
rădăcini după care să sapi, peşti irizaţi de razele 
soarelui. Ziua e superbă, cu cer albastru şi o 
adiere ușoară. Mâncarea e grozavă, brânza pă- 
trunde în pâinea caldă și murele ne plesnesc în 
gură. Totul ar perfect dacă asta ar fi într-adevăr 
o sărbătoare, dacă ziua liberă ar însemna că pot 
să hoinăresc prin munţi cu Gale, vânând pentru 
cină. În schimb, va trebui să mergem în piață la 
ora două, așteptând să fie strigate numele. 

- Am putea s-o facem, știi, spune el, cu voce 
scăzută. 

- Ce să facem? întreb. 

- Să plecăm din district. Să fugim. Să trăim în 
pădure. Tu și cu mine, noi doi am putea reuși, 
zice Gale. 

Nu știu ce să-i răspund. Ideea e atât de absurdă. 

- Dacă n-am avea atâţia copii, se grăbeşte el 
să adauge. 

Bineînțeles că nu sunt copiii noștri. Dar e ca 
și cum ar fi. Cei doi frăpori ai lui Gale şi sora lui. 
Prim. Și le putem pune la socoteală și pe mamele 
noastre, cum s-ar putea descurca fără noi? Cine 
ar umple aceste guri care cer intotdeauna mai 
mult? Deşi amândoi: vânăm zilnic, încă mai sunt 
nopți când vânatul trebuie schimbat pentru un- 
tură, sau pentru pantofi, sau pentru lână, nopți 
când ne ducem la culcare cu maţele chiorăind. 

- Nu vreau să am copiii niciodată, spun. 

- Eu aş vrea. Dacă n-aş locui aici, zice Gale. 

- Dar locuieșu, ripostez, iritată. 

- Las-o baltă, mi-o întoarce el, răstut. 

Se pare că discuția a lunecat pe o pantă com- 
plet greşită. Să plec? Cum aș putea s-o părăsesc 
pe Prim, singura persoană din lume pe care sunt 
sigură c-o iubesc? Și Gale e devotat familiei lui. 
Nu putem pleca, aşa că de ce ne-am obosi să 
vorbim despre asta? Și chiar dacă am vorbit... 
chiar dacă am făcut-o... de unde-a apărut poves- 
tea asta despre copii? Între mine și Gale n-a exis- 
tat niciodată o legătură romantică. Când ne-am 
cunoscut, aveam doisprezece ani și eram coste- 
livă, iar el arăta deja ca un bărbat, deşi nu e 
decât cu doi ani mai mare decât mine. Am avut 


nevoie de mult timp ca să ne-mprietenim, să nu 

ne mai certăm la fiecare schimb de vânat și 
să-ncepem să ne ajutăm unul pe altul. 

În plus, el vrea copii. Lui Gale n-o să-i fie greu 
să-și găsească soție. Arată bine, e destul de puter- 
nic ca să muncească în mină și poate vâna. Îţi 
poţi da seama după felul în care şoptesc fetele 
intre ele când îl văd intrând în şcoală, spunân- 
du-și că și-l doresc. Asta mă face geloasă, dar nu 
din motivul la care s-ar putea gândi lumea. E 
greu să găseşti un partener bun pentru vânătoare. 

- Ce vrei să facem? îl întreb. 

Putem să vânăm, să pescuim sau să culegem. 

- Să pescuim în lac. Ne putem lăsa undiţele 
acolo cât mergem la cules în pădure. Să facem 
rost de ceva bun pentru diseară, spune el. 

Diseară. Se presupune că, după extragere, 
toată lumea sărbătorește. Și foarte mulți chiar o 
fac, de ușurare că le-au fost cruțați copiii pentru 
incă un an. Dar cel puţin două familii își vor 
trage obloanele, își vor încuia ușile și vor încerca 
să găsească o soluţie de a le supravieţui săptămâ- 
nilor dureroase ce vor urma. 

Ne descurcăm bine. Animalele de pradă ne 
ignoră într-o zi când prăzile mai ușoare și mai 
gustoase abundă. Către sfârșitul dimineții, avem 
o duzină de pești, o traistă de legume și, ca tro- 
feu, o plasă mare de fragi. Eu am găsit tufele, 

acum câțiva ani, dar Gale a avut ideea să le încon- 
jurăm cu plase de sârmă ca să le ferim de animale. 

În drum spre casă, ne abatem pe la Vatră, 
piața neagră care funcționează într-un depozit 
abandonat, unde se păstra cândva cărbunele. 
Când s-a găsit un sistem mai eficient, care îl 
transportă direct din mină către trenuri, Vatra a 
ocupat treptat locul. Într-o zi de extragere, la 
ora asta, cei mai mulți şi-au închis tarabele, dar 
activitatea e încă destul de intensă. Dăm cu 
ușurință șase peşti, căpătând în schimb pâine de 
bună calitate, și încă doi, pentru sare. Sae Unsu- 
roasa, bătrâna ciolănoasă care vinde cu castro- 
nul supă fierbinte dintr-un cazan uriaș, ne ia 
jumătate din legume, contra a două calupuri de 
parafină. Am putea obține un câştig ceva mai 
bun în altă parte, dar facem un efort ca să ne 
păstrăm bunele relații cu Sae Unsuroasa. E sin- 
gura pe care se poate conta fără greş când e 
vorba să cumpere un câine sălbatic. Nu-i vânăm 
inadins, dar atunci când eşti atacat şi omori un 
câine sau doi, ei bine, carnea e carne. 

— Odată ce-a ajuns în supă, îi spun carne de 
vacă, zice Sae Unsuroasa, făcând cu ochiul. 

Nimeni din Filon nu strâmbă din nas când e 
vorba de o pulpă bună de câine sălbatic, însă 

Apărătorii Păcii care ajung în Vatră își pot per- 
mite să fie ceva mai mofturoşi. 

Când ne terminăm treburile în piață, ne du- 
cem la ușa din spate a casei primarului ca să vin- 
dem jumătate din fragi, știind că are o slăbiciune 
aparte pentru ei și că putem ține la preţ. Ne des- 
chide Madge, fiica lui. La școală suntem colege 
de clasă. Fiind fata primarului, te-ai aștepta să fie 
o snoabă, dar nu e așa. Se mulțumește să-i evite 
pe ceilalți. Ca mine. De vreme ce nici una dintre 
noi nu are cu adevărat un grup de prieteni, sfâr- 
şim adesea stând impreună. Suntem una lângă 
alta la masa de prânz și la întruniri, facem echipă 
la activitățile sportive. Vorbim foarte rar, ceea 
ce ne convine deopotrivă. 

Azi, uniforma ei maronie de școală a fost 
inlocuită cu o rochie scumpă şi şi-a impodobit 
părul blond cu o panglică roz. Haine pentru 
extragere. 

- Frumoasă rochie, spune Gale. 

Madge îi aruncă o privire, încercând să-și dea 
seama dacă e un compliment sincer sau doar o 
ironie. Rochia e frumoasă, dar n-ar purta-o într-o 
zi obișnuită. Strânge din buze, apoi zâmbește. 

- Ei, dac-o să sfârșesc mergând la Capitoliu, 
vreau s-arăt bine, nu-i așa? 

Acum e rândul lu: Gale să fie derutat. Oare 
vorbeşte serios? Sau îl sâcâie? Cred că a doua 
variantă e cea adevărată. 

- N-o să mergi la Capitoliu, răspunde el, cu 
răceală. 

Ochii lui se opresc pe o broșă mică, rotundă, 
care ii impodobeşte rochia. Aur veritabil. Fru- 
mos lucrat. Ar putea plăti pâinea unei familii pe 
mai multe luni. 

- Cât ai putea să ai? Cinci intrări? Eu am 
avut șase de la doisprezece ani. 

- Nu e vina ei, zic eu. 

- Nu e vina nimănui. Doar că așa-i viaţa, ri- 
postează Gale. 

Faţa lui Madge a devenit inexpresivă. Îmi 
pune banii pentru fragi în mână. 

- Noroc, Katniss. 

- Şi ție, răspund eu, și ușa se închide. 

Ne îndreptăm spre Filon în tăcere. Nu mi-a 
plăcut că Gale a luat-o peste picior pe Madge, dar 
avea dreptate, bineînţeles. Sistemul de extragere 
e nedrept, iar săracii trag cele mai mari ponoase. 
Devii eligibil pentru extragere în ziua când 
împlineşti doisprezece ani. În anul acela, numele 
tău intră o dată. La treisprezece ani, de două ori. 
Și tot așa, până când implinești optsprezece ani. 
Limita maximă a eligibilității, când numele își 

intră în urnă de şapte ori. Ceea ce este valabil 
pentru toți cetățenii din toate cele douăsprezece 
districte ale acestei țări numite Panem. 

Dar aici e capcana. Spui că eşti sărac şi că 
rabzi de foame, așa cum ni se întâmplă nouă. 
Poţi opta pentru adăugarea numelui tău de mai 
multe ori, în schimbul mai multor tesere. Fie- 
care valorează cât o rație anuală, de cereale şi de 
ulei, pentru o persoană. Poţi face asta pentru 
fiecare membru al familiei tale. Aşa că, la doi- 
sprezece ani, numele meu a intrat de patru ori. 
O dată pentru că trebuia să intre şi de încă trei 
ori pentru a primi câte o rație de cereale şi ulei 
pentru mine, pentru Prim şi pentru mama. De 
fapt, a fost nevoie să fac același lucru în fiecare 
an. Iar intrările se cumulează. Aşa că acum, la 
şaisprezece ani, numele meu intră de douăzeci 
de ori. Numele lui Gale, care are optsprezece 
ani ȘI care vreme de şapte ani a ajutat la hrănirea 
familiei sale de cinci membri - sau a hrănit-o 
singur - intră de patruzeci și două de ori. 

E uşor să-ți dai seama din ce cauză cineva ca 
Madge, care n-a fost niciodată în pericol să aibă 
nevoie de o teseră, îl poate scoate din sărite. În 
comparaţie cu noi, cei care trăim în Filon, are 
foarte puține şanse să-i fie extras numele. Există, 
dar sunt firave. Și, cu toate că legile au fost făcute 

la Capitoliu, nu în districte și cu siguranță nu în 
familia lui Madge, e greu să nu le-o iei în nume 
de rău celor care nu sunt nevoiți să se înscrie 
pentru tesere. 

Gale știe că greșește îndreptându-și ura impo- 
triva lui Madge. În alte zile, în adâncul pădurii, 
l-am ascultat vorbind cu patos despre folosirea 
teserelor ca un alt mijloc de a aduce suferința în 
districtul nostru. Un mijloc de a sădi ura între 
muncitorii înfometați din Filon și toți cei care 
pot conta, în general, pe masa de seară și, drept 
consecință, de a garanta că n-o să ne incredem 
niciodată unii în alții. 

- E în avantajul Capitoliului să ne-nvrăjbească 
intre noi, ar fi spus acum, dacă în preajmă n-ar fi 
fost şi alte urechi în afară de ale mele. 

Dacă n-ar fi fost ziua extragerii. Dacă o fată 
cu O broşă de aur şi fără nici o teseră n-ar fi făcut 
un comentariu pe care nu mă indoiesc că ea l-a 
socotit inofensiv. 

Pe drum, privesc chipul lui Gale, încă moc- 
nind de furie sub expresia impietrită. Accesele 
lui de mânie mi se par lipsite de sens, deși nu i-o 
spun niciodată. Nu fiindcă aș fi de o altă părere. 
Dar le ce folosește să zbieri despre Capitoliu în 
mijlocul pădurii? Asta nu schimbă nimic. Nu 
îndreaptă în vreun fel lucrurile. Nu ne umple 

stomacul. De fapt, sperie vânatul din jur. Îl las 
totuși să urle. E mai bine s-o facă în pădure decât 
in district. 

Ne impărțim prada: câte doi peşti, două fran- 
zele bune, legume, câte un kilogram de fragi, 
sare şi parafină pentru fiecare. 

- Ne vedem în piaţă, îi spun. 

- Îmbracă-te cu ceva frumos, răspunde el, cu 
voce plată. 

Acasă le găsesc pe mama și pe Prim gata de 
plecare. Mama poartă o rochie superbă, din zi- 
lele bune de la spițerie. Prim poartă hainele 
mele de la prima extragere, o fustă și o bluză cu 
volănașe. E puțin cam mare pentru ea, dar mama 
a făcut-o să stea bine prinzând-o cu ace de sigu- 
ranță. Chiar Și așa, tot îi vine greu s-o țină băgată 
in fustă la spate. 

Mă așteaptă o albie cu apă caldă. Scap de mur- 
dăria și de sudoarea din pădure şi mă spăl până 
şi pe cap. Spre surpriza mea, mama mi-a pre- 
gătit una dintre rochiile ei frumoase. Mătăsoasă, 
albastră, cu pantofi asortați. 

- Eşti sigură? o întreb. 

Încerc să nu mai refuz ofertele ei de ajutor. 
O vreme am fost atât de furioasă, încât n-o lă- 
sam să facă nimic pentru mine. Iar acum e ceva 

special. Pentru ea, hainele din trecut sunt 
foarte prețioase. 

- Bineînțeles. Hai să-ți ridicăm și părul. 

O las să mi-l usuce cu prosopul și să mi-l 
impletească, strângându-mi-l în creștet. Mă uit 
in oglinda crăpată de pe perete și imi vine greu 
să mă recunosc. 

- Arățui minunat, spune Prim, cu voce șoptită. 

- Şi nu semăn deloc cu mine, răspund. 

O îmbrățişez, fiindcă ştiu că aceste câteva 
ore vor fi cumplite pentru ea. E prima ei parti- 
cipare la extragere. E atât de în siguranţă pe cât 
se poate, de vreme ce n-a intrat decât o singură 
dată. N-aş lăsa-o să ceară vreo teseră. Dar ea îşi 
face griji pentru mine. Se teme că inimaginabilul 
s-ar putea întâmpla. 

O protejez pe Prim în toate modurile care 
imi stau în putere, dar sunt neputincioasă în 
privinţa extragerii. Chinul prin care trec ori de 
câte ori e în suferință îmi erupe în piept şi ame- 
nință să mi se citească pe față. Bag de seamă că, 
la spate, bluza i-a ieșit din nou din fustă și mă 
silesc să rămân calmă. 

- Îndeasă-ţi coada înăuntru, rățuşco, spun, 
netezindu-i bluza şi potrivindu-i-o la loc. 

Prim chicoteşte își îmi adresează un „mac“ 
scurt. 

- Maci n-am adus, răspund, râzând ușor. Așa 
cum nu mă poate face să râd decât Prim. Haideţi 
să mâncăm, adaug, sărutând-o în grabă pe creștet. 

Peștele și legumele fierb deja înăbușit, dar 
sunt pentru cină. Ne hotărâm să păstrăm fragii 
și pâinea de brutărie tot pentru masa de seară, 
spunând că vrem să fie specială. În schimb, o 
să bem lapte de la capra lui Prim, Lady, și o să 
mâncăm pâinea rudimentară făcută din cerea- 
lele luate pe tesere, cu toată că, oricum, nici una 
dintre noi n-are poftă de mâncare. 

La ora unu o pornim spre piaţă. Prezenţa e 
obligatorie, dacă nu ești cumva în pragul mor- 
ţii. În seara asta, oficialii vor trece să verifice 
dacă ăsta e cazul celor absenţi. Altminteri ajungi 
la închisoare. 

E într-adevăr păcat că fac extragerea în piață — 
unul dintre puţinele locuri plăcute din Districtul 
12. Piaţa e înconjurată de prăvălii și, în zilele de 
vânzare liberă, degajă o atmosferă de sărbătoare. 
Dar astăzi are un aer înfiorător, în ciuda lozinci- 
lor colorate agăţate de clădiri. Echipa de camera- 
mani stând ca ulii pe acoperișuri nu face decât să 
sporească efectul. 

Oamenii intră în tăcere și sunt înregistrați. 
Pe de altă parte, extragerea îi oferă Capitoliu- 
lui o ocazie potrivită pentru a păstra evidența 

populației şi a o supraveghea indeaproape. Ado- 
lescenţii între doisprezece și optsprezece ani 
sunt mânaţi într-o zonă delimitată de frânghii și 
împărțită după vârste, cei mari în faţă, cei mici, 
ca Prim, către partea din spate. Rudele lor se 
inșiră în jurul perimetrului, ținându-i strâns de 
mână pe cei de alături. Însă alții, care n-au pe ni- 
meni dintre cei dragi în pericol sau cărora nu le 
mai pasă, se strecoară prin mulțime, făcând pa- 
riuri pe seama celor doi puștani ale căror nume 
vor fi extrase. Indiferent dacă sunt din Filon sau 
sunt negustori, probabilitatea de a-și pierde con- 
trolul și de a începe să plângă e în funcție de 
vârstă. Mulți refuză să trateze cu profitorii, dar 
ii resping cu foarte, foarte mare grijă. Asemenea 
oameni sunt înclinați să devină informatori — şi 
cine n-a încălcat niciodată legea? Eu aș putea fi 
împuşcată în fiecare zi pentru că vânez, dar 
lăcomia celor care răspund de asta mă prote- 
jează. Nu toată lumea poate spune același lucru. 

Oricum, eu și Gale suntem de acord că, dacă 
ar fi să alegem între a muri de foame sau impuș- 
caţi în cap, am prefera glonţul, pentru că rezolvă 
treaba mult mai repede. 

Pe măsură ce se adună oamenii, spaţiul de- 
vine tot mai înghesuit, mai claustrofobic. Piaţa 
e destul de mare, dar nu suficient de mare 

pentru a găzdui întreaga populaţie, de vreo 
opt mii de oameni, a Districtului 12. Întârzia- 
ţii sunt conduşi pe străzile invecinate, de unde 
pot urmări evenimentul pe ecrane, fiindcă 
statul îl televizează în direct. Mă pomenesc 
intr-un grup de adolescenţi de șaisprezece ani 
din Filon. Ne salutăm dând scurt din cap şi ne 
indreptăm atenţia spre scena instalată provi- 
zoriu în faţa clădirii Justiţiei. Susține trei scaune, 
un podium și două globuri mari de sticlă, unul 
pentru băieți și unul pentru fete. Mă holbez la 
bileţelele din urna fetelor. Douăzeci dintre ele 
poartă numele Katniss Everdeen, caligrafiat 
cu grijă. 

Două dintre cele trei scaune sunt ocupate de 
tatăl lui Madge, primarul Undersee, un bărbat 
inalt, pleșuv, și de Effie Trinket, insoțitoarea 
repartizată pentru Districtul 12, abia sosită de la 
Capitoliu, cu zâmbetul ei infiorător de alb, cu 
părul roz și într-un costum de un verde primăvă- 
ratic. Vorbesc între ei pe șoptite și aruncă priviri 
ingrijorate spre al treilea scaun. 

Primarul se urcă pe podium exact în clipa 
când ceasul orașului bate ora două și incepe să 
citească. E aceeași poveste din fiecare an. Ne 
vorbește despre istoria Panemului, țara înălțată 
din cenuşa unui loc numit cândva America de 

Nord. Înşiră dezastrele, secetele, furtunile, in- 
cendiile, oceanele revărsate treptat, care au in- 
ghițit o atât de mare parte a uscatului, războiul 
brutal pentru puținele mijloace de subzistență 
rămase. Rezultatul a fost Panem, un Capitoliu 
strălucitor, înconjurat de treisprezece districte, 
care le-a adus cetățenilor săi pacea şi prosperita- 
tea. Pe urmă au venit Zilele Negre, revolta dis- 
trictelor impotriva Capitoliului. Douăsprezece 
au fost infrânte, iar cel de al treisprezecelea, ras 
de pe fața pământului. Tratatul de Trădare ne-a 
adus legi noi, care garantează pacea, şi, pentru 
a ne reaminti în fiecare an că Zilele Negre nu 
trebuie să se repete, ne-a dat Jocurile Foamei. 

Regulile Jocurilor sunt simple. Ca pedeapsă 
pentru rebeliune, fiecare dintre cele douăspre- 
zece districte trebuie să trimită doi participanţi, 
un băiat şi o fată, numiţi tributuri. Cei două- 
zeci şi patru sunt închiși într-o arenă imensă, in 
aer liber, care poate adăposti orice, de la un de- 
şert arzător până la un pustiu îngheţat. Vreme 
de mai multe săptămâni, competitorii se luptă 
pe viaţă și pe moarte. Tributul care rămâne în 
viață câştigă. 

Copiii sunt luați din districtele noastre și 
obligaţi să se ucidă unii pe alții în timp ce noi 
ii privim - astfel ne reamintește Capitoliul că 

suntem întru totul la mila lui. Și ce puţine 
șanse am avea să supraviețuim unei alte rebe- 
liuni. Indiferent ce cuvinte ar folosi, adevăratul 
mesaj e clar. „Uitaţi-vă cum vă luăm copiii și 
cum îi sacrificăm fără să puteţi face nimic. Dacă 
ridicați un singur deget, vă distrugem până la 
unul. Așa cum am făcut cu Districtul 13.“ 

Pentru ca totul să fie umilitor și dureros 
deopotrivă, Capitoliul ne cere să considerăm 
Jocurile Foamei o festivitate, un eveniment 
sportiv în care districtele se infruntă unul pe 
altul. Tributul rămas în viaţă se intoarce 
acasă, unde i se oferă o viaţă uşoară, iar dis- 
trictul său are parte de o ploaie de recom- 
pense, constând, într-o foarte mare măsură, 
din produse alimentare. În anul respectiv, Ca- 
pitoliul îi oferă în dar districtului câștigător 
cereale și ulei, ba chiar și delicatese, cum ar fi 
zahărul, în vreme ce noi, ceilalți, ne luptăm 
cu foametea. 

- Este, deopotrivă, un moment al remuș- 
cărilor și unul al recunoștinței, psalmodiază 
primarul. 

Pe urmă citește lista învingătorilor din Dis- 
trictul 12. În șaptezeci şi patru de ani, au fost 
doi. Numai unul mai e în viață. Haymirch 
Abernathy, un bărbat burtos, de vârstă mijlocie, 

care tocmai își face apariţia strigând ceva nein- 
teligibil, se îndreaptă spre scenă impleticindu-se 
și se lasă să cadă pe al treilea scaun. E beat. 
Criţă. Mulțimea reacționează aplaudând ane- 
mic, de formă, dar el e derutat și încearcă s-o îm- 
brățișeze pe Effie Trinket, care reușește cu greu 
să-l respingă. 

Primarul pare pus în dificultate. De vreme 
ce totul este televizat, Districtul 12 e, chiar în 
clipa de față, bătaia de joc a întregului Panem, 
iar el e conștient de asta. Se grăbeşte să atragă 
din nou atenția asupra extragerii prezentând-o 
pe Effie Trinket. 

Strălucitoare și efervescentă ca intotdeauna, 
ea se apropie de podium cu pași mărunți și își 
pune amprenta asupra ceremoniei: 

- Jocuri ale Foamei fericite! Și fie sorții 
întotdeauna de partea voastră! 

Părul ei roz e probabil o perucă, fiindcă 
buclele i s-au descentrat ușor după lupta cu Hay- 
mitch. Continuă vorbind pe scurt despre onoa- 
rea de a se afla printre noi, deși toată lumea ştie 
că tânjește să fie promovată, fiind trimisă 
într-un alt district, unde au învingători cuviin- 
CIoşI, nu nişte beţivi care te molestează în fața 
intregii națiuni. 

În mijlocul mulțimii, dau cu ochii de Gale, 
care Îmi intoarce privirea cu o umbră de zâmbet. 
Ţinând cont de tipicul extragerilor, asta măcar 
are un mic factor distractiv. Însă mă pomenesc 
dintr-odată gândindu-mă la Gale, la cele patru- 
zeci și două de bilete cu numele lui din imensul 
glob de sticlă și la sorții care nu par acum să fie 
de partea lui. Asta dacă îl compari cu o mul- 
țime de alți băieți. Și poate că el iși spune același 
lucru despre mine, fiindcă fața i se intunecă și 
iși fereşte privirea. „Mai sunt, totuși, mii de alte 
bilete“, aș vrea să-i pot șopti. 

A sosit momentul extragerii. 

- Mai întâi domnișoarele! spune Effie Trin- 
ket, ca întotdeauna, și traversează scena către 
urna cu numele fetelor. 

Întinde mâna, îşi afundă braţul adânc în bol 
și scoate o bucată de hartie. Mulțimea respiră 
adânc, la unison, după care poți auzi până și un 
ac căzând, iar eu simt cum mă ia greaţa și sper cu 
atâta disperare că numele nu e al meu, nu e al 
meu, nu e al meu. 

Effie Trinket se îndreaptă către podium, ne- 
tezește bucata de hârtie, apoi citește numele cu 
voce clară. Și nu e al meu. 

E Primrose Everdeen. 

Odată, când eram ascunsă printre crengile 
unui copac, așteptând nemișcată să treacă 
vreun vânat prin preajmă, am aţipit și am căzut 
de la o înălțime de trei metri, aterizând pe 
spate. A fost ca și cum impactul mi-ar fi expul- 
zat orice fuior de aer din plămâni și am zăcut 
așa, străduindu-mă să inspir, să expir, să fac ceva. 

Aşa mă simt acum, încercând să-mi amintesc 
cum se respiră, incapabilă să vorbesc, cu totul 
năucită în timp ce numele imi ricoșează de 
colo-colo prin ţeastă. Cineva mă strânge de braţ, 
un băiat din Filon, probabil că eram gata să cad 
şi el m-a prins. 

Trebuie să fi fost o greșeală. Asta nu se poate 
intâmpla. Prim avea o singură bucăţică de hår- 
tie printre alte mii! Şansele ei de a fi aleasă erau 
atât de mici, încât nici măcar nu m-am ostenit 
să mă-ngrijorez pentru asta. Oare nu mi-am dat 
toată silința? N-am luat eu teserele, n-am refu- 
zat s-o las să facă același lucru? Un bilet. Unul 
dintre alte mii. Șansele au fost cu totul de par- 
tea ei. Dar asta n-a avut importanţă. 

Undeva, departe, aud mulțimea murmurând 
nefericită, așa cum se întâmplă întotdeauna când 

e ales un copil de doisprezece ani, fiindcă nimeni 
nu crede că e corect. Şi pe urmă o văd pe ea, văd 
că s-a albit la față, îi văd brațele atârnând pe 
lângă trup cu pumnii încleștați, o văd mergând 
țeapănă către scenă, cu pași mici, o văd trecând 
pe lângă mine, văd că partea din spate a bluzei a 
ieșit iar și îi atârnă peste fustă. Amănuntul ăsta, 
bluza ieșită din fustă ca o coadă de rață, mă face 
să-mi vin în fire. 

- Prim! 

Țipătul strangulat mi se desprinde din fun- 
dul gâtului și mușchii mi se pun din nou în 
mișcare. 

- Prim! 

Nu e nevoie să-nghiontesc mulțimea. Cei- 
lalți copii îmi fac imediat loc, lăsându-mă să mă 
indrept direct către scenă. O ajung exact când e 
gata să urce treptele. O imping în spatele meu 
cu o rotire a braţului. 

- Mă ofer voluntar! spun, pe nerăsuflate. Mă 
ofer voluntar ca tribut! 

Pe scenă apare confuzia. Districtul 12 n-a mai 
avut nici un voluntar de zeci de ani și protoco- 
lul e invechit. Regulamentul spune că, odată ce 
numele tributului a fost extras din urnă, un alt 
băiat eligibil, dacă numele a fost al unui băiat, 
sau o fată, dacă s-a citit numele unei fete, poate 

ieşi în față pentru a-i lua locul. În alte districte, 
unde câștigarea extragerii este o mare onoare, 
oamenii sunt nerăbdători să-și riște viaţa şi vo- 
luntariatul e o procedură complicată. Dar în 
Districtul 12, unde tribut e, într-o foarte mare 
măsură, sinonimul cuvântului cadavru, volun- 
tarii au dispărut cu desăvârșire. 

- Minunat! spune Effie Trinket. Dar cred că 
există un mic amănunt, mai întâi trebuie pre- 
zentat câștigătorul extragerii și apoi sunt ceruţi 
voluntari, iar dacă iese vreunul din mulțime, 
noi ăă... 

Vocea i se pierde, ezită. 

- Ce importanţă are? spune primarul. 

Mă privește cu o figură îndurerată. De fapt, 
nu mă cunoaște, dar îi citesc pe chip că, vag, mă 
recunoaște. Sunt fata care aduce fragi. O fată cu 
care fiica lui s-ar putea să fi schimbat din când 
în când câte o vorbă. Fata care a stat, cu cinci 
ani în urmă, înghesuită lângă mama și sora sa, în 
timp ce el îi dăruia ei, copilul cel mai mare, o 
medalie pentru bravură. O medalie pentru tatăl 
ei, pulverizat de o explozie din mină. Oare își 
aduce aminte? 

- Ce importanță are? repetă el, arțăgos. 
Lăsaţi-o să vină incoace. 

În spatele meu, Prim ţipă isteric. M-a înfă- 
șurat cu braţele ei costelive și mă strânge ca 
intr-o menghină. 

- Nu, Katniss! Nu! Nu te poți duce! 

- Prim, dă-mi drumul, spun, cu glas aspru, 
fiindcă mă tulbură şi nu vreau să plâng. 

Diseară, când vor da le televizor înregistrarea 
extragerii, toată lumea o să-mi vadă lacrimile și 
o să fiu considerată o ţintă ușoară. O molâie. 
N-o să-i dau nimănui satisfacția asta. 

- Dă-mi drumul! 

Simt cum o ia cineva din spatele meu. Mă În- 
torc și văd că Gale a ridicat-o de la pământ, iar 
ea i se zvârcoleşte în braţe. 

- Du-te sus, Catnip, îmi spune el, cu o voce 
pe care se străduiește să și-o mențină fermă, 
apoi o conduce pe Prim către mama. 

Mă oţelesc și urc treptele. 

- Ei, bravo! izbucnește Effie Trinket. Ăsta e 
spiritul Jocurilor! E încântată că are în sfârșit 
un district unde există un strop de acțiune. 
Cum te cheamă? 

Înghit cu greutate. 

- Katniss Everdeen, răspund. 

- Cealaltă e sora ta, pariez pe asta până la ul- 
timul bănuț. Nu vrem să ne fure ea toată glo- 
ria, nu-i așa? Haideţi. Toată lumea! Să-i oferim 

o rundă de aplauze bogate noului nostru tribut! 
ciripește Effie Trinket. 

Spre meritul etern al oamenilor din Distric- 
tul 12, nimeni nu bate din palme. Nici măcar cei 
cu biletele de pariuri, cei care nu au sentimente 
de milă. Poate fiindcă mă știu din Vatră sau îl 
cunoşteau pe tata sau poate au întâlnit-o vreo- 
dată pe Prim, pe care nu ai cum să n-o-ndrăgești. 
Așa că, în loc să primesc aplauze, stau acolo ne- 
mișcată, în timp ce ei iau parte la cea mai cura- 
joasă formă de împotrivire de care sunt în stare. 
Tăcerea. Care spune că nu suntem de acord. Nu 
iertăm. Toate astea sunt greşite. 

Pe urmă se întâmplă ceva neaşteptat. Cel 
puţin eu nu mă aşteptam, fiindcă până acum ni- 
meni din Districtul 12 nu a dat vreun semn că 
m-ar aprecia. Dar, când am ieșit în faţă, luând 
locul lui Prim, s-a petrecut o schimbare și se pare 
că, brusc, am devenit o persoană îndrăgită. Ma: 
întâi un om, apoi un altul, apoi aproape fiecare 
suflet din mulțime își duce la buze cele trei de- 
gete din mijloc ale mâinii stângi, pe care o 
întinde apoi spre mine. E un gest vechi, rar folo- 
sit în districtul nostru, pe care-l vezi uneori la în- 
mormântări. Înseamnă recunoștință, înseamnă 
admiraţie, înseamnă a-ţi lua rămas-bun de la 
cineva pe care-l iubeşti. 

Acum sunt cu adevărat în primejdie să plâng 
dar, din fericire, Haymitch tocmai se hotărăște 
să traverseze scena împleticindu-se, dornic să 
mă felicite. 

- Uitaţi-vă la ea. Uitaţi-vă la fata asta! strigă, 
aruncându-și un braţ în jurul umerilor mei. 

Pentru o asemenea epavă, e surprinzător de 
puternic. 

- Îmi place! 

Respirația ii duhnește a alcool și a trecut 
mult timp de când n-a mai făcut o baie. 

- Are o grămadă de... Pentru o vreme, nu reu- 
şeşte să-și aducă aminte cuvântul. Curaj! adaugă, 
triumfător. Mai mult decât voi! Îmi dă drumul ȘI 
o pornește spre partea din față a scenei. Ma: mult 
decât voi! strigă, arătând cu degetul direct către 
camera de luat vederi. 

Li se adresează spectatorilor sau e atât de 
beat, incât ia de fapt în râs Capitoliul? N-o s-o 
aflu niciodată, pentru că, tocmai când deschide 
gura, dând să continue, Haymitch cade de pe 
scenă și-și pierde cunoștința. 

E dezgustător, dar îi sunt recunoscătoare. 
Cu toate camerele indreptate cu încântare către 
el, am suficient timp să scot micul sunet 
înăbușit care îmi stă în gât şi să mă calmez. Îmi 
duc mâinile la spate şi privesc în depărtare. Văd 

dealurile pe care am urcat în dimineața asta, 
impreună cu Gale. Pentru o clipă, tânjesc după 
ceva... ideea de a părăsi amândoi districtul... de 
a ne face o viață în pădure... dar știu că am avut 
dreptate să nu plec. Pentru că, altminteri, cine 
s-ar fi oferit voluntar în locul lui Prim? 

Haymitch e luat pe o targă, iar Effie Trinket 
incearcă să repună lucrurile în mișcare. 

- Ce zi palpitantă! susură ea, străduindu-se 
să-şi îndrepte meșa, care s-a inclinat serios spre 
dreapta. Dar urmează alte emoții! E timpul să 
alegem băiatul, cel de-al doilea tribut al nostru! 

Cu speranţa evidentă de a lua sub control 
situația delicată a părului ei, își pune o mână în 
cap în timp ce se indreaptă spre urna cu numele 
băieților și înșfacă prima bucată de hârtie de care 
dă. Revine în grabă pe podium și nici măcar 
n-am timp să-i doresc lui Gale să fie în siguranţă, 
când ea citește deja numele. 

- Peeta Mellark. 

Peeta Mellark! 

O, nu, îmi spun. Nu el. Pentru că recunosc 
numele, deși n-am stat niciodată de vorbă cu 
purtătorul lui. Peeta Mellark. 

Nu, astăzi sorții nu sunt de partea mea. 

Îl urmăresc cu privirea când se îndreaptă spre 
scenă. De înălțime medie, indesat. Cu părul 

blond-cenușiu căzându-i buclat pe frunte. Șocul 
momentului i se citește pe chip, se vede că se 
străduiește din greu să-și stăpânească emoțiile, 
iar ochii lui albaștri trădează spaima pe care o 
văd atât de des la un animal hăituit. Totuși, se 
urcă pe scenă fără nici o ezitare Și își ocupă locul. 

Effie Trinket cere voluntari, dar nimeni nu 
face nici un pas inainte. Știu că are doi frați mai 
mari, i-am văzut la brutărie, dar probabil că unul 
e acum prea bătrân ca să se ofere, iar celălalt n-o 
s-o facă. Așa se întâmplă de obicei. În ziua extra- 
gerii, dragostea familială se oprește aici. Gestul 
meu a fost unul radical. 

Primarul începe să citească lungul și plictico- 
sul Tratat al Trădării, așa cum o face în fiecare 
an - obligatoriu - dar n-ascult nici măcar un 
singur cuvânt. 

De ce el? mă gândesc. Încerc să mă conving că 
n-are nici o importanţă. Eu și Peeta Mellark nu 
suntem prieteni. Nici măcar vecini. Nu ne vor- 
bim. Singura noastră interacțiune reală s-a petre- 
cut cu ani în urmă. Probabil că el a uitat. Dar eu 
țin minte Și ştiu că îmi voi aminti întotdeauna... 

Era în timpul celor mai rele vremuri de care 
am avut parte. Tata fusese ucis în accidentul din 
mină cu trei luni înainte, în cel mai amar ianua- 
rie pe care şi-l putea aminti cineva. Amorţeala 

de după pierderea lui trecuse şi durerea mă lovea 
din senin, incovoindu-mă, chinuindu-mi trupul 
cu suspine. Unde ești? strigam în gând. Unde-ai 
plecat? Bineînțeles că nu primeam niciodată 
vreun răspuns. 

În compensație pentru moartea lui, districtul 
ne oferise o mică sumă de bani, suficientă ca să 
acopere o lună în care să-l plângem, după care 
era de așteptat ca mama să-și găsească o slujbă. 
Numai că n-a făcut-o. Nu făcea nimic altceva de- 
cât să stea pe un scaun Sau, mult mai des, în pat, 
ghemuită sub pături, cu ochii ţintuiți într-un 
punct din depărtare. Din când în când se mișca, 
ridicându-se, parcă pusă în mișcare de un scop 
imperios, numai ca să recadă apoi în neclintire. 
Oricât de multe ar fi fost rugămințile lui Prim, 
nu păreau s-o impresioneze. 

Eram îngrozită. Acum presupun că mama 
era blocată într-o lume întunecată a întristării 
dar, în momentul acela, tot ceea ce ştiam era că 
nu pierdusem numai un tată, ci şi o mamă. La 
unsprezece ani, când Prim nu avea decât șapte, 
am preluat rolul de cap al familiei. N-am avut de 
ales. Am început să cumpăr mâncare de la piaţă, 
am gătit-o cât de bine m-am priceput și m-am 
străduit ca eu și Prim să ne păstrăm înfățișarea 
prezentabilă. Dacă s-ar fi aflat că mama nu ne 

mai putea purta de grijă, districtul ne-ar fi luat 
de la ea, plasându-ne într-o casă comunitară. La 
școală aveam colegi ce locuiau în asemenea case. 
Le-am văzut tristețea, urmele de palme furioase 
de pe fețele lor, deznădejdea care le incovoia 
umerii. Nu puteam lăsa să i se întâmple vreodată 
asta lui Prim. Dulcea, micuța Prim care plângea 
când plângeam eu, chiar fără să știe motivul, care 
peria și impletea părul mamei inainte să plecăm 
la școală, care continua să lustruiască oglinda 
de bărbierit a tatei în fiecare noapte, fiindcă el 
detesta stratul de praf de cărbune care se depune 
in Filon, acoperind totul. O casă comunitară ar 
fi strivit-o ca pe un gândac. Așa că am păstrat 
secretul asupra situaţiei noastre dificile. 

Dar banu s-au terminat și am ajuns, treptat, 
să fim moarte de foame. Nu există alte cuvinte 
mai potrivite. Îmi tot spuneam că, dacă am fi 
putut rezista până în mai, până pe 8 mai, când 
aş fi împlinit doisprezece ani, aş fi putut să mă 
inscriu pentru tesere, primind prețioasele ce- 
reale şi uleiul care să ne hrănească. Numai că 
mai aveam de așteptat câteva săptămâni. Până 
atunci am fi putut fi moarte. 

Moartea prin înfometare nu e o soartă 
neobișnuită în Districtul 12. Cine nu i-a văzut 
victimele? Oameni bătrâni, care nu pot munci. 

Copii din familiile cu prea multe guri de hrănit. 
Răniți în accidentele din mină. Rătăcind pe 
străzi. Și, într-o bună zi, dai peste ei stând ne- 
mişcați, sprijiniți de un perete sau zăcând pe 
Pajiște, auzi bocetele dintr-o casă și Apărătorii 
Păcu sunt chemați să ridice cadavrul. Foamea 
nu e niciodată cauza oficială a morții. E întot- 
deauna vorba de gripă, de lipsa unui adăpost sau 
de pneumonie. Dar asta nu păcălește pe nimeni. 

În după-amiaza întâlnirii mele cu Peeta Mel- 
lark, ploaia cădea în rafale neintrerupte, reci ca 
gheaţa. Fusesem în oraș, încercând să vând în 
piața publică niște haine de bebeluș jerpelite 
de-ale lui Prim, dar nu găsisem cumpărători. 
Deși fusesem în Vatră de mai multe ori, impre- 
ună cu tata, eram prea infricoșată ca să mă 
aventurez singură în locul ăla grosolan, scanda- 
los. Ploaia trecuse prin jacheta de vânătoare a 
tatei, înfrigurându-mă până în măduva oaselor. 
Vreme de trei zile, nu avuseserăm nimic de 
mâncare, în afară de niște apă fiartă în care eu 
pusesem câteva frunze vechi de mentă, desco- 
perite în fundul unui dulap. La ora când s-a 
inchis piața, tremuram atât de tare, incât mi-am 
scăpat pachetul cu haine de copil într-o băl- 
toacă de noroi. Nu le-am ridicat, de teamă că, 
dacă îmi îndoiam genunchii, n-aş mai fi putut 

să mă salt înapoi, în picioare. În plus, nimeni 
nu voia hainele alea. 

Nu mă puteam intoarce acasă. Fiindcă 
acolo se găseau mama, cu ochii ei apatici, și su- 
rioara mea, cu obrajii supţi și buzele crăpate. 
Nu puteam intra cu mâinile goale și fără urmă 
de speranță în camera unde fumega un foc din 
ramuri umede, pe care le adunasem după ce se 
terminaseră cărbunii. 

M-am pomenit impleticindu-mă pe aleea no- 
roioasă din spatele magazinelor frecventate de 
cei mai bogați oameni din oraș. Negustorii locu- 
iesc deasupra prăvăliilor, așa că mă aflam, de fapt, 
în curțile lor din dos. Îmi aduc aminte de răzoa- 
rele din grădini, încă neinsămânţate pentru pri- 
măvară, de o capră sau două într-un țarc, de un 
câine ud, legat de un stâlp, care se incovrigase, 
înfrânt, în noroi. 

Toate formele de hoție sunt interzise în Dis- 
trictul 12. Se pedepsesc cu moartea. Dar mi-a 
trecut prin minte că aș fi putut găsi câte ceva în 
lăzile de gunoi, ceea ce ar fi reprezentat o cap- 
tură legală. Poate un ciolan într-a măcelarului 
sau niște legume putrede într-a băcanului, ceva 
ce nu ar fi mâncat nimeni în afară de familia 
mea disperată. Din nefericire, lăzile tocmai 
fuseseră golite. 

Când am trecut pe lângă casa brutarului, mi- 
rosul de pâine proaspătă era atât de copleșitor 
incât m-a luat ameţeala. Proprietarii se aflau în 
partea din spate a casei și, prin ușa deschisă a 
bucătăriei, se revărsa o strălucire galbenă. Am 
rămas acolo, hipnotizată de căldură şi de mi- 
reasma delicioasă până când m-a dezmeticit 
ploaia, plimbându-și pe spatele meu degetele de 
gheaţă. Am ridicat capacul lăzii de gunoi şi am 
descoperit că era curată lună, nemilos de goală. 

O voce a țipat la mine pe neașteptate și, când 
mi-am ridicat privirea, am dat cu ochii de ne- 
vasta brutarului, cerându-mi s-o iau din loc dacă 
nu voiam să-i cheme pe Apărătorii Păcii și adău- 
gând că o îngrețoșau plozii din Filon care racâ- 
iau cu labele prin gunoiul ei. Cuvintele erau 
urâte și n-aveam cum să mă apăr. În timp ce 
lăsam cu grijă capacul, trăgându-mă inapoi, l-am 
zărit pe el, un băiat blond, trăgând cu ochiul din 
spatele mamei sale. Îl văzusem la școală. Era de 
vârsta mea, dar nu-i știam numele. Făcea parte 
din grupul copiilor din oraș, așa că de unde pu- 
team să i-l știu? Femeia s-a întors în brutărie, 
bodogănind, dar el trebuie să mă fi văzut când 
m-am dus în spatele cocinei și m-am sprijinit de 
partea opusă a unui măr. În cele din urmă, reali- 
zasem că n-aveam ce duce acasă. Mi s-au inmuiat 

genunchii şi am alunecat în josul trunchiului, 
către rădăcină. Era prea mult. Mă simţeam atât 
de bolnavă, de slăbită și de istovită, oh, atât de is- 
tovită. N-au decât să cheme Apărătorii Păcii și să 
ne ducă la casa comunitară, mi-am spus. Sau, și 
mai bine, să mor aici, în ploaie. 

În brutărie a zăngănit ceva, am auzit-o pe fe- 
meie țipând din nou, apoi zgomotul unei lovi- 
turi și m-am întrebat, ca prin ceaţă, ce se 
întâmpla. Nişte pași se apropiau de mine, bălă- 
cindu-se în noroi, și m-am gândit: E ea. Vine să 
mă alunge cu un băț. Dar nu era femeia. Era 
băiatul. Ducea în brațe două pâini mari, care 
căzuseră probabil în foc, fiindcă aveau coaja 
pârlită, neagră. 

Mama lui zbiera: 

- Hrăneşte porcul, prostule! De ce n-o faci? 
Nici un om la locul lui nu cumpără pâine arsă! 

El a inceput să rupă bucăţi din partea arsă și 
să le azvârle în troacă, apoi a sunat clopoţelul 
de la ușa din față a brutăriei și femeia s-a făcut 
nevăzută, având un client de servit. 

Băiatul nu s-a uitat nici măcar o singură dată 
inspre mine, dar eu îl urmăream din priviri. 
Din cauza pâinii, din cauza urmei roșii de pe 
obrazul lui. Cu ce îl lovise? Părinții mei nu ne 
băteau niciodată. Nu-mi imaginasem niciodată 

că se poate întâmpla așa ceva. Băiatul s-a uitat 
inapoi, către brutărie, parcă vrând să se convingă 
că nu exista nici un pericol, apoi, reindreptân- 
du-și atenția asupra porcului, a aruncat o pâine în 
direcția mea. A doua a urmat-o imediat, iar el s-a 
intors lipăind în brutărie și a inchis apoi bine ușa. 

M-am uitat la pâini nevenindu-mi să-mi cred 
ochilor. Erau minunate, într-adevăr perfecte, cu 
excepția zonelor arse. Oare băiatul voia să le iau 
eu? Probabil că da. Fiindcă se aflau la picioarele 
mele. Mi le-am îndesat sub cămașă inainte de a 
mai vedea și alții ce se întâmplase, mi-am strâns 
haina de vânătoare mai tare în jurul trupului și 
m-am îndepărtat în grabă. Fierbinţeala pâini- 
lor îmi ardea pielea, dar le-am strâns mai tare, 
agățându-mă de viaţă. 

Când am ajuns acasă, se răciseră într-o oare- 
care măsură, dar la mijloc continuau să fie calde. 
Mâinile lui Prim s-au întins să rupă o bucată, 
dar am pus-o să se așeze, am silit-o pe mama să 
ni se alăture la masă și am turnat ceai fierbinte. 
Am răzuit partea neagră și am tăiat pâinea felii. 
Am mâncat împreună una întreagă, felie cu 
felie. Era bună, hrănitoare, umplută cu stafide și 
cu miez de nucă. 

Mi-am pus hainele la uscat lângă foc, m-am 
târât în pat și am căzut într-un somn fără vise. 

Abia a doua zi mi-a trecut prin cap că era posi- 
bil ca băiatul să fi ars pâinile inadins. Probabil le 
scăpase în flăcări, știind că avea să fie pedepsit 
pentru asta, și mi le adusese mie. Dar am respins 
ideea. Trebuie să fi fost un accident. De ce ar fi 
făcut-o? Nici măcar nu mă cunoștea. Totuși, 
simplul fapt că îmi aruncase mie pâinea fusese 
un gest de o imensă bunătate, pentru care s-ar 
fi ales fără îndoială cu o bătaie, dacă ar fi fost 
descoperit. N-am reușit să-mi explic fapta lui. 

Am mâncat câteva felii de pâine la micul 
dejun și am plecat la școală. Primăvara părea să 
fi venit peste noapte. Aer cald, inmiresmat. 
Nori pufoşi. La școală am trecut pe lângă băiat 
pe coridor, i se umflase obrazul și ochiul i se 
învinețise. Era cu prietenii lui și n-a dat nici un 
semn că m-ar fi observat. Dar după-amiază, când 
am luat-o pe Prim și ne-am pregătit să pornim 
spre casă, l-am surprins privindu-mă lung de pe 
trotuarul de vizavi de şcoală. Ochii ni s-au întâl- 
nit pentru o clipă, după care el a intors capul. 
Mi-am coborât stingherită privirea și atunci am 
văzut-o. Prima păpădie din anul acela. În mintea 
mea a sunat un clopoțel. M-am gândit la orele 
petrecute în pădure, alături de tata, și am știut că 
aveam să supraviețuim. 

Din ziua aceea, n-am mai reușit niciodată să 
rup legătura dintre băiatul ăsta, Peeta Mellark, 
pâinea care mi-a dat speranţă și păpădia care mi-a 
reamintit că nu eram condamnată la moarte. Și 
nu doar o dată mi-am întors capul pe coridorul 
şcolii, surprinzându-i ochii care mă urmăreau, 
dar numai pentru a-i vedea întorcându-se ful- 
gerător în altă parte. Am sentimentul că îi dato- 
rez ceva şi nu-mi place să fiu datoare. Poate, dacă 
i-aș fi mulţumit la un moment dat, între senti- 
mentele mele n-ar mai fi existat acum nici un 
conflict. Mi-am propus de vreo două ori să fac 
asta, dar ocazia nu s-a ivit niciodată de la sine. Iar 
acum n-o să se mai ivească niciodată. Pentru că 
o să fim aruncați într-o arenă unde o să ne lup- 
tăm până la moarte. Cum aș putea să-i strecor 
acolo o mulțumire? Ar părea pur și simplu ne- 
sinceră, dacă o să-ncerc apoi să-i tai beregata. 

Primarul termină plictisitorul Tratat de 
Trădare şi ne face semn mie şi lui Peeta să ne 
strângem mâinile. Ale lui sunt puternice și 
calde, ca pâinile acelea. Mă privește drept în 
ochi și îmi prinde mâna în ceea ce pare a fi o 
strânsoare încurajatoare. Poate că nu e decât un 
spasm nervos. 

Ne reintoarcem cu fața către mulțime în 
timp ce se cântă imnul Panemului. 

Ei, imi spun. O să fim douăzeci și patru. E 
foarte probabil să-l ucidă altcineva înaintea mea. 

Desigur, în ultima vreme, probabilitățile nu 
s-au dovedit prea demne de incredere. 


Odată imnul incheiat, suntem luaţi în custo- 
die. Nu vreau să spun că ni se pun cătușe sau alt- 
ceva de genul ăsta, dar un grup de Apărători ai 
Păcii ne înconjoară, trecându-ne prin ușa din 
față a clădirii Justiţiei. Poate că, în trecut, tribu- 
turile au încercat să fugă. Deși eu n-am văzut 
niciodată întâmplându-se aşa ceva. 

Sunt condusă apoi într-o cameră și lăsată sin- 
gură. E cea mai bogată încăpere în care am in- 
trat vreodată, cu covoare groase, în care ţi se 
afundă piciorul, cu o canapea și cu scaune îm- 
brăcate în catifea. Știu ce e catifeaua, fiindcă 
mama are o rochie cu gulerul făcut din așa ceva. 
Când mă așez pe canapea, îmi plimb degetele 
de-a lungul materialului, în repetate rânduri. 
Mă ajută să mă calmez în timp ce mă pregătesc 
pentru următoarea oră. E răgazul acordat tribu- 
turilor pentru a-și lua rămas-bun de la cei dragi. 
Nu-mi pot permite să mă tulbur, să ies din 

camera asta cu ochii umflați și cu nasul roșu. 
Plânsul nu e o opțiune. La gară vor fi și mai 
multe camere de luat vederi. 

Sora mea și mama apar primele. Întind brațele 
către Prim și ea mi se urcă în poală, luându-mă de 
gât și punându-și capul pe umărul meu, exact așa 
cum făcea când era un țânc. Mama se așază lângă 
mine și ne cuprinde pe amândouă cu brațele. 
Vreme de câteva minute, nu scoatem nici un cu- 
vânt. Pe urmă incep să le vorbesc despre toate lu- 
crurile pe care nu trebuie să uite să le facă, acum, 
când n-o să mai fiu acolo ca să le fac pentru ele. 

Prim nu trebuie să ia nici o teseră. Dacă au 
grijă, se pot descurca vânzând laptele şi brânza 
caprei lui Prim și produsele micii spițerii pe care 
a deschis-o mama pentru oamenii din Filon. 
Gale o să-i aducă ierburile pe care nu le plan- 
tează ea însăși, numai Că va trebui să i le descrie 
cu mare atenţie, pentru că nu e obișnuit cu ele, 
aşa cum sunt eu. O să le aducă și vânat - am 
făcut amândoi un pact în urmă cu vreun an și 
ceva - și probabil că n-o să le ceară nimic în 
schimb, dar ele ar trebui să-i mulţumească ofe- 
rindu-i ceva - lapte sau medicamente. 

Nu mă ostenesc să sugerez că Prim ar tre- 
bui să-nveţe să vâneze. Am încercat să-i dau 
lecţii în vreo două rânduri şi rezultatul a fost 

un dezastru. Pădurea o îngrozea și, ori de câte 
ori nimeream ceva, i se umpleau ochii de la- 
crimi Și începea să-mi spună că ea ar fi putut să 
vindece animalul dacă îl duceam acasă destul de 
repede. Dar face treabă bună cu capra, așa că 
bat monedă pe asta. 

Când termin cu instrucțiunile despre com- 
busuibil, despre negoț şi despre mersul la școală, 
care nu trebuie întrerupt, mă întorc spre mama 
ȘI o strâng de braţ cu putere. 

- Ascultă-mă. Asculțu ce-ţi spun? 

Ea dă din cap, alarmată de ardoarea cu care 
îi vorbesc. Probabil că ştie ce urmează. 

- Nu poți să pleci iarăși, îi spun. 

Ochii mamei descoperă podeaua. 

— Ştiu. N-o s-o fac. N-am avut cum să impiedic 
ceea ce... 

- Ei, de data asta trebuie. Nu poți să pleci ca 
și cum ţi-ai fi terminat programul de lucru, 
lăsând-o pe Prim pe cont propriu. Acum n-o să 
mai fiu cu voi, ca să vă ţin pe amândouă în viață. 
Nu contează ce se întâmplă. Nu contează ce-o să 
vedeți pe ecran. Trebuie să-mi promiţi c-o să te 
baţi ca să treci peste asta! 

Vocea mi s-a înălțat până deveni un țipăt. În 
ea e toată mânia și toată spaima pe care le-am 
simţit când ne-a abandonat. 

Ajunsă ea însăși în pragul furiei, mama își re- 
trage braţul din stransoarea mea. 

- Am fost bolnavă. M-aș fi putut trata dacă 
aş fi avut leacurile pe care le am acum. 

Partea asta despre boală ar putea fi adevă- 
rată. De atunci încoace, am văzut-o readucând 
la viață oameni care sufereau de o tristețe imo- 
bilizantă. Poate că e o boală, dar e una pe care 
nu ne-o putem permite. 

- Atunci ia-le. Și ai grijă de ea! spun. 

- O să-mi fie bine, Katniss, zice Prim, prin- 
zându-mi faţa în mâini. Dar ai și tu grijă. Eşti atât 
de iute și de curajoasă. Poate reușești să câștig. 

N-am cum să câștig. Probabil că Prim o știe, 
in adâncul inimii ei. Competiția va fi cu mult 
peste abilitățile mele. Puștani din districte mai 
bogate, pentru care a câștiga e o onoare imensă, 
care s-au antrenat pentru asta toată viaţa lor. 
Băieți de două trei ori mai voinici decât mine. 
Fete care cunosc douăzeci de moduri diferite 
de a ucide cu un cuţit. Oh, vor fi și unii ca mine. 
Care sunt scoși din joc inainte de a incepe 
adevărata distracție. 

- Poate, încuviinţez, fiindcă mi-ar fi greu 
să-i cer mamei să meargă mai departe dacă eu 
aş ceda deja. În plus, nu-mi stă în fire să re- 
nunț fără luptă, chiar şi atunci când totul pare 

lipsit de speranță. Pe urmă o să fim bogate, ca 
Haymitch. 

- Nu-mi pasă dacă suntem sau nu bogate. Nu 
vreau decât să te-ntorci acasă. O să te strădu- 
jeşti, nu-i aşa? O să te străduiești de-adevăratelea? 
întreabă Prim. 

- O să mă străduiesc de-adevăratelea, jur, 
ii răspund. 

Și știu că, de dragul lui Prim, o s-o fac. 

Pe urmă Apărătorul Păcii apare în ușă, fă- 
cându-ne semn că timpul nostru s-a incheiat, și 
ne îmbrățișăm cu atâta putere incât mă doare 
şi nu pot spune decât: 

- Vă iubesc. Vă iubesc pe amândouă. 

Și ele imi spun același lucru, apoi Apărătorul 
Păcii le ordonă să plece și ușa se inchide. Îmi 
ingrop capul într-una dintre pernele de catifea, 
ca şi cum asta ar putea opri totul. 

În cameră intră altcineva și, când îmi ridic 
privirea, sunt surprinsă să-l văd pe brutar, pe 
tatăl lui Peeta Mellark. Nu pot să cred că a ve- 
nit să mă vadă. La urma urmelor, o să-ncerc să-i 
ucid fiul. Dar noi doi ne cunoaștem un pic, iar 
el o ştie pe Prim chiar mai bine. Când își vinde 
bucățile de brânză de capră în Vatră, ea îi pune 
două deoparte, iar el o răsplătește cu o cantitate 
generoasă de pâine. Aşteptăm întotdeauna să 

tratăm cu brutarul, când vrăjitoarea de nevastă-sa 
nu e prin preajmă, fiindcă el e mult mai cum- 
secade. Sunt sigură că el nu şi-ar fi pocnit băiatul, 
așa cum a făcut ea, atunci când a ars pâinea. Dar 
de ce a venit să mă vadă? 

Brutarul se aşază cu stângăcie pe marginea 
unuia dintre scaunele de pluș. E un bărbat voi- 
nic, cu umeri largi, putând cicatricele arsurilor 
căpătate în anii petrecuţi lângă cuptoare. Proba- 
bil că abia şi-a luat rămas-bun de la fiul său. 

Scoate din buzunarul hainei un pachet învelit 
în hârtie albă și mi-l întinde. Îl deschid și găsesc 
fursecuri. Sunt un lux pe care noi nu ni-l putem 
permite niciodată. 

- Mulţumesc, îi spun. - 

În cea mai mare parte a timpului, brutarul nu 
e prea vorbăreţ, iar azi nu găseşte nici un cuvânt. 

- În dimineaţa asta, am mâncat niște pâine 
de-a dumneavoastră. Prietenul meu Gale v-a dat 
o veveriță pentru ea. 

El dă din cap, ca și cum și-ar aduce aminte de 
veveriţă. 

- N-a fost cel mai bun târg pe care l-ați În- 
cheiat, adaug eu. 

El ridică din umeri, ca și cum asta n-ar putea 
avea vreo importanţă. 

Nu mă pot gândi la nimic altceva, așa că 
stăm în tăcere până când un Apărător al Păcii îi 
cere să plece. El se ridică și tușește ca să-și 
dreagă glasul. 

- O să fiu cu ochii pe fetiță. O să m-asigur că 
are ce mânca. 

Simt că mi se ia o piatră de pe inimă la cu- 
vintele lui. Oamenii fac afaceri cu mine, dar 
simt o afecțiune sinceră față de Prim. Poate e 
suficient ca s-o țină în viață. 

ȘI următorul meu oaspete e unul neașteptat. 
Madge vine întins la mine. Nu e înlăcrimată sau 
evazivă, dar în tonul vocii ei e o insistență care 
mă surprinde. 

- Te lasă să porți în arenă ceva din districtul 
tău. Ceva care să-ți amintească de casă. Vrei să 
porți asta? 

Îmi întinde broșa rotundă, de aur, pe care o 
avea prinsă mai devreme de rochie. Atunci nu-i 
dădusem prea multă importanță, dar acum văd 
că e o mică pasăre în zbor. 

- Broșa ta? întreb. 

Să port un simbol al districtului e aproape ul- 
timul lucru care mi-ar fi putut trece prin minte. 

- Uite, ţi-o agăţ de rochie, e bine? Madge nu 
așteaptă răspuns, se apleacă și prinde pasărea de 

rochia mea. Promiţi c-o s-o porți în arenă. 
Katniss? mă întreabă ea. Promiţi? 

- Da, ui răspund. 

Fursecuri. O broșă. Azi primesc tot felul de 
daruri. Madge îmi oferă unul în plus. O sărutare 
pe obraz. Pe urmă pleacă și eu rămân gândin- 
du-mă că poate mi-a fost cu adevărat prietenă, 
tot timpul. 

În cele din urmă apare și Gale și poate că nu 
avem nici o legătură romantică, dar, când își 
deschide brațele, nu ezit să mă las cuprinsă de 
ele. Trupul lui Îmi e familiar - felul în care se 
mișcă, mirosul de fum de lemne, până și sunetul 
bătăilor inimii în momentele de linişte ale vână- 
torii — dar acum e prima oară când i-l simt cu ade- 
vărat, suplu, cu mușchi puternici, lipit de al meu. 

- Ascultă, spune el. Ar trebui să fie ușor să 
faci rost de un cuţit, dar trebuie să pui mâna pe 
un arc. Îți dă cele mai multe șanse. 

- N-au întotdeauna arcuri, spun, cu gândul la 
anul în care nu au avut decât niște ghioage ori- 
bile, cu ţepi, cu care tributurile au fost nevoite să 
se ciomăgească până la moarte. 

- Atunci fă-ți unul, zice Gale. Chiar şi un 
arc slab e mai bun decât nimic. 

Am încercat să copiez arcurile tatei, cu rezul- 
tate nemulțumitoare. Nu e chiar atât de simplu. 

Până și tata le greșea uneori și era nevoit să 
le arunce. 

- Nici măcar nu știu dacă acolo o să fie lemn, 
spun eu. 

Într-un alt an, i-au azvârlit pe toți într-un loc 
unde nu erau decât bolovani, nisip și tufe încâl- 
cite. Am detestat anul ăla in mod deosebit. 
Mulți competitori au fost mușcaţi de șerpi ve- 
ninoşi sau au înnebunit de sete. 

- Lemn există aproape intotdeauna, spune 
Gale. Din anul ăla când jumătate au murit de 
frig. Asta nu oferă cine ştie ce distracție. 

E adevărat, într-un an ne-am uitat cum inghe- 
țau jucătorii noaptea, găsindu-și sfârșitul. Abia 
dacă-i puteai zări, fiindcă stăteau ghemuiți ca 
niște mingi și n-aveau lemne pentru foc, sau pen- 
tru torţe, sau pentru orice altceva. Toate acele 
morți tăcute, fără vărsare de sânge, au fost consi- 
derate la Capitoliu din cale afară de banale. De 
atunci există de obicei lemn pentru foc. 

- Da, se găsește mai mereu, incuviinţez eu. 

- Katniss, nu e decât o vânătoare. Tu ești cel 
mai bun vânător pe care-l cunosc, spune Gale. 

- Nu e o simplă vânătoare. Ceilalți sunt inar- 
mați. Sunt capabili să gândească, răspund eu. 

- Ca și tine. lar tu ai mai mult antrenament. 
Antrenament adevărat, zice el. Ştii cum să ucizi. 

- Nu și oameni, spun eu. 

- De fapt, cât de mare poate fi deosebirea? 
întreabă Gale, cu un aer sinistru. 

Cel mai ingrozitor lucru e că, dac-o să pot uita 
că sunt oameni, n-o să existe nici o deosebire. 

Apărătoru Păcii se intorc prea repede şi Gale 
le cere mai mult timp, dar ei îl iau de langă 
mine, iar eu încep să intru în panică. 

- Nu le lăsa să moară de foame! strig, 
agățându-mă de mâna lui. 

- N-o să le las! Ștu că n-o să le las! Katniss, nu 
uita că eu..., spune el, și Apărătorii Păcii ne smu- 
cesc, despărțindu-ne, și trântesc uşa, iar eu n-o să 
ştiu niciodată ce voia Gale să nu dau uitării. 

Drumul de la clădirea Justiţiei la gară e scurt. 
Nu m-am mai urcat niciodată într-o maşină. Și 
de foarte puţine ori într-o căruță. În Filon, 
mergem pe Jos. 

Am avut dreptate să nu plâng. Gara mişună 
de reporteri cu camerele ca niște insecte indrep- 
tate direct spre fața mea. Dar mi-am alungat de 
multe ori emoțiile de pe chip și asta fac și acum. 
Mă întrezăresc pe mine insămi pe un ecran de te- 
leviziune de pe perete, care redă sosirea mea, și 
mă simt încântată fiindcă par aproape plictisită. 

Pe de altă parte, e evident că Peeta Mellark a 
plâns și e destul de interesant că nu pare dornic 

s-o ascundă. Mă întreb imediat dacă asta va fi 
strategia lui în timpul jocurilor. Să pară slab și 
înfricoşat, să liniştească toate celelalte tributuri 
dându-le impresia că nu e un rival demn de luat 
in seamă și să iasă apoi la luptă. Cu câțiva ani în 
urmă, asta a mers de minune pentru o fată, Jo- 
hanna Mason, din Districtul 7. Părea o pros- 
tănacă atât de smiorcăită şi de fricoasă, incât 
nimeni nu s-a obosit să-i dea atenție, până când 
n-au mai rămas decât o mână de concurenți. 
Atunci s-a dovedit că era în stare să ucidă cu 
sălbăticie. Și-a jucat cartea într-un mod foarte 
inteligent. Dar o asemenea strategie pare ciu- 
dată pentru Peeta Mellark, fiindcă el este fiul 
unui brutar. După toţi acești ani în care a avut 
mâncare suficientă și a mutat tăvile cu pâine de 
colo-colo a ajuns să fie puternic și lat în umeri. 
O să fie nevoie de o grămadă de lacrimi ca să 
convingă pe cineva să-l neglijeze. 

Trebuie să stăm câteva minute in ușa vago- 
nului în timp ce camerele se indoapă cu imagi- 
nile noastre, apoi ni se permite să intrăm și ușile 
ni se închid, îndurătoare, in urmă. Trenul se 
pune imediat în mișcare. 

La început, viteza îmi taie răsuflarea. Binein- 
țeles că nu m-am mai urcat niciodată într-un 
tren, de vreme ce călătoriile dintr-un district în 

altul sunt interzise, cu excepția insărcinărilor 
oficiale. Pentru noi, prin asta se înţelege în pri- 
mul rând transportul cărbunilor. Dar nu mă aflu 
intr-un tren obișnuit, pentru cărbuni. E unul 
dintre modelele ultrarapide ale Capitoliului, care 
atinge o viteză medie de patru sute de kilometri 
pe oră. Călătoria noastră spre capitală va dura 
mai puţin de o zi. 

La școală ni se spune că locul unde a fost con- 
struit Capitoliul se numea cândva Munţii Stân- 
coși. Regiunea în care se află Districtul 12 era 
cunoscută drept Appalachia. Chiar şi acum cå- 
teva sute de ani scoteau cărbune de aici. De aceea 
minerii noștri trebuie să sape atât de adânc. 

La școală, totul gravitează în jurul cărbu- 
nelui. În afară de cunoştinţele elementare de ci- 
tire și de matematică, toată instruirea noastră e 
legată de cărbuni. Cu excepția lecturilor săptă- 
mânale din istoria Panemului - vorbărie goală 
despre ceea ce-i datorăm Capitoliului. Știu că 
trebuie să fie ceva mai mult decat mi se spune, 
că există o relatare a faptelor petrecute cu ade- 
vărat în timpul rebeliunii. Dar nu-mi pierd prea 
mult timp gândindu-mă la asta. Indiferent care 
ar fi adevărul, nu văd cum m-ar ajuta să pun 
mâncare pe masă. 

Trenul tributurilor e chiar mai elegant decât 
camera din clădirea Justiţiei. Avem fiecare câte 
un apartament, alcătuit dintr-un dormitor, o 
încăpere pentru garderobă şi o cameră de baie 
personală, cu apă curentă, rece și caldă. Acasă 
nu avem apă caldă decat dacă o fierbem. 

Sunt sertare pline cu haine elegante și Effie 
Trinket imi spune să fac tot ce vreau, să mă 
imbrac cu orice doresc, totul imi stă la dispo- 
ziție. Numai să fiu gata pentru cină intr-o oră. 
Mă dezbrac de rochia albastră a mamei şi fac un 
duş fierbinte. N-am mai făcut niciodată un duș. 
E ca și cum aș sta vara în ploaie, numai că apa e 
mai caldă. Mă imbrac cu o cămașă verde închis 
şi cu pantaloni. 

În ultima clipă, îmi aduc aminte de mica 
broşă de aur a lui Madge. O privesc cu atenţie 
pentru prima oară. E ca și cum cineva ar fi fău- 
rit o pasăre minusculă de aur, fixând apoi un 
inel în jurul ei. Pasărea atinge inelul numai cu 
vârfurile aripilor. O recunosc pe neașteptate. E o 
gaiță-zeflemitoare. 

Sunt păsări amuzante şi te duc cu gândul la 
o palmă peste fața Capitoliului. În timpul rebe- 
liunii, Capitoliul a crescut o serie de animale 
modificate genetic, folosite ca arme. Erau cu- 
noscute, în general, sub numele de mutanţi și 


64 


uneori li se spunea, mai scurt, anți. Unul dintre 
aceştia era o pasăre deosebită, numită gaiță-lim- 
bută, care avea capacitatea de a memora și de a 
reproduce o întreagă conversație purtată de oa- 
meni. Erau păsări dresate să se intoarcă acasă, o 
specie alcătuită în exclusivitate din masculi, și li 
s-a dat drumul în zone unde se știa că se ascund 
dușmanii Capitoliului. După ce memorau dis- 
cuții, zburau inapoi, la centre, pentru ca acestea 
să fie inregistrate. Oamenii au avut nevoie de 
ceva timp ca să-și dea seama ce se întâmpla în 
districte și cum erau inregistrate discuţiile între 
patru ochi. Pe urmă, bineînțeles că rebelii i-au 
oferit Capitoliului un șir nesfârșit de minciuni 
şi totul s-a transformat într-o farsă. Așa că toate 
centrele au fost închise și păsările au fost aban- 
donate, pentru a muri în sălbăticie. 

Numai că n-au murit. Masculii de gaiță-lim- 
bută s-au împerecheat în schimb cu femele de 
sturz-zeflemitor, dând naștere unei specii cu 
totul noi de zburătoare, care puteau reproduce 
atât trilurile păsărilor, cât și cântecele oameni- 
lor. Își pierduseră abilitatea de a pronunța cu- 
vinte, dar încă mai puteau să mimeze o serie de 
sunete vocale umane, de la cele înalte ale cânte- 
cului unui copil până la tonurile grave ale unei 
voci bărbătești. Și puteau memora cântece. Nu 

doar câteva note, ci cântece întregi, cu multe 
versuri, dacă aveai răbdare să cânți pentru ele și 
dacă le plăcea vocea ta. 

Tata avea o slăbiciune aparte pentru gai- 
țele-zeflemitoare. Când ne duceam la vânătoare, 
fluiera sau cânta melodii complicate pentru ele 
și, după o pauză politicoasă, păsările ii răspun- 
deau întotdeauna. Nu e tratată toată lumea cu 
un asemenea respect. Dar, când cânta tata, toate 
păsările din jur amuţeau și îl ascultau. Avea o 
voce frumoasă, înaltă și limpede, și atât de plină 
de viață, încât îți venea să râzi și să plângi în 
acelaşi timp. Nu m-am putut hotări să continui 
acest obicei după moartea lui. Totuși, mica pa- 
săre are ceva reconfortant. E ca şi cum aș avea o 
părticică din tata cu mine, protejându-mă. Îmi 
prind broșa de cămașă și, cu materialul verde-in- 
chis drept fundal, aproape îmi pot imagina că 
gaița-zeflemitoare zboară printre copaci. 

Effie Trinket vine să mă ia la cină. O urmez 
pe culoarul ingust, care se clatină în toate păr- 
țile, până intr-o sală de mese cu pereţii acoperiți 
de lambriuri lustruite. Înăuntru e o masă pe 
care vesela e extrem de fragilă. Peeta Mellark s-a 
așezat deja, în așteptarea noastră, iar scaunul de 
lângă el e gol. 

- Unde e Haymitch? întreabă Effie Trinket, 
cu un aer radios. 

- Ultima dată când l-am văzut, spunea că 
vrea să tragă un pui de somn, răspunde Peeta. 

- Ei, a fost o zi istovitoare, comentează ea. 

Mă gândesc că se simte ușurată de absența 
lui Haymitch, și cine ar putea s-o condamne? 

Felurile de mâncare sosesc pe rând. O supă 
groasă de morcovi, salată de legume, cotlete de 
mie] cu cartofi piure, brânză și fructe, o prăji- 
tură cu ciocolată. În timpul mesei, Effie Trinket 
ne reamintește întruna să lăsăm loc, pentru că 
mai urmează și altceva. Dar eu mă indop fiindcă 
n-am mai avut niciodată parte de asemenea 
mâncăruri și fiindcă să pun pe mine câteva kilo- 
grame în plus e probabil cel mai bun lucru pe 
care-l pot face înainte de inceperea Jocurilor. 

- Măcar voi doi sunteți bine-crescuţi, spune 
Effie, când terminăm felul principal. Cei doi de 
anul trecut au mâncat totul cu mâinile, ca nişte 
sălbatici. Mi-au dat digestia complet peste cap. 

Perechea de anul trecut a fost alcătuită din 
doi puștani din Filon care nu avuseseră destulă 
mâncare în nici una dintre zilele vieţii lor. Iar 
când aveau ce mânca, bunele maniere din timpul 
mesei erau, cu siguranță, ultima lor preocupare. 
Peeta e fiul unui brutar. Mama ne-a învățat pe 

Prim și pe mine să mâncăm cum se cuvine, așa 
că, da, ştiu cum să folosesc un cuțit și o furculiță. 
Dar detest comentariul lui Effie Trinket într-o 
asemenea măsură încât țin neapărat să mănânc 
celelalte feluri cu degetele. Pe urmă imi şterg 
mâinile de fața de masă. Asta o face să strângă cu 
putere din buze. 

Acum, când cina s-a încheiat, mă străduiesc 
din răsputeri să nu vomit. Văd că și Peeta e cam 
verde la față. Stomacurile noastre nu sunt obiș- 
nuite cu mese atât de bogate. Dar, dacă sunt în 
stare să nu vomit fiertura lui Sae Unsuroasa, 
făcută din carne de șoarece, măruntaie de porc 
şi coajă de copac - o specialitate de iarnă - sunt 
hotărâtă să rezist și acum. Mergem într-un alt 
compartiment, să vedem reluarea extragerilor 
din întregul Panem. Încearcă să le repartizeze 
pe toată durata zilei, astfel incât e de presupus 
că pot fi urmărite toate în direct, însă numai 
oamenii din Capitoliu reușesc într-adevăr asta, 
pentru că nici unul dintre ei nu trebuie să fie de 
față la vreo extragere. 

Le vedem pe toate, rând pe rând, numele stri- 
gate, voluntarii ieșind din rânduri sau, cel mai 
adesea, lipsa lor. Studiem chipurile puștanilor 
care ne vor fi rivali. Câteva imi rămân în minte. 
Un băiat monstruos din Districtul 2, care iese 

în față dintr-un salt, oferindu-se voluntar. O fată 
cu chip de vulpe și părul roșu, lucios, din Distric- 
tul 5. Un băiat cu un picior diform din Dis- 
trictul 10. Și, cel mai greu de scos din minte, o 
fată de doisprezece ani din Districtul 11. Are 
pielea și ochii de un maroniu intunecat, dar, în 
afară de asta, seamănă foarte bine cu Prim, în pri- 
vința înălțimii și a felului cum se poartă. Numai 
că, după ce se urcă pe scenă și se cer voluntari, nu 
se aude decât vâjaitul vântului printre clădirile 
dărăpănate din jur. Nimeni nu vrea să-i ia locul. 

Districtul 12 e arătat la sfârșit. Strigarea nu- 
melui lui Prim, eu alergând pe urmele ei, ca vo- 
luntar. Nu-ţi poate scăpa disperarea din vocea 
mea când o împing pe Prim în spate, ca și cum 
mi-ar fi teamă că nimeni n-o să mă audă și că o 
vor lua pe ea. Dar mă aud, bineînţeles. Îl văd pe 
Gale desprinzând-o de mine și mă privesc ur- 
când pe scenă. Comentatorii nu ştiu exact ce-ar 
trebui să spună despre refuzul mulțimii de a 
aplauda. Salutul tăcut. Unul subliniază că Dis- 
trictul 12 a fost intotdeauna puțin cam inapoiat, 
insă obiceiurile locale pot fi încântătoare. Ca la 
comandă, Haymitch cade de pe scenă și ei scot 
gemete amuzante. E extras numele lui Peeta şi el 
își ocupă locul în tăcere. Ne strângem mâinile. 
Pe urmă dau din nou imnul și programul se 

încheie. Effie Trinket e nemulțumită de starea 
in care i s-a aflat peruca. 

- Mentorul vostru are multe de învățat des- 
pre imagine. Multe despre comportamentul în 
timpul unei transmisii de televiziune. 

Peeta râde pe neaşteptate. 

- Era beat, spune el. Se îmbată în fiecare an. 

- În fiecare zi, adaug eu. 

Nu-mi pot reține un scurt zâmbet atotcunos- 
cător. Effie Trinket lasă impresia că Haymitch 
are doar niște maniere grosolane care ar putea fi 
corectate de câteva sfaturi de-ale ei. 

- Da, şuieră ea. E ciudat că vouă vi se pare 
amuzant. Ştiţi că, în timpul Jocurilor, mentorul 
e parâma voastră de salvare, legătura cu lumea. 
Cel care vă dă sfaturi, vă găseşte sponsori şi ho- 
tărăște ce daruri primiți. Pentru voi, mentorul 
poate fi diferenţa dintre viață şi moarte! 

Exact în clipa aceea, Haymitch intră în com- 
partiment clătinându-se. 

— Am pierdut cina? întreabă el, cu voce neclară. 

Pe urmă vomită și cade în mizeria improș- 
cată pe toată suprafaţa covorului scump. 

- Așa că râdeți mai departe! spune Effie 
Trinket. 

Ocoleşte balta de vomă ţopăind în pantofii 
ei cu vârf ascuţit și părăsește încăperea în grabă. 

Pentru câteva clipe, eu și Peeta ne privim 
mentorul încercând să se ridice din porcăria 
respingătoare și alunecoasă care 1 s-a revărsat 
din stomac. Duhoarea de vomă şi de alcool ne- 
rafinat îmi aduce cina în gât. Schimbăm o pri- 
vire. Evident că nu e mare lucru de capul lui 
Haymitch, dar Effie Trinket are dreptate intr-o 
singură privință, odată intraţi în arenă, el e tot 
ce ne mai rămâne. Ca și cum ne-am fi pus de 
acord fără vorbe, îl luăm fiecare de câte un braţ 
și îl ajutăm să se salte în picioare. 

- M-am împiedicat? ne întreabă. Miroase urât. 

Se freacă la nas cu mâna murdară, mânjindu-și 
fața cu vomă. 

- Te ducem în camera dumitale, spune Peeta. 
Te spălăm un pic. 

Îl ducem în compartimentul lui, pe jumătate 
ghidându-l și pe jumătate cărându-l. De vreme ce 
nu-l putem întinde pur şi simplu pe cuvertura 
brodată a patului, îl târâm în cadă şi dăm dru- 
mul la duș. El abia dacă bagă de seamă. 

-E OK, îmi spune Peeta. De-acum mă 
ocup eu. 

Nu mă pot impiedica să simt un strop de re- 
cunoştinţă, fiindcă să-l dezbrac pe Haymitch, 
să-i spăl voma din părul de pe piept şi să-l vår în 
pat e ultimul lucru pe care mi-l doresc. E posi- 
bil ca Peeta să-ncerce să-i facă impresie bună, să 
ajungă favoritul lui după inceperea Jocurilor. 
Dar, ţinând cont de starea în care se află, Hay- 
mitch n-o să-și reamintească mâine nimic din 
toate astea. 

- Bine, răspund. Pot să-l trimit pe unul dintre 
tipii din Capitoliu să te ajute. 

În tren sunt câți vrei. Gătind pentru noi. 
Servindu-ne. Păzindu-ne. Misiunea lor e să ne 
poarte de grijă. 

- Nu. Nu-i vreau, zice Peeta. 

Dau din cap şi mă indrept spre camera mea. 
Înţeleg ce simte Peeta. Nici eu nu suport să-i 
văd în faţa ochilor. Dar să-i pui să se ocupe de 
Haymitch ar fi o mică răzbunare. Așa că mă 
intreb de ce insistă el să aibă grijă de bețuv și îmi 
spun, pe neașteptate: Din cauză că e bun din fire. 
Exact așa cum mi-a dat mie pâinea, din bunătate. 

Ideea imi stârneşte o scurtă tresărire. Un 
Peeta Mellark bun la suflet e mult mai periculos 
decât unul nemilos. Oamenii cu suflet bun au 
un fel al lor de a mi se strecura în inimă, prin- 
zând rădăcini. Nu-l pot lăsa pe Peeta să facă 

asta. Nu acolo unde mergem. Mă hotărăsc ca, 
de-acum înainte, să am cât mai puţin de-a face 
cu fiul brutarului. 

Când ajung înapoi în camera mea, trenul se 
oprește în dreptul unei platforme de alimen- 
tare. Deschid repede fereastra, arunc afară fur- 
securile pe care mi le-a dat tatăl lui Peeta și o 
închid trântind-o. Nu mai vreau. Nu mai vreau 
nimic, de la nici unul dintre ei. 

Din nefericire, pacheţelul cu fursecuri se 
izbește de pământ și se deschide într-un strat de 
păpădii de lângă șine. Nu văd imaginea decât o 
clipă, fiindcă trenul se pune din nou în mișcare, 
dar e suficient. Suficient ca să-mi aduc aminte 
de cealaltă păpădie, pe care mi-a căzut privirea 
în curtea şcolii, cu ani în urmă... 

Tocmai îmi luasem ochii de la chipul învine- 
țit al lui Peeta Mellark, când am zărit păpădia și 
am ştiut că speranța nu era pierdută. Am rupt-o 
cu grijă și m-am întors în grabă acasă. Am înșfă- 
cat o găleată și pe Prim de mână, ne-am îndreptat 
spre pajiște și, da, era impestriţată de buruieni 
cu cap galben. După ce le-am cules, am scotocit 
pe lângă gard, pe o lungime de vreun kilometru 
Și jumătate, până ce am umplut găleata cu păpă- 
dii de salată, cu tulpini şi cu flori. În seara aceea 

ne-am indopat cu salată de păpădie şi cu restul 
de pâine. 

- Ce altceva? m-a întrebat Prim. Ce altceva 
mai putem găsi de mâncare? 

- O mulțime de lucruri, i-am promis eu. Nu 
trebuie decât să mi le reamintesc. 

Mama avea un caiet pe care-l adusese cu ea 
de la spițenie. Paginile erau coli vechi de perga- 
ment acoperite cu desene de plante, realizate în 
tuş. Paragrafe ingrijit scrise îți spuneau cum se 
numesc, de unde să le aduni, când înfloresc, care 
e întrebuințarea lor medicală. Dar tata adăugase 
alte însemnări. Despre plante comestibile, nu 
medicinale. Păpădiui, rumeioare, cepe sălbatice, 
pini. Eu şi Prim ne-am petrecut restul nopții 
studiind cu atenție toate acele pagini. 

A doua zi era liberă, nu trebuia să mergem la 
școală. M-am învârtit o vreme pe marginea 
Pajiștii dar, în cele din urmă, mi-am adunat cu- 
rajul şi am trecut pe sub gard. Era prima oară 
când mă aflam acolo singură, fără să fiu apărată 
de armele tatei. Dar am regăsit în scorbura unui 
copac micul arc și săgețile pe care mi le făcuse. 
Probabil că, în ziua aceea, nu m-am afundat în 
pădure mai mult de douăzeci de metri. În cea mai 
mare parte a timpului, am stat cocoțată într-un 
stejar bătrân, sperând să treacă vreun vânat prin 

apropiere. După câteva ore, am avut norocul de 
a ucide un iepure. Mai omorâsem câțiva iepuri 
înainte, sub îndrumarea tatei. Însă de data asta 
m-am descurcat singură. 

Nu mai mâncasem carne de luni de zile. Se 
pare că vederea iepurelui a trezit ceva în mama. 
S-a ridicat, l-a jupuit și a făcut o tocană, adăugând 
legume culese de Prim. Pe urmă a redevenit con- 
fuză şi s-a întors în pat, dar, când a fost gata mân- 
carea, am făcut-o să mănânce un castron plin. 

Pădurea a devenit salvatoarea noastră și în 
fiecare zi mă aventuram ceva mai adânc în sânul 
ei. La început eram înceată, însă hotărâtă să fac 
rost de mâncare. Furam ouă din cuiburi, prin- 
deam peşti în plase, reușeam uneori să vânez 
câte O veveriță sau câte un iepure pentru tocană 
și culegeam diverse plante care mi se iveau sub 
picioare. Plantele sunt înșelătoare. Multe sunt 
comestibile, dar o înghiţitură din altele te poate 
ucide. Comparam plantele culese cu desenele 
tatei, verificând întotdeauna de mai multe ori. 
Mi-am ţinut familia în viață. 

La început, orice semn de pericol, orice urlet 
îndepărtat, orice trosnet inexplicabil de creangă 
mă trimitea în fugă înapoi, către gard. Pe urmă 
am început să risc, cățărându-mă în copaci ca să 
scap de câinii sălbatici, care se plictiseau repede 

şi își vedeau de drum. Urşii și felinele trăiau mult 
mai departe, poate din cauză că nu le plăcea 
duhoarea de cărbune a districtului nostru. 

Pe 8 mai, am intrat în clădirea Justiţiei, m-am 
inscris pentru teseră şi am dus acasă prima mea 
rație de cereale și de ulei, în căruța de jucărie a 
lui Prim. Aveam dreptul să fac același lucru pe 
data de 8 a fiecărei luni. Bineînțeles că nu m-am 
putut opri din vânătoare și din cules. Cerealele 
nu erau suficiente ca să putem trăi și trebuia să 
mai cumpărăm și alte lucruri, săpun, lapte, 
haine. Am început să vând în Vatră toată mân- 
carea care nu ne era absolut necesară. Îmi era 
frică să intru în locul ăla fără să-l am pe tata 
alături, dar oamenii îl respectaseră şi m-au accep- 
tat. La urme urmelor, vânatul e vânat, nu con- 
tează cine l-a ucis. Vindeam și la uşile din dos ale 
clienţilor bogaţi din oraș, încercând să-mi aduc 
aminte tot ce-mi spusese tata și învățând în 
același timp câteva trucuri. Măcelarul cumpăra 
iepuri, dar nu și veveriţe. Brutarului îi plăceau 
veverițele, dar trebuia să faci târgul numai când 
nu era nevastă-sa prin preajmă. Șefului Apărăto- 
rilor Păcii îi plăceau curcanii sălbatici. Primarul 
avea o pasiune pentru fragi. 

Către sfârșitul verii, imi spălam faţa și mâi- 
nile într-un lăculeț, când am observat plantele 

care creșteau în jurul meu. Flori cu trei petale 
albe. Am îngenuncheat în apă, afundându-mi 
degetele în mâlul moale, și mi-am scos apoi 
mâinile pline de rădăcini. Tuberculi mici, 
albăstrui, care nu seamănă prea mult cu carto- 
fii dar care, fierţi sau copți, au un gust tot atât 
de bun. 

- Katnissl, am spus, cu voce tare. 

E planta de la care imi vine numele. Și am 
auzit vocea tatei, glumind: 

- Atâta timp cât te poţi găsi pe tine însăți, 
n-o să rabzi niciodată de foame. 

Mi-am petrecut ore întregi răscolind fundul 
apei cu degetele picioarelor sau cu un băț și adu- 
nând tuberculii care pluteau la suprafață. În 
seara aceea ne-am ospătat cu pește și cu rădăcini 
de katniss și, pentru prima oară după luni de 
zile, ne-am simţit toate prea sătule. 

Treptat, mama a revenit alături de noi. A 
inceput să se ocupe de curățenie, să gătească și 
să conserve pentru iarnă o parte din hrana pe 
care o aduceam. Oamenii făceau trocuri cu noi 
sau ne dădeau bani pentru leacurile ei. Într-o zi 
am auzit-o cântând. 


! Numele dat de indienii Algonquin unei varietăți de 
săgeata apei (n. tr.). 

Prim era încântată s-o aibă înapoi, dar eu 
stăteam cu ochii în patru, așteptându-mă să dis- 
pară iarăși. N-aveam încredere in ea. lar o mică 
parte diformă din interiorul meu o ura pentru 
slăbiciunea și pentru neglijenţa e1, pentru lunile 
cumplite prin care ne făcuse să trecem. Prim a 
iertat-o, dar eu am făcut un pas inapoi, indepăr- 
tându-mă de mama mea, am înălțat un zid care 
să mă apere de nevoia de ea și intre noi nimic 
n-a mai fost niciodată la fel. 

Acum o să mor fără să fi rezolvat vreodată 
asta. Mă gândesc cum am ţipat azi la ea, în 
clădirea Justiţiei. I-am spus, totuși, că o iubesc. 
Poate aşa se reechilibrează totul. 

Mă holbez o vreme pe geam, dorindu-mi să 
pot deschide iarăși fereastra, dar nu știu ce s-ar 
putea întâmpla la o viteză atât de mare. În de- 
părtare se văd luminile unui alt district. 7? 10? 
Habar n-am. Mă gândesc la oameni, în casele 
lor, pregătindu-se de culcare. Îmi imaginez casa 
mea, cu obloanele bine inchise. Oare ce fac ele 
acum, mama şi Prim? Au fost în stare să mă- 
nânce la cină? Tocana de pește și fragii? Sau zac 
neatinse în farfurii? Au urmărit reluarea eveni- 
mentelor zilei la vechiul televizor prăpădit de 
pe masa lipită de perete? Sigur că au mai fost și 
alte lacrimi. Oare mama se ţine tare, e puternică 

de dragul lui Prim? Sau a început deja să se 
piardă, lăsând greutatea lumii pe umerii fragili 
ai surorii mele? 

Prim o să doarmă cu mama în noaptea asta, 
fără nici o îndoială. Gândul la bătrânul şi jego- 
sul Buttercup, postându-se în pat ca să vegheze 
asupra lui Prim, mă alină. Dacă sora mea o să 
plângă, motanul o să i se strecoare în braţe şi o 
să stea acolo, incovrigat, până ce ea o să se liniş- 
tească și-o să adoarmă. Îmi pare atât de bine că 
nu l-am înecat. 

Imaginându-mi casa mea, simt durerea singu- 
rătății. Ziua asta e nesfârșită. Oare azi-dimineață 
am mâncat mure împreună cu Gale? Pare să fi 
fost cu o viață în urmă. Ca un vis lung, trans- 
format în coşmar. Poate, dacă adorm, o să mă 
trezesc din nou în Districtul 12, acolo unde 
mi-e locul. 

Probabil că sertarele adăpostesc nenumă- 
rate cămăși de noapte, dar mă mulțumesc să-mi 
scot bluza și pantalonii și mă urc în pat în lenje- 
ria de zi. Cearșafurile sunt dintr-un material 
moale, mătăsos. O cuvertură groasă, pufoasă, mă 
incălzeşte imediat. 

Dacă am de gând să plâng, acum e momen- 
tul. Dimineaţă o să pot spăla dezastrul lăsat de 
lacrimi pe faţă. Dar lacrimile nu vin. Sunt prea 

obosită sau prea amorțită ca să plâng. Singurul 
lucru pe care-l simt e dorința de a mă afla în 
altă parte. Așa că las trenul să mă legene, pur- 
tându-mă către uitare. 

Lumina cenușie se strecoară printre perdele 
când mă trezește un glas volubil. O aud pe Effie 
Trinket strigându-mi să mă trezesc. 

- Sus, sus, sus! O să fie o zi mare, mare, mare! 

Încerc să-mi imaginez, pentru o clipă, ce-ar 
putea fi în capul acestei femei. Ce gânduri i-l um- 
plu când e trează? Ce vise i-l cutreieră noaptea? 
N-am nici cea mai vagă idee. 

Îmi pun din nou hainele verzi, de vreme ce nu 
sunt cu adevărat murdare, doar ușor mototolite 
fiindcă și-au petrecut noaptea pe podea. Degetele 
mele trasează un cerc în jurul micii gaițe-zeflemi- 
toare de aur și mă gândesc la pădure, la tata, apoi 
la mama și la Prim trezindu-se, nevoite să meargă 
mai departe. 

Am dormit cu părul strâns în impletitura 
complicată făcută de mama pentru extragere și nu 
arată prea rău, așa că îl las cum e. N-are impor- 
tanță. Acum nu putem fi departe de Capitoliu. Și, 
odată ajunși în oraș, stilistul meu o să decidă cum 
trebuie să arăt la ceremonia de deschidere din 
seara asta. Sper doar că o să dau peste unul care 
nu crede că nuditatea e ultima tendință a modei. 

Când intru în vagonul restaurant, Effie Trin- 
ket trece pe lângă mine, aproape atingându-mă, 
având în mână o ceașcă plină cu cafea neagră. 
Murmură obscenități cu voce abia auzită. 

Cu fața puhavă și roșie de pe urma slăbiciu- 
nilor pe care și le-a permis în ziua precedentă, 
Haymitch râde pe infundate. Peeta ţine în mână 
o chiflă și pare oarecum stânjenit. 

— Stai jos! Stai jos! spune Haymitch, flutu- 
rându-și mâna către mine. 

În clipa când mă las să alunec pe scaun, sunt 
servită cu o farfurie imensă, plină cu mâncare. 
Ouă, şuncă, un morman de cartofi prăjiți. Un 
castron cu fructe stă într-o frapieră, ca să rămână 
rece. Chiflele din coșul care îmi este pus în față 
i-ar ajunge familiei mele pentru o săptămână. E 
și o sticlă elegantă, cu suc de portocale. Cel pu- 
țin asta cred eu că este. N-am simțit gustul por- 
tocalelor decât o singură dată, de Anul Nou, 
când tata a adus una ca tratație specială. O cană 
cu cafea. Mama adoră cafeaua, pe care nu ne-o 
putem permite aproape niciodată, dar mie mi se 
pare amară și diluată. O cană mare, maronie, cu 
ceva ce n-am mai văzut niciodată. 

- Ei îi spun ciocolată caldă, zice Peeta. E bună. 

Iau o înghiţitură din lichidul fierbinte, dulce 
şi cremos, şi mă străbate un fior. Deşi restul 

mâncării imi face cu ochiul, o ignor până când 
imi golesc cana. Pe urmă mă indop cu fiecare 
imbucătură pe care o pot înghiţi, ceea ce re- 
prezintă o cantitate substanţială, având grijă să 
nu întrec măsura cu felurile cele mai abun- 
dente. Mama mi-a spus o dată că mănânc întot- 
deauna ca și cum m-aş teme că n-o să mai văd 
mâncare niciodată. 

- N-o să mai văd până n-aduc eu alta acasă, 
i-am răspuns. 

Ceea ce i-a inchis gura. 

Când stomacul meu pare gata să plesnească, 
mă las pe spate şi imi privesc comesenii. Peeta 
incă mai mănâncă, rupând bucățele de chiflă și 
afundându-le în ciocolata caldă. Haymitch n-a 
dat cine știe ce atenţie farfuriei, dar dă de duşcă 
un pahar cu suc roșu, pe care îl tot subțiază cu 
un lichid limpede dintr-o sticlă. Judecând după 
miros, e un soi de băutură spirtoasă. Nu-l cunosc 
pe Haymitch, dar l-am văzut adesea în Vatră, 
aruncând pumni de bani pe tejgheaua unei femei 
care vinde rachiu alb. O să fie incoerent când 
ajungem la Capitoliu. 

Îmi dau seama că îl detest pe Haymitch. Nu e 
de mirare că tributurile din Districtul 12 n-au 
niciodată vreo şansă. Nu e numai fiindcă suntem 
subnutriți și ne lipsește antrenamentul. Unii au 

fost totuşi destul de puternici ca să poată reuși. 
Dar găsim rareori sponsori și asta explică în mare 
parte de ce. Bogătanii care susțin tributurile - fie 
fiindcă au pariat pe ele, fie pur și simplu pentru 
dreptul de a se lăuda că au ales un învingător - 
vor să trateze cu cineva mai stilat. 

- Vasăzică, e de așteptat să ne dai sfaturi, îi 
spun lui Haymitch. 

- Uite unul. Rămâneți în viață, spune el și 
izbucnește în râs. 

Schimb o privire cu Peeta inainte de a-mi 
aminti că nu mai am nimic de-a face cu el. Sunt 
surprinsă văzând duritatea din ochii lui. În ge- 
neral pare atât de blajin. 

- E foarte amuzant, spune el. 

Loveşte brusc paharul din mâna lui Hay- 
mitch. Izbit de podea, paharul se face țăndări, 
expediind spre partea din spate a trenului pică- 
turi grăbite de lichid roşu. 

- Dar nu pentru noi. 

Haymitch se gândește la asta o clipă, apoi îl 
loveşte pe Peeta în falcă, trântindu-l de pe scaun. 
Când se răsuceşte, dând să se întindă după alcool, 
imi înfig cuțitul în masă, intre mâna lui și sticlă, 
aproape atingându-i degetele. Mă incordez ca să-i 
parez lovitura, care nu vine. În schimb, se așază 
din nou și ne priveşte chiorâș. 

- Ei, ce facem aici? zice el. Chiar m-am ales 
cu o pereche de luptători anul ăsta? 

Peeta se ridică de pe dușumea și își umple cău- 
şul mâinii cu gheață de sub castronul cu fructe. 
Dă să și-o apropie de semnul roșu de pe falcă. 

- Nu, spune Haymitch, oprindu-l. Lasă vână- 
taia să apară. Publicul o să creadă că te-ai incăie- 
rat cu alt tribut incă dinainte de a intra în arenă. 

- Asta-i impotriva regulamentului, spune 
Peeta. 

- Numai dacă eşti prins. Vânătaia o să dea de 
înțeles că te-ai bătut și n-ai fost prins și e cu atât 
mai bine, ripostează Haymitch. Se intoarce în 
direcţia mea. În afară de masă, poţi să mai lovești 
și altceva cu cuțitul ăla? 

Arma mea e arcul cu săgeți. Dar mi-am pe- 
trecut o bună bucată de timp și aruncând cuțite. 
Uneori, după ce ai lovit un animal cu o săgeată, 
e bine să înfigi și un cuțit în el înainte de a te 
apropia. Îmi dau seama că, dacă vreau să am 
parte de atenţia lui Haymitch, acum e momen- 
tul să-l impresionez. Smulg cuțitul din masă, îl 
prind de lamă, apoi îl arunc în peretele din par- 
tea opusă a camerei. De fapt, sper să reușesc să-l 
infig zdravăn, dar nimerește în îmbinarea dintre 
două lambriuri, făcându-mă să par mult mai 
bună decât sunt. 


84 


- Treceţi acolo. Amândoi, zise Haymirch, 
arătând cu capul către mijlocul încăperii. 

Ne supunem, și el se invârteşte în jurul nostru, 
impungându-ne din când în când ca pe animale, 
verificându-ne muşchii și studiindu-ne fețele. 

- Ei, nu sunteţi pe de-a-ntregul lipsiţi de spe- 
ranță. Păreți buni. Și, odată intrați pe mâna 
stiliștilor, o să fiți destul de atrăgător. 

Nici eu, nici Peeta nu punem asta la-ndoială. 
Jocurile Foamei nu sunt un concurs de fru- 
museţe, dar tributurile cele mai arătoase par să 
atragă întotdeauna cei mai mulți sponsori. 

- Foarte bine, o să facem o înţelegere. Nu 
vă legați de băutura mea, iar eu o să fiu destul 
de treaz ca să v-ajut, spune Haymitch. Dar nu 
trebuie să-mi ieşiţi din vorbă. 

Nu e cine ştie ce înțelegere, dar e un pas 
uriaș față de acum zece minute, când n-aveam 
nici un îndrumător. 

- Perfect, incuviințează Peeta. 

- Așadar, ne ajuţi, spun eu. Când ajungem în 
arenă, care-i cea mai bună strategie la Cornul 
Abundenţei pentru cineva... 

- Toate lucrurile la timpul lor. Peste câteva 
minute ajungem în gară. O să fiţi dați în grija 
stiliştilor voştri. N-o să vă convină ce-or să vă 

facă. Dar, indiferent ce s-ar întâmpla, nu vă 
impotriviți, ne sfătuiește Haymitch. 

- Dar..., incep eu. 

- Nici un dar. Nu vă impotriviți, zice el. 

Ia sticla cu alcool de pe masă și părăseşte va- 
gonul. Ușa încă se mai balansează în urma lui, 
când se face întuneric. Înăuntru mai sunt câ- 
teva lumini, dar afară e ca şi cum s-ar fi lăsat din 
nou noaptea. Îmi dau seama că trebuie să fim 
intr-unul dintre tunelurile care străpung munții, 
ducând spre Capitoliu. Munţii sunt bariera na- 
turală care îl desparte de districtele dinspre 
răsărit. E aproape imposibil să pătrunzi dinspre 
est, altfel decât prin tuneluri. Acest avantaj geo- 
grafic a fost un factor major care a dus la înfrân- 
gerea districtelor în război, înfrângere în urma 
căreia am ajuns să fiu azi tribut. Fiind nevoiţi să 
escaladeze munţii, rebelii au devenit ţinte ușoare 
pentru forţele aeriene ale Capitoliului. 

În trenul ce aleargă în viteză, eu și Peeta 
Mellark păstrăm tăcerea. Tunelul nu se mai 
sfârșește, iar eu mă gândesc la tonele de piatră 
care mă despart de cer și mi se strânge inima. 
Nu-mi place să fiu închisă astfel în stâncă. Îmi 
aduce aminte de mină și de tata, prins în cursă, 
nereușind să iasă la lumina zilei, ingropat pe 
veșnicie în întuneric. 

Trenul incepe în sfârșit să încetinească și lu- 
mina strălucitoare inundă brusc compartimen- 
tul. Nu ne putem abține. Alergăm amândoi la 
fereastră, dornici să vedem ceea ce n-am mai 
văzut decât la televizor, Capitoliul, capitala Pa- 
nemului. Camerele de luat vederi nu ne-au min- 
țit în privința grandorii sale. Dacă au denaturat 
ceva, atunci le-au scăpat intreaga măreție a clădi- 
rilor ce scânteiază într-un curcubeu de nuanţe, 
înălțându-se dominatoare în văzduh, mașinile 
strălucitoare ce străbat străzile largi, pavate, oa- 
menii cu haine ciudate, cu pieptănături bizare şi 
cu fețele vopsite, care n-au rămas niciodată flă- 
mânzi la ora mesei. Toate culorile par artificiale, 
rozul e prea intens, verdele e prea strălucitor, gal- 
benul e dureros pentru ochi, ca bomboanele ma- 
sive, de forma unor discuri plate, pe care nu ne 
permitem niciodată să le cumpărăm de la 
cofetăria minusculă din Districtul 12. 

Când recunosc un tren cu tributuri care intră 
în oraş, oamenii incep să ne arate nerăbdători cu 
degetul. Mă îndepărtez de fereastră, îngrețoșată 
de entuziasmul lor, știind că de-abia așteaptă să 
ne vadă murind. Dar Peeta rămâne pe poziţie, 
făcând de fapt cu mâna și zâmbind către mulți- 
mea de gură-cască. Se oprește abia când trenul 
intră în gară, scoțându-ne din raza vederii lor. 

Mă vede holbându-mă la el și ridică din umeri. 

- Cine ştie? spune. Unii dintre ei ar putea 
fi bogați. 

L-am judecat greșit. Îmi aduc aminte tot ce-a 
făcut începând din momentul extragerii. Strân- 
gerea prietenească de mână. Tatăl lui, apărând 
cu fursecurile și promițând să-i dea de mâncare 
lui Prim... oare Peeta l-a pus să facă asta? Lacri- 
mile lui din gară. Faptul că s-a oferit să-l spele 
pe Haymitch pentru ca apoi să-l provoace, în 
dimineaţa asta, când abordarea tip băiat-bun a 
părut să dea greş. Și mâna fluturată acum de la 
geam, încercând deja să câștige mulțimea. 

Strădania de a pune toate piesele cap la cap nu 
s-a încheiat încă, dar simt că în mintea lui ia 
ființă un plan. Nu şi-a acceptat moartea. Se stră- 
duiește deja din greu ca să rămână în viață. Ceea 
ce înseamnă şi că bunul Peeta Mellark, băiatul 
care mi-a dat pâine, se străduiește deja din greu 
să mă ucidă. 


H-â-â-â-r-ș! Scraşnesc din dinți când Venia, fe- 
meia cu părul acvamarin și tatuaje aurii deasupra 

sprâncenelor, smulge o bucată de pânză de pe pi- 
ciorul meu, odată cu părul de sub ea. 

- Scuze! spune cu voce pițigăiată și cu accen- 
tul ei prostesc, de Capitoliu. Eşti atât de păroasă! 

De ce vorbesc oamenii ăștia pe tonuri atât 
de inalte? De ce o fac abia deschizându-și gura? 
De ce fiecare dintre frazele lor urcă spre final, 
de parcă ar pune o întrebare? Vocale ciudate, 
cuvinte retezate și întotdeauna un şuierat la li- 
tera s... nu e de mirare că e imposibil să nu-i 
maimuțărești. 

Venia capătă ceea ce ar trebui să fie o expre- 
sie compătimitoare. 

- Veşti bune, totuși. Asta e ultima. Eşti gata? 

Mă prind bine de marginile mesei pe care stau 
și dau din cap. Ultima fașă lipită de părul de pe 
picior e dezrădăcinată cu o smucitură dureroasă. 

Sunt la Centrul de Remodelare de mai bine 
de trei ore şi încă nu mi-am întâlnit stilistul. Se 
pare că nu e interesat să mă vadă inainte ca Ve- 
nia și ceilalți membri ai echipei mele de pregă- 
tire să se ocupe de anumite probleme evidente. 
Dintre care au făcut parte frecarea trupului cu 
o spumă grunjoasă, care a Îndepărtat nu numai 
murdăria, ci și cel puţin trei straturi de piele, 
transformarea unghiilor în obiecte cu aspect 
uniform și, în primul rând, îndepărtarea părului 


89 


de pe corp. Braţele, picioarele, trunchiul, subsu- 
orile și o parte din sprâncene au fost deposedate 
de orice fir, lăsaându-mă ca pe o păsare jumulită, 
gata de fript. Nu-mi place. Îmi simt pielea infla- 
mată, chinuită de usturime şi extrem de vulne- 
rabilă. Dar am respectat partea mea de înțelegere 
cu Haymitch, de pe buze nu mi s-a desprins nici 
un protest. 

- Te descurci foarte bine, spune un tip pe 
nume Flavius. Îşi scutură buclele spiralate şi își 
intinde pe buze un strat proaspăt de ruj violet. 
Dacă există ceva pe care să nu-l pot suporta e 
un plângăcios. Ungeţi-o! 

Venia şi Octavia, o femeie durdulie, al cărei 
intreg trup a fost vopsit într-o nuanță palidă de 
verde ca mazărea, mă ung cu o loțiune la început 
usturătoare, dar care îmi calmează apoi pielea ju- 
puită. Pe urmă mă dau jos de pe masă și îmi scot 
halatul subțire pe care mi s-a îngăduit să-l port, 
când dezbrăcându-l, când imbrăcându-l. Stau 
acolo, complet despuiată, pe când cei trei se în- 
vârtesc în jurul meu, folosind pensete ca să-mi 
indepărteze ultimele fire de păr. Ştiu că ar tre- 
bui să mă simt jenată, dar ei seamănă atât de 
puţin a oameni, încât prezența lor îmi pare un 
trio de păsări bizar colorate care ar ciuguli la 
picioarele mele. 

Cei trei fac un pas înapoi și își admiră opera. 

- Excelent! Acum arăţi aproape ca o ființă 
umană! zice Flavius şi râd cu toții. 

Îmi silesc buzele să schițeze un zâmbet, 
arătându-le cât de mare îmi e recunoştinţa. 

- Vă mulțumesc, spun, cu voce suavă. În Dis- 
trictul 12 nu ne prea străduim să arătăm bine. 

Asta îi câștigă pe de-a-ntregul. 

- Sigur că nu, biata de tine! zice Octavia, în- 
cleștându-și mâinile, îndurerată pentru mine. 

- Dar nu-ţi face griji, adaugă Venia. Când ter- 
mină Cinna cu tine, o să fii absolut superbă! 

- i-o promitem. Ştii, acum, când am scăpat 
de păr şi de murdărie, nu arăţi rău de loc! spune 
Flavius, încurajator. Să-l chemăm pe Cinna! 

Se năpustesc afară din încăpere. E greu să-mi 
urăsc echipa de pregătitori. Sunt nişte idioţi atât 
de desăvârşiți. Cu toate astea, știu că, într-un 
mod bizar, se străduiesc sincer să mă ajute. 

Mă uit la pereții și la podeaua de un alb rece 
și rezist impulsului de a-mi reimbrăca halatul. 
Acest Cinna, stilistul meu, m-ar pune probabil 
să mi-l scot imediat. În schimb, mâinile mi se 
duc spre coafura mea, singura parte a trupului 
pe care echipa pregătitoare a primit instrucțiuni 
s-o lase în pace. Degetele mele ating ușor cosi- 
țele mătăsoase aranjate de mama cu atâta grijă. 

Mama. Am lăsat rochia ei albastră și pantofii pe 
podeaua vagonului de tren, fără să mă gândesc 
nici o clipă să le recuperez, să incerc să păstrez 
o parte din ea, din căminul meu. Acum aș vrea 
s-o fi făcut. 

Uşa se deschide și intră un bărbat tânăr, care 
trebuie să fie Cinna. Înfățișarea lui e atât de na- 
turală, încât mă surprinde. Cei mai mulți dintre 
stiliști intervievaţi la televiziune sunt atât de 
vopsiți, atât de tatuaţi, atât de modificaţi chirur- 
gical, încât arată grotesc. Dar nuanţa de castaniu 
a părul lui scurt pare naturală. Poartă o cămașă 
simplă, neagră și pantaloni. Singura concesie fă- 
cută autoalterării pare să fie machiajul de un au- 
riu metalic al pleoapelor, aplicat cu discreție. 
Scoate în evidență punctele aurii din ochii lui 
verzi. Și, în ciuda dezgustului meu față de Capi- 
toliu și de moda lui hidoasă, nu pot să nu observ 
cât de atrăgător este. 

- Bună, Katniss. Sunt Cinna, stilistul tău, 
spune el cu voce joasă, cumva lipsită de afecta- 
rea Capitoliului. 

- Bună, mă aventurez eu, cu prudenţă. 

- Acordă-mi o clipă, în ordine? mă întreabă. 

Se rotește în jurul trupului meu gol, fără să 
mă atingă, dar plimbându-şi ochii pe fiecare 

centimetru. Rezist tentaţiei de a-mi încrucişa 
braţele la piept. 

- Cine ţi-a aranjat părul? 

- Mama, răspund. 

- E frumos. Cu adevărat clasic. Și într-un 
echilibru aproape perfect cu profilul tău. Are 
degete foarte îndemânatice, comentează el. 

Mă așteptasem să apară cineva inzorzonat, 
cineva mai bătrân, străduindu-se cu disperare să 
pară tânăr, cineva care să mă privească de parcă 
aș fi o bucată de carne ce trebuie preparată pen- 
tru a fi așezată pe platou. Cinna nu e nimic din 
toate astea. 

- Eşti nou, nu-i aşa? îl întreb. Cred că nu 
te-am mai văzut până acum. 

Majoritatea stiliştilor sunt figuri familiare, 
constante în mereu schimbătorul rezervor de tri- 
buturi. Unii se învârt în jurul lui de când mă știu. 

- Da, ăsta e primul meu an la Jocuri, spune 
Cinna. 

- Aşa că ţi-au dat Districtul 12, zic eu. 

Nou-veniţii ajung în general să se ocupe de 
noi, de cel mai neatrăgător district. 

- Eu am cerut Districtul 12, spune el, fără să 
adauge alte explicaţii. Ce-ar fi să-ți pui halatul și 
să stăm de vorbă? 

Îmi trag halatul în timp ce îl urmez într-un 
salonaș. Două canapele roșii, față in faţă, de o 
parte și de alta a unei mese joase. Trei pereţi sunt 
albi, iar al patrulea e în intregime de sticlă, o fe- 
reastră către oraș. Judecând după lumină, imi 
dau seama că trebuie să fie cam pe la amiază, deși 
cerul insorit a fost acoperit de nori. Cinna mă 
invită să mă așez pe una dintre canapele și se in- 
stalează vizavi de mine. Apasă un buton din late- 
ralul mesei. Tăblia se despică și de sub ea se înalță 
o a doua, pe care se află prânzul nostru. Pui și 
bucăți de portocală într-un sos cu smântână, pe 
un așternut de cereale de un alb sidefat, boabe 
minuscule de mazăre, ceapă, chifle în formă de 
flori și, ca desert, o budincă de culoarea mierii. 

Încerc să mă imaginez pregătind eu însămi 
un asemenea prânz, la noi acasă. Puii sunt prea 
scumpi, dar m-aș putea descurca vânând un 
curcan sălbatic. Apoi aş avea nevoie de un al doi- 
lea curcan, pe care să-l schimb pe o portocală. 
Laptele de capră ar trebui să înlocuiască smân- 
tâna. Mazăre putem cultiva în grădină. Ar trebui 
să culeg cepe sălbatice din pădure. Nu recunosc 
cerealele, cele din rația primită pe tesere, odată 
preparate, capătă aspectul neatrăgător al unui 
terci maroniu. Chiflele fanteziste inseamnă un 
alt troc cu brutarul, valorând probabil două sau 

trei veverițe. Cât despre budincă, nici măcar nu 
sunt în Stare să ghicesc din ce e făcută. Zile 
intregi de vânătoare și de cules pentru o singură 
masă, care n-ar fi decât un substitut sărăcăcios al 
versiunii din Capitoliu. 

Mă întreb cum o fi să trăieşti într-o lume 
unde mâncarea apare la o apăsare pe buton? 
Cum mi-aș petrece orele pe care le dedic acum 
scotocirii prin pădure în căutarea hranei, dacă 
ea ar fi atât de ușor de căpătat? Ce fac toată ziua 
oamenii ăștia din Capitoliu, în afară de a-și îm- 
podobi trupurile și de a aștepta să sosească un 
nou transport de tributuri care să intre în joc și 
să moară spre amuzamentul lor? 

Îmi ridic privirea şi văd ochii lui Cinna 
ațintiți asupra mea. 

- Cât de vrednici de dispreţ trebuie să-ți 
părem, spune el. 

A deslușit asta pe faţa mea sau mi-a citit 
cumva gândurile? Însă are dreptate. Sunt, cu 
toții, o grămadă detestabilă de putregai. 

- N-are importanţă, spune Cinna. Așadar, 
Katniss, despre costumul tău de la ceremonia 
de deschidere. Partenera mea, Portia, este sti- 
lista colegului tău tribut, Peeta. Iar ideea noas- 
tră din acest moment este să vă îmbrăcăm în 
costume complementare, adaugă el. După cum 

știi, se obișnuiește ca ele să reflecte specificul 
districtului. 

E de așteptat ca, la festivitatea de deschidere, 
să purtăm ceva care să sugereze principala acti- 
vitate din districtul nostru. Districtul 11, agri- 
cultura. Districtul 4, pescuitul. Districtul 3, 
fabricile. Ceea ce înseamnă că, fiind din Distric- 
tul 12, eu și Peeta o să purtăm un soi de costume 
de mineri. Deoarece salopetele lăbărțate ale aces- 
tora nu sunt deosebit de avantajoase, tributurile 
noastre capătă, de obicei, costume sumare și căști 
cu lampă. Într-un an au fost goi goluți şi acoperiți 
cu o pulbere neagră, ce sugera praful de cărbune. 
E intotdeauna groaznic și nu te ajută cu nimic să 
câştigi favorurile mulțimii. Mă pregătesc pentru 
ce e mai rău. 

- Vasăzică, o să port un costum de miner? 
intreb, sperând că n-o să fie indecent. 

- Nu tocmai. Vezi tu, eu și Portia suntem de 
părere că un asemenea costum a fost folosit prea 
des. Nimeni n-o să-și aducă aminte de voi dacă 
purtați așa ceva. Și suntem amândoi de părere că 
sarcina noastră este să facem tributurile din Dis- 
trictul 12 de neuitat, spune Cinna. 

O să fiu dezbrăcată, cu siguranță, mă gân- 
desc eu. 

- Așa că, in loc să ne concentrăm asupra mi- 
neritului în sine, o să ne concentrăm asupra 
cărbunelui, continuă Cinna. 

Dezbrăcată și acoperită de praf negru, mă 
gândesc. 

- Şi ce facem cu cărbunele? Îl ardem, adaugă 
el. Ți-e frică de foc, Katniss? 

Îmi vede expresia feţei și zâmbește larg. 

Peste câteva ore, port fie cea mai senzaţio- 
nală, fie cea mai ucigătoare costumaţie din cere- 
monia de deschidere. Un costum simplu, negru, 
mulat, care mă acoperă de la glezne până sub 
bărbie. Cizme strălucitoare din piele, legate cu 
șireturi sub genunchi. Însă capa din fâşii porto- 
calii, galbene și roșii și toca asortată sunt cele 
care îmi definesc înfățișarea. Cinna are de gând 
să le aprindă chiar în clipa când carul nostru de 
luptă va porni pe străzi. 

- Bineînțeles că nu sunt flăcări adevărate, e 
doar un foc artificial, inventat de mine și de 
Portia. O să fii în deplină siguranţă, îmi ex- 
plică el. 

Dar eu nu sunt convinsă că n-o să fiu pe de- 
plin prăjită în momentul când o s-ajung în 
centrul orașului. 

Chipul meu are un machiaj relativ sărăcă- 
cios, doar câte o subliniere ici și colo. Părul 

mi-a fost periat, apoi impletit și lăsat să atârne 
pe spate, în stilul meu obișnuit. 

- Vreau să fii recunoscută de public când te 
vei afla în arenă, spune Cinna, visător. Katniss, 
fata care a fost in foc. 

Îmi trece prin minte că sub masca purtării 
lui calme și firești se ascunde un nebun. 

În ciuda revelaţiei avute dimineață în pri- 
vinţa caracterului lui Peeta, mă simt într-adevăr 
ușurată când își face apariția, purtând un cos- 
tum identic. Stilista lui, Portia, și echipa ei îl 
însoțesc și toată lumea e de-a dreptul imbătată 
de entuziasm în privința impresiei pe care o vom 
face. Cu excepția lui Cinna. El pare puțin cam 
ingrijorat când acceptă felicitările. 

Suntem conduși în grabă la parterul Centru- 
lui de Remodelare, care este, în esenţă, un grajd 
imens. Ceremonia de deschidere e pe punctul de 
a începe. Perechile de tributuri sunt urcate în 
care trase de câte patru cai. Ai noștri au culoarea 
neagră a cărbunelui. Animalele sunt atat de bine 
dresate, incât nu e niciodată nevoie să țină cineva 
hăţurile. Cinna și Portia ne urcă în car, ne sta- 
bilesc cu atenție pozițiile trupurilor și ne aran- 
jează faldurile capelor, apoi se îndepărtează să se 
consulte unul cu celălalt. 

— Ce părere ai? îi şoptesc lui Peeta. Despre foc? 

- Îşi smulg capa și tu o smulgi pe a mea, 
răspunde el, printre dinţii strânși. 

- S-a făcut, spun. 

Poate, dacă ni le putem scoate destul de re- 
pede, evităm cele mai grave arsuri. E de rău ori- 
cum. Ne vor arunca în arenă, indiferent în ce 
stare ne-am afla. 

- Ştiu că i-am promis lui Haymitch c-o să 
facem exact ce ne spun, dar nu cred c-a avut în 
vedere o situație ca asta. 

- Oricum, unde e Haymitch? N-ar trebui să 
ne ferească de așa ceva? întreabă Peeta. 

- Cu atâta alcool în el, probabil că nu e in- 
dicat să-l avem în preajma unui foc deschis, 
spun eu. 

Și izbucnim dintr-odată amândoi în râs. Pre- 
supun că suntem atât de nervoși din cauza Jo- 
curilor și, cu mult mai presus, atât impietriți de 
perspectiva transformării în torţe umane, incât 
nu ne mai purtăm rațional. 

Muzica dă semnalul de incepere. O auzim 
fără efort, răsună în întreg Capitoliul. Ușile ma- 
sive glisează, deschizându-se și oferind vederi 
mulțimea înșirată de-a lungul străzilor. Parada 
durează în jur de douăzeci de minute și se în- 
cheie în Piaţa Orașului, unde ne vor întâmpina, 
vor cânta imnul și ne vor conduce la Centrul de 

Antrenament, care ne va fi casă/inchisoare până 
în momentul începerii Jocurilor. 

Tributurile din Districtul 1 sunt într-un car 
tras de cai albi ca zăpada. Arată atât de fru- 
mos, pulverizaţi cu vopsea argintie, în tunici 
elegante, scânteind de pietre prețioase. În Dis- 
trictul 1 se confecționează articole de lux pentru 
Capitoliu. Se aud strigătele mulțimii. Ei sunt 
întotdeauna favoriţii. 

Districtul 2 trece pe poziţie și ii urmează. 
Ne apropiem de uși cât ai clipi și văd că, sub 
cerul înnourat din această oră a serii, lumina 
devine cenușie. Tributurile din Districtul 11 
trec dincolo de poartă când Cinna apare cu o 
torță aprinsă. 

- Îi dăm drumul, spune și, inainte de a avea 
timp să reacționăm, ne aprinde capele. 

Mi se taie răsuflarea și aştept să simt arsura, 
dar nu e decât o furnicătură ușoară. Cinna se 
urcă în faţa noastră și ne aprinde tocile. Lasă 
să-l scape un oftat de ușurare. 

- Merge. Pe urmă își indeasă ușor mâna sub 
bărbia mea. Nu uitaţi, capetele sus. Zâmbete. 
Vă vor adora! 

Sare din car și are o ultimă idee. Strigă ceva 
către noi, dar muzica îi acoperă vocea. Strigă 
din nou și gesticulează. 

- Ce zice? îl întreb pe Peeta. 

Îl privesc pentru prima oară şi realizez că așa, 
în mijlocul flăcărilor false, iţi ia ochii. Probabil 
că şi eu arăt la fel. 

- Cred c-a zis să ne ţinem de mână, spune 
Peeta. 

A 

Imi prinde mâna dreaptă în stânga lui și ne 
uităm la Cinna, așteptându-i confirmarea. El dă 
din cap Și își exprimă aprobarea ridicând dege- 
tul mare, iar asta e ultima imagine pe care o văd 
înainte de a intra în oraș. 

Spaima inițială a mulțimii din momentul 
apariţiei noastre se transformă repede în urale și 
în strigăte de „Districtul 12!“. Toate capetele se 
intorc înspre noi, abătându-și atenţia de la cele 
trei care dinaintea noastră. La inceput sunt îm- 
pietrită, însă apoi intrezăresc imaginea noastră 
pe un ecran imens şi sunt surprinsă de măsura 
în care îţi taie răsuflarea. În întunecimea tot mai 
densă a crepusculului, flăcările ne iluminează fe- 
țele. În urma noastră pare să se aștearnă o dâră de 
foc, desprinsă din faldurile capelor. Cinna a avut 
dreptate în privința machiajului sumar, amân- 
doi părem mai frumoși, dar suntem pe deplin 
recognoscibili. 

Nu uitaţi, capetele sus. Zâmbete. Vă vor adora! 
Vocea lui Cinna îmi răsună în minte. Îmi ridic 

bărbia ceva mai sus, îmi afișez cel mai cuceritor 
zâmbet și îmi flutur mâna liberă. Acum mă 
bucur că-mi pot ține echilibrul agățandu-mă de 
Peeta, el e atât de neclintit, solid ca o stâncă. Pe 
măsură ce capăt încredere, trimit efectiv câteva 
sărutări către mulțime. Locuitorii Capitoliului 
sunt înnebuniţi, aruncă asupra noastră o ploaie 
de flori, strigându-ne numele, numele de botez, 
pe care s-au ostenit să le caute în program. 

Muzica vibrantă, uralele și admirația mi se 
strecoară în sânge și nu-mi pot înăbuși entuzias- 
mul. Cinna mi-a oferit un mare avantaj. Nimeni 
n-o să mă uite. N-o să-mi uite nici chipul, nici 
numele. Katniss. Fata care a fost în foc. 

Pentru prima oară, simt crescând în mine un 
licăr de speranță. Fără nici o îndoială, trebuie să 
apară un sponsor care să mă susțină. Și, cu puțin 
ajutor suplimentar, cu ceva hrană în plus și cu o 
armă potrivită, de ce nu aș câștiga Jocurile? 

Cineva îmi aruncă un trandafir roșu. Îl prind, 
îi sorb cu delicateţe mireasma Şi trimit o sărutare 
inapoi, în direcţia celui care mi l-a aruncat. O 
sută de mâini se întind s-o prindă, ca și cum ar fi 
un obiect real, tangibil. 

- Katniss! Katniss! 

Îmi aud numele strigat din toate părțile. Toată 
lumea vrea sărutările mele. 

Abia când intrăm în Piaţa Oraşului îmi dau 
seama că trebuie să fi întrerupt complet circula- 
ţia sângelui prin mâna lui Peeta. Atât de tare am 
strâns-o. Îmi cobor privirea spre degetele noas- 
tre împletite în timp ce îmi slăbesc strânsoarea, 
dar el şi-o întețeşte. 

- Nu, nu-mi da drumul, spune. Te rog. S-ar 
putea să cad din chestia asta. 

- OK, încuviinţez. 

Și continui să-l ţin de mână, dar cu un senti- 
ment straniu în privința felului în care ne-a 
unit Cinna. Nu e tocmai corect să ne înfăţișezi 
ca pe o echipă și să ne închizi apoi într-o arenă 
pentru a ne ucide unul pe altul. 

Cele douăsprezece care triumfale acoperă 
conturul rotund al Pieței Orașului. În clădirile 
din jur, cei mai de seamă cetățeni ai Capitoliu- 
lui se inghesuie la toate ferestrele. Caii noștri ne 
opresc carul exact în fața vilei preşedintelui 
Snow. Muzica încetează cu un sunet de alămuri. 

Preşedintele, un bărbat mărunțţel și slab, cu 
părul alb ca hârtia, ne urează oficial bun-venit 
din balconul de deasupra noastră. Conform 
tradiţiei, în timpul discursului camerele de tele- 
viziune se plimbă de la chipul unui tribut la al 
altuia. Dar văd pe ecran că zăbovesc asupra noas- 
tră mult mai mult decât ar trebui. Pe măsură ce 

întunericul devine mai dens, e din ce în ce mai 
greu să-ți desprinzi ochii de imaginea noastră 
scânteietoare. Când se cântă imnul național, se 
face efortul de a difuza rapid imaginea fiecărei 
perechi de tributuri, dar camera zăboveşte asu- 
pra carului Districtului 12 în timp ce defilăm 
pentru o ultimă oară în jurul pieţei, dispărând în 
Centrul de Antrenament. 

Abia ce se închid ușile în urma noastră, când 
ne pierdem în mijlocul echipelor pregătitoare, 
care ne laudă bolborosind cu voci aproape nein- 
teligibile. Când mă uit în jur, văd că toate cele- 
lalte tributuri ne aruncă priviri pline de ură, 
confirmând că, așa cum bănuiam, le-am eclipsat. 
Pe urmă Cinna și Portia ajung lângă noi, aju- 
tându-ne să coborâm din car și scoțându-ne cu 
grijă capele și tocile în flăcări. Portia le stinge 
pulverizând o substanță din canistră. 

Îmi dau seama că sunt încă lipită de Peeta 
și îmi silesc degetele iînțepenite să se desfacă. 
Amândoi ne masăm mâinile. 

- Îşi mulţumesc fiindcă nu m-ai abandonat. 
Devenisem puţin cam nesigur, zice Peeta. 

- Nu s-a băgat de seamă, îi spun eu. Sunt 


sigură că n-a observat nimeni. 

- Eu sunt sigur că n-au avut ochi decât pentru 
tine. Ar trebui să te imbraci mai des în flăcări, 
imi răspunde el. Ți se potrivesc. 

Și îmi adresează un zâmbet care pare de o 
prietenie atât de sinceră, având exact doza po- 
trivită de sfială, încât mă simt năpădită de un 
neașteptat val de căldură. 

În minte îmi sună un clopoțel de alarmă. Nu 
fi atât de proastă. Peeta plănuiește cum să te ucidă, 
îmi reamintesc. Te ademenește ca să te transforme 
într-o pradă ușoară. E pe atât de periculos, pe cât e 
de fermecător. 

Dar, fiindcă în jocul ăsta pot intra două per- 
soane, mă ridic pe vârfuri şi îl sărut pe obraz. 
Exact pe vânătaie. 


Centrul de Antrenament are un turn desti- 
nat în exclusivitate tributurilor și echipelor lor. 
Acesta va fi casa noastră până la începerea efec- 
tivă a Jocurilor. Fiecare district are la dispoziţie 
un etaj întreg. Te urci pur și simplu în lift și apeși 
butonul cu numărul districtului tău. E suficient 
de simplu ca să poată fi ținut minte. 

În Districtul 12 am mers de două ori cu liftul, 
in clădirea Justiţiei. O dată, ca să primesc meda- 
lia de aur pentru moartea tatei și a doua oară 
ieri, ca să-mi iau rămas-bun de la familie și de la 
prieteni. Dar liftul acela e o cabină întunecoasă, 
care scârțâie, se mișcă precum melcul și miroase 
a lapte acru. Pereţii acestui ascensor sunt din 
cristal, așa că, în timp ce te înalți în aer, vezi oa- 
menii de la parter reducându-se până la dimen- 
siunile unor furnici. E amuzant i sunt tentată 
s-o întreb pe Effie Trinket dacă ne mai putem 
urca O dată, dar, într-un fel, asta pare o copilărie. 

După toate aparențele, îndatoririle lui Effie 
Trinket nu s-au încheiat la sosirea în gară. Fa și 
Haymitch ne vor supraveghea până în clipa 
intrării în arenă. Într-un fel, ăsta e un avantaj în 
plus fiindcă, în privinţa ei, putem cel puţin conta 
că o să ne călăuzească, pe când pe Haymitch nu 
l-am mai văzut din tren, din clipa când a fost de 
acord să ne ajute. Probabil că e pe undeva, beat 
mort. Pe de altă parte, Effie Trinket pare să aibă 
ambiții mari. Dintre toate echipele pe care le-a 
însoțit vreodată, suntem prima care a făcut sen- 
zaţie la ceremonia de deschidere. Are cuvinte de 
laudă nu numai la adresa costumelor, ci și în pri- 
vința purtării noastre. Și, după cum spune, ea cu- 
noaște pe oricine e cineva în Capitoliu și a făcut 

vâlvă în jurul nostru toată ziua, încercând să ne 
câştige sponsori. 

- Totuși, am fost foarte secretoasă, ne spune, 
privindu-ne cruciș pe sub pleoapele pe jumătate 
inchise. Pentru că, bineînțeles, Haymitch nu s-a 
deranjat să-mi dezvăluie strategiile voastre. Dar 
am scos tot ce mi-a stat în puteri din ce-am avut 
la dispoziție. Cum s-a sacrificat Katniss pentru 
sora ei. Cum v-aţi zbătut amândoi, cu succes, 
pentru a depăși barbaria districtului vostru. 

Barbarie? Cuvântul sună ironic pe buzele 
unei femei care ne ajută să ne pregătim pentru 
un măcel. Și în ce bază apreciază ea succesul 
nostru? Într-a manierelor de la masă? 

- Bineînțeles că toți au rezerve. Sunteţi 
dintr-un district unde se extrage cărbune. Dar 
eu am spus, ceea ce a fost foarte inteligent din 
partea mea, am spus: „Ei bine, supune căr- 
bunele unei presiuni suficiente și se transformă 
în perle!“ 

Effie ne privește atât de radioasă, încât nu 
avem de ales și ne arătăm entuziasmul trezit de 
inteligenţa ei, cu toate că se înșală. 

Cărbunele nu se transformă în perle. Perlele 
cresc în scoici. Poate a vrut să vorbească despre 
transformarea cărbunilor în diamante, deși e tot 
un neadevăr. Am auzit că în Districtul 1 au un 

soi de mașinărie care preschimbă grafitul în dia- 
mante. Dar în Districtul 12 nu extragem grafit. 
Cu așa ceva se ocupau, printre altele, locuitorii 
Districtului 13, până când au fost nimiciți. 

Mă întreb dacă oamenii în fața cărora ne-a 
lăudat astăzi știu asta și dacă le pasă. 

- Din nefericire, eu nu pot incheia contracte 
de sponsorizare în favoarea voastră. Numai 
Haymitch poate, spune Effie, cu un aer sumbru. 
Dar nu vă faceţi griji, dacă o să fie necesar, o să-l 
aduc la negocieri sub amenințarea armei. 

Deşi dă dovadă de lipsuri în anumite pri- 
vinţe, Effie Trinket arată o anumită hotărâre 
pe care i-o admir. 

Apartamentul meu e mai mare decât întreaga 
noastră casă. E luxos, ca vagonul de tren, dar 
conține atât de multe gadget-uri automate, 
cărora sunt sigură că n-o să am timp să le apăs 
toate butoanele. Numai dușul are un panou cu 
peste o sută de variante pentru care poți opta 
pentru a regla temperatura și presiunea apei sau 
pentru a alege săpunul, şampoanele, parfumu- 
rile, uleiurile și bureţii pentru masaj. Când pă- 
șești pe un covoraș, încep să sufle uscătoarele 
care îţi usucă trupul. În loc să mă lupt cu nodu- 
rile din pletele mele ude, îmi așez pur și simplu 
mâna pe o cutie ce îmi trimite un curent prin 

scalp, descalcindu-mi părul, făcându-i cărare și 
uscându-mi-l aproape instantaneu. Pluteşte cobo- 
rându-mi în jurul umerilor, învăluindu-i într-o 
draperie lucioasă. 

Programez garderobul ca să-mi ofere un veş- 
mânt pe gustul meu. Ferestrele măresc și mic- 
șorează părți din oraș la comandă. Nu e nevoie 
decât să șoptești într-un microfon numele unui 
fel de mâncare dintr-un meniu imens și acesta 
apare, fierbinte, aburind, în mai puţin de un 
minut. Mă plimb în jurul camerei mâncând 
ficat de gâscă și pâine pufoasă până când aud un 
ciocănit în ușă. Effie mă cheamă la cină. 

Perfect. Sunt moartă de foame. 

Când intrăm în sufragerie, siluetele lui Peeta, 
Cinna şi Portia se evidenţiază pe un balcon care 
oferă o vedere a Capitoliului. Mă bucur să-i văd 
pe stiliști, mai ales după ce am auzit că Hay- 
mitch o să ni se alăture. O masă prezidată numai 
de el și de Effie e condamnată să fie un dezastru. 
În plus, ne adunăm la cină nu tocmai de dragul 
mâncării, ci pentru a ne stabili strategia, iar 
Cinna și Portia și-au dovedit deja valoarea. 

Un tânăr tăcut, în tunică albă, ne oferă tutu- 
ror vin, în pahare cu picior. Mă gândesc să-l 
refuz, dar n-am mai băut niciodată vin, cu excep- 
ţia licorii preparate în casă pe care o folosește 

mama ca leac pentru tuse, și când o să mi se 
ivească șansa de a încerca iarăși? Iau o înghiți- 
tură din lichidul sec și mă gandesc în taină că ar 
putea fi îmbunătățit cu câteva linguri de miere. 

Haymitch își face apariţia exact în momen- 
tul în care se servește cina. Se pare că a avut 
parte de propriul său stilist, fiindcă e curat, are 
o înfățișare îngrijită şi pare mai treaz decât l-am 
văzut vreodată. Nu refuză vinul, dar, când își 
incepe supa, îmi dau seama că e prima oară 
când îl văd mâncând. Poate și-a revenit măcar 
atât cât să ne poată ajuta. 

Cinna și Portia par să aibă un efect civilizator 
asupra lui Effie și Haymitch. Cel puţin își vor- 
besc politicos. Și nu au amândoi decât laude faţă 
de opera stiliștilor din ceremonia de deschidere. 
În timp ce ei discută tot felul de fleacuri, mă con- 
centrez asupra mâncării. Supă de ciuperci, le- 
gume amare, asortate cu roșii de dimensiunea 
boabelor de mazăre, friptură excelentă de vacă 
porționată în felii subțiri ca foaia de hârtie, 
tăieței în sos verde, brânză care ţi se topește în 
gură, servită alături de struguri negri, dulci. Slu- 
jitorii, numai tineri în tunici albe, aidoma celui 
care ne-a adus vinul, se apropie și se îndepărtează 
de masă în tăcere, având grijă ca farfuriule și 
paharele să fie mereu pline. 

După ce golesc paharul cu vin cam pe jumă- 
tate, încep să simt cum mi se încețoșează min- 
tea, așa că îl inlocuiesc cu apă. Nu-mi place 
senzația și sper să dispară repede. Cum poate 
Haymitch să umble tot timpul de colo-colo în 
starea asta e un mister. 

Încerc să mă concentrez asupra discuţiei, 
care s-a întors spre costumele noastre pentru 
interviu, când o fată așază pe masă o prăjitură 
superbă și o aprinde cu dexteritate. Flăcările iz- 
bucnesc înălțându-se, apoi pâlpâie o vreme pe 
margini înainte de a se stinge. Stau un moment 
la îndoială. 

- Ce-o face să ardă? E alcool? întreb, ridicând 
ochii spre fată. Ăsta e ultimul lucru pe care mi-l 
do... oh! Te cunosc! 

Nu pot asocia un nume sau un moment cu 
chipul fetei. Dar n-am nici o îndoială, părul de 
un roșu întunecat, trăsăturile remarcabile, pie- 
lea albă, ca de porțelan. Dar, chiar în clipa când 
rostesc cuvintele, simt neliniștea și vinovăția 
strângându-mi stomacul la vederea ei și, în 
vreme ce nu sunt în stare s-o extrag din adâncul 
memoriei, știu că imaginea ei e legată de o 
amintire neplăcută. Expresia îngrozită care îi 
traversează chipul nu face decat să-mi sporească 
nedumerirea și stânjeneala. Ea scutură din cap, 

negând cu repeziciune și se îndepărtează în 
grabă de masă. 

Când îmi iau ochii de la ea, cei patru adulți 
mă privesc ca nişte ulii. 

- Nu fi ridicolă, Katniss. Cum ai putea să 
cunoşti o avox? se răsteşte Effie. Ideea în sine 
e ridicolă. 

- Ce înseamnă avox? întreb, prostește. 

- Cineva care a comis o nelegiuire. l-au tăiat 
limba, ca să nu poată vorbi, spune Haymitch. 
Presupun că e un soi de trădătoare. E puțin 
probabil s-o cunoşti. 

— Și chiar dacă ar fi aşa, nu trebuie să vorbeşti 
cu ei decât ca să le dai ordine, adaugă Effie. 
Bineînțeles că n-o cunoşti. 

Dar o cunosc. Acum, după ce Haymitch a 
pronunțat cuvântul trădător, ştiu şi de unde. 
Însă dezaprobarea lor e atât de puternică, încât 
n-o s-o pot mărturisi niciodată. 

- Nu, cred că nu, doar că.... 

Mă bâlbăi, iar vinul nu mă ajută. 

Peeta pocnește din degete. 

- Delly Cartwright. Asta e. Și eu mă tot gån- 
deam că mi se pare cunoscută. Pe urmă mi-am 
dat seama că seamănă leit cu Delly. 

Delly Cartwright e o fată indesată, cu tenul de 
un alb bolnăvicios, care seamănă cu servitoarea 

aşa cum seamănă un cărăbuş cu un fluture. Şi s-ar 
putea să fie cea mai prietenoasă persoană de pe 
planetă - la şcoală le zambește intruna tuturor, 
până și mie. N-am văzut-o pe fata cu părul roșu 
zâmbind. Dar mă grăbesc să accept sugestia lui 
Peeta cu recunoştinţă. 

- Chiar așa, la ea mă gândeam. Trebuie să fie 
din cauza părului, spun. 

— Şi o asemănare a ochilor, adaugă Peeta. 

Încordarea din jurul mesei dispare. 

- Oh, bine. Dacă-i numai atât, spune Cinna. 
Și, da, prăjitura a avut alcool, dar a ars tot. Am 
comandat-o în mod special, în onoarea debutu- 
lui vostru înflăcărat. 

Mâncăm prăjitura şi ne mutăm într-un salon, 
de unde urmărim reluarea ceremoniei de des- 
chidere, care se transmite chiar acum. Câteva 
dintre celelalte cupluri fac impresie bună, dar 
nici unul dintre ele nu ne ajunge nici măcar la 
degetul mic. Chiar și grupul nostru scoate un 
„ahh“, când suntem arătați ieşind din Centrul 
de Remodelare. 

- A cui a fost ideea să se țină de mână? 
întreabă Haymutch. 

- A lui Cinna, răspunde Portia. 

- O sugestie perfectă a rebeliunii, comentează 
Haymitch. Foarte drăguţ. 

Rebeliune? Asta îmi dă de gândit o clipă. 

Dar, când îmi amintesc de celelalte cupluri, 
câte doi oameni stând băţoși, niciodată atingân- 
du-se şi părând să nu fie conștienți unul de exis- 
tența celuilalt, ca și cum colegul lor tribut n-ar fi 
acolo, ca și cum Jocurile ar fi inceput deja, știu ce 
vrea să spună Haymitch. Fund prezentați nu ca 
adversari, ci ca prieteni, am ieșit în evidenţă tot 
atât de mult cum am făcut-o datorită costumelor 
în flăcări. 

- Mâine dimineaţă e prima ședință de antrena- 
ment. Ne întâlnim la micul dejun și vă spun în 
amănunt ce strategie vreau să alegeți, spune Hay- 
mitch, către Peeta şi către mine. Acum duceți-vă 
să trageţi un pui de somn cât timp discută adulții. 

Merg alături pe Peeta pe coridorul ce duce 
spre camerele noastre. Când ajungem la ușa mea, 
el se sprijină de toc, nu tocmai blocându-mi 
intrarea, dar insistând să-i acord atenţie. 

- Va să zică, Delly Cartwright. Ţi-ai imaginat 
CĂ ai dat aici peste cineva care-i seamănă. 

Îmi cere o explicaţie și sunt tentată să-i ofer 
una. Știm amândoi că m-a acoperit. Prin ur- 
mare, îi sunt din nou datoare. Dacă îi spun 
adevărul despre fată, asta ar putea echilibra lu- 
crurile. De fapt, în ce măsură aș avea de suferit? 
Chiar dacă o să dezvăluie povestea mea, n-o 

să-mi poată face prea mult rău. Nu e decât ceva 
la care am fost martoră. Și, în privinţa lui Delly 
Cartwright, n-am minţit mai mult decât el. 

Realizez că vreau să vorbesc cu cineva despre 
fată. Cu cineva care m-ar putea ajuta să descifrez 
povestea ei. Gale ar fi prima mea alegere, dar e 
puţin probabil să-l mai revăd vreodată. Încerc 
să-mi dau seama dacă, povestindu.-i, îi ofer lui 
Peeta un avantaj asupra mea, dar nu văd care ar 
fi acela. Poate făcându-i o confidenţă o să-l în- 
demn de fapt să creadă că văd în el un prieten. 

În plus, gândul la o fată cu limba ciopârțită 
mă sperie. Îmi aduce aminte de ce sunt aici. 
Nu ca să etalez costume orbitoare și ca să mă- 
nânc delicatese. Ci ca să am parte de o moarte 
sângeroasă în timp ce mulțimea imi incura- 
jează ucigașul. 

Să-i spun sau să nu-i spun? Mintea imi e încă 
înceată din cauza vinului. Mă holbez în lun- 
gul coridorului gol, de parcă decizia s-ar afla 
acolo, undeva. 

Peeta Îmi sesizează ezitarea. 

- Ai fost pe acoperiș? 

Scutur din cap. 

- Cinna m-a dus. Se vede, practic, întregul 
Oraş. Însă vântul bate ceva cam tare. 


În gând, traduc asta prin „nimeni n-o să 
tragă cu urechea“. Aici ai într-adevăr senzaţia 
că ai putea fi supravegheat. 

- Putem urca, pur și simplu? 

— Sigur, spune Peeta. 

Îl urmez în susul unui grup de scări ce duce 
spre acoperiș. Ajungem într-o mică încăpere în 
formă de dom cu o ușă către exterior. Când 
ieşim în vântul răcoros al serii, priveliștea îmi 
taie răsuflarea. Capitoliul scapără ca un câmp 
imens de licurici. În Districtul 12, curentul elec- 
tric vine și pleacă, de obicei îl avem doar câteva 
ore pe zi. Ne petrecem adesea serile la lumina 
lumânării. Singurele momente în care poți conta 
pe electricitate sunt cele în care televiziunea 
transmite Jocurile sau vreun mesaj important al 
guvernului, pe care e obligatoriu să-l asculți. Dar 
aici nu le lipsește. Niciodată. 

Ne apropiem amândoi de balustradă. Privesc 
in josul suprafeţei laterale a clădirii, către strada 
de dedesubt, care zumzăie de oameni. Poţi auzi 
mașinile lor, câte un strigăt ocazional și un clin- 
chet bizar, metalic. În Districtul 12, la ora asta, 
toată lumea se gândește să meargă la culcare. 

- L-am întrebat pe Cinna de ce ne lasă aici, 
sus, dacă nu se tem că unul dintre tributuri 

s-ar putea hotări să sară peste balustradă, 
spune Peeta. 

— Şi ce-a răspuns? vreau eu să aflu. 

- Nu poți sări, zice Peeta. 

Îşi întinde braţul în spaţiul aparent gol. Se 
aude un pocnet ascuțit și își retrage mâna cu 
o tresărire. 

- Un soi de câmp electric te aruncă înapoi, 
pe acoperiş. 

- Întotdeauna plini de grijă pentru siguranța 
noastră, spun eu. 

Deși Cinna 1-a arătat acoperișul lui Peeta, 
mă întreb dacă se presupune că ne este permis 
să ne aflăm aici, singuri, la o oră atât de târzie. 
Până acum, n-am mai văzut niciodată tributuri 
pe acoperișul Centrului de Antrenament. Dar 
asta nu înseamnă că nu suntem supravegheați 
ȘI înregistrați. 

- Crezi că ne urmăresc acum? 

- E posibil, admite el. Vino să vezi grădina. 

De cealaltă parte a domului a fost construită 
o grădină cu straturi de flori și copaci în ghi- 
vece. De ramuri atârnă sute de clopoței de vânt, 
ceea ce explică de ce aud clinchete. Aici, în gră- 
dină, în noaptea asta vântoasă, sunt destul de so- 
nore ca să acopere vocile a doi oameni care nu 
vor să fie auziți. Peeta mă privește, așteptând. 

Mă prefac că studiez o floare. 

- Într-o zi vânam în pădure. Eram ascunși, 
pândind vânatul, șoptesc. 

- Tu şi tatăl tău? întreabă el, tot în șoaptă. 

- Nu, eu și prietenul meu Gale. Toate păsă- 
rile au tăcut pe neașteptate. În afară de una. Ca 
și cum ar fi dat un semnal de avertizare. Și pe 
urmă am văzut-o. Sunt sigură că era aceeași 
fată. O însoțea un băiat. Aveau hainele numai 
zdrențe. Şi cearcăne negre, de nesomn, sub 
ochi. Fugeau ca şi cum vieţile lor ar fi depins de 
asta, spun eu. 

Amuţesc pentru o clipă, amintindu-mi cum 
am încremenit amândoi la vederea acelei pe- 
rechi stranii, evident nu din Districtul 12, fu- 
gind printre copaci. Mai târziu ne-am întrebat 
dacă i-am fi putut ajuta să scape. Probabil c-am 
fi reușit. I-am fi ascuns. Dacă ne mișcam repede. 
Eu şi Gale am fost luaţi prin surprindere, aşa e, 
dar eram vânători. Ştiam cum arată un animal 
îincolțit. Ne-am dat seama că străinii aveau neca- 
zuri, imediat ce i-am zărit. Dar ne-am mulțumit 
să privim. 

- Aeronava a apărut ca din senin, continui 
să-i povestesc lui Peeta. Adică în clipa asta am 
văzut cerul pustiu, iar în următoarea era acolo. 
N-a făcut nici un zgomot, dar cei doi au văzut-o. 

O plasă a căzut asupra fetei și a ridicat-o în sus, 
repede, ca un ascensor. Pe băiat l-au străpuns cu 
un soi de suliță. Era atașată de un cablu, aşa că 
l-au tras sus și pe el. Dar sunt sigură că era deja 
mort. Am auzit-o pe fată scoțând un țipăt. Cred 
că a strigat numele băiatului. Pe urmă aeronava 
a dispărut. Și păsările au început să cânte, ca și 
cum nimic nu s-ar fi întâmplat. 

— Ei v-au văzut? întreabă Peeta. 

-Nu ştiu. Eram sub un prag de stâncă, 
ii răspund. 

Însă ştiu. A fost o clipă, după chemarea păsă- 
rii, dar înainte de apariția aeronavei, când fata 
ne-a văzut. Și-a pironit ochii într-ai mei şi a stri- 
gat după ajutor. Dar nici eu, nici Gale nu i-am 
răspuns. 

- Tremuri, spune Peeta. 

Vântul și istorisirea mi-au alungat toată căl- 
dura din trup. Țipătul fetei. Oare fusese ultimul 
ei țipăt? 

Peeta își scoate haina şi mi-o strânge în jurul 
umerilor. Dau să mă retrag, dar pe urmă îl las 
s-o facă, hotărându-mă pe moment să-i accept 
și haina, și bunătatea. Așa ar acționa un prie- 
ten, nu? 

- Erau de aici? mă întreabă, încheindu-mi 
nasturele de la gât. 

Dau din cap. Aveau înfățișarea aceea speci- 
fică, de Capitoliu. Și băiatul, și fata. 

- Unde crezi că se duceau? mai întreabă el. 

- Asta n-o ştiu, răspund. 

Districtul 12 e aproape capătul liniei. Din- 
colo de noi nu e decât sălbăticia. Dacă nu pui la 
socoteală ruinele Districtului 13, care mai fu- 
megă incă de pe urma bombelor toxice. Ni-l 
arată din când în când la televizor, pur și simplu 
ca să ne aducă aminte. 

- Nu știu nici de ce ar fi dorit să plece de aici. 

Haymitch a spus că avocșii sunt trădători. Pe 
cine au trădat? Nu poate fi vorba decât de Capi- 
toliu. Dar ei au totul aici. Nu există nici un 
motiv de revoltă. 

- Eu aş pleca, scapă fără de voie Peeta. 

Se uită nervos în jur. A vorbit destul de tare 
ca să acopere clopoțeii. Rade. 

- Dacă mi s-ar ingădui. Dar trebuie să recu- 
nosc că mâncarea e de calitatea-ntâi. 

E din nou la adăpost. Dacă asta-i tot ce-au 
auzit, vorbele par ale unui tribut speriat, nu ale 
cuiva care meditează asupra bunătății incontes- 
tabile a Capitoliului. 

- Se lasă rece. Mai bine am intra. 

În interiorul domului e cald și totul pare stră- 
Jlucitor. Tonul lui e cel al unei conversații banale. 

— Prietenul tău Gale. E cel care a tras-o pe 
sora ta deoparte la extragere? 

- Da. Îl cunoşti? întreb. 

- Nu tocmai. Aud mereu fetele vorbind de- 
spre el. Mă gândeam că ţi-e văr sau cam așa ceva. 
Vă ajutați unul pe altul. 

- Nu, nu suntem rude, îl lămuresc eu. 

Peeta dă din cap, cu o expresie impenetrabilă. 

— A venit să-ți spună rămas-bun? 

- Da, răspund, privindu-l cu atenție. Așa cum 
a venit şi tatăl tău. Mi-a adus fursecuri. 

Peeta ridică din sprâncene, ca și cum ar fi 
aflat o noutate. Dar, după ce l-am văzut min- 
ţind cu atâta ușurință, asta nu atârnă prea mult 
în balanță. 

- Serios? Ei, sunteți pe placul lui, tu și sora 
ta. Cred că îşi dorește să fi avut o fată, în locul 
unei case pline de băieți. 

Tresar la gândul că în casa lui Peeta, în ju- 
rul mesei de cină sau lângă focul de sub cuptor, 
s-a discutat vreodată, în treacăt, despre mine. 
Trebuie să se fi întâmplat când mama lui nu 
era de față. 

- A cunoscut-o pe mama ta când erau copii, 
spune Peeta. 

O altă surpriză. Dar probabil că e adevărat. 

- Oh, da. Ea a crescut în oraș, zic eu. 

Pare nepoliticos să spun că ea nu vorbește 
niciodată despre brutar decât ca să-i laude pâinea. 

Suntem la ușa mea. Îi înapoiez haina. 

— Atunci, pe mâine. 

- Pe mâine, spune el, și se îndepărtează în 
lungul coridorului. 

Când deschid ușa, fata cu părul roșu Îmi 
strânge costumul negru, dintr-o bucată, și ciz- 
mele de pe podea, unde le-am lăsat inainte de 
duș. Vreau să-i cer scuze fiindcă e posibil să-i fi 
creat necazuri mai devreme. Dar imi aduc 
aminte că nu trebuie să-i vorbesc decât pentru 
a-i da ordine. 

- Oh, îmi pare rău, spun. Trebuia să-i duc 
astea lui Cinna. Îmi pare rău. Poţi să i le duci tu? 

Îmi evită privirea, dă ușor din cap Și se în- 
dreaptă spre ușă. 

Am incercat să-i spun că-mi pare rău pentru 
cină. Dar știu că scuzele mele merg mult mai 
departe. Că mi-e rușine fiindcă n-am încercat 
s-o ajut în pădure. Fiindcă am lăsat Capitoliul 
să-l ucidă pe băiat şi s-o mutileze pe ea fără să 
mișc nici măcar un deget. 

Ca și cum m-aș fi uitat la Jocuri. 

Îmi arunc pantofii din picioare şi mă urc în 
pat, intrând sub pături îmbrăcată. Tremurul n-a 
incetat. Poate că fata nici măcar nu-și mai aduce 

aminte de mine. Dar știu că nu e așa. Nu uiţi 
niciodată chipul unui om care a fost ultima ta 
speranţă. Îmi trag pătura peste cap, de parcă asta 
m-ar apăra de fata cu păr roșu, care nu poate 
vorbi. Dar îi simt ochii fixându-mă, străpungând 
pereţii, ușile și cuverturile. 

Mă întreb dacă o să-i facă plăcere să mă vadă 
murind. 


Somnul mi-e plin de vise tulburătoare. Tră- 
săturile fetei cu părul roșu se impletesc cu scene 
insângerate de la Jocurile Foamei din anii prece- 
denți, cu imaginea mamei retrasă în sine și de ne- 
atins, și a lui Prim sleită și îngrozită. Sar în sus, 
strigându-i tatei să fugă când mina explodează în 
milioane de stropi fatali de lumină. 

Zorii pătrund prin ferestre. Văzduhul Capi- 
toliului e cețos, obsedant. Mă doare capul și 
probabil că mi-am mușcat falca peste noapte. 
Cercetez cu limba carnea sfâșiată și simt gust 
de sânge. 

Mă târăsc jos din pat și apoi spre duș, cu în- 
cetinitorul. Apăs la întâmplare butoanele de pe 
panoul de comandă și sfârșesc sărind de pe un 

picior pe altul în timp ce sunt asaltată de jeturi 
de apă rece ca gheaţa ce alternează cu altele, 
aburinde, de apă fierbinte. Sunt potopită apoi 
de o spumă cu miros de lămâie, de care trebuie 
să mă răzuiesc cu o perie grea, țţepoasă. Ei bine, 
măcar mi se pune sângele in mișcare. 

Când sunt uscată și unsă cu o loțiune de 
corp, descopăr că în faţa dulapului mi-a fost 
lăsat un costum. Pantaloni negri, strâmţi, o tu- 
nică roșu-inchis, cu mâneci lungi, și pantofi de 
piele. Îmi împletesc părul într-o singură coadă, 
lăsată pe spate. Pentru prima oară din dimineața 
zilei extragerii, semăn cu mine insămi. Fără coa- 
furi și haine elegante, fără cape în flăcări. Doar 
eu. Arătând ca și cum aș pleca În pădure. Asta 
mă linişteşte. 

Haymitch nu ne-a dat o oră exactă pentru 
întâlnirea de la micul dejun și nimeni n-a luat 
legătura cu mine în dimineaţa asta, dar îmi e 
foame, așa că mă indrept spre sufragerie, spe- 
rând că acolo voi găsi mâncare. Nu sunt dez- 
amăgită. În timp ce masa e goală, pe o tejghea 
lungă de lângă ea sunt întinse cel puţin două- 
sprezece feluri de mâncare. Un bărbat tânăr, un 
avox, stă În poziție de drepți lângă ospăț. Când 
il întreb dacă mă pot servi, dă absent din cap. 
Umplu o farfurie cu ouă, cârnaţi, prăjituri din 

aluat acoperite cu un strat gros de portocale gla- 
zurate, cu felii de pepene de un purpuriu palid. 
Înfulec, privind răsăritul soarelui deasupra Ca- 
pitoliului. Iau o a doua farfurie, cu cereale fier- 
binți, înăbușite sub tocană de vită. În cele din 
urmă, îmi umplu farfuria cu chifle și mă așez la 
masă, unde le rup bucățele și le afund în ciocolată 
caldă, aşa cum a făcut Peeta în tren. 

Gândul îmi zboară la mama şi la Prim. Pro- 
babil că s-au trezit. Mama pregătește terciul pen- 
tru micul dejun. Prim mulge capra înainte de a 
pleca la școală. Acum două dimineţi, eram acasă. 
Poate fi adevărat? Da, exact două. Și cât de pus- 
tie pare casa acum, chiar și de la distanță. Oare 
ce-au spus aseară despre debutul meu în flăcări 
din deschiderea Jocurilor? Le-a dat speranțe ori 
s-au îngrozit mai tare când au văzut realitatea, 
cele douăzeci și patru de tributuri în același cerc, 
știind că numai unul poate rămâne în viață? 

Haymitch și Peeta intră, imi spun bună dimi- 
neața, își umplu farfuriile. Mă simt iritată fi- 
indcă Peeta e imbrăcat exact ca mine. Trebuie să 
vorbesc cu Cinna. Îngemănarea asta o să ne ex- 
plodeze în față odată ce vor incepe Jocurile. Dar 
ei O ştiu, cu siguranţă. Pe urmă imi amintesc că 
Haymitch m-a sfătuit să fac exact ce-mi spun 
stiliştii. Dacă ar fi fost vorba de oricine altcineva 

în afară de Cinna, m-aș fi putut simţi tentată să-l 
ignor. Dar, după triumful din seara trecută, nu 
prea am cum să-i critic hotărârile. 

Sunt nervoasă din pricina antrenamentului. 
Vor fi trei zile în care tributurile se antrenează 
impreună. În ultima după-amiază, fiecare va avea 
șansa de a face o demonstrație privată, în faţa 
creatorilor-de-joc. Gândul la întâlnirea faţă în 
față cu celelalte tributuri mă îmbolnăvește. Răsu- 
cesc fără incetare în mâini chifla pe care am luat-o 
din coș, dar pofta mea de mâncare a dispărut. 

După ce dă gata mai multe porţii de tocană, 
Haymitch își împinge farfuria deoparte cu un 
oftat. Scoate o sticlă plată din buzunar, soarbe 
indelung din ea și se sprijină cu coatele de masă. 

- Aşadar, să trecem la treabă. Antrenamente. 
Mai înainte de toate, dacă vreți, o să vă dau 
indrumări separat. Hotărâţi-vă acum. 

- De ce ne-ai indruma separat? il intreb. 

- Să spunem că aveţi talente secrete despre 
care nu vreţi să știe celălalt, spune Haymitch. 

Schimb o privire cu Peeta. 

- Eu n-am nici un talent secret, declară el. Şi 
știu deja care e talentul tău, nu? Vreau să spun 
că am mâncat destule veveriţe de-ale tale. 

N-am știut niciodată că Peeta mânca veveri- 
țele pe care le vânam. Cumva, imi imaginasem 

intotdeauna că brutarul dispărea cu ele pe tă- 
cute, prăjindu-le ca să le mănânce de unul sin- 
gur. Nu din lăcomie. Ci fiindcă familiile din 
oraș mănâncă de obicei carne scumpă, luată de 
la măcelărie. Vită, pui și cal. 

- Putem primi îndrumările împreună, îi 
spun lui Haymitch. Peeta incuviințează dand 
din cap. 

- Foarte bine, atunci daţi-mi idee cam de ce 
sunteţi în stare, spune Haymitch. 

- Eu nu sunt în stare de nimic, zice Peeta. 
Doar dacă nu pui la socoteală coacerea pâinii. 

- Îmi pare rău, n-o pun. Katniss. Știu deja că 
mânuiești cu ușurință cuțitul, spune Haymitch. 

- Nu tocmai, îi răspund. Dar sunt în stare să 
vânez. Cu arcul cu săgeți. 

- Și ești bună? întreabă Haymutch. 

Trebuie să mă gândesc la asta. Pun carne pe 
masă de patru ani. Nu e o sarcină ușoară. Nu 
sunt atât de bună cum era tata, dar el avea mai 
mult antrenament. Țintesc mai bine decât Gale, 
dar am mai mult antrenament decât el. Gale e 
un geniu în privința capcanelor și a curselor. 

- Sunt acceptabilă, spun. 

- E excelentă, zice Peeta. Tata cumpără ve- 
verițele ei. Remarcă întotdeauna că săgețile nu 
străpung niciodată corpul. Le nimerește pe toate 

în ochi. Tot așa e şi cu iepurii pe care îi vinde 
măcelarului. E în stare să doboare şi o căprioară. 

Evaluarea talentelor mele de către Peeta 
mă ia total prin surprindere. În primul rând, 
fiindcă le-a remarcat. În al doilea, pentru că 
mă laudă. 

- Ce faci? îl întreb, suspicioasă. 

- Ce faci tu? Dacă are de gând să te ajute, tre- 
buie să ştie ce poţi. Nu te subaprecia, mi-o 
intoarce Peeta. 

Nu ştiu de ce, dar asta mă stârneşte aşa cum 
nu ar trebui. 

— Și tu? Te-am văzut în piață. Poţi ridica saci 
cu făină de cincizeci de kilograme, mă răstesc. 
De ce nu-i spui asta? Nu-i totuna cu nimic. 

- Da, sunt sigur că arena o să fie plină de saci 
cu făină pe care să-i arunc în oameni. Nu e to- 
tuna cu a fi în stare să foloseşti o armă. Știi că 
nu e, ripostează el. 

- E bun la trântă, îi spun lui Haymitch. 
Anul trecut, la concursul de la școală, a fost pe 
locul doi, după fratele lui. 

- La ce foloseşte asta? De câte ori ai văzut 
doi oameni luându-se la trântă pe viață și pe 
moarte? întreabă Peeta, dezgustat. 

- Întotdeauna sunt lupte corp la corp. Nu e 
nevoie decât să-ți faci rost de un cuţit şi cel 

puţin ai o șansă. Dacă sare cineva pe mine, eu 
sunt moartă! 

Îmi aud vocea înălțându-se, furioasă. 

- Dar n-o să fii! O să stai într-un copac, mån- 
când veveriţe crude și doborând oamenii cu 
săgeți, unul câte unul. Știi că, atunci când a venit 
să-și ia rămas-bun, mama mi-a spus, ca și cum ar 
fi vrut să mă binedispună, că poate Districtul 12 
o să aibă în sfârșit un învingător? Pe urmă 
mi-am dat seama că nu vorbea despre mine, vor- 
bea despre tine! izbucnește Peeta. 

- Oh, vorbea despre tine, spun, respingându-i 
ipoteza cu o fluturare de mână. 

- A spus: „E o supraviețuitoare fata asta.“ 
Fata, subliniază el. 

Replica mă amuţește. Oare mama lui a spus 
într-adevăr asta despre mine? M-a considerat 
mai bună decât fiul ei? Văd durerea din ochii 
lui Peeta și știu că nu minte. 

Dintr-odată sunt în spatele brutăriei, sım- 
țind răceala ploii care mi se scurge pe spate și 
golul din stomac. Când vorbesc, par de unspre- 
zece anl. 

- Numai fiindcă m-a ajutat cineva. 

Ochii lui Peeta coboară o clipă spre chifla 
din mâinile mele și știu că își amintește și el ziua 
aceea. Dar se mulţumeşte să ridice din umeri. 

- Oamenii te vor ajuta în arenă. Se vor În- 
grămădi să te sponsorizeze. 

- Nu mai mult decât pe tine, spun eu. 

Peeta își întoarce ochii spre Haymitch. 

- Ea habar n-are. Nu știe ce impresie face. 

Își plimbă unghia de-a lungul unei fibre din 
lemnul mesei, refuzând să se uite la mine. 

Ce naiba vrea să spună? Oamenii mă ajută pe 
mine? Când eram moarte de foame, nu m-a aju- 
tat nimeni! Nimeni în afară de Peeta. Lucrurile 
s-au schimbat în momentul în care am avut ceva 
cu care să fac troc. Sunt o negustoreasă incăpă- 
țânată. Sau nu sunt? Ce impresie fac? Par neaju- 
torată și săracă? Insinuează că fac afaceri bune 
fiindcă oamenilor le e milă de mine? Încerc să-mi 
dau seama dacă ăsta e adevărul. Poate câțiva ne- 
gustori au fost ceva mai generoși când am făcut 
schimburi, dar am pus intotdeauna asta pe seama 
relaţiei lor îndelungate cu tata. În plus, vânatul 
meu e de prima mână. Nimănui nu i-a fost milă 
de mine! 

Mă uit urât la chiflă, convinsă că Peeta a vrut 
să mă insulte. 

- Ei, atunci... spune Haymitch, după incă 
un minut. Ei, ei, ei. Katniss, nu există nici O 
garanţie că în arenă vor fi arcuri și săgeți, dar, în 
timpul întâlnirii tale private cu creatorii-de-joc, 

arată-le ce știi să faci. Până atunci, nu te atinge 
de nici un arc. Te pricepi la capcane? 

- Ştiu cum se fac câteva, din cele elementare, 
murmur eu. 

- Asta poate fi de mare importanţă în ceea 
ce priveşte hrana, zice el. Și, Peeta, ea are drep- 
tate, în arenă nu trebuie să-ți subestimezi nicio- 
dată puterea. Forţa fizică înclină adesea balanța 
în favoarea unui jucător. În Centrul de Antre- 
nament vor fi greutăți, dar nu dezvălui nicio- 
dată în faţa altor tributuri cât de mult poți să 
ridici. Planul e același pentru voi amândoi. Vă 
duceţi la antrenamentele de grup. Vă petreceți 
timpul încercând să învăţaţi câte ceva din ce nu 
știți. Aruncați o suliță. Rotiți o măciucă. Învă- 
țaţi să faceți un nod mulțumitor. Nu arătaţi ce 
știți cel mai bine decât în sesiunile private. 
Ne-am înţeles? întreabă Haymitch. 

Eu și Peeta dăm din cap. 

- Încă un singur lucru. În public, vreau să staţi 
tot timpul unul lângă celălalt, adaugă Haymitch. 

Începem amândoi să obiectăm, dar el dă cu 
palma în masă. 

- În fiecare clipă! Asta nu se discută! Aţi fost 
de acord să faceți ce vă spun! O să staţi impre- 
ună, o să păreţi binevoitori unul față de altul. 


131 


Acum plecați. La zece vă întâlniți cu Effie la as- 
censor, pentru antrenament. 

Îmi muşc buza şi mă întorc în camera mea 
păşind cu aroganță și asigurându-mă că Peeta 
aude ușa trântită. Mă așez pe pat, urându-l pe 
Haymitch, urându-l pe Peeta, urându-mă și 
pe mine fiindcă am amintit de ziua aceea, de 
demult, din ploaie. 

Ce glumă! Eu și Peeta, umăr la umăr, pretin- 
zând că suntem prieteni! Lăudând fiecare pute- 
rile celuilalt, insistând că trebuie să aibă 
incredere în propriile sale talente. Pentru că, de 
fapt, la un moment dat o să fim nevoiţi s-o 
lăsăm baltă și să acceptăm că suntem dușmani 
inverșunaţi. Ceea ce eram pregătită să fac chiar 
acum, dacă n-ar fi fost instrucțiunile stupide ale 
lui Haymitch, care ne cere să stăm alături în 
timpul antrenamentului. E vina mea, așa cred, 
fiindcă i-am spus să nu ne dea îndrumări sepa- 
rat. Dar asta nu însemna că vreau să fac totul 
impreună cu Peeta. Și, apropo, e clar că nici el 
nu-și dorește un asemenea parteneriat. 

Vocea lui îmi răsună în minte. Ea habar 
n-are. Nu știe ce impresie face. Evident c-a vrut să 
mă umilească. Corect? Dar o mică parte din 
mine se intreabă dacă n-a fost un compliment. 
Dacă n-a vrut să spună că, într-un fel, sunt 

atrăgătoare. E ciudată măsura în care m-a re- 
marcat. Ca și atenţia pe care a dat-o animalelor 
vânate de mine. Și, după cum se pare, nici eu 
nu l-am dat uitării, așa cum crezusem. Făina. 
Luptele corp la corp. Nu l-am pierdut din ve- 
dere pe băiatul cu pâinea. 

E aproape zece. Mă spăl pe dinți și imi ne- 
tezesc din nou părul. Furia mi-a blocat tempo- 
rar nervozitatea legată de întâlnirea cu celelalte 
tributuri, dar acum simt din nou anxietatea luân- 
du-mă în primire. În momentul când mă întâl- 
nesc cu Effie şi Peeta în fața ascensorului, mă 
surprind rozându-mi unghiile. Încetez imediat. 

Adevăratele săli de antrenament sunt în sub- 
solul clădirii. Cu lifturile astea, drumul durează 
mai puțin de un minut. Ușile se deschid, dând 
intr-o sală enormă de sport, plină cu diverse 
arme și cu piste cu obstacole. Deşi încă nu e 
zece, suntem ultimii care sosesc. Celelalte tribu- 
turi s-au adunat într-un cerc strâns. De cămașa 
fiecăruia e prins câte un pătrat de pânză cu nu- 
mărul districtului. În timp ce cineva îmi agaţă 
de spate numărul 72, fac o evaluare rapidă. Eu şi 
Peeta suntem singurii îmbrăcați la fel. 

Imediat ce ne alăturăm cercului, antrenoa- 
rea-șefă, o femeie înaltă, atletică, pe nume Atala, 
iese în față și începe să ne explice programul de 

antrenament. Experții în diferite domenii vor 
rămâne la posturile lor. Noi vom fi liberi să tre- 
cem dintr-o zonă în alta, la alegere, urmând in- 
strucţiunile mentorilor noştri. Într-unele vom 
învăța tehnici de supraviețuire, în altele tehnici 
de luptă. Ni se interzice să ne angajăm în orice 
tip de exercițiu combativ cu un alt tribut. Dacă 
vrem să exersăm cu un partener, există asistenți. 

În timp ce Atala începe să ne citească lista 
punctelor de antrenament, trec repede în re- 
vistă toate celelalte tributuri. E prima dată când 
suntem adunați cu toții, aflându-ne la nivelul 
dușumelei, în haine simple. Mi se strânge inima. 
Aproape toți băieții şi mai bine de jumătate din- 
tre fete sunt mai voinice decât mine, chiar dacă 
mulți nu s-au hrănit niciodată ca lumea. Îţi poți 
da seama după oasele lor, după piele, după pri- 
vitul în gol. Poate că sunt mai scundă de fel, dar 
ingeniozitatea caracteristică familiei mele imi 
oferă un avantaj. Mă țin dreaptă și, cu toate că 
sunt subțire, sunt puternică. Carnea şi plantele 
din pădure, în combinaţie cu efortul depus pen- 
tru a face rost de ele, mi-au oferit un trup mai 
sănătos decât al majorității celor pe care-i văd în 
jurul meu. 

Excepţia sunt puştanii din districtele mai 
bogate, voluntarii, cei care au fost hrăniţi și 

antrenați toată viaţa lor pentru acest moment. 
Pentru tributurile din districtele 1, 2 și 4, asta e 
o tradiție. Tehnic vorbind, antrenamentul îna- 
inte de a ajunge la Capitoliu contravine regu- 
lamentului, dar se practică în fiecare an. În 
Districtul 12, le spunem tributuri profesioniste 
sau doar profesioniști. Și e foarte posibil ca 
învingătorul să fie unul dintre ei. 

Uşorul avantaj pe care l-am căpătat la sosirea 
în Centrul de Antrenament, intrarea mea în 
flăcări din noaptea trecută, pare să se facă nevă- 
zut în prezenţa rivalilor. Celelalte tributuri 
ne-au invidiat nu fiindcă am fost extraordinari, 
ci fiindcă aşa au fost stiliştii noştri. Acum, în 
privirile profesioniştilor nu văd nimic altceva 
decât dispreţ. Fiecare trebuie să aibă douăzeci 
până la cincizeci de kilograme mai mult decât 
mine. Emană aroganță și brutalitate. Când Atala 
ne dă liber, se duc întins către armele care par 
cele mai periculoase din sala de sport şi le mâ- 
nuiesc cu uşurinţă. 

Tocmai îmi trece prin gând că am noroc fi- 
indcă sunt o alergătoare rapidă, când Peeta imi 
atinge ușor braţul, făcându-mă să tresar. E încă 
alături de mine, respectând instrucțiunile lui 
Haymitch. Are o mină serioasă. 

- De unde ţi-ar plăcea să incepem? 

Mă uit la profesionişti, care își etalează abilită- 
țile, evident încercând să intimideze concurenţa. 
Pe urmă la ceilalți, la cei subnutriți, incompe- 
tenţi, care primesc tremurând prima lor lecție de 
mânuire a unui cuțit sau a unei securi. 

- Cred c-o să facem niște noduri, răspund. 

- Ai dreptate, spune Peeta. 

Traversăm sala către o zonă pustie, unde an- 
trenorul pare încântat să aibă elevi. Totul iţi 
creează sentimentul că acest curs de innodat nu 
e punctul fierbinte al Jocurilor Foamei. Când își 
dă seama că știu câte ceva despre capcane, profe- 
sorul ne arată cum să facem un laţ simplu, exce- 
lent, care va lăsa un rival spânzurat de picior, 
legănându-se de un copac. Ne concentrăm asu- 
pra deprinderii acestei singure dexterități vreme 
de o oră, până ce o stăpânim amândoi. Apoi ne 
mutăm la camuflaj. Peeta pare sincer încântat de 
activitatea asta, învârtejind un amestec de noroi, 
argilă şi suc de mure pe pielea lui palidă și născo- 
cind deghizări, ajutându-se de lujeri și frunze. An- 
trenorul care conduce cursul e pe deplin încântat 
de opera lui. 

- Eu fac prăjiturile, recunoaște Peeta față 
de mine. 

- Ce prăjituri? îl întreb. 

Sunt preocupată, îl urmăresc pe băiatul din 
Districtul 2, care străpunge inima unui manechin 
cu o suliță aruncată de la cincisprezece metri. 

- Ce prăjituri? 

- Acasă. Cele cu glazură, de la patiserie. 

Vorbește despre cele pe care le pune în vi- 
trină. Prăjituri fanteziste, cu flori și alte lucruri 
drăguțe pictate cu glazură. Sunt pentru ani- 
versări și pentru Anul Nou. Când suntem în 
piață, Prim mă trage intotdeauna într-acolo ca 
să le admire, deși nu ne-am putea permite nicio- 
dată să cumpărăm una. Însă în Districtul 12 
sunt prea puţine lucruri frumoase ca să-i refuz 
această plăcere. 

Privesc cu mai multă seriozitate desenul de pe 
brațul lui Peeta. Jocul de umbre și lumini suge- 
rează razele de soare strecurate printre frunzele 
pădurii. Mă întreb de unde știe așa ceva, fundcă 
mă îndoiesc că a trecut vreodată dincolo de gard. 
A fost în stare să surprindă asta doar stând în 
umbra mărului bătrân și neingrijit din curtea lui 
din spate? Toată povestea - talentul lui, prăjitu- 
rile alea inaccesibile, laudele expertului în camu- 
flaj — reușește cumva să mă enerveze. 

- E frumos. Numai dacă poți să dai pe cineva 
cu glazură până moare, îi spun. 

- Nu mă lua așa, de sus. Nu se știe niciodată 
ce găseşti în arenă. Să zicem că e, de fapt, o 
prăjitură uriașă..., incepe Peeta. 

— Să zicem că mergem mai departe, îl intre- 
rup eu. 

Aşa că următoarele trei zile trec în timp ce eu 
și Peeta ne mutăm, în tăcere, de la un punct de 
antrenament la altul. Căpătăm câteva deprinderi 
valoroase, de la aprinderea focului până la arun- 
carea cuţitului și la construirea unui adăpost. În 
ciuda ordinului lui Haymitch de a părea me- 
diocri, Peeta excelează în lupta corp la corp, iar 
eu trec testul alegerii plantelor comestibile fără 
nici un efort. Însă ne ținem deoparte de tra- 
gerea cu arcul și de ridicarea greutăților, vrând 
să păstrăm asta pentru sesiunile private. 

Creatorii-de-joc apar la inceputul primei 
zile. Vreo douăzeci de bărbaţi și femei imbră- 
caţi în robe de un violet intens se aşază pe plat- 
formele înalte din jurul sălii de sport, cutreierând 
uneori printre noi, urmărindu-ne și luând no- 
tițe, iar alteori ospătându-se la banchetul nes- 
fârșit pregătit pentru ei și ignorându-ne în 
masă. Dar par să nu piardă din ochi tributurile 
din districtul 12. Mi-am ridicat de mai multe 
ori privirea, descoperind că unul dintre ei mă 
fixa. Se consultă cu antrenorii, chiar și în timp 

ce luăm masa. Când ne întoarcem, îi vedem 
adunându-se laolaltă. 

Micul dejun şi cina sunt servite la etajul nos- 
tru, dar la prânz mâncăm, toți douăzeci și 
patru, în sala de mese a complexului sportiv. 
Mâncarea e pusă pe cărucioare, la intrare, și te 
serveşti singur. Tributurile de profesie au ten- 
dința să se strângă într-un grup zgomotos din 
jurul aceleiași mese, de parcă ar vrea să-şi dove- 
dească superioritatea, să demonstreze că nu se 
tem unele de altele şi că noi, restul, nu merităm 
nici o atenţie. Cei mai mulți dintre ceilalți stau 
singuri, ca niște oi rătăcite. Nici unul nu ne 
adresează vreun cuvânt. Eu și Peeta mâncăm 
impreună şi, de vreme ce Haymitch se tot ține 
de capul nostru s-o facem, încercăm să discutăm 
prietenește în acest timp. 

Nu e ușor să găsim un subiect. E dureros să 
vorbim despre casă. Să vorbim despre prezent e 
insuportabil. Într-o zi, Peeta golește coşul nos- 
tru de pâine şi îmi atrage atenţia că pâinea fină 
din Capitoliu a fost amestecată cu toate tipurile 
de pâine din districte. Franzele din Districtul 4, 
cu alge marine, având o tentă verde și formă de 
pește. Cornurile ca nişte semiluni, presărate cu 
seminţe, din Districtul 11. Deşi conţin aceleași 
ingrediente, par, cumva, mult mai apetisante 

decât biscuiţii urâţi, în formă de stropi, care sunt 
hrana noastră standard acasă. 

- Și acum știi tot, spune Peeta, adunând pâi- 
nea și punând-o la loc, în coș. 

- Tu ştii o grămadă de lucruri, fără nici o 
îndoială, zic eu. 

- Numai despre pâine, ripostează el. OK, 
acum râzi ca și cum aș fi spus ceva amuzant. 

Izbucnim amândoi într-un râs cumva con- 
vingător, ignorând privirile care ne fixează din 
toate părțile. 

- Perfect. Eu continui să zâmbesc încântat şi 
tu vorbeşti, spune Peeta. 

Indicaţia lui Haymitch de a fi prietenoși ne 
obosește pe amândoi. Pentru că, de când am 
trântit uşa, între noi plutește răceala. Dar res- 
pectăm ordinul. 

- Ți-am povestit vreodată cum am fost urmă- 
rită de un urs? îl întreb. 

- Nu, dar pare interesant, răspunde el. 

Încerc să-mi anim trăsăturile în timp ce-mi 
reamintesc totul, o poveste adevărată, în care am 
provocat prosteşte un urs negru, atribuindu-mi 
dreptul de acces la un stup. Peeta râde și pune 
intrebări ca la comandă. La asta se pricepe mai 
bine decât mine. 

În cea de-a doua ZI, în vreme ce ne încercăm 
norocul la aruncarea suliței, el imi șoptește: 

- Cred că avem o umbră. 

Îmi arunc sulița, lucru pe care nu-l fac toc- 
mai rău, dacă nu trebuie s-o trimit prea departe, 
și o văd pe fetiţa din Districtul 11 stând ceva 
mai în spate și privindu-ne. E cea de doisprezece 
ani, a cărei statură mi-a amintit atât de mult de 
Prim. De aproape pare de zece. Are ochi intu- 
necaţi, strălucitori, piele maronie, mătăsoasă, și 
stă pe vârfuri, ușor aplecată, cu brațele de- 
părtate puțin de trup, parcă gata să-și ia zborul 
la cel mai mic sunet. E imposibil, când o vezi, 
să nu te duci cu gândul la o pasăre. 

Iau o altă suliță în vreme ce aruncă Peeta. 

- Cred c-o cheamă Rue, spune el, cu voce 
scăzută. 

Îmi muşc buza. E numele unei flori mici, 
galbene!, care crește pe pajiște. Rue. Primrose. 
Nici una dintre ele nu cântăreşte, în nici un caz, 
treizeci de kilograme. 

- Ce-am putea face? îl intreb, cu mai multă 
asprime decât aş vrea. 

- Nimic, ripostează el. Eu făceam conversaţie. 


! Virnanţ, rută de grădină sau rută de muri, în limba 
engleză (n. tr.). 


141 


Acum, când știu că fetița e acolo, mi-e greu 
s-o ignor. Se furișează și ni se alătură la mai 
multe puncte de antrenament. Ca și mine, se 
pricepe la plante, se cațără cu ușurință și ţinteşte 
bine. Cu praștia nimerește ținta de fiecare dată. 
Dar ce inseamnă o praștie impotriva unui băr- 
bat de o sută de kilograme inarmat cu o sabie? 

La etajul Districtului 12, Haymitch și Effie 
ne torturează la micul dejun și la cină, intere- 
sându-se de fiecare moment al zilei. Ce-am făcut, 
cine ne-a urmărit antrenamentul, de ce sunt în 
stare celelalte tributuri. Cinna şi Portia nu sunt 
de față, așa că n-are cine să ne servească o porție 
de rațiune sănătoasă la mesele noastre. Ceea ce 
nu înseamnă că Haymitch și Effie ar continua să 
se certe. În schimb, par să se fi pus de acord, 
fiind hotărâți să ne instruiască. Au indicații nes- 
fârşite despre ceea ce trebuie să facem și ceea ce 
nu trebuie să facem în timpul antrenamentelor. 
Peeta e mai răbdător, dar mie incepe să mi se 
facă lehamite și devin ursuză. 

- Cineva ar trebui să-i dea lui Haymitch de 
băut, murmură Peeta în cea de-a doua seară, 
când reuşim în sfârșit să scăpăm de ei şi să 
mergem la culcare. 

Scot un sunet între sforăit și râs. Pe urmă tac 
brusc. Strădania de a nu-mi trăda sentimentele 

când trebuie să lăsăm impresia că suntem prie- 
teni, deși nu suntem, îmi obosește prea mult 
mintea. Când o să fim în arenă, cel puţin o să știu 
cum stăm. 

- Nu. Să nu ne prefacem când nu e nimeni 
in Jur. 

- Perfect, Katniss, spune el, obosit. 

Pe urmă nu ne mai vorbim decât de față 
cu alții. 

În ziua a treia, încep să ne cheme de la masă 
pentru şedinţa privată de antrenament, în pre- 
zența creatorilor-de-joc. District după district, 
mai întâi băiatul tribut, apoi fata. Districtul 12 e 
ultimul pe listă, ca de obicei. Zăbovim în sala de 
mese, nefiind siguri unde altundeva ne-am putea 
duce. Odată plecat, nimeni nu se mai întoarce. 
Pe măsură ce se golește încăperea, suntem tot 
mai puţin constrânși să părem prieteni. Când e 
chemată Rue, rămânem singuri. Stăm în tăcere 
până ce e invitat Peeta. El se ridică în picioare. 

- Nu uita ce-a spus Haymitch, ai grijă să 
arunci greutăţi. 

Cuvintele îmi ies din gură fără voia mea. 

- Mulţumesc, o s-o fac, răspunde el. Tu... să 
nimereşti ținta. 

Dau din cap. Nu știu de ce a trebuit să spun 
ceva. Deși, dacă o să pierd, aș prefera să câștige 

Peeta. Ar fi mai bine pentru districtul nostru, 
pentru mama și pentru Prim. 

După vreun sfert de oră mi se strigă numele. 
Îmi netezesc părul, îmi îndrept umerii și intru 
în sala de sport. În aceeași clipă, îmi dau seama 
că am dat de necaz. Creatoriu-de-joc sunt acolo 
de prea multă vreme. Au văzut prea multe de- 
monstraţii, de la un capăt la altul. Majoritatea 
au băut prea mult, nu-și mai doresc decât să 
plece acasă. 

N-am altceva de făcut decât să-mi continui 
planul. Mă indrept către punctul de tragere cu 
arcul. Oh, armele astea! Zile întregi am tânjit să 
pun mâna pe ele! Arcuri făcute din lemn, plastic, 
metal și din alte materiale, cărora nici măcar nu 
le știu numele. Săgeţi cu pene cu o linie uni- 
formă, fără nici un cusur. Aleg un arc, îl în- 
cordez și îmi agăţ de umăr tolba cu săgeți 
corespunzătoare. Există un poligon, dar oferă 
prea puține posibilități. Ţintele clasice și silue- 
tele umane. Mă duc în centrul sălii și aleg prima 
țintă. Manechinul folosit pentru exercițiu în 
luptele cu cuțitul. Încă din clipa când trag de arc, 
știu că ceva nu e în regulă. Coarda e mai tensio- 
nată decât cea pe care o folosesc acasă. Săgeata 
e mai rigidă. Ratez manechinul cu cinci centi- 
metri şi pierd puţinul interes pe care-l atrăsesem. 

Pe moment, mă simt umilită, apoi mă întorc la 
țintele clasice. Trag iarăși și iarăși, până ce ajung 
să simt aceste noi arme. 

Întoarsă în centrul sălii, îmi reiau poziția 
inițială și trec o săgeată exact prin inima mane- 
chinului. Pe urmă retez frânghia care susţine 
sacul cu nisip pentru box, care se prăvălește pe 
dușumea și crapă. Fără nici o pauză, îmi duc 
umărul în față, mă las într-un genunchi și tri- 
mit o săgeată în lampa suspendată la o mare 
inălțime faţă de podea. Din montură ţâșneşte o 
ploaie de cioburi. 

E o lovitură excelentă. Mă întorc spre creato- 
rii-de-joc. Câţiva dau aprobator din cap, dar cei 
mai mulți s-au concentrat asupra unui purcel 
fript, adus chiar atunci pe masa lor de banchet. 

Furia mă cuprinde brusc, fiindcă viaţa mea 
e la mezat şi ei n-au nici măcar decenţa de a-mi 
da atenţie. Fiindcă sunt eclipsată de un purcel 
mort. Inima începe să-mi bată nebunește, imi 
simt obrajii arzând. Fără să mă gândesc, scot o 
săgeată din tolbă și o trimit exact către masa lor. 
Aud strigăte alarmate în timp ce creatorii-de-joc 
dau înapoi împleticindu-se. Săgeata străpunge 
mărul din gura purcelului și îl țintuiește de pe- 
retele din spate. Toţi mă privesc nevenindu-le 
să-şi creadă ochilor. 

- Vă mulțumesc pentru atenție, le spun. 

Pe urmă fac o ușoară plecăciune și o iau 
drept spre ușă, fără să fi primit permisiunea de 
a mă retrage. 


Mă apropii de lift cu pași mari, aruncând 
arcul într-o parte și tolba în cealaltă. Mă ating 
in trecere de avocșii care stau de pază, rămași 
cu gurile căscate, și apăs cu pumnul pe butonul cu 
numărul doisprezece. Ușile glisează, inchi- 
zându-se, și sunt purtată în sus cu repeziciune. 
De fapt, ajung la etajul meu înainte de a incepe 
să-mi curgă lacrimile pe obraji. Îi aud pe ceilalți 
strigându-mă din salon, dar o iau la fugă de-a 
lungul coridorului, către camera mea, zăvorăsc 
ușa și mă arunc în pat. Pe urmă incep să plâng 
cu adevărat. 

Acum am făcut-o! Am stricat totul! Dacă am 
avut fie şi umbra unei şanse, am făcut-o să dis- 
pară când am trimis săgeata spre creatorii-de-joc. 
Ce-mi vor face acum? Mă vor aresta? Mă vor 
executa? Îmi vor tăia limba, transformându-mă 
intr-o avox, ca să rămân aici, în așteptarea urmă- 
toarelor tributuri ale Panemului? Ce-a fost în 

capul meu când am tras în creatorii-de-joc? Bi- 
neințeles că nimic, am tras în mărul ăla de prea 
multă furie, fiindcă mă ignorau. N-am încercat 
să-l ucid pe vreunul dintre ei. Dacă aș fi făcut-o, 
acum ar fi mort! 

Oh, ce importanță are asta? Oricum e foarte 
puţin probabil să câștig Jocurile. Cui îi pasă ce 
vor face cu mine? Mă sperie ceea ce le-ar putea 
face mamei și lui Prim, ceea ce ar putea avea de 
suferit familia mea, ca urmare a impulsivității 
mele. Le vor confisca puţinele lor bunuri? O vor 
trimite pe mama la inchisoare și pe Prim în casa 
comunitară sau le vor ucide? Nu le vor ucide, 
nu-i așa? De ce nu? Ce le pasă lor? 

Ar fi trebuit să rămân și să-mi cer scuze. Sau 
să râd, ca de o glumă bună. Și poate apoi aș fi 
fost tratată cu o oarecare indulgență. În schimb, 
am plecat cu aroganță, cu cea mai mare lipsă de 
respect posibilă. 

Haymitch și Effie bat la ușă. Țip la ei să plece 
Și, în cele din urmă, se retrag. Am nevoie de cel 
puţin o oră ca să mă opresc din plâns. Pe urmă 
mă mulțumesc să zac în pat, incovrigată, dez- 
mierdând cearșafurile mătăsoase și privind cum 
apune soarele deasupra bomboanei artificiale 
care e Capitoliul. 

La început, mă aştept să vină paznicii după 
mine. Dar, pe măsură ce trece timpul, pare tot 
mai puțin probabil. Mă liniștesc. Încă mai au ne- 
voie de o fată-tribut din Districtul 12, nu-i așa? 
Dacă o doresc, creatorii-de-joc mă pot pedepsi în 
mod public. Pot aștepta să ajung în arenă, ca să 
asmută apoi animale sălbatice asupra mea. Pariez 
că vor avea grijă să n-am la-ndemână vreun arc cu 
săgeți ca să mă apar. 

Însă, până atunci, îmi vor da un punctaj atât 
de mic, încât nici un om cu mintea-ntreagă n-o 
să mă sponsorizeze. Asta o să se-ntâmple di- 
seară. Deoarece spectatorii nu au dreptul să 
vadă antrenamentul, creatorii-de-joc anunță 
punctajul obținut de fiecare jucător. Ceea ce îi 
oferă publicului un punct de plecare pentru pa- 
riurile care vor continua pe toată durata Jocuri- 
lor. Numărul respectiv, situat între unu și 
doisprezece - primul fiind, iremediabil, de rău 
augur, iar ultimul atât de favorabil, incât e de 
neatins —, reprezintă perspectivele tributului în 
cauză. Nu garantează cine va câștiga. E o simplă 
indicație a potenţialului de care a dat dovadă tri- 
butul în timpul antrenamentului. Din pricina 
condiţiilor diferite din arena reală, se întâmplă 
adesea ca tributurile cu punctaj bun să fie elimi- 
nate aproape imediat. Acum câțiva ani, băiatul 

care a câștigat Jocurile nu primise decât un trei. 
Însă, din punctul de vedere al sponsorizării, 
punctajul poate ajuta sau prejudicia un tribut. 
Sperasem că abilitățile mele de ţintaș mi-ar fi 
putut aduce un șase sau un șapte, chiar dacă nu 
sunt deosebit de puternică. Acum sunt sigură că 
voi avea cel mai mic punctaj obținut de vreunul 
dintre cei douăzeci și patru de participanți. Dacă 
nu mă sponsorizează nimeni, șansele mele de a 
rămâne în viață scad aproape la zero. 

Când Effie bate la uşă ca să mă cheme la 
cină, decid că ar fi mai bine să mă duc. Puncta- 
jele vor fi difuzate la televiziune în seara asta. 
Nu pot ascunde la nesfârșit cele întâmplate. 
Intru în baie și îmi spăl fața, dar continuă să fie 
roșie și plină de pete. 

Toată lumea așteaptă în jurul mesei, chiar 
și Cinna și Portia. Sper că stiliștii n-au venit 
dintr-un motiv anume, pentru că nu-mi place 
ideea de a-i dezamăgi. E ca și cum aș fi irosit, cu 
nepăsare, toate rezultatele bune ale muncii lor 
de la ceremonia de deschidere. Evit să mă uit la 
cineva anume în timp ce iau înghițituri minus- 
cule din supa de peşte. Gustul ei sărat imi aduce 
aminte de lacrimile mele. 

Adulții încep să pălăvrăgească despre buleti- 
nul meteorologic și îmi îngădui să întâlnesc 

ochii lui Peeta. O intrebare. Ce s-a-ntâmplat? 
Mă mulțumesc să scutur ușor din cap. Pe urmă, 
in timp ce manânc felul principal, îl aud pe 
Haymitch spunând: 

- OK, ajunge cu fleacurile, cât de prost v-aţi 
descurcat astăzi? 

Peeta se grăbeşte să răspundă. 

- Nu ştiu dacă a avut vreo importanţă. Când 
am apărut eu, nici unul nu s-a obosit să se uite 
la mine. Cântau ceva, cred că era un cântec de 
beție. Așa că am aruncat câteva obiecte grele, 
până când mi-au spus că pot să plec. 

Asta mă face să mă simt ceva mai bine. Nu e 
același lucru cu a-i fi atacat pe creatorii-de-joc, 
dar cel puţin a fost și el provocat. 

— Şi tu, iubito? întreabă Haymitch. 

Faptul că mi se adresează astfel reușește să mă 
sâcâie suficient de tare ca să mă facă să vorbesc. 

- Am tras o săgeată în creatorii-de-joc. 

Toată lumea se oprește din mâncat. 

- Ce-ai făcut? 

Oroarea din vocea lui Effie îmi confirmă cele 
mai urâte bănuieli. 

- Am tras o săgeată în ei. Nu chiar în ei. În 
direcţia lor. E așa cum spunea Peeta, eu trăgeam 
cu arcul şi ei nu-mi dădeau atenție, așa că, pur și 
simplu... pur şi simplu mi-am pierdut capul și 

am scos cu o săgeată mărul din gura idioțeniei 
lor de porc fript! spun eu, sfidătoare. 

— Şi ei ce-au zis? întreabă prudent Cinna. 

- Nimic. Sau... nu ştiu. După aceea am plecat, 
ii răspund. 

- Fără să ţi se permită? bolborosește Effie. 

- Mi-am permis-o singură, zic eu. 

Îmi aduc aminte cum i-am promis lui Prim 
c-o să mă străduiesc cu adevărat să câștig și mă 
simt de parcă s-ar fi prăvălit peste mine o tonă 
de cărbune. 

- Ei, asta e, spune Haymitch. 

Pe urmă se apucă să ungă cu unt o chiflă. 

- Credeţi c-or să mă aresteze? întreb. 

- Mă-ndoiesc. Ar fi cam greu să te-nlocuiască 
în stadiul ăsta, zice Haymitch. 

- Dar familia mea? adaug eu. O vor pedepsi? 

- Nu cred. N-ar avea cine ştie ce sens. Pentru 
ca efectul asupra populaţiei să fie util, ar trebui 
să dezvăluie ce s-a petrecut în Centrul de Antre- 
nament. Oamenii ar trebui să afle ce-ai făcut. 
Dar asta nu se poate, fiindcă e secret, așa că ar 
însemna o irosire a eforturilor, explică Hay- 
mitch. E mult mai posibil să-ţi transforme viața 
în iad în arenă. 

- Păi, au promis deja c-or să ne facă asta, ori- 
cum, spune Peeta. 

- Foarte adevărat, încuviințează Haymitch. 

lar eu realizez că imposibilul s-a petrecut. 
De fapt, m-au încurajat. Haymitch ia un cotlet 
de porc cu degetele, ceea ce o face pe Effie să se 
incrunte, și îl inmoaie în vin. Rupe o bucată de 
carne şi râde pe infundate. 

- Ce mutre aveau? 

Îmi simt colțurile gurii înălțându-se. 

- Șocate. Îngrozite. Oh, unii erau caraghioși. 
În minte îmi reapare o imagine. Un bărbat 
s-a împiedicat și a căzut pe spate, într-un vas 
cu punci. 

Haymitch izbucnește în hohote și toată lu- 
mea începe să râdă, cu excepţia lui Effie, cu 
toate că și ea abia își stăpânește un zâmbet. 

- Ei, așa le trebuie. Sarcina lor e să vă acorde 
atenție. Iar faptul că veniți din Districtul 12 nu 
e o scuză care să le-ngăduie să vă ignore. 

Pe urmă îşi aruncă privirea în jur, de parcă 
ar fi spus ceva cu desăvârșire scandalos. 

— Îmi pare rău, dar asta e părerea mea, adaugă, 
fără să se adreseze cuiva anume. 

- O să capăt un punctaj foarte slab, spun eu. 

- Punctajele contează numai dacă sunt foarte 
bune, nimeni nu le dă atenție celor slabe sau 
mediocre. Din câte se știe, e posibil să-ți ascunzi 

talentele și să obţii un punctaj mic dinadins. 
Strategia asta se folosește, zice Portia. 

— Sper că acel patru pe care-l voi obţine pro- 
babil eu o să fie interpretat așa, comentează 
Peeta. Dacă o fi și a atât. De fapt, nu e nimic 
mai puțin impresionant decât un om care ridică 
o bilă grea şi o aruncă la doi metri. Una aproape 
că mi-a aterizat pe picior. 

Îi zâmbesc larg şi îmi dau seama că sunt 
moartă de foame. Îmi tai o bucată de friptură 
de porc, o afund în piure de cartofi și încep să 
mănânc. E OK. Familia mea e în siguranţă. Și, 
dacă ele sunt în siguranță, nu s-a întâmplat, de 
fapt, nici un rău. 

După cină mergem în salon, să urmărim 
anunţarea punctajelor la televizor. Arată mai în- 
tâi o fotografie a tributului, apoi punctajul scân- 
teiază dedesubt. Tributurile profesioniste obțin, 
firește, punctaje între opt şi zece. În marea lor 
majoritate, ceilalți obțin, în medie, cinci. În mod 
surprinzător, micuța Rue se ridică mai sus, cu 
un șapte. Nu știu ce demonstraţie le-a făcut 
experților, dar e atât de mărunţică, incât trebuie 
să fi fost ceva impresionant. 

Districtul 12 apare ultimul, ca de obicei. 
Peeta capătă un opt, aşa că trebuie să fi fost 
urmărit de cel puţin doi creatori-de-joc. Când 

imi apare chipul pe ecran, îmi înfig unghiile în 
palme, așteptându-mă la tot ce e mai rău. Pe 
urmă văd scânteind numărul unsprezece. 

Unsprezece! 

Effie Trinket scoate un țipăt și toată lumea 
mă bate pe spate, mă ovaționează și mă felicită. 
Dar totul pare ireal. 

- Trebuie să fie o greşeală. Cum... a fost po- 
sibil? îl întreb pe Haymitch. 

- Probabil că le-a plăcut temperamentul tău, 
răspunde el. Au de făcut un spectacol. Au nevoie 
de jucători gata să se-nfierbânte. 

- Katniss, fata care a fost în foc, spune Cinna 
și mă îmbrățișează. Oh, așteaptă să vezi rochia 
ta pentru interviu. 

- Alte flăcări? îl întreb. 

— Se poate spune şi așa, aprobă el, pe un ton 
jJucăuș. 

Eu și Peeta ne felicităm reciproc, un alt mo- 
ment jenant. Amândoi ne-am descurcat bine, dar 
ce inseamnă asta pentru celălalt? Fug în camera 
mea cum prind ocazia și mă strecor sub pături. 
Stresul zilei, mai ales plânsul, m-au epuizat. Mă 
fură somnul, eliberându-mă și relaxându-mă pen- 
tru o vreme, cu numărul unsprezece încă străful- 
gerându-mi în spatele pleoapelor închise. 

În zori, rămân o vreme întinsă în pat, pri- 
vind cum se înalță soarele pe cerul unei dimi- 
neți frumoase. E duminică. Zi liberă acasă. Mă 
intreb dacă Gale e deja în pădure. De obicei 
consacrăm duminica strângerii proviziilor pen- 
tru toată săptămâna. Ne trezim devreme, vâ- 
năm și culegem, apoi facem schimb de mărfuri 
in Vatră. Mr-l imaginez pe Gale fără mine. Ori- 
care dintre noi poate vâna de unul singur, dar 
impreună suntem mai buni. Mai ales când în- 
cercăm să facem rost de un vânat mai mare. Dar, 
și când e vorba de lucruri mai mărunte, un par- 
tener îmi ușurează povara, reușind chiar să trans- 
forme sarcina dificilă de a umple masa familiei 
intr-o îndeletnicire plăcută. 

Trudeam singură de vreo şase luni, când am 
dat pentru prima oară peste Gale în pădure. 
Era într-o duminică de octombrie, cu miros pă- 
trunzător de plante veștede în aerul rece. Îmi 
petrecusem dimineaţa concurând cu veveriţele 
la adunat de nuci și după-amiaza ceva mai caldă 
umblând prin apa puţin adâncă a lacurilor și 
culegând katniss. Sigurul animal pe care-l omo- 
râsem fusese o veveriță care se izbise practic de 
cizmele mele când umbla după ghindă, însă anı- 
malele aveau să rămână în picioare când zăpada 
va fi îngropat toate celelalte surse de hrană. Mă 

aventurasem mai departe de casă decât de obi- 
cei, așa că mă grăbeam să mă întorc, cărându-mi 
cu greu sacii din pânză groasă, când am dat peste 
un iepure mort. Atârna, cu gâtul prins într-o 
sârmă subțire, la treizeci de centimetri deasupra 
capului meu. La vreo cincisprezece metri mai 
incolo era un altul. Am recunoscut genul acela 
de laţuri de vânătoare, pentru că și tata le folo- 
sea. Prada, odată prinsă, e smucită şi ridicată în 
aer, pentru a fi ferită de alte animale mărunte. 
Toată vara încercasem fără succes să folosesc 
laţuri, așa că mi-am lăsat pe dată sacii jos ca să le 
studiez pe acelea. Abia ce atinsesem cu degetele 
sârma de deasupra unuia dintre iepuri, când a 
răsunat o voce. 

— Asta-i periculos. 

Am sărit la vreo doi metri înapoi când Gale a 
apărut ca din senin din spatele unui copac. Pro- 
babil că mă urmărise din priviri tot timpul. 
Avea numai paisprezece ani, dar ajunsese la un 
metru Optzeci ȘI Cinci şi, pentru mine, era to- 
tuna cu un adult. Îl văzusem prin Filon și la 
şcoală. Şi cu o altă ocazie. Își pierduse tatăl în 
aceeași explozie care îl ucisese pe al meu. În ia- 
nuarie, stătusem în așteptare, în timp ce el își pri- 
mea medalia pentru bravură în clădirea Justiţiei, 
fiind, și el, copilul cel mai mare dintr-o familie 

fără tată. Mi-am adus aminte de cei doi frați mai 
MICI ai lui, ţinându-se strâns de mâinile mamei, 
o femeie al cărei pântece umflat spunea că nu mai 
avea de așteptat decât câteva zile până să nască. 

- Cum te cheamă? m-a întrebat, apropiin- 
du-se și desprinzând iepurele din laţ. Mai avea 
încă trei agăţaţi de centură. 

- Katniss, i-am răspuns, cu voce abia auzită. 

- Păi, Catnip, furtul se pedepsește cu moar- 
tea, n-ai aflat? a zis el. 

- Katniss, am spus eu, cu glas mai puternic. 
Și nu-l furam. Am vrut doar să mă uit la laţul 
tău. Într-ale mele nu se prinde niciodată nimic. 

S-a incruntat la mine, fără să fie convins. 

— Şi de unde ai veverița? 

- Am vânat-o. 

Mi-am dat jos arcul de pe umăr. Încă îl mai 
foloseam pe cel mic, pe care mi-l făcuse tata, dar 
exersam cu cel de dimensiuni normale ori de 
câte ori aveam ocazia. Speram ca, în primăvară, 
să reușesc să dobor un vânat ceva mai mare. 

Ochii lui Gale s-au lipit de arc. 

- Pot să mă uit la el? 

I l-am întins. 

- Dar, nu uita, furtul se pedepsește cu moartea. 

Atunci l-am văzut zâmbind pentru prima 
oară. Zâmbetul l-a transformat dintr-o figură 

amenințătoare într-un om pe care-ţi doreai să-l 
cunoşti. Dar a fost nevoie să treacă mai multe 
luni inainte de a-i intoarce zâmbetul acela. 

Atunci am vorbit despre vânătoare. l-am 
spus că i-aș fi putut aduce un arc dacă avea ceva 
de dat în schimb. Nu mâncare. Voiam să-mi im- 
părtășească din cunoștințele lui. Voiam să-mi 
instalez propriile laţuri cu care să prind, într-o 
Zi, O centură plină de iepuri. A fost de acord că 
s-ar fi putut să iasă ceva. Pe măsură ce au trecut 
anotimpurile, am început, mai întâi fără prea 
multă tragere de inimă, să ne punem în comun 
cunoştinţele și armele, să ne dezvăluim locurile 
secrete unde se găseau din belșug pruni sălbatici 
şi curcani. El m-a învăţat să fac laţuri şi să pescu- 
iesc. Eu i-am arătat care sunt plantele comestibile 
Și, în cele din urmă, i-am dat unul dintre prețioa- 
sele arcuri. lar apoi, într-o bună zi, fără ca vreu- 
nul dintre noi s-o spună, am devenit o echipă. 
Împărțindu-ne munca și prada. Asigurându-ne că 
familia fiecăruia dintre noi are mâncare. 

Gale mi-a oferit acea senzație de siguranță care 
imi lipsea de când murise tata. Compania lui a 
luat locul orelor lung: de singurătate pe care le 
petreceam în pădure. Am început să vânez cu 
mai multă pricepere când n-a mai trebuit să mă 
uit tot timpul peste umăr, când a apărut cineva 

care să-mi păzească spatele. Iar el a devenit mult 
mai mult decât un partener de vânătoare. A de- 
venit confidentul meu, căruia îmi îngăduiam 
să-i împărtășesc gânduri pe care nu le-aș fi putut 
niciodată rosti în interiorul gardului. În 
schimb, mi le-a încredințat pe ale lui. Fiind 
acolo, în pădure, cu Gale... uneori mă simţeam 
cu adevărat fericită. 

Îl numesc prietenul meu, dar, în ultimul an, 
cuvântul a început să pară prea banal față de ceea 
ce înseamnă Gale, cu adevărat, pentru mine. 
Săgeţi de dor îmi indurerează pieptul. Măcar 
dacă ar fi aici, cu mine! Însă fireşte că nu-mi do- 
resc asta. Nu vreau să fie în arena unde ar muri 
peste câteva zile... Numai că... numai că îi simt 
lipsa. Și detest să fiu atât de singură. Oare lui Îi e 
dor de mine? Trebuie să-i fie. 

Mă gândesc la numărul unsprezece, scân- 
teind sub numele meu azi-noapte. Știu exact ce 
mi-ar fi spus el: „Ei, aici e loc pentru mai bine“. 
Pe urmă mi-ar fi zâmbit — și acum i-aș fi intors 
zâmbetul fără ezitare. 

Nu pot să nu compar ceea ce mă leagă de 
Gale cu ceea ce pretind că mă leagă de Peeta. 
Faptul că nu pun niciodată la îndoială motivele 
primului, în timp ce nu fac nimic altceva decât 
să mă îndoiesc de ale celui de-al doilea. Dar, în 

realitate, comparaţia nu e corectă. Eu și Gale 
am fost aduși împreună de nevoia reciprocă de 
a supraviețui. Eu și Peeta știm că supraviețuirea 
celuilalt înseamnă propria moarte. Cum s-ar 
putea ocoli asta? 

Effie îmi bate la uşă, reamintindu-mi că am 
inainte o altă „zi mare, mare, mare!“ Mâine 
noapte se vor desfășura interviurile noastre te- 
levizate. Îmi închipui că întreaga echipă o să fie 
ocupată până peste cap pregătindu-ne. 

Mă ridic din pat și fac un duș, dând ceva mai 
multă atenţie butoanelor pe care apăs, şi mă în- 
drept spre sufragerie. Peeta, Effie și Haymitch 
sunt strânși în jurul mesei, vorbind cu voci scă- 
zute. Mi se pare ciudat, dar foamea e mai puter- 
nică decât curiozitatea și îmi încarc micul dejun 
pe farfurie înainte de a mă alătura grupului. 

Astăzi, tocana e făcută din bucăți delicate de 
miel și din prune uscate. Se potrivesc perfect pe 
așternutul de orez sălbatic. Am săpat până la ju- 
mătatea mormanulu: de mâncare, când imi dau 
seama că nimeni nu vorbește. 

- Așadar, ce se întâmplă? Azi ne pregătești 
pentru interviuri, nu-i așa? 

- Așa e, spune Haymitch. 

- Nu e nevoie s-aștepţi până termin. Pot să 
ascult și să mănânc în același timp, zic eu. 

- Ei bine, a avut loc o schimbare de planuri. 
În privinţa abordării noastre curente, mă pune 
în temă Haymitch. 

- Ce schimbare? întreb. 

Nu sunt singură că ştiu care e abordarea noas- 
tră curentă. Singura strategie pe care mi-o amın- 
tesc e strădania de a incerca să părem mediocri 
în faţa altor tributuri. 

Haymitch ridică din umeri. 

- Peeta a cerut să fie pregătit separat. 

Trădare. Ăsta e primul lucru pe care îl simt, 
ceea ce mi se pare ridicol. Ca să existe trădare, ar 
fi trebuit să existe mai întâi încredere. Între Peeta 
și mine. Și încrederea nu face parte din înţele- 
gere. Suntem tributuri. Dar băiatul care a riscat 
să fie bătut pentru a-mi da mie pâine, cel care m-a 
ajutat să-mi ţin echilibrul în car, cel care m-a aco- 
perit în privința acelei avox roșcate, cel care a in- 
sistat ca Haymitch să cunoască talentele mele de 
vânător... oare n-a existat o parte din mine care 
nu s-a putut împiedica să-i acorde încredere? 

Pe de altă parte, mă simt ușurată fiindcă 
putem înceta să pretindem că suntem prieteni. 

E evident că orice legătură firavă pe care am în- 
firipat-o prostește a fost retezată. Și încă în ul- 
tima clipă. Jocurile încep peste două zile și 
increderea n-ar fi decât o slăbiciune. Indiferent 
ce-ar fi dus la decizia lui Peeta — și bănuiesc că 
are a face cu rezultatul meu mai bun la antrena- 
mente - n-ar trebui să simt altceva decât recu- 
noştință. Poate a acceptat, în sfârşit, că e cu atât 
mai bine, cu cât recunoaștem mai repede, pe 
față, că suntem dușmani. 

- Bine, spun eu. Atunci, care e programul? 

- Aveţi fiecare la dispoziţie câte patru ore cu 
Effie, pentru aspect, şi câte patru cu mine, pen- 
tru conținut, răspunde Haymitch. Tu, Katniss, 
incepi cu Effie. 

Nu pot să-mi imaginez ce anume m-ar putea 
învăţa Effie ca să fie nevoie de patru ore, dar ea 
mă pune să muncesc până în ultimul minut. 
Mergem în apartamentul meu și imi cere să mă 
imbrac cu o rochie lungă până la pământ și cu 
pantofi cu tocuri înalte, dar nu cu cei pe care îi 
voi purta la interviu, apoi mă învaţă cum să 
merg. Pantofii sunt partea cea mai rea, n-am 
purtat niciodată tocuri înalte şi nu mă pot obiş- 
nui să mă fâțâi de colo-colo stând, în esenţă, pe 
vârfurile degetelor. Dar Effie se foieşte în astfel 
de pantofi tot timpul și hotărăsc că, dacă ea 

poate, pot și eu. Rochia e o altă problemă. Mi 
se tot încurcă printre pantofi, așa că mi se pare 
firesc s-o smucesc în sus, după care Effie se nă- 
pusteşte la mine ca un uliu, plesnindu-mă peste 
mâini și țipând: 

- Nu deasupra gleznei! 

Când ajung, în sfârșit, să stăpânesc mersul, 
mai rămâne stilul în care stau pe scaun, postura 
— se pare că am tendinţa să-mi țin capul în jos — 
modul în care privesc în ochii oamenilor, gestu- 
rile mâinilor, zâmbetul. Cât despre acesta din 
urmă, e vorba mai ales să zâmbesc mai mult. 
Effie mă pune o rostesc o sută de fraze banale 
începând cu un zâmbet, sau în timp ce zâmbesc, 
sau încheind cu zâmbetul. La ora prânzului, 
mușchii obrajilor îmi zvâcnesc, suprasolicitați. 

- Ei, asta-i tot ce pot face, spune Effie cu un 
oftat. Katniss, nu trebuie decât să-ţi amintești 
că vrei ca spectatorii să te placă. 

- Și crezi c-o să le plac? o întreb. 

-Nu şi dacă le arunci tot timpul priviri 
crunte. Ce-ar fi să le păstrezi pentru arenă? Gân- 
dește-te în schimb că te afli printre prieteni, 
spune Effie. 

- Pariază cât de mult voi supravieţui! izbuc- 
nesc eu. Nu-mi sunt prieteni! 

- Ei, atunci incearcă să pretinzi Că-ți sunt! se 
răsteşte Effie. Pe urmă se controlează și mă pri- 
vește cu o expresie radioasă. Vezi? Așa. Îți zâm- 
besc, deşi mă exasperezi. 

- Da, pare foarte convingător, îi spun. Mă 
duc să mănânc. 

Arunc din picioare pantofii cu toc şi mă În- 
drept spre sufragerie cu pași apăsaţi, săltându-mi 
fusta până la coapse. 

Peeta şi Haymitch par foare binedispuși, 
motiv pentru care presupun că ședința de con- 
ținut o să reprezinte o îmbunătăţire față de cea 
de dimineaţă. Nici c-aș putea să mă îinșel mai 
mult. După masă, Haymitch mă duce în salon, 
mă așază pe canapea şi se mulțumește să mă pri- 
vească o vreme, încruntându-se. 

- Ce e? îl întreb într-un târziu. 

- Încerc să-mi dau seama ce trebuie să fac cu 
tine, răspunde el. Cum trebuie să te prezentăm. 
Trebuie să fii fermecătoare? Distantă? Violentă? 
Deocamdată strălucești ca o stea. Te-ai oferit 
voluntar ca să-ţi salvezi sora. Cinna te-a făcut de 
neuitat. Ai obținut cel mai mare punctaj la an- 
trenament. Oamenii sunt intrigaţi, dar nimeni 
nu știe cine ești. Impresia pe care o s-o faci mâine 
va decide cu exactitate ce-o să-ți pot obține de 
la sponsori. 

Fiindcă m-am uitat la interviurile tributurilor 
toată viața, știu că vorbele lui sunt pline de ade- 
văr. Dacă mulțimea te găsește pe placul ei, pen- 
tru că ești fie amuzant, fie brutal, fie excentric, 
câştigi favoruri. 

- Cum abordează Peeta interviul? Sau nu-mi 
este permis să-ntreb? mă interesez. 

- Tipul fermecător. Are un soi de umor au- 
todepreciativ înnăscut, răspunde Haymitch. În 
timp ce tu, de câte ori deschizi gura, devii tot 
mai ursuză şi mai ostilă. 

- Nu e adevărat! 

- Te rog! Nu știu de unde ai scos-o pe fata aia 
veselă din car, care făcea tot timpul cu mâna, 
dar eu n-am mai văzut-o nici înainte, nici după 
aceea, zice Haymitch. 

- lar tu mi-ai dat atât de multe motive să fiu 
veselă! ripostez. 

- Dar nu mie trebuie să-mi fii pe plac. N-o 
să te sponsorizez eu. Așa că, să pretindem că eu 
sunt publicul, spune el. Încântă-mă. 

- Perfect! mă răstesc. 

Haymitch își asumă rolul intervievatorului, 
iar eu încerc să-i răspund într-o manieră cuceri- 
toare. Numai că nu pot. Sunt prea furioasă pen- 
tru ceea ce mi-a spus, ba chiar și pentru simplul 
fapt că trebuie să-i răspund la întrebări. Nu sunt 


165 


in stare să mă gândesc decât la nedreptatea Între- 
gii poveşti, la nedreptatea Jocurilor Foamei. De 
ce sunt purtată de ici-colo, ca un câine dresat, în 
incercarea de a le face pe plac unor oameni pe 
care-i urăsc? Pe măsură ce înaintează interviul, 
furia pare să mi se ridice tot mai mult la su- 
prafață, până ajung să-mi scuip răspunsurile, în 
adevăratul sens al cuvântului. 

— Gata, destul, spune el. Trebuie să găsim o 
altă perspectivă. Nu numai că eşti ostilă, dar nici 
n-am aflat nimic despre tine. Ţi-am pus cinci- 
zeci de întrebări şi încă nu ştiu nimic despre sen- 
sul vieţii tale, despre familia ta, despre ceea ce 
contează pentru tine. Katniss, spectatorii vor să 
te cunoască. 

- Dar eu nu vreau! Spectatorii îmi fură deja 
viitorul! Nu pot avea și lucrurile importante 
din trecutul meu! ripostez. 

- Atunci minte-i! Inventează ceva! 

- Nu prea mă pricep la minciuni. 

— Ei, ai face bine să-nveţi cât mai repede. Acum 
ai cam tot atât farmec cât un melc mort, zice el. 

Au! Asta doare. Până și Haymitch trebuie 
să-și dea seama c-a fost prea aspru, fiindcă vocea 
1 se îimblânzește. 

- Uite o altă idee. Încearcă să fii umilă. 

- Umulă, repet eu. 

- Spune că nu-ţi vine să crezi c-o fată din Dis- 
trictul 12 s-a descurcat atât de bine până acum. 
Că totul e mai mult decât ai visat vreodată. Vor- 
beşte despre hainele create de Cinna. Despre 
amabilitatea oamenilor. Spune că orașul te ulu- 
iește. Dacă nu vorbești despre tine, măcar fă com- 
plimente publicului. Pur și simplu, păstrează-i 
părerea favorabilă. Fii entuziastă. 

Următoarele ore sunt chinuitoare. Se dove- 
dește imediat că nu mă pot entuziasma. Încercăm 
rolul impertinentei, dar, pur și simplu, nu sunt 
destul de arogantă. Sunt prea „vulnerabilă“ pen- 
tru a fi crudă. Nu sunt spirituală. Nici amuzantă. 
Nici sexi. Nici enigmatică. 

La sfârşitul sesiunii, nu mai sunt în nici un fel. 
Haymitch a inceput să bea cam pe când mă stră- 
duiam să fiu spirituală şi în voce i s-a strecurat o 
nuanţă tăioasă, neplăcută. 

- Mă dau bătut, iubito. Mulţumeşte-te să 
răspunzi la întrebări și încearcă să nu lași spec- 
tatorii să vadă cât de sincer îi deteşti. 

În seara asta mănânc în camera mea, coman- 
dând un număr scandalos de delicatese, mănânc 
până mi se apleacă, apoi îmi revărs furia împo- 
triva lui Haymitch, a Jocurilor Foamei și a ori- 
cărei făpturi însuflețite din Capitoliu, spărgând 
farfurii și împrăștiindu-le în toată încăperea. 

Când vine să-mi pregătească patul, fata cu părul 
roşu face ochii mari la vederea dezastrului. Ţip 
la ea: 

- Pleacă! Lasă-mă-n pace! 

O urăsc și pe ea, îi urăsc ochii atoateştiutori, 
plini de reproşuri, care Îmi spun că sunt o lașă, 
un monstru, o marionetă a Capitoliului, acum, ca 
și atunci. Cel puțin, moartea mea o să plătească 
pentru viața băiatului din pădure. 

Dar, în loc să părăsească încăperea, fata in- 
chide ușa în urma ei şi intră în baie. Se intoarce 
cu o bucată de pânză umedă, îmi șterge cu deli- 
cateţe faţa și îmi curăță sângele de pe mâna tă- 
iată într-un ciob de farfurie. De ce o face? De ce 
O las s-o facă? 

- Ar fi trebuit să-ncerc să te salvez, șoptesc. 

Fa clatină din cap. Vrea să spună că am avut 
dreptate să stăm deoparte? Că m-a iertat? 

- Nu, am greșit, îi spun. 

Își atinge buzele cu degetele, apoi arată spre 
pieptul meu. Cred că vrea să spună c-aș fi sfârșit 
devenind și eu o avox. Probabil că așa s-ar fi în- 
tâmplat. Aș fi fost o avox sau aș fi fost moartă. 

Îmi petrec următoarea oră ajutând-o să curețe 
camera. După ce tot gunoiul e aruncat în insta- 
laţia de evacuare și după ce toate urmele de mân- 
care au fost șterse, roşcata îmi face patul. Mă 

strecor între cearșafuri ca o fetiță de cinci ani și O 
las să mă-nvelească. Pe urmă pleacă. Aș vrea să 
stea acolo până adorm. Să fie acolo când mă tre- 
zesc. Vreau ca feta asta să mă protejeze, cu toate 
că ea n-a avut parte de protecția mea niciodată. 

A doua zi dimineaţă, asupra mea nu se apleacă 
fata, ci membrii echipei pregătitoare. Lecţiile cu 
Haymitch și Effie s-au încheiat. Ziua asta îi 
aparține lui Cinna. El e ultima mea speranță. 
Poate reuşeşte să-mi dea o înfățișare atât de mi- 
nunată, încât ceea ce-mi iese din gură să nu mai 
aibă nici o importanță. 

Echipa se ocupă de mine până către sfârșitul 
după-amiezii, transformându-mi pielea în satin 
strălucitor, întipărindu-mi desene pe braţe, dese- 
nându-mi flăcări pe cele douăzeci de unghii fără 
cusur. Pe urmă, Venia se ocupă de părul meu, 
impletindu-mi șuvițe roşii intr-un model care 
începe de la urechea stângă, îmi înconjoară capul 
şi cade apoi, într-o singură coadă, pe umărul meu 
drept. Pregătitorii îmi acoperă faţa cu un strat de 
fard palid, apoi îmi redesenează trăsăturile. Ochi 
imenși, întunecaţi, buze roșii, pline, gene care 
împrăștie stropi de lumină când clipesc. La final, 
imi acoperă tot trupul cu o pudră ce mă face să 
licăresc precum praful de aur. 


169 


Pe urmă intră Cinna, cu ceea ce presupun că 
este rochia mea, dar nu o pot vedea, e ambalată. 

- Închide ochii, îmi poruncește el. 

În timp ce rochia e trasă în josul trupului 
meu gol, îi simt interiorul mătăsos, apoi greuta- 
tea. Probabil că are douăzeci de kilograme. Îmi 
incleștez degetele de mâna Octaviei, intrând 
orbește în pantofi, bucuroasă să descopăr că 
sunt cu cel puţin cinci centimetri mai Joși decât 
perechea cu care m-a pus Effie să exersez. Ur- 
mează câteva ajustări și o vânzoleală. Pe urmă se 
face linişte. 

- Pot să deschid ochi? întreb. 

- Da, răspunde Cinna. Deschide-i. 

Făptura pe care o văd în fața mea, în oglinda 
în care mă incadrez în întregime, e dintr-o altă 
lume. Unde pielea sclipește, ochii scânteiază și 
hainele par să fie din nestemate. Pentru că rochia 
mea, oh, rochia mea e acoperită în întregime cu 
pietre prețioase reflectorizante, roşii, galbene şi 
albe, cu stropi de albastru care accentuează vârfu- 
rile modelului cu flăcări. Cea mai uşoară mișcare 
creează impresia că sunt înghițită de limbi de foc. 

Nu sunt frumoasă. Nu sunt superbă. Sunt tot 
atât de strălucitoare ca soarele. 

Pentru o vreme, toată lumea se mulţumeşte 
să mă fixeze cu privirea. 

- Oh, Cinna, spun eu, într-un târziu. 
Mulţumesc. 

- Roteşte-te pentru mine, imi cere el. 

Îmi ridic braţele și mă învârtesc în cerc. 
Toată echipa scoate strigăte de admiraţie. 

Cinna le cere celorlalți să plece și mă pune să 
umblu prin încăpere în rochia și în pantofii în 
care mă descurc mult mai ușor decât într-ai lui 
Effie. Rochia atârnă în așa fel încât nu e nevoie 
s-o ridic când pășesc, scăpându-mă de o grijă. 

- Deci eşti întru totul pregătită pentru inter- 
viu? mă întreabă Cinna. 

Expresia feței lui îmi dă de înţeles c-a stat de 
vorbă cu Haymitch. Ştie ce îngrozitoare sunt. 

- Sunt groaznică, Haymitch m-a făcut melc 
mort. Indiferent ce-am încercat nu mi-a reușit. 
Nu pot intra în pielea nici unuia dintre persona- 
jele preferate de el, îi spun. 

Cinna cade o clipă pe gânduri. 

- De ce nu încerci să fii tu însăți? 

- Eu însămi? Nici asta n-are rost. Haymitch 
spune că sunt ursuză și ostilă. 

- Păi, eşti... în prezenţa lui Haymitch, spune 
Cinna, rânjind. Eu nu te văd așa. Echipa pregă- 
titoare te adoră. I-ai câștigat până şi pe creato- 
rii-de-joc. Cât despre oamenii din Capitoliu, ei 

bine, nu mai încetează să vorbească despre tine. 
Toți îţi admiră cutezanţa. 

Cutezanţa mea. Asta-i o idee nouă. Nu sunt 
singură că știu exact ce inseamnă, dar cred că 
sugerează că sunt o luptătoare. Într-un mod 
curajos. Nu inseamnă că nu sunt niciodată priete- 
noasă. OK, poate că nu-i îndrăgesc pe toți oame- 
nii pe care-i întâlnesc, poate că zâmbetele mele 
nu apar prea ușor, dar Îmi pasă de oameni. 

Cinna îmi ia mâinile ca de gheață in palmele 
lui calde. 

- Când răspunzi la întrebări, imaginează-ţi 
că te adresezi unui prieten de acasă. Cine e prie- 
tenul tău cel mai bun? mă întreabă. 

- Gale, răspund, fără nici o ezitare. Numai 
că n-are sens. Nu i-aș spune niciodată lui Gale 
aceste lucruri despre mine. Le știe deja. 

- Dar eu? Te poţi gândi la mine ca la un 
prieten? întreabă Cinna. 

Dintre toți oamenii pe care i-am întâlnit de 
când am plecat de acasă, el e de departe favori- 
tul meu. Mi-a plăcut de la prima vedere și incă 
nu m-a dezamăgit. 

- Cred că da, dar... 

- O să stau în tribuna principală, alături de 
ceilalți stiliști. O să te poți uita drept la mine. 

Când ţi se pune o întrebare, găsește-mă și 
răspunde cât mai sincer cu putință, spune Cinna. 

- Chiar dacă gândurile mele sunt oribile? 
intreb. 

Pentru că, de fapt, ar putea fi. 

- Mai ales atunci, spune el. O să-ncerci? 

Dau din cap. E un plan. Sau cel puţin un pai 
de care să mă agăţ. 

Momentul plecării sosește prea repede. Inter- 
viurile se desfășoară pe o scenă construită în fața 
Centrului de Antrenament. Odată ce am ieșit 
din cameră, mai sunt doar câteva minute până 
când mă voi afla în faţa mulțimii, a camerelor 
de luat vederi, a întregului Panem. 

Când Cinna răsuceşte mânerul ușii, îi 
opresc mâna. 

- Cinna... 

Sunt complet covârșită de trac. 

- Nu uita, publicul te adoră deja, spune el, 
cu blândețe. Nu trebuie decât să fii tu insăți. 

Ne întâlnim cu restul grupului care se ocupă 
de Districtul 12 în faţa liftului. Portia şi echipa 
ei şi-au dat toată silința. Peeta are o înfăţişare fra- 
pantă în costum negru, pus în valoare de flăcări. 
Arătăm bine împreună și mă simt ușurată fi- 
indcă nu mai suntem îmbrăcaţi la fel. Haymitch 
și Effie poartă haine elegante. ÎL evit pe el, dar 

accept complimentele ei. Effie poate fi obosi- 
toare şi cu capul în nori, dar nu e distrugătoare, 
ca Haymitch. 

Când se deschid ușile ascensorului, celelalte 
tributuri sunt aliniate, gata să ocupe scena. Stăm 
acolo, toți douăzeci și patru, inșirați pe un arc 
larg de cerc, pe toată durata interviurilor. Eu o 
să fiu ultima sau penultima, deoarece fata tri- 
but îl precede pe băiatul din districtul ei. Îmi 
doresc atât de mult să fiu prima şi să dau totul 
deoparte. Acum va trebui să ascult cât de spiri- 
tuali, de amuzanțţi, de umili, de violenţi și fer- 
mecători sunt toți ceilalți, înainte de a păși în 
centru. În plus, publicul o să-nceapă să se plic- 
tisească, exact așa cum s-a întâmplat cu creato- 
rii-de-joc. Şi n-o să pot trage o săgeată în mulțime 
ca să-i atrag atenția. 

Chiar înainte de a defila, instalandu-ne pe 
scenă, Haymitch vine în spatele meu și al lu: 
Peeta şi mormăie: 

- Nu uitaţi, încă mai sunteți o pereche fericită. 
Aşa că purtați-vă ca atare. 

Cum? Credeam că am renunţat la asta când 
Peeta a cerut să fim instruiți separat. Dar pre- 
supun că schimbarea s-a petrecut numai între 
noi, nu și pentru public. Însă nu mai avem 
prea multe șanse de a interacționa, acum, când 

mergem în șir indian către scaunele noastre și 
ne ocupăm locurile. 

Pentru simplul fapt că pășesc pe scenă, res- 
pirația îmi devine rapidă şi superficială. Îmi 
simt pulsul zvâcnind în tâmple. E o ușurare 
când ajung lângă scaun, fiindcă, în pantofii cu 
toc și cu picioarele care-mi tremură, mă tem c-o 
să mă-mpiedic. Cu toate că se lasă seara, Piaţa 
Orașului e mai strălucitoare decât o zi de vară. 
Pentru invitații de seamă a fost construită o tri- 
bună înaltă, unde stiliștii domină primul rând. 
Camerele se vor intoarce spre ei când mulți- 
mea va reacționa, privind rezultatul trudei lor. 
Balconul imens al unei clădiri din dreapta a fost 
rezervat pentru creatorii-de-joc. Echipele de te- 
leviziune au pretins majoritatea celorlalte bal- 
coane. Dar Piaţa Oraşului și bulevardele care 
dau în ea sunt aglomerate până la refuz. Oame- 
nii n-au loc decat stând în picioare. Televizoa- 
rele sunt deschise în toate casele și în toate 
centrele publice din ţară. Toţi cetățenii Pane- 
mului urmăresc programul. În noaptea asta nu 
vor fi pene de curent. 

Caesar Flickerman, bărbatul care, de peste 
patruzeci de ani, e gazda interviurilor sare pe 
scenă. Faptul că înfățișarea lui nu s-a schimbat 
aproape deloc în tot acest timp e oarecum 

înspăimântător. Același chip sub stratul de fard 
simplu, alb. Aceeași pieptănătură, dar părul are 
o altă culoare la fiecare ediţie a Jocurilor. Același 
costum festiv, albastru-miez de noapte, punctat 
cu mii de becuri minuscule ce clipesc ca nişte 
stele. La Capitoliu folosesc chirurgia estetică 
pentru a face oamenii să pară mai tineri și mai 
supli. În Districtul 12, să arăţi bătrân e o reali- 
zare, de vreme ce atât de mulți oameni mor ti- 
neri. Când vezi pe cineva în vârstă, iți dorești 
să-l feliciți pentru longevitate și să-l întrebi care 
e secretul supravieţuirii. Grăsanii sunt invidiați, 
fiindcă nu ling farfuriile, cum fac cei mai mulți 
dintre noi. Dar aici e alfel. Ridurile nu sunt de 
dorit. Pântecele rotund nu e semn de succes. 
Anul ăsta, părul lui Caesar e de un albastru 
palid, iar pleoapele şi buzele îi sunt acoperite cu 
un strat de fard de aceeași culoare. Arată ciudat, 
dar mai puțin înspăimântător decât anul trecut, 
când culoarea aleasă a fost stacojiul şi când părea 
că sângerează. Caesar spune câteva glume ca 
să-ncălzească atmosfera, apoi trece la treabă. 
Fata-tribut din Districtul 1, arătând provo- 
cator în rochia lungă, aurie și transparentă, trece 
in centrul scenei, alăturându-i-se lui Caesar 
pentru interviu. Îţi poţi da seama că mentoru- 
lui ei nu i-a venit greu să-i aleagă abordarea 

potrivită. Cu părul blond revărsat, cu ochii 
verde-smarald, înaltă, apetisantă... e sexy din 
cap până-n picioare. 

Interviurile durează numai câte trei minute. 
Pe urmă se aude o sonerie și următorul tribut 
se ridică în picioare. Cât despre Caesar, trebuie 
să spun că face tot ce-i stă în puteri pentru ca 
toată lumea să strălucească. E prietenos, în- 
cearcă să-i liniştească pe cei mai nervoși, râde la 
glumele nesărate și poate transforma un răs- 
puns slab într-unul memorabil prin felul în 
care reacționează. 

Stau ca o adevărată doamnă, așa cum m-a învă- 
țat Effie, în timp ce districtele se perindă: 2, 3, 4. 
Toată lumea pare să fi adoptat câte un rol. Bă- 
iatul monstruos din Districtul 2 e o mașină 
necruțătoare de ucis. Fata cu chip de vulpe din 
Districtul 5 e vicleană și evazivă. L-am remarcat 
pe Cinna imediat ce și-a ocupat locul, dar nici 
măcar prezența lui nu mă poate relaxa. 8, 9, 10. 
Băiatul schilod din Districtul 10 e foarte tăcut. 
Palmele îmi asudă nebunește, dar rochia cu nes- 
temate nu e absorbantă, așa că le simt alunecând 
atunci când încerc să le șterg. 11. 

Rue se apropie de Caesar în fluturarea aripi- 
lor ce îi desăvârșesc rochia lungă, vaporoasă. La 
vederea acestui magic tribut minuscul, în public 

se lasă tăcerea. Caesar e foarte prietenos cu ea, fe- 
licitând-o pentru șaptele obținut la antrena- 
ment, un punctaj excelent pentru cineva atât de 
mărunțel. Când o întreabă care va fi atuul ei cel 
mai mare, ea îi răspunde fără să ezite. 

- Sunt foarte greu de prins, spune, cu voce 
tremurătoare. Și, dacă nu mă pot prinde, nu mă 
pot ucide. Așa că nu mă nesocotiți. 

- N-aș face-o nici într-un milion de ani, răs- 
punde Caesar, incurajator. 

Băiatul din Districtul 11, Thresh, are pielea 
tot atât de întunecată ca Rue, dar asemănarea se 
opreşte aici. E unul dintre uriași, având proba- 
bil doi metri și conformația solidă a unui taur, 
dar am observat că a refuzat invitaţia tributuri- 
lor profesioniste de a li se alătura. În schimb, e 
foarte singuratic, nu vorbește cu nimeni şi s-a 
arătat foarte puţin interesat de antrenament. 
Chiar și așa, a obținut un punctaj de zece şi nu 
e greu de ghicit că i-a impresionat pe creato- 
rii-de-joc. Ignoră încercările lui Caesar de a-l ta- 
china și răspunde numai cu da sau nu sau se 
mulțumește, pur și simplu, să păstreze tăcerea. 

Dacă aș fi cât el, mi-aș etala atitudinea ursuză 
și ostilă și totul ar fi perfect! Aș paria că cel puțin 
jumătate dintre sponsori îl iau în considerare. 
Dacă aș avea bani, aș paria și eu pe el. 

Pe urmă e chemată Katniss Everdeen și mă 
simt pe mine însămi, ca într-un vis, ridicân- 
du-mă și pornind către centrul scenei. Strâng 
mâna întinsă a lui Caesar, și el are buna-cuviință 
de a nu și-o şterge imediat de costum. 

- Ei, Katniss, Capitoliul trebuie să reprezinte 
o mare schimbare față de Districtul 12. Ce te-a 
impresionat cel mai mult de când ai sosit? 
intreabă el. 

Cum? Ce-a spus? E ca și cum cuvintele n-ar 
avea nici un sens. 

Gura mi s-a uscat ca rumegușul. Îl caut dispe- 
rată pe Cinna în mulțime și imi pironesc ochii 
într-ai lui. Îmi imaginez cuvintele dezlipindu-se 
de pe buzele sale. „Ce te-a impresionat cel mai 
mult de când ai sosit?“ Îmi storc creierii căutând 
ceva care să mă fi făcut fericită aici. Fii sinceră, 
îmi spun. Fii sinceră. Îmi smulg câteva cuvinte: 

- Tocana de miel. 

Caesar râde şi eu realizez, vag, că o parte din 
public i s-a alăturat. 

- Cea cu prune uscate? întreabă el. 

Eu dau din cap. 

- Oh, eu mănânc găleți întregi. Se răsuceşte 
către public cu o privire îngrozită, ținând o mână 
pe stomac. Nu se cunoaște, nu-l așa? 

Spectatorii îi strigă răspunsuri liniştitoare şi 
aplaudă. Asta voiam să spun despre Caesar. În- 
cearcă să te ajute. 

- Acum, Katniss, continuă el, pe un ton con- 
fidențial. Când ţi-ai făcut apariţia la ceremonia 
de deschidere, mi-a stat efectiv inima. Cum ţi s-a 
părut costumul tău? 

Cinna mă priveşte înălțând dintr-o sprân- 
ceană. Fii sinceră. 

- Cum mi s-a părut după ce nu mi-a mai fost 
teamă c-o să ard de vie? întreb. 

Un hohot puternic de râs. Unul real, înălțat 
din public. 

- Da. Începe de atunci, spune Caesar. 

Cinna, prietene, ar trebui să le-o spun oricum. 

- M-am gândit că stilistul Cinna e genial, că 
nu mai văzusem niciodată un costum de o aseme- 
nea splendoare și nu mi-a venit să cred că-l pur- 
tam eu. Nu-mi vine să cred nici că port rochia 
asta. Îmi ridic fusta, răsfirând-o. Adică, uitați-vă 
la ea! 

În timp ce spectatorii scot ob-uri şi ab-uri, 
il văd pe Cinna descriind cercuri minuscule cu 
degetul. Dar știu ce-mi spune: Învârtește-te 
pentru mine. 

O fac și reacţia e instantanee. 

- Încă o dată! îmi cere Caesar, așa că îmi 
ridic brațele deasupra capului, lăsând fusta să 
zboare, lăsând rochia să mă învăluie în flăcări. 

Publicul izbucnește în urale. Când îincetez, 
mă agăţ de braţul lui Caesar. 

- Nu te opri! exclamă el. 

- Trebuie, sunt amețită. 

Şi chicotesc, ceea ce cred că n-am mai făcut 
în viața mea. Dar emoțiile şi învârtiturile mi-au 
venit de hac. 

Caesar mă înconjoară cu un braț protector. 

- Nu te teme, te ţin. Nu te pot lăsa s-o iei pe 
urmele mentorului tău. 

Toată lumea fluieră în timp ce camerele îl 
descoperă pe Haymitch, care e de-acum celebru 
pentru căderea sa în cap de la extragere, iar el 
își flutură binedispus mâna Și arată către mine. 

- E în ordine, reasigură Caesar mulțimea. E 
în siguranţă cu mine. Așa, acum despre puncta- 
jul de la antrenament. Un-spre-ze-ce. Dă-ne un 
indiciu despre cele intamplate acolo. 

Arunc o privire spre creatorii-de-joc de la 
balcon și imi mușc buza. 

- Ăă... nu pot să spun, dar e ceva ce cred că 
s-a întâmplat pentru prima oară. 

Camerele sunt indreptate către creato- 
rii-de-joc, care râd pe infundate și dau din cap. 

- Ne ucizi, spune Caesar, ca şi cum ar suferi 
cu adevărat. Detalii. Detalii. 

Mă adresez celor de la balcon. 

- N-am voie să vorbesc despre asta, nu-i așa? 

- Așa e! strigă creatorul-de-joc care a căzut în 
bolul cu punci. 

- Mulţumesc, spun eu. Buzele mele sunt 
pecetluite. 

— Atunci să ne întoarcem la acel moment 
al extragerii când a fost strigat numele surorii 
tale, spune Caesar. Acum e mai calm. Și când 
te-ai oferit voluntar. Poţi să ne povestești 
despre ea? 

Nu. Nu, nu tuturor. Dar poate lui Cinna. 
Cred că tristeţea de pe chipul lui nu există doar 
in imaginaţia mea. 

- O cheamă Prim. N-are decât doisprezece 
ani. Și o iubesc mai mult decât orice pe lume. 

Acum, aici, în Piaţa Orașului, ai putea auzi 
un ac căzând. 

-Ce ţi-a spus? După extragere? intreabă 
Caesar. 

Fu sinceră. Fii sinceră. Înghit cu greutate. 

- Mi-a spus să mă străduiesc din toate puterile 
să câștig. 

Spectatorii stau neclintiţi, agățându-se de 
fiecare dintre cuvintele mele. 


182 


— Și ce i-ai răspuns? mă întreabă Caesar, cu 
blândeţe. 

Însă, in loc de căldură, îmi simt trupul cu- 
prins de o inţepeneală de gheață. Mușchii mi se 
incordează, aşa cum mi se întâmplă inainte de 
a ucide o pradă. Când vorbesc, vocea pare să-mi 
fi coborat cu o octavă. 

- Am jurat c-o voi face. 

- Pariez c-așa a fost, spune Caesar și braţul 
lui mă strânge mai tare. 

Se aude soneria. 

- Îmi pare rău, am depășit timpul. Mult no- 
roc, Katniss Everdeen, tribut din Districtul 12. 

Aplauzele continuă încă mult timp după ce 
mă așez. Mă uit spre Cinna, pentru reconfir- 
mare. Îmi face un semn discret, cu degetul 
mare ridicat. 

În prima parte a interviului lui Peeta sunt 
încă năucită. Îmi dau totuși seama că publicul e 
cucerit de la bun început; aud râsete, strigăte. 
Joacă rolul fiului de brutar, comparând tribu- 
turile cu pâinea din districtele lor. Pe urmă face 
o glumă amuzantă despre pericolele la care te 
expun dușurile din Capitoliu. 

- Spune-mi, încă mai miros a trandafiri? îl 
întreabă pe Caesar și se adulmecă reciproc rând 
pe rând, dând gata spectatorii. 

Îmi recapăt întreaga atenție când Caesar îl 
întreabă dacă acasă are vreo prietenă. 

Peeta ezită, apoi clatină neconvingător din 
cap. 

- Un băiat frumos ca tine. Trebuie să fie o fată 
deosebită. Haide, cum o cheamă? insistă Caesar. 

Peeta oftează. 

- Ei, există o fată. Sunt nebun după ea de când 
mă știu. Dar sunt sigur că, până la extragere, nici 
măcar n-a ştiut că exist. 

Murmure de simpatie din public. Sunt în 
stare să se asocieze cu dragostea neimpărtășită. 

- Are pe altcineva? întreabă Caesar. 

-Nu ştiu, dar e pe placul multor băieți, 
răspunde Peeta. 

- Păi, uite cum faci. Câștigi și te întorci 
acasă. Atunci n-o să te poată refuza, nu? spune 
incurajator Caesar. 

- Nu cred c-o să meargă. Victoria n-o să fie de 
folos în cazul meu, zice Peeta. 

- De ce nu: Întreabă Caesar, derutat. 

Peeta se inroșește ca sfecla și răspunde 
balbâindu-se. 

- Pentru că... pentru că... ea a venit aici, cu 
mine. 


PARTEA A DOUA 


JOCURILE 

Camerele de luat vederi zăbovesc o clipă 
asupra ochilor plecaţi ai lui Peeta și vorbele lui 
își fac efectul. Pe urmă, pe toate ecranele văd 
chipul meu mărit, cu gura întredeschisă intr-un 
amestec de surpriză și protest, în timp ce înţe- 
leg. Eu! Vorbește despre mine! Strâng din buze 
și privesc în jos, sperând că astfel aș putea as- 
cunde emoțiile ce prind să clocotească în mine. 

- Oh, ăsta da ghinion, spune Caesar și În vo- 
cea lui e o umbră de durere sinceră. 

Mulțimea murmură aprobator și câțiva scot 
chiar strigăte de suferință. 

- Nu e bine, încuviinţează Peeta. 

- Ei, nu cred că te poate învinui cineva. E greu 
să nu te-ndrăgosteşti de fata asta, spune Caesar. 
Ea n-a ştiut? 

Peeta clatină din cap. 

- Până acum nu. 

Îmi îngădui să ridic ochii spre ecrane destul de 
mult ca să văd că roşeața mea e de neconfundat. 

- Nu v-ar plăcea s-o chemăm din nou aici și să 
primim un răspuns? întreabă Caesar spectatorii. 

Mulțimea scoate strigăte de aprobare. 

- Din păcate, regulile sunt reguli, iar timpul 
lui Katniss Everdeen a trecut. Ei bine, mult no- 
roc, Peeta Mellark, şi cred că vorbesc în numele 
intregului Panem când spun că inimile noastre 
sunt alături de a ta. 

Strigătele publicului sunt asurzitoare. Peeta 
ne-a eclipsat pe toți cu declarația lui de dragoste 
pentru mine. Când spectatorii se liniștesc în sfâr- 
șit, rostește un „vă mulțumesc“ sugrumat și se 
intoarce la locul lui. Ne ridicăm în picioare pen- 
tru imn. Trebuie să-mi îinalț privirea, dand 
dovadă de respectul cuvenit, și observ că toate 
ecranele sunt acum dominate de imaginea lui și 
a mea, separați de doi metri, spațiu care, în cape- 
tele spectatorilor, nu poate fi niciodată încălcat. 
Nefericiții de noi. 

Dar eu ştiu mai bine. 

După imn, tributurile se întorc în Centrul de 
Antrenament Și se urcă în ascensoare. Am grijă să 
nu mă indrept spre aceeași cabină cu Peeta. Mul- 
țimea îi mai reține un timp pe stiliști, mentori și 


188 


însoțitori, așa că nu ne avem drept companie 
decât unii pe alții. Nimeni nu scoate nici o vorbă. 
Ascensorul meu se oprește, lăsând să coboare pa- 
tru tributuri inainte de a mă pomeni singură și de 
a vedea ușile deschizându-se la etajul al douăspre- 
zecelea. Peeta abia a ieșit din cabina lui când îl iz- 
besc cu palmele în piept. Își pierde echilibrul și 
cade într-un vas urât, cu flori artificiale. Vasul se 
răstoarnă, spărgându-se intr-o mie de bucăți mi- 
nuscule. Peeta aterizează printre cioburi și sân- 
gele îi țâșnește imediat din mâini. 

- Pentru ce-ai făcut asta? spune, îngrozit. 

Tip la el. 

- N-aveai dreptul! N-aveai dreptul să spui 
toate lucrurile alea despre mine! 

Ușile ascensoarelor se deschid și intreaga 
echipă e acolo: Effie, Haymitch, Cinna și Portia. 

- Ce se-ntâmplă? întreabă Effie, cu o notă de 
isterie în glas. Ai căzut? 

- După ce m-a-mbrâncit ea, răspunde Peeta, 
in timp ce Effie și Cinna il ajută să se ridice. 

Haymitch se intoarce spre mine. 

- L-ai imbrâncit? 

- Asta a fost ideea ta, nu-i aşa? Să mă trans- 
formi într-un soi de proastă în faţa întregii țări? 
ripostez. 

- Ideea a fost a mea, spune Peeta, tresărind 
când își scoate din palme așchii de ceramică. 
Haymitch n-a făcut decât să m-ajute. 

- Da, Haymiutch e intotdeauna de ajutor. 
Pentru tine! spun eu. 

- Eşti o proastă, zice Haymitch, dezgustat. 
Crezi că ţi-a făcut un rău? Băiatul ăsta ţi-a dat 
ceea ce n-ai fi putut căpăta niciodată singură. 

- M-a făcut să par neajutorată! spun. 

- Te-a făcut să pari seducătoare! Și, hai să 
fim sinceri, în privința asta ai nevoie de tot aju- 
torul posibil. Înainte de a spune el că te doreşte, 
nu erai mai romantică decât o bucată de noroi. 
Acum te doresc toți. Nimeni nu mai vorbeşte 
despre altceva. Îndrăgostiţii din Districtul 12, 
născuți sub o stea potrivnică! spune Haymitch. 

- Dar nu suntem îndrăgostiți! il contrazic. 

Haymitch mă prinde de umeri și mă țin- 
tuiește de perete. 

- Cui îi pasă? Totul nu e decât un spectacol. 
Totul ţine de impresia pe care o faceți. Singurul 
lucru pe care l-aș fi putut spune despre interviul 
tău era că ai fost suficient de simpatică, deşi chiar 
ȘI asta, în sine, mi s-a părut un mic miracol. Acum 
pot susține că frângi inimi. Oh, oh, oh, cum îţi 
vor cădea băieții de acasă, tânjind, la picioare. Ce 
crezi c-ar putea să-ți aducă mai mulți sponsori? 

Mirosul de vin din respiraţia lui imi face 
greață. Îi arunc mâinile de pe umerii mei și mă 
indepărtez cu un pas, încercând să-mi limpe- 
zesc mintea. 

Cinna se apropie și mă cuprinde cu braţul. 

- Are dreptate, Katniss. 

Nu ştiu ce să mai cred. 

- Ar fi trebuit să mi se spună, să nu par atât 
de proastă. 

- Nu, reacția ta a fost perfectă. Dacă ai fi 
ştiut, n-ar fi părut atât de real, spune Portia. 

- Își face griji din cauza prietenului ei, zice 
Peeta, țâfnos, aruncând un ciob însângerat. 

Gandul la Gale Îmi impurpurează din nou 
obrajii. 

- N-am nici un prieten. 

- Ce contează, spune Peeta. Dar fac pariu că 
e suficient de inteligent ca să recunoască un bluf. 
În plus, tu n-ai spus că md iubeşti. Aşa că, ce 
importanţă are? 

Cuvintele lui își fac efectul. Furia îmi păleşte. 
Acum nu mai ştiu dacă să cred că am fost folosită 
sau că mi s-a oferit un avantaj. Haymitch are 
dreptate. Am supravieţuit interviului. Am supra- 
viețuit interviului, dar ce-am fost de fapt? O fată 
prostuţă, învârtindu-se într-o rochie scânteie- 
toare. Chicotind. Singurul moment de o oarecare 

substanță a fost cel în care am vorbit despre 
Prim. Prin comparaţie cu Thresh, cu puterea lui 
tăcută, ucigătoare, sunt ușor de uitat. Prostuţă, 
scânteietoare şi ușor de dat uitării. Nu, nu pot fi 
uitată chiar pe de-a-ntregul. Am obținut unspre- 
zece puncte la antrenament. 

Însă Peeta m-a transformat acum într-un 
obiect la dragostei. Nu doar a lui. L-am auzit 
spunând că am mulți admiratori. Şi dacă publi- 
cul crede că ne iubim într-adevăr... Îmi aduc 
aminte ce reacţie puternică a stârnit confesiunea 
lui. Îndrăgostiţi născuţi sub o stea potrivnică. 
Haymitch are dreptate, la Capitoliu inghit așa 
ceva. Mă cuprinde brusc teama că n-am reacţio- 
nat cum ar fi trebuit. 

- După ce-a spus că mă iubește, v-aţi gândit 
că s-ar putea să-l iubesc și eu? întreb. 

- Eu da, răspunde Portia. Felul în care ai evi- 
tat să te uiţi spre camere, roșeața. 

Ceilalți îi susțin părerea. 

- Eşti aur curat, iubito. Sponsorii tăi vor sta 
la coadă pe un cvartal, spune Haymitch. 

Mă simt stânjenită din cauza reacției mele. 
Îmi impun s-o recunosc în faţa lui Peeta. 

- Îmi pare rău că te-am îmbrâncit. 

El ridică din umeri. 

- N-are importanţă. Deși, tehnic vorbind, e 
ilegal. 

- Mâinile tale sunt OK? îl intreb. 

- Vor fi. 

Se lasă o clipă de tăcere, insă dinspre sufrage- 
rie plutește mirosul delicios al cinei. 

- Haideţi să mâncăm, propune Haymitch. 

Îl urmăm cu toții și ne ocupăm locurile în 
jurul mesei. Dar Peeta sângerează atât de violent, 
incât Portia îl scoate din încăpere pentru un tra- 
tament medical. Începem să mâncăm supa cu 
smântână și petale de trandafir fără ei. Se întorc 
când terminăm. Mâinile lui Peeta sunt înfășurate 
in bandaje. Nu am cum să nu mă simt vinovată. 
Mâine o să fim în arenă. El mi-a făcut o favoare, 
iar eu l-am răsplătit cu o rană. O să-ncetez vreo- 
dată să-i fiu datoare? 

După cină, urmărim din salon reluarea inter- 
viului. Învârtindu-mă și 'chicotind în rochia 
mea, par impopoțonată și superficială, deși cei- 
lalţi mă asigură că sunt fermecătoare. Peeta e cel 
cu adevărat fermecător, apoi întru totul ferme- 
cător ca îndrăgostit. Și iată-mă pe mine, imbujo- 
rată şi derutată, frumoasă datorită mâinilor lui 
Cinna, tragică datorită împrejurărilor și, după 
cum spun toți, de neuitat. 

După terminarea imnului, când se întunecă 
ecranul, în încăpere se lasă tăcerea. Mâine o să 
fim treziți în zori și pregătiți pentru arenă. Jocu- 
rile nu încep cu adevărat inainte de ora zece, 
pentru că atât de mulți locuitori ai Capitoliului 
se trezesc târziu. 

Știu că Haymitch și Effie nu vor merge cu noi. 
Imediat ce pleacă de aici, se vor duce în Cartierul 
General al Jocurilor, cu speranța că vor înscrie 
sponsori într-un ritm delirant, stabilind o strate- 
gie în privința locurilor unde să ne trimită daru- 
rile şi a modului de a o face. Cinna și Portia ne 
vor însoți până în locul de unde vom fi lansați în 
arenă. Totuși, trebuie să ne luăm rămas-bun aici. 

Effie ne prinde pe amândoi de mâini și ne 
urează noroc cu lacrimi sincere în ochi. Apoi, 
ne mulțumește fiindcă suntem cele mai bune 
tributuri pe care a avut vreodată prilejul de a le 
susține. Dar, pentru că ea este Effie și fiindcă se 
pare că regulamentul îi impune să spună ceva 
ingrozitor, adaugă: 

- N-o să fiu nicidecum surprinsă dacă la anul 
voi fi în sfârşit promovată să mă ocup de un 
district acceptabil! 

Pe urmă ne sărută pe amândoi pe obraz şi se 
grăbeşte să iasă, copleșită de despărțirea emoţio- 
nantă sau de posibila îmbunătățire a viitorului ei. 

Haymitch Îşi încrucișează brațele la piept și 
ne priveşte pe amândoi. 

- Un ultim sfat? întreabă Peeta. 

- Când bate gongul, plecați naibii de acolo. 
Nici unul dintre voi nu e destul de bun pentru 
lupta sângeroasă de la Cornul Abundenței. Mul- 
țumiți-vă să fugiți, puneţi o distanță cât mai 
mare între voi și ceilalți și găsiți o sursă de apă, 
răspunde el. Aţi înțeles? 

- Şi apoi? întreb eu. 

- Rămâneţi în viaţă, zice Haymitch. 

E același sfat pe care ni l-a dat în tren, dar, de 
data asta nu e beat și nu râde. lar noi ne mulțu- 
mim să dăm din cap. Ce altceva ar mai fi de spus? 

Când mă indrept spre camera mea, Peeta mai 
zăboveşte, stând de vorbă cu Portia. Mă bucur. 
Indiferent cât de stranii ar fi cuvintele noastre 
de despărțire, pot aștepta până mâine. Pătunile 
mele sunt date deoparte, dar nici urmă de fata 
avox cu părul roșu. Aș vrea să-i fi știut numele. 
Ar fi trebuit s-o-ntreb. Ar fi putut să mi-l scrie. 
Sau să-l mimeze. Însă poate că singurul rezultat 
ar fi fost o pedeapsă pentru ea. 

Trebuie să fac un duș, să-mi spăl trupul de 
vopseaua aurie, de machiaj și de parfumul frumu- 
seţii. Tot ce mai rămâne din eforturile echipei de 
pregătire sunt flăcările de pe unghiile mele. Mă 

hotărăsc să le păstrez pentru a-i aminti publicu- 
lui cine sunt. Katniss, fata care a fost în foc. 
Poate-mi vor oferi ceva care să mă susțină în 
zilele ce vor veni. 

Îmi pun o cămașă de noapte groasă, pufoasă, 
și mă urc în pat. Am nevoie de cinci secunde ca 
să-mi dau seama că n-o să pot dormi. Și am o 
nevoie disperată de somn pentru că, în arenă, 
orice secundă în care voi ceda în faţa oboselii va 
fi o invitație la moarte. 

N-are rost. Trece o oră, trec două, trec trei 
și pleoapele mele refuză să se-ngreuneze. Nu 
fac decât să-ncerc să-mi imaginez în ce pustie- 
tate vom fi aruncaţi. Deșert? Mlaştină? Un pus- 
tiu înghețat? Mai presus de toate, sper să existe 
copaci, care mi-ar putea oferi posibilitatea de a 
mă ascunde, mâncare şi adăpost. Cel mai adesea 
sunt, pentru că un peisaj arid e monoton şi, in 
lipsa arborilor, Jocurile se termină prea repede. 
Dar cum o să fie clima? Ce capcane au ascuns 
creatorii-de-joc ca să anime momentele de acal- 
mie? Și pe urmă mai sunt și celelalte tributuri... 

Cu cât sunt mai nerăbdătoare să adorm, cu 
atât mai mult mă ocolește somnul. În cele din 
urmă, devin atât de agitată încât nu mai pot nici 
măcar să stau în pat. Măsor încăperea cu pasul, 
cu inima prea grăbită, cu respirația prea scurtă. 

Camera pare celula unei închisori. Dacă nu ies 
cât mai repede la aer, o să-ncep din nou să arunc 
tot felul de lucruri în toate părțile. Alerg de-a 
lungul coridorului, către ușa ce duce la acoperiș. 
Nu e doar descuiată, ci şi întredeschisă. Poate ci- 
neva a uitat s-o închidă, dar asta n-are nici o im- 
portanță. Câmpul de forță din jur împiedică 
orice încercare de evadare. lar eu nu vreau să 
fug, nu vreau decât să-mi umplu plămânii cu aer. 
Vreau să privesc cerul și luna în ultima noapte 
când nu mă hăituieşte nimeni. 

Acoperișul nu e luminat noaptea, dar, ime- 
diat ce picioarele mele goale ating ţiglele, văd 
silueta lui neagră, pe fundalul luminilor Capito- 
liului, ce strălucesc la nesfârșit. Jos, pe străzi, e 
mare agitaţie, instrumente muzicale, glasuri cân- 
tând, claxoanele mașinilor, dar prin ferestrele de 
sticlă groasă ale camerei mele n-am putut auzi 
nimic din toate astea. Aș putea s-o şterg pe furiș, 
fără să fiu observată, zarva l-ar impiedica să mă 
audă. Dar aerul nopții e atât de plăcut și nu su- 
port să mă-ntorc în cușca sufocantă care mi-e 
cameră. Și ce importanţă are? Ce contează dacă 
stăm sau nu de vorbă? 

Picioarele mele pășesc pe ţiglă fără zgomot. 
Nu ne mai desparte decât un metru când spun: 

- Ar trebui să dormi. 

El tresare, dar nu se întoarce. Îl văd clătinând 
ușor din cap. 

- N-am vrut să pierd petrecerea. La urma ur- 
melor, e în cinstea noastră. 

Mă opresc alături de el şi mă aplec peste ba- 
lustradă. Străzile largi sunt pline de oameni care 
dansează. Îmi mijesc ochii ca să zăresc toate 
detaliile siluetelor minuscule. 

- Sunt costumaţi? 

- Cine-ar putea spune? răspunde Peeta. Cu 
toate hainele astea țicnite care se poartă aici. 
Nici tu n-ai putut să dormi? 

- N-am reușit să-mi alung gândurile. 

- Te gândeşti la familia ta? mă întreabă. 

- Nu, recunosc eu, cu un aer ușor vinovat. 
Nu sunt în stare decât să-mi pun tot felul de 
întrebări despre ziua de mâine. Ceea ce e lipsit 
de sens, fireşte. 

În lumina de jos, îi deslușesc acum fața și 
stângăcia cu care își ține mâinile bandajate. 

- Îmi pare sincer rău pentru mâinile tale. 

- N-are importanţă, Katniss. Oricum n-am 
fost nici o clipă un concurent demn de luat în 
seamă în Jocurile astea. 

— Nu trebuie să gândeşti așa, spun. 

— De ce nu? E adevărat. Nu pot decât să sper 
că n-o să mă fac de râs şi... 

Ezită. 

- Și ce? insist. 

- Nu știu cum s-o spun, cu exactitate. Doar 
că... vreau să mor fiind eu insumi. Crezi că 
are sens? 

Clatin din cap. Cum ar putea să moară fiind 
altcineva? 

- Nu vreau să-i las să mă schimbe când o să 
fiu acolo. Să mă transforme într-un soi de mon- 
stru, în ceea ce nu sunt. 

Îmi muşc buza, simțindu-mă mai prejos. În 
timp ce eu reflectam asupra copacilor, Peeta se 
străduia să descopere cum să-și păstreze identi- 
tatea. Puritatea sinelui. 

- Vrei să spui că n-o să ucizi pe nimeni? îl 
intreb. 

- Nu, sunt sigur că, atunci când o să fie ca- 
zul, o să ucid, ca oricine altcineva. Nu mă pot 
lăsa doborât fără nici o împotrivire. Numai 
că-mi doresc să pot găsi o cale de a... de a-i 
arăta Capitoliului că nu îi aparţin. Că sunt mai 
mult decât un simplu pion în Jocurile lor, 
răspunde Peeta. 

- Dar nu ești, subliniez. Nici unul dintre noi 
nu e. Așa sunt făcute Jocurile. 

- OK, dar în cadrul lor, tu eşti încă tu, eu 
sunt încă eu, insistă el. Înţelegi? 

- Puțin. Doar că... nu vreau să te jgnesc, 
Peeta, dar cui îi pasă? 

- Mie. Adică, de ce altceva îmi este îngăduit să 
mă sinchisesc în momentul ăsta? spune el, furios. 

Acum şi-a pironit ochii albaștri într-a mei, 
cerând un răspuns. 

Fac un pas inapoi. 

- Sinchisește-te de ce-a spus Haymitch. Ai 
grijă să rămâi în viaţă. 

Peeta îmi zâmbeşte, un zâmbet trist, aproape 
batjocoritor. 

- OK. Mulţumesc pentru sfat, iubito. 

E ca şi cum mi-ar fi tras o palmă. Faptul că 
mi-a vorbit de sus, cu afecțiunea condescen- 
dentă a lui Haymitch. 

- Uite ce e, dacă vrei să-ți petreci ultimele 
ore ale vieții făcând planuri pentru o moarte 
plină de nobleţe în arenă, e alegerea ta. Eu vreau 
să mi le petrec în Districtul 12. 

- Nu m-ar surprinde să fie așa, spune Peeta. 
Transmite-i urările mele de bine mamei când 
reuşeşti să ajungi inapoi, se poate? 

- Contează pe asta, spun. 

Pe urmă îi intorc spatele și plec de pe acoperiș. 

Îmi petrec restul nopții aci aţipind, aci tre- 
zindu-mă, imaginându-mi replici tăioase pe care 
i le voi da lui Peeta Mellark de dimineață. Peeta 

Mellark. O să vedem cât de nobil și cât de semeţ 
e când trebuie să dea piept cu moartea. Probabil 
că e unul dintre acele tributuri care se trans- 
formă în fiare turbate, genul care mănâncă ini- 
mile celor pe care i-a ucis. Acum câţiva ani am 
văzut unul așa, un tribut pe nume Titus, din 
Districtul 6. Devenise pe de-a-ntregul sălbatic și 
creatorii-de-joc erau nevoiți să-l paralizeze cu 
puști electrice ca să poată ridica trupurile jucăto- 
rilor ucişi de el, înainte de a le mânca. În arenă 
nu există nici un fel de reguli, dar canibalismul 
nu e pe gustul spectatorilor din Capitoliu, așa că 
incercau să-l impiedice. S-au făcut multe specu- 
laţii pe seama avalanșei care l-a măturat în final 
pe Titus, spunându-se că fusese regizată pentru a 
se asigura că învingătorul n-avea să fie un lunatic. 

Dimineaţă nu mă întâlnesc cu Peeta. Cinna 
vine la mine înainte de a miji zorile, mă pune să 
mă imbrac cu un simplu furou și mă conduce 
pe acoperiș. Îmi voi primi costumul în catacom- 
bele de sub arenă, unde se vor face și ultimele 
pregătiri. O aeronavă apare ca din senin, exact 
așa cum s-a întâmplat în pădure, în ziua când 
am văzut cum era capturată fata avox cu părul 
roşu, și o scară e coborâtă lângă mine. Îmi pun 
mâinile și picioarele pe traversele de jos și mă 
simt imediat ca paralizată. Un soi de curent mă 


201 


lipește de scară în timp ce sunt ridicată și ajung 
cu bine sus. 

Mă aştept ca scara să mă elibereze, dar sunt 
pa 
incă imobilizată când se apropie de mine o fe- 

° A A A A v ° v 
meie în halat alb, având în mână o seringă. 

— Asta e cipul tău de urmărire, Katniss. Cu 
cât stai mai nemișcată, cu atât îl implantez mai 
eficient, spune ea. 

Nemișcată? Sunt ca o statuie. Dar asta nu mă 
impiedică să simt o durere ascuţită când acul 
A . oœ . s . A 
imi introduce cipul metalic sub piele, în partea 
interioară a antebraţului. Acum creatorii-de-joc 
vor putea afla intotdeauna în ce loc din arenă 
mă aflu. Nu vor să piardă vreun tribut. 

Scara mă eliberează când cipul e la locul lui. 
Femeia dispare și Cinna e ridicat de pe acoperiș. 
A . . . v”? 

Își face apariția un băiat avox, care ne conduce 
. . A 
intr-o încăpere unde ne așteaptă micul dejun. In 
. * A v A A 
ciuda stomacului încordat, mănânc cât de mult 
pot, cu toate că nici unul dintre felurile delicioase 
de mâncare nu-mi face vreo impresie. Sunt atât de 
agitată, încât aș putea mânca și praf de cărbune. 
Singurul lucru care îmi distrage atenţia e priveliș- 
tea pe care o zăresc prin ferestre în timp ce plu- 
tim pe deasupra orașului și apoi a sălbăticiei din 
afara lui. Asta e imaginea pe care o văd păsările. 

Cu deosebirea că ele sunt libere și în siguranță. 
Exact așa cum nu sunt eu. 

Drumul durează vreo jumătate de oră inainte 
ca geamurile să se intunece, semn că ne apro- 
piem de arenă. Aeronava aterizează, iar eu și 
Cinna ne indreptăm spre scară, numai că acum 
ne coboară într-un canal subteran din catacom- 
bele răsfirate sub arenă. Urmărim instrucțiunile 
şi ajungem la destinația mea, o încăpere unde voi 
fi pregătită. La Capitoliu e numită Camera de 
Lansare. În districte îi spunem Țarc. Locul unde 
sunt duse animalele înainte de a fi măcelărite. 

Totul e nou-nouţ. Voi fi primul și singurul 
tribut care foloseşte această Cameră de Lansare. 
Arenele sunt situri istorice, conservate după în- 
cheierea Jocurilor. Locuri de vizitat în concediu, 
care se bucură de popularitate printre locuitorii 
Capitoliului. Stau câte o lună, revăd înregistra- 
rea Jocurilor, fac turul catacombelor, vizitează 
locurile unde au fost uciși jucătorii. Pot chiar și 
să participe la reconstituiri. 

Se spune că mâncarea e excelentă. 

Mă străduiesc din greu să-mi păstrez micul 
dejun în stomac în timp ce fac un duș și mă spăl 
pe dinți. Cinna îmi împletește părul în coada sim- 
plă ce mă caracterizează, lăsând-o să-mi atârne 
pe spate. Pe urmă sosesc hainele, identice pentru 


203 


toate tributurile. Cinna n-a avut nici un cuvânt 
de spus în alegerea lor, nici măcar nu știe ce e în 
pachet, dar mă ajută să îmi pun lenjeria de corp, 
pantalonii simpli, maro-roşcat, bluza verde-des- 
chis, centura rezistentă, maro, și o haină subțire, 
neagră, cu glugă, care îmi ajunge până la coapse. 

- Materialul hainei a fost creat special ca să 
reflecte căldura corpului. Să te-aștepţi la nopți 
friguroase, spune el. 

Cizmele, pe care le port peste şosete strâmte, 
sunt mai bune decât aș fi putut spera. Pielea lor 
moale nu se deosebeşte de a celor de acasă. Astea 
au talpa îngustă, flexibilă, din cauciuc, cu rizuri. 
Bune pentru alergat. 

Îmi închipui că sunt gata când Cinna scoate 
din buzunar broșa de aur, cu gaița-zeflemi- 
toare. Uitasem de ea cu totul. 

- Unde ai găsit-o? îl întreb. 

- Pe hainele verzi pe care le-ai purtat în tren, 
imi răspunde. 

Acum imi amintesc că am desprins-o de pe 
rochia mamei, că mi-am înfipt-o în bluză. 

- E simbolul districtului tău, nu-i așa? 

Dau din cap și el mi-o prinde de cămașă. 

- Abia a trecut de comisia de control. Unii 
s-au gândit că acul ar putea fi folosit ca armă, 
oferindu-ți un avantaj incorect. Dar, în final, au 

acceptat-o, îmi povestește Cinna. Însă au eli- 
minat inelul fetei din Districtul 1. Dacă răsuceai 
piatra, ieșea în afară un ac. Otrăvit. Ea a pretins 
că nu știa cum se poate metamorfoza inelul și 
nu s-a putut dovedi că nu e așa. Dar și-a pierdut 
simbolul. Uite, ești gata. Mișcă-te. Asigură-te că 
totul e confortabil. 

Merg, alerg în cerc, îmi balansez braţele. 

- Da, e excelent. Îmi vine perfect. 

- Atunci nu ne mai rămâne nimic altceva de 
făcut decât să așteptăm chemarea, spune Cinna. 
Sau poate reușeşti să mai mănânci câte ceva? 

Refuz mâncarea, dar accept un pahar cu apă 
pe care îl beau cu sorbituri minuscule în timp ce 
aşteptăm pe canapea. Nu vreau să-mi rod unghi- 
ile sau să-mi mușc buzele, așa că mă pomenesc 
mestecându-mi falca pe interior. Mușcătura de 
acum câteva zile nu s-a vindecat pe deplin. Gura 
mi se umple în curând de gustul sângelui. 

Nervozitatea se transformă în groază, aşa 
cum am anticipat c-o să se-ntâmple. Aș putea fi 
moartă, aș putea să mor cât ai clipi, peste o oră. 
Sau chiar mai devreme. 

Degetele mi se plimbă, obsesiv, pe mica um- 
flătură dură de pe antebraţ, din locul unde mi-a 
injectat femeia cipul. O apăs, deși mă doare, o 

apăs cu atâta putere, incât incepe deja să-mi apară 
O vânătaie minusculă. 

- Vrei să stăm de vorbă, Katniss? mă întreabă 
Cinna. 

Scutur din cap, dar, după o clipă, intind mâna 
spre el. Cinna mi-o cuprinde intr-ale lui. Și rămâ- 
nem așa până când o voce plăcută de femeie 
anunță că e timpul să ne pregătim pentru lansare. 

Cu degetele incă incleștate de una dintre 
mâinile lui Cinna, mă îndrept spre o placă ro- 
tundă de metal, pe care pășesc. 

- Nu uita ce ţi-a spus Haymitch. Fugi, caută 
apă. Restul o să vină de la sine, mă sfătuiește el. 

Dau din cap. 

— Şi ține minte asta. Nu îmi este permis să pa- 
riez, dar, dacă aș putea, aș miza pe tine. 

- Sincer? șoptesc. 

- Sincer, spune Cinna. Se apleacă și mă sărută 
pe frunte. Baftă, fată din foc. 

Pe urmă în jurul meu coboară un cilindru 
din sticlă, desfăcându-ne mâinile, despărțindu-l 
de mine. Se lovește ușor cu degetele sub bărbie. 
Capul sus. 

Îmi inalț bărbia și stau cât mai dreaptă cu 
putință. Cilindrul începe să se ridice. Pentru 
vreo cincisprezece secunde, sunt în întuneric și 
simt placa de metal împingându-mă în afara 

cilindrului, în aer liber. Pentru o clipă, ochii imi 
sunt orbiţi de strălucirea puternică a soarelui și 
nu sunt conștientă decât de vântul care suflă cu 
putere, purtând mireasma dătătoare de speranță 
a pinilor. 

Pe urmă aud tunând în jurul meu vocea lui 
Claudius 'Templesmith, crainicul devenit o 
legendă. 

- Doamnelor și domnilor, incepe cea de-a 
Șaptezeci și Patra Ediţie a Jocurilor Foamei! 


11 


Șaizeci de secunde. Atât trebuie să rămânem 
A A 
pe cercurile noastre de metal înainte de a fi eli- 
berați de sunetul unui gong. Fă un pas în afara 
lui înainte de a se încheia minutul și minele de 
A. e e ° . A 
teren îţi spulberă picioarele. Șaizeci de secunde in 
care privim cercul de tributuri plasate la aceeași 
distanţă de Cornul Abundenţei, un corn uriaș 
de aur, de forma unui con cu o coadă curbată, 
a cărui gură e plasată la o înălțime de cel puțin 
șase metri, din ea revărsându-se lucruri care aici, 
în arenă, ne oferă viață. Mâncare, recipiente cu 
c ` A 
apă, arme, medicamente, haine, aprinzătoare. În 
jurul Cornului Abundenţei sunt împrăștiate 

alte obiecte, cu atât mai puțin valoroase cu cât 
se află mai departe. De exemplu, la numai câțiva 
paşi de picioarele mele e întins un pătrat de plas- 
tic cu latura de un metru. Cu siguranţă că ar fi 
de un oarecare folos în cazul unei ploi toren- 
țiale. Dar în gura Cornului văd un cort împa- 
chetat, care m-ar putea proteja pe aproape orice 
fel de vreme. Dacă aș avea curajul să mă duc 
acolo și să mă lupt cu celelalte douăzeci și trei 
de tributuri pentru el... Dar am fost instruită să 
nu fac asta. 

Ne aflăm pe o întindere plată, deschisă. O 
câmpie cu pământul bătătorit. În spatele tribu- 
turilor de vizavi de mine nu se vede nimic, ceea 
ce înseamnă că acolo e o râpă abruptă sau chiar 
o stâncă. În dreapta mea se află un lac. Iar în 
stânga și în spate, o pădure rară de pini. Acolo 
ar vrea Haymitch să mă duc. Imediat. 

Instrucţiunile lui îmi răsună în minte. „Mul- 
țumiți-vă să fugiți, puneţi o distanță cât mai 
mare între voi şi ceilalți și găsiți o sursă de apă.“ 

Dar e tentant, atât de tentant, când văd toate 
darurile care așteaptă acolo, chiar în fața mea. Și 
știu că, dacă nu le iau eu, o să le ia altcineva. Că 
tributurile profesioniste care vor supraviețui băii 
de sânge vor împărți această pradă dătătoare de 
viață. Ceva Îmi atrage privirea. Pe un morman de 

pături rulate stau o tolbă din argint cu săgeți și 
un arc, deja bine tensionat, așteptând doar să 
fie folosite. Ala e al meu, mă gândesc. A fost pus 
acolo pentru mine. 

Sunt rapidă. Pot sprinta mai repede decât ori- 
care fată din şcoala noastră, cu toate că vreo două 
mă întrec pe distanţe lungi. Dar aici e vorba de 
numai patruzeci de metri, iar eu sunt făcută pen- 
tru așa ceva. Știu că pot să iau arcul, știu că pot 
ajunge prima la el, însă intrebarea e cât de repede 
pot pleca de acolo. În clipa când mă voi cățăra pe 
pachete, luând arma, alții vor fi ajuns deja la Cor- 
nul Abundenţei, iar eu voi putea să dobor unul 
sau doi, dar să spunem că vor fi o duzină, și încă 
la mică distanţă, de unde m-ar putea ucide cu 
sulițe și cu bâte. Sau cu pumnii lor puternici. 

Însă nu voi fi singura ţintă. Pariez că multe 
dintre celelalte tributuri vor lăsa să scape o fată 
mărunțică, deși a obținut un punctaj de unspre- 
zece la antrenament, pentru a-și scoate din luptă 
adversarii mai fioroși. 

Haymitch nu m-a văzut niciodată alergând. 
Dacă m-ar fi văzut, poate mi-ar fi spus să mă 
duc după arc. Să-l iau. De vreme ce e tocmai 
arma care ar putea fi salvarea mea. Și, în intre- 
gul morman, nu văd decât un singur arc. Ştiu că 
minutul trebuie să fie pe sfârșite, că trebuie 

să-mi aleg o strategie și descopăr că-mi pregătesc 
picioarele s-o ia la fugă, dar nu către pădurea 
din jur, ci către mormanul de obiecte, către arc. 
Atunci îl văd pe neașteptate pe Peeta, e cam al 
cincilea tribut din dreapta mea, la o distanță 
bunicică, însă îmi dau seama că se uită la mine 
și am impresia că e posibil să clatine din cap. 
Dar am soarele in ochi şi, în timp ce încerc să 
găsesc o soluţie, bate gongul. 

Și am ratat! Mi-am ratat șansa! Cele două se- 
cunde în plus pe care le-am pierdut nefiind gata 
la timp sunt suficiente ca să mă facă să mă răzgân- 
desc, să nu mai intru în cerc. Picioarele îmi ṣo- 
văie o clipă, nesigure în privința direcţiei în care 
vrea să le trimită creierul, apoi fandez, luând 
folia de plastic și o franzelă. Prada e atât de nein- 
semnată și eu sunt atât de furioasă că Peeta mi-a 
distras atenția, încât sprintez douăzeci de metri, 
către un rucsac de un portocaliu strălucitor care 
ar putea conţine orice, fiindcă nu pot suporta să 
plec neavând asupra mea decât o nimica toată. 

Un băiat, cred că din Districtul 9, ajunge 
lângă rucsac odată cu mine și ne încăierăm 
pentru scurtă vreme, după care el tușește, im- 
proșcându-mi fața cu sânge. Dau înapoi clăti- 
nându-mă, dezgustată de stropii calzi, lipicioși. 
Pe urmă băiatul alunecă, întinzându-se pe 

pământ. Atunci îi văd cuțitul din spate. Alte 
tributuri au ajuns deja la Cornul Abundenţei şi 
se răspândesc în toate părțile, atacând. Da, e 
fata din Districtul 2, la zece metri distanță, 
aleargă spre mine strângând în mână o jumătate 
de duzină de cuțite. Am văzut-o aruncându-le 
la antrenament. Nu ratează niciodată. lar eu 
sunt următoarea ei ţintă. 

Toată spaima pe care o simţeam deja se com- 
primă în frica de moment pe care mi-o inspiră 
ea, prădătorul ce m-ar putea ucide în câteva se- 
cunde. Adrenalina îmi răbufnește în vene, îmi 
arunc rucsacul pe un umăr și alerg cu toată vi- 
teza spre pădure. Aud lama șuierând către mine 
şi ridic rucsacul din reflex, apărându-mi capul. 
Lama se înfige în rucsac. Cu ambele sale curele 
acum pe umeri, reușesc să ajung între copaci. 
Știu, cumva, că fata n-o să mă urmărească. Că o 
să fie atrasă înapoi, spre Cornul Abundenţei, îna- 
inte de a dispărea toate lucrurile valoroase. Un 
rânjet îmi traversează chipul. Multumesc pentru 
cuțit, imi trece prin gând. 

La marginea pădurii mă răsucesc pentru o 
clipă, trecând în revistă campul de bătaie. O du- 
zină de tributuri, sau cam așa ceva, se hăcuiesc 
unele pe altele lângă corn. Câţiva zac, morţi, pe 
pământ. Cei care au scăpat cu fuga se fac deja 

nevăzuţi printre arbori sau în golul din partea 
opusă mie. Continui să alerg până când pădurea 
mă ascunde de ceilalți, apoi incetinesc ritmul 
până la un jogging constant, pe care cred că-l pot 
menține o vreme. Preţ de câteva ore, alternez 
intre o alergare ușoară și mers, punând o distanță 
cât mai mare între mine și rivalii mei. În timpul 
luptei cu băiatul din Districtul 9 am pierdut pâi- 
nea, dar am reușit să-mi îndes folia de plastic în 
mânecă, așa că o impăturesc din mers, cu grijă, 
și mi-o pun într-un buzunar. Desprind de ase- 
menea și cuțitul — e o armă excelentă, cu lama 
lungă, ascuţită, zimţată lângă mâner, ceea ce o 
face foarte potrivită pentru a reteza diverse lu- 
cruri — și mi-l strecor în centură. Încă nu îndrăz- 
nesc să mă opresc ca să examinez conținutul 
rucsacului. Îmi văd pur și simplu de drum, 
făcând cate o pauză doar ca să mă asigur că nu 
sunt urmărită. 

Sunt în stare să merg vreme indelungată. O 
știu din zilele petrecute în pădure. Dar o să am 
nevoie de apă. Asta a fost a doua instrucțiune a 
lui Haymitch şi, de vreme ce pe prima am res- 
pectat-o cumva, de mântuială, sunt cu ochii în 
patru după orice ar putea indica prezenţa apei. 
Fără succes. 

Pădurea începe să-și schimbe înfățișarea, 
pinii amestecându-se cu alte varietăți de copaci, 
dintre care îi recunosc pe unii, dar alții îmi sunt 
complet necunoscuți. La un moment dat aud 
un Zgomot şi scot cuțitul, cu gândul că ar putea 
fi necesar să mă apăr, dar n-am făcut altceva 
decât să sperii un iepure. 

- Mă bucur să te văd, şoptesc. 

Dacă există un iepure, s-ar putea să mai fie alți 
O sută, care nu așteaptă decât să fie prinși în laţ. 

Terenul coboară în pantă. Asta nu-mi place 
în mod deosebit. Văile îmi dau senzația că am 
căzut în capcană. Vreau să mă aflu pe inăluimi, 
cum sunt dealurile din Districtul 12, de unde 
imi pot vedea dușmanii apropiindu-se. Dar n-am 
de ales, trebuie să merg mai departe. 

Gândul că nu mă simt prea rău e straniu. ZI- 
lele în care m-am îindopat își scot banu. Am 
senzaţia că sunt destul de puternică, deși m-am 
odihnit insuficient. Sunt în pădure, ceea ce mă 
revigorează. Singurătatea mă bucură, deşi nu e 
decât o iluzie, probabil că sunt chiar acum pe 
ecran. Nu tot timpul, dar când și când. În prima 
zi mor atât de mulți, incât imaginea unui tribut 
care umblă prin pădure nu e cine ştie ce. Dar 
mă vor arăta destul de mult pentru ca oamenii 
să ştie că sunt vie și nevătămată și că mă aflu în 

mișcare. Ziua deschiderii, când apar primele 
victime, e una dintre cele mai importante pen- 
tru pariuri. Dar nu se compară cu ceea ce se în- 
tâmplă când pe câmpul de luptă nu mai rămâne 
decat o mână de jucători. 

După-amiaza e pe sfârșite când încep să aud 
loviturile de tun. Fiecare reprezintă un tribut 
mort. Lupta de la Cornul Abundenţei trebuie 
să fi încetat, în sfârșit. Cadavrele măcelărite nu 
sunt niciodată ridicate înainte de a se fi împrăș- 
tiat ucigașii. În ziua deschiderii, tunul nici mă- 
car nu trage înainte de a se fi terminat lupta 
inițială, fiindcă e prea greu să ţii evidenţa pier- 
derilor. Îmi îngădui să mă opresc, trăgându-mi 
sufletul, în timp ce număr loviturile. Una... 
două... trei... și tot așa, până ce ajung la unspre- 
zece. Îmi râcâi cu unghiile sângele uscat, îm- 
proşcat pe față de tusea băiatului din Districtul 
9. El e mort, cu siguranţă. Mă întreb ce-o fi cu 
Peeta. O fi reușit să prindă sfârșitul zilei? O s-o 
aflu peste câteva ore. Când imaginile morților 
sunt proiectate pe cer, pentru ca noi, ceilalți, să 
le putem vedea. 

Mă simt brusc copleșită de gândul că Peeta 
s-ar putea să se fi prăpădit deja, să-și fi vărsat tot 
sângele și să fi fost recuperat, aflându-se pe dru- 
mul de intoarcere către Capitoliu pentru a fi 

spălat, îmbrăcat la loc și expediat în Districtul 12, 
intr-un sicriu simplu, de lemn. De gândul că nu 
mai e aici. Că e în drum spre casă. Mă străduiesc 
din greu să-mi aduc aminte dacă l-am mai zărit 
după ce a inceput acțiunea. Dar ultima imagine 
pe care mi-o pot reaminti e aceea in care el cla- 
tină din cap, în vreme ce se aude gongul. 

Poate e mai bine dacă s-a dus deja. N-avea în- 
credere în șansa lui de a invinge. Iar eu nu voi 
sfârși având neplăcuta sarcină de a-l ucide. Poate 
e mai bine dacă a fost scos definitiv din joc. 

Mă las să alunec alături de rucsac, istovită. 
Trebuie să mă uit în el înainte de căderea nop- 
ţii. Să văd cu ce sunt nevoită să mă descurc. În 
timp ce îi desfac curelele, simt că e rezistent, 
dar are o culoare nu tocmai potrivită. Porto- 
caliul ăsta, practic, va străluci în întuneric. Îmi 
intipăresc în minte că trebuie să-mi încep dimi- 
neața următoare prin a-l camufla. 

Îl deschid. Ceea ce îmi doresc cel mai mult în 
clipa asta e apa. Indicaţia lui Haymitch de a găsi 
imediat apă n-a fost dată la întâmplare. Nu o să 
rezist mult fără ea. Pentru câteva zile, o să fiu în 
stare să suport simptomele neplăcute ale deshi- 
dratării, dar pe urmă o să mă simt din ce în ce mai 
rău, devenind neajutorată, și o să mor în cel mult 
o săptămână. Înşir proviziile cu grijă în jurul 

meu. Un sac subțire de dormit, care reflectă căl- 
dura corpului. Un pachet de biscuiţi. Un pachet 
cu felii de carne uscată de vacă. O sticlă cu iod. 
O cutie cu chibrituri din lemn. Un mic colac de 
sârmă. O pereche de ochelari de soare. Și o sticlă 
de plastic de doi litri, cu dop, pentru transportul 
apei, goală goluță. 

Nici un strop de apă. Cât de greu le-ar fi fost 
să umple sticla? Devin conștientă de uscăciunea 
din gât și din gură, de buzele mele crăpate. Am 
mers toată ziua. A fost cald și am transpirat 
mult. Fac asta şi acasă, dar acolo sunt întotdea- 
una o mulțime de pâraie din care să bei, sau ză- 
padă pe care s-o topeşti, dacă e cazul să recurgi 
la asta. 

În timp ce-mi umplu din nou rucsacul, îmi 
trece prin minte un gând cumplit. Lacul. Cel 
pe care l-am văzut când aşteptam să bată gon- 
gul. Dacă e singura sursă de apă din arenă? În 
felul ăsta ar fi siguri că suntem împinși să ne 
luptăm. Faţă de locul unde mă aflu acum, lacul 
e la o zi întreagă de mers, un drum care devine 
mult mai greu când n-ai nimic de băut. Și apoi, 
chiar dacă reușesc să ajung înapoi, e, cu sigu- 
ranță, foarte bine păzit de unele dintre tributu- 
rile profesioniste. Când sunt gata să intru în 
panică, imi aduc aminte de iepurele pe care l-am 

speriat mai devreme. Și el trebuie să bea apă. 
Nu-mi rămâne decât să descopăr de unde. 

Asfințitul se apropie şi nu mă simt deloc în 
largul meu. Copacii sunt prea subțiri ca să ofere 
cine ştie ce ascunzătoare. Stratul de ace de pin 
imi amortizează zgomotul pașilor, dar îngreu- 
nează descoperirea urmelor de animale, care ar 
trebui să mă conducă la apă. Şi continui să merg 
in josul dealului, coborând spre adâncul unei 
văi ce pare fără fund. 

Îmi e şi foame, dar nu mă încumet să-mi 
incep proviziile prețioase de biscuiţi și de carne 
de vită. În schimb, îmi scot cuțitul și atac un 
pin, jupuindu-i scoarţa și răzuind o mână plină 
din interiorul ei mai moale. Îmi continui dru- 
mul mestecând-o încet. După o săptămână în 
care am avut parte de cele ma: bune mâncăruri 
din lume, e ceva cam greu de înghițit. Dar am 
mâncat o groază de coajă de pin în viața mea. 
O să mă obișnuiesc repede. 

După încă o oră, e clar că trebuie să-mi găsesc 
un loc de popas. Creaturile nopții ies la iveală. 
Aud din când în când câte un țipăt de bufniță și 
câte un urlet, primul semn că prădătorii sălbatici 
imi sunt rivali la vânătoarea de iepuri. Cât de- 
spre posibilitatea de a fi privită eu însămi drept 
o sursă de hrană, e încă prea curând ca să pot da 

un răspuns. În clipa asta m-ar putea pândi oricât 
de multe animale. 

Însă, în momentul de față, decid să le dau 
prioritate celorlalte tributuri. Sunt sigură că 
mulți își vor continua vânătoarea pe durata nop- 
ţii. Cei care s-au luptat la Cornul Abundenţei au 
probabil mâncare, apă din belșug din lac, torţe 
sau lanterne și arme pe care simt o poftă nebună 
să le folosească. Nu pot decât să sper că am ajuns 
destul de departe, ca să nu-mi dea de urmă. 

Înainte de a mă instala, îmi scot sârma ȘI im- 
provizez două capcane în tufișuri. Știu cât e de 
riscant să O fac, dar aici mâncarea o să mi se ter- 
mine atât de repede! Și nu pot pune capcane în 
timp ce alerg. Totuși mai merg vreo cinci mi- 
nute inainte de a-mi face tabăra. 

Îmi aleg cu grijă copacul. O salcie, nu nemai- 
pomenit de înaltă, dar aflată într-un pâlc de alte 
sălcii, oferindu-mi o ascunzătoare printre pletele 
ei lungi, revărsate. Mă urc, ținându-mă de cren- 
gile mai groase de lângă trunchi, și găsesc o bi- 
furcaţie solidă unde să-mi fac patul. E nevoie de 
ceva muncă, dar până la urmă reușesc să-mi insta- 
lez sacul de dormit într-o poziție relativ confor- 
tabilă. Îmi pun rucsacul în fundul sacului şi mă 
las să alunec pe urmele lui. Ca măsură de precau- 
ție, îmi scot centura, îi fac o buclă în jurul unei 

ramuri și a sacului de dormit şi mi-o strâng din 
nou în jurul taliei. Acum, dacă o să mă răsucesc 
in somn, n-o să cad grămadă la pământ. Sunt 
destul de scundă ca să-mi pot trage partea de sus 
a sacului peste cap, dar imi pun și gluga. Deși am 
riscat pentru a pune mâna pe rucsac, acum știu 
că am făcut alegerea corectă. Sacul ăsta de dor- 
mit, care îmi reflectă și îmi păstrează căldura 
corpului, se va dovedi de nepreţuit. Nu mă 
indoiesc că multe alte tributuri sunt acum îngri- 
jorate mai ales fiindcă nu ştiu cum să se apere de 
frig, în vreme ce eu aș putea avea parte până și 
de câteva ore de somn. Numai dacă nu mi-ar fi 
atât de sete... 

Noaptea abia s-a lăsat, când aud imnul care 
precede redifuzarea omorurilor. Zăresc printre 
ramuri stema Capitoliului, ce pare să plutească 
pe cer. De fapt e un alt ecran, imens, transpor- 
tat de una dintre aeronavele lor nedetectabile. 
Acordurile imnului se sting și cerul se intunecă 
o clipă. Cei de acasă văd înregistrarea completă 
a tuturor scenelor, însă se consideră că, pentru 
tributurile rămase în viaţă, ar reprezenta un 
avantaj incorect. De exemplu, dacă eu aș pune 
mâna pe arc și aș săgeta pe cineva, secretul meu 
le-ar fi dezvăluit tuturor. Nu, aici, în arenă, n-o 
să vedem decât aceleași fotografii pe care ni 

le-au arătat când au difuzat punctajul obținut la 
antrenamente. Simple instantanee cu chipul fie- 
căruia. Însă acum, în loc de punctaje, nu vor afișa 
decât numărul districtului. Respir adânc când 
figurile celor unsprezece tributuri moarte încep 
să apară şi le țin socoteala pe degete. 

Ma: întâi apare fata din Districtul 3. Ceea ce 
înseamnă că Tributurile Profesioniste din 1 și 2 
au supravieţuit. Fapt care nu e o surpriză. Pe 
urmă băiatul din 4. La ăsta nu mă aşteptam, de 
obicei profesioniștii trec de prima zi. Băiatul din 
Districtul 5... Presupun că fata cu mutră de vulpe 
s-a descurcat. Ambele tributuri din 6 şi 7. Băiatul 
din 8. Amândoi jucătorii din 9. Da, uite-l pe cel 
cu care m-am luptat pentru rucsac. Am terminat 
degetele, nu mai urmează decât un singur tribut 
mort. E Peeta? Nu, e fata din Districtul 10. Asta 
a fost. Stema Capitoliului reapare, însoțită de câ- 
teva înflorituri muzicale. Pe urmă întunericul și 
zgomotele pădurii își reintră în drepturi. 

Mă simt ușurată fiindcă Peeta trăieşte. Îmi 
spun încă o dată că, dacă sunt ucisă, victoria lui 
e cea din care mama și Prim trag cele mai multe 
foloase. Cu asta imi explic emoțiile contradicto- 
rii care mă cuprind când mă gândesc la Peeta. 
Recunoștință fiindcă mi-a oferit un avantaj măr- 
turisindu-și dragostea pentru mine. Furie pentru 

aerul lui de superioritate de pe acoperiș. Teama 
că, în arena asta, ne-am putea pomeni față în față 
in orice clipă. 

Unsprezece morți, dar nici unul din Distric- 
tul 12. Încerc să-mi dau seama cine a rămas. Cinci 
tributuri profesioniste. Faţă de Vulpe. Thresh și 
Rue. Rue... deci, la urma urmelor, a reușit să 
treacă de prima zi. Sunt oarecum bucuroasă. Asta 
inseamnă zece dintre noi. Pe ceilalți trei o să-i 
descopăr mâine. Acum, când e intuneric, când 
am ajuns atât de departe și când sunt cuibărită 
aici, Sus, în copac, acum trebuie să mă odihnesc. 

N-am mai dormit cu adevărat de două zile și 
în arenă am făcut un drum lung, de o zi. Încet, în- 
cet, le permit mușchilor să mi se relaxeze. Ochi- 
lor să mi se închidă. Ultimul lucru care-mi trece 
prin minte e că am noroc fiindcă nu sforăi... 

Trosc! Zgomotul unei ramuri rupte mă 
trezeşte. Cât am dormit? Patru ore? Cinci? Am 
vârful nasului rece ca gheața. Trosc! Trosc! Ce se 
petrece? Nu e sunetul crengilor care trosnesc 
sub piciorul cuiva, ci răsunetul ascuţit al celor 
rupte din copac. Trosc! Trosc! Apreciez că vine 
din dreapta, de la câteva sute de metri. Încet, 
fără nici un zgomot, mă răsucesc într-acolo. 
Pentru câteva minute, nu văd nimic altceva 
decât întunericul și nu aud decât un târșâit de 

picioare. Pe urmă zăresc o scânteie şi un mic 
foc se deschide ca o floare. Deasupra flăcărilor 
se încălzeşte o pereche de mâini, dar nu pot 
desluşi nimic mai mult. 

Trebuie să-mi mușc buzele ca să nu strig 
toate insultele pe care le știu la adresa celui care 
a aprins focul. Ce iși închipuie? Un foc făcut la 
căderea nopții ar fi fost altceva. Cei care s-au 
incăterat la Cornul Abundenţei, cu forţa lor su- 
perioară și cu surplusul lor de provizii, n-ar fi 
fost atunci destul de aproape ca să observe 
flăcările. Însă acum cutreieră probabil pădurea 
de ore-ntregi, în căutare de victime. Ai putea la 
fel de bine să fluturi un steag și să strigi: „Veniţi 
să mă-nșfăcați!“ 

Și uite-mă la o aruncătură de băț de cel mai 
mare idiot care ia parte la Jocuri! Legată cu cen- 
tura într-un copac. Neindrăznind s-o iau la 
fugă, de vreme ce zona în care mă aflu tocmai a 
fost semnalată, atrăgând atenția oricărui ucigaș 
interesat. Adică, știu că e frig și nu toată lumea 
are un sac de dormit. Dar, așa stând lucrurile, 
scrâșneşti din dinți și rabzi până în zori! 

În următoarele două ore, rămân întinsă în 
sac, mocnind de ciudă şi chibzuind cu toată se- 
riozitatea că, dacă aș cobori din copac, mi-aş 
putea elimina vecinul fără să am nici cea mai 

mică problemă. Instinctul mi-a spus să fug, nu 
să mă lupt. Dar e evident că individul ăsta mă 
pune în primejdie. Proștii sunt periculoși. Iar 
ăsta probabil că n-are cine ştie ce arme, pe când 
eu m-am ales cu un cuțit excelent. 

Cerul e incă intunecat, dar simt că primele 
semne ale dimineţii sunt aproape. Încep să cred 
că am trecut, totuși, neobservaţi — eu și jucătorul 
a cărui moarte o plănuiesc acum. Pe urmă aud 
zgomotul. Mai multe perechi de picioare în 
fugă. Tributul care a făcut focul trebuie să fi 
aţipit. Ceilalți sar pe ea înainte de a avea timp 
să fugă. Acum știu că e o fată, îmi dau seama 
după glasul implorator, după țipătul de agonie 
care urmează. Pe urmă se aud râsete şi felicitări 
rostite pe mai multe voci. 

- Doisprezece doborâţi și unsprezece de ucis! 
strigă cineva, stârnind un cor de fluierături 
apreciative. 

Deci luptă în haită. Nu sunt cu adevărat sur- 
prinsă. În primele faze ale Jocurilor se formează 
adesea alianţe. Cei puternici se strâng laolaltă ca 
să-i vâneze pe cei slabi, apoi, când tensiunea de- 
vine prea puternică, se întorc unul impotriva al- 
tuia. Nu trebuie să mă gândesc prea mult ca 
să-mi dau seama cine sunt aliații. Trebuie să fie 
tributurile profesioniste care au mai rămas, cele 


223 


din districtele 1, 2 şi 4. Doi băieți și trei fete. Cei 
care mâncau la prânz impreună. 

Pentru o clipă, îi aud inspectând proviziile 
fetei ucise. Comentariile lor imi spun că n-au 
găsit nimic bun. Mă întreb dacă victima e Rue, 
dar mă grăbesc să alung gândul. E mult prea in- 
teligentă ca să aprindă un astfel de foc. 

- E mai bine să plecăm, ca să poată lua cada- 
vrul până nu-ncepe să pută. 

Sunt aproape sigură că ăsta e băiatul din Dis- 
trictul 2, o brută. Se aud murmure de aprobare, 
apoi, spre groaza mea, aud grupul venind către 
mine. Ei nu știu că sunt aici. Cum ar putea s-o 
știe? Sunt bine ascunsă în pâlcul de copaci. Cel 
puţin cât timp nu se înalță soarele. Pe urmă, sa- 
cul meu negru de dormit o să se transforme din 
camuflaj în belea. Dacă își văd de drum, trec de 
mine i se îndepărtează într-un minut. 

Dar profesioniștii se opresc în luminișul aflat 
la vreo zece metri de copacul meu. Au lanterne, 
torţe. Prin golurile dintre ramuri zăresc un braț 
aici, o cizmă dincolo. Mă transform în stâncă, 
nemaiindrăznind nici măcar să respir. Oare m-au 
văzut? Nu, nu încă. Îmi dau seama, după vorbele 
lor, că le e gândul în altă parte. 

- N-ar fi trebuit să auzim deja lovitura de tun? 

- Aș spune că da. Nimic nu-i împiedică s-o 
tragă imediat. 

- Numai dacă nu-i moartă. 

- E moartă. Am înjunghiat-o cu mâna mea. 

- Atunci unde-i lovitura de tun? 

- Cineva ar trebui să se-ntoarcă. Să se asigure 
că treaba s-a făcut. 

- Da, nu vrem să-i luăm urma de două ori. 

- Am spus că e moartă. 

Izbucneşte o ceartă, până când unul dintre ei 
ii reduce pe ceilalți la tăcere. 

- Pierdem timpul! Mă duc s-o termin și să ne 
vedem de drum. 

Cât pe ce să cad din copac. E Vocea lui Peeta. 

Slavă Domnului că am fost destul de pre- 
văzătoare ca să mă leg cu centura. M-am ros- 
togolit într-o parte, alunecând de pe creanga 
bifurcată, și acum stau cu faţa în jos, ținută lo- 
cului de centură și de una dintre mâini, cu pi- 
cioarele călare pe rucsac în interiorul sacului de 
dormit, strâns lipită de trunchi. Trebuie să se fi 
auzit vreun foșnet când m-am lăsat pe-o parte, 

dar profesioniștii erau mult prea captivaţi de 
cearta lor ca să-l bage de seamă. 

- Atunci, du-te, Îndrăgostitule, spune băiatul 
din Districtul 2. Convinge-te. 

Reușesc să-l zăresc pe Peeta, luminat de o 
torță, întorcându-se către fata de lângă foc. Are 
faţa umflată și plină de vânătăi, un bandaj însân- 
gerat pe unul dintre braţe și, judecând după zgo- 
motul pașilor lui, se pare că șchiopătează puțin. 
Mr-l amintesc dând din cap, spunându-mi să nu 
intru în luptă pentru provizii, pe când el a plă- 
nuit tot timpul, dar absolut tot timpul, să se 
arunce în miezul lucrurilor. Exact invers faţă de 
ceea ce i-a spus Haymitch să facă. 

OK, pot să-nghit asta. Priveliștea tuturor 
acelor lucruri era tentantă. Dar acum... acum e 
altceva. A intrat în echipă cu haita de lupi a 
profesioniştilor ca să ne vâneze pe noi, ceilalți. 
Nimeni din Districtul 12 nu s-ar fi gândit să 
facă așa ceva! Tributurile profesioniste sunt 
arogante, sunt mai bine hrănite, dar asta numai 
fiindcă sunt un fel de câini de salon ai Capito- 
liului. Universal și ferm detestate de toată lu- 
mea, cu excepția locuitorilor din districtele lor. 
Îmi imaginez ce se spune acum acasă despre 
Peeta. Iar el a avut tupeul să-mi vorbească mie 
despre dezonoare? 

Evident că băiatul nobil de pe acoperiș n-a 
făcut altceva decât să mă atragă într-un alt joc. 
Dar ăsta o să fie ultimul. O să mă uit cu nerăb- 
dare pe cerul nopții ca să văd că i se anunţă 
moartea, dacă nu cumva o să-l omor eu. 

Tributurile profesioniste păstrează tăcerea 
până când Peeta se îndepărtează destul de mult ca 
să nu le mai poată auzi, apoi vorbesc pe șoptute. 

- De ce nu-l ucidem acum, ca să terminăm 
odată cu el? 

- Lasă-l să meargă în continuare alături de 
noi. Ce-i rău în asta? Și foloseşte cu îndemânare 
cuțitul. 

Chiar aşa? Asta-i o noutate. Astăzi aflu o 
mulțime de lucruri interesante despre prietenul 
meu Peeta. 

- În plus, ne oferă cea mai bună șansă de a da 
de urma ei. 

Am nevoie de o clipă ca să-mi dau seama că 
acea „ea“ despre care vorbesc sunt eu. 

- De ce? Crezi că s-a lăsat convinsă de poves- 
tea aia siropoasă de dragoste? 

- S-ar putea. Mi s-a părut destul de naivă. De 
fiecare dată când îmi amintesc cum se-nvârtea 
in rochia aia imi vine să vărs. 

— Aș vrea să știu cum a căpătat unsprezecele ăla. 

- Fac pariu că Îndrăgostitul știe. 

Zgomotul făcut de Peeta la întoarcere îi 
reduce la tăcere. 

- Era moartă? întreabă băiatul din Districtul 2. 

- Nu. Dar acum este, răspunde Peeta. 

Tunul trage chiar în momentul ăsta. 

- Sunteţi gata de plecare? întreabă el. 

Haita de profesioniști se pune în mișcare, în 
șir indian. Tocmai începe să se crape de ziuă și 
cântecul păsărilor umple aerul. Mai rămân o 
vreme în poziția mea incomodă, cu mușchii 
tremurând de efort, apoi mă salt inapoi, pe 
creangă. Trebuie să cobor şi s-o iau din loc, dar 
mai rămân o clipă întinsă, deslușind sensul ce- 
lor auzite. Peeta nu se mulţumeşte doar să fie ală- 
turi de tributurile profesioniste, le mai și ajută 
să mă caute. S-o caute pe fata naivă, care trebuie 
luată în serios din cauza unsprezecelui ei. Pen- 
tru că se poate folosi de un arc cu săgeți. Ceea ce 
Peeta ştie mai bine decât oricine. 

Dar încă nu le-a spus. Păstrează informaţia, 
fund conștient că asta il menţine în viață? Încă 
mai vrea să-i lase publicului impresia că mă 
iubește? Ce e în capul lui? 

Păsările amuţesc dintr-odată. Pe urmă, una dă 
avertismentul strident. O singură notă. Exact 
ca acela pe care l-am auzit împreună cu Gale, 
când a fost prinsă fata avox, cea cu părul roșu. 

Aeronava se materializează deasupra focului de 
tabără, la mare înălțime și lasă în jos niște dinţi 
mari, metalici. Fata tribut e ridicată încet, cu de- 
licatețe. Apoi, aeronava se face nevăzută. 
Păsările își reiau cântecul. 

- Mişcă-te, imi șoptesc. 

Mă strecor afară din sacul de dormit, îl fac sul 
și îl pun în rucsac. Presupun că, atâta timp cât 
am fost ascunsă de întuneric, de sac și de ramu- 
rile salciei, camerelor le-a fost greu să mă prindă 
într-o imagine care să nu lase de dorit. Îmi închi- 
pui că acum mă urmăresc. În clipa când ating 
pământul, garantez că mă aflu în prim-plan. 

Publicul trebuie să-și fi ieșit din minți știind 
că eram în copac, că am auzit ce vorbeau profe- 
sioniştii, că am aflat că Peeta e cu ei. Până ce îmi 
dau seama cum vreau să joc cartea asta, aș face 
bine să mă port ca și cum aș ţine lucrurile sub 
control. Să nu par surprinsă. Și, în nici un caz, 
confuză sau speriată. 

Nu, trebuie să fiu cu un pas înaintea jocului. 

Așa că ies din frunziș, apărând în plina lumină 
a zorilor, şi mă opresc o clipă, dându-le camere- 
lor timp să mă surprindă. Pe urmă, imi las capul 
ușor pe-o parte și afișez un zâmbet atotcunos- 
cător. Poftim! Lasă-i să-i descopere semnificația! 

Sunt gata de plecare, când îmi aduc aminte de 
capcane. Poate că e imprudent să le verific, 
acum, când ceilalți sunt atât de aproape. Dar tre- 
buie. Probabil, fiindcă am vânat prea mulți ani. 
Și mă ademenește gândul că e posibil să găsesc 
carne. Sunt răsplătită cu un iepure excelent. ÎI 
jupoi şi îi scot măruntaiele cât ai clipi, lăsându-le 
impreună cu labele, capul, coada şi blana sub un 
morman de frunze. Îmi doresc un foc - carnea 
crudă de iepure îți poate da febra iepurilor, e o 
lecţie pe care am învăţat-o pe propria piele - și 
atunci îmi zboară gândul la fata ucisă. Tăciunii 
focului ei muribund sunt încă fierbinți, cu sigu- 
ranță. Tai iepurele bucăți, fac o frigare dintr-o 
creangă și pun carnea pe Jar. 

Acum mă bucur că există camerele de luat ve- 
deri. Vreau ca sponsorii să vadă că sunt în stare să 
vânez, Că merită să parieze pe mine, pentru că nu 
voi fi atrasă în cursă cu atâta ușurință cum vor fi 
alții, mânaţi de foame. Cât se frige iepurele, ma- 
cin o parte din ramurile carbonizate și mă apuc 
să-mi camuflez rucsacul portocaliu. Tăciunele ne- 
gru îi ia din strălucire, dar știu că un strat de 
nămol mi-ar fi, categoric, mult mai de folos. Bine- 
inţeles că, pentru nămol, aş avea nevoie de apă... 

Îmi înșfac lucrurile, înșfac frigarea, arunc cu 
lovituri de picior țărână peste cărbuni și plec 

in direcţia opusă celei în care s-au dus tributu- 
rile profesioniste. Mănânc jumătate de iepure 
din mers, apoi înfășor resturile în bucata de 
plastic, păstrându-le pentru mai târziu. Carnea 
pune capăt chiorăiturilor din stomacul meu, 
dar nu imi potolește setea. Apa e acum princi- 
pala mea prioritate. 

Îmi continui drumul, fiind sigură că mă aflu 
incă pe ecranele din Capitoliu, așa că am grijă 
să-mi ascund în continuare emoţiile. Dar ce bine 
trebuie să se distreze Claudius Templesmith 
alături de ceilalți comentatori, invitații săi, di- 
secând purtarea lu: Peeta și reacția mea. Ce se 
poate înțelege de aici? Peeta și-a dat arama de 
faţă? Cum afectează asta șansele celor care au pa- 
riat? O să ne pierdem sponsorii? Dar, oare, avem 
sponsori? Da, sunt sigură că avem sau, cel puțin, 
că am avut. 

Peeta a denaturat, cu siguranță, evoluția noas- 
tră ca îndrăgostiți născuţi sub o stea potrivnică. 
Sau nu e așa? Poate, fiindcă n-a vorbit prea mult 
despre mine, mai putem încă obține niște avan- 
taje. Poate, dacă acum las impresia că mă amuz, 
oamenii își vor închipui că am pus ceva la cale 
impreună. 

Soarele se înalță pe cer părând mult prea 
strălucitor chiar și prin bolta de frunziș. Îmi 

ung buzele cu un strat de grăsime de iepure şi 
mă străduiesc să-mi stăpânesc bătăile inimii, dar 
e lipsit de sens. N-a trecut decat o zi și mă deshi- 
dratez cu repeziciune. Încerc să mă gândesc la 
toate metodele pe care le știu de a descoperi apă. 
Curge în josul dealurilor așa că, de fapt, nu fac 
rău continuând să cobor spre fundul văii. Mi-ar 
fi de folos dacă aș putea descoperi o urmă de vå- 
nat sau vreun pâlc de vegetaţie de un verde mai 
intens. Dar nimic nu pare să se schimbe. Aceeași 
pantă domoală, păsări, copaci care seamănă leit. 

Pe măsură ce trece ziua, îmi dau seama că 
am necazuri. Puţina urină pe care am reușit 
s-o elimin e de un maroniu închis, mă doare 
capul şi pe limbă am un petic uscat care refuză 
să se umezească. Soarele îmi răneşte ochii, așa 
că imi scot ochelarii, dar, când îi pun, cu vede- 
rea mea se întâmplă ceva straniu şi îi indes la 
loc, în rucsac. 

După-amiaza e deja târzie când îmi închipui 
că am găsit ajutor. Zăresc un pâlc de tufe de 
mure și mă grăbesc să culeg bobițele, să sug 
sucul dulce de sub coajă. Insă, tocmai când să le 
duc la gură, le privesc cu mai multă atenţie. 
Fructele pe care le luasem drept mure au o 
formă ușor diferită și, când rup una, văd că in- 
teriorul e roşu ca sângele. Nu recunosc fructele 

astea, poate că sunt comestibile, dar bănuiesc că 
e vreun truc răutăcios de-al creatorilor-de-joc. 
Până și instructoarea specializată în botanică de 
la Centrul de Antrenament a ținut să ne spună 
să evităm fructele de pădure dacă nu suntem 
sută la sută siguri că nu sunt toxice. Un lucru 
pe care îl ştiam deja, dar imi e atât de sete, încât 
e nevoie să-mi reamintesc atenţionarea ei ca să 
am puterea de a le arunca. 

Oboseala începe să mă cuprindă, dar nu e 
acea osteneală care urmează după un drum 
lung. Sunt nevoită să mă opresc des şi să-mi trag 
sufletul, deși știu că singurul leac pentru această 
slăbiciune trebuie căutat fără întrerupere. 
Încerc o nouă tactică - mă urc într-un copac, cât 
de sus îndrăznesc, în starea mea de slăbiciune — 
uitându-mă după orice ar putea indica prezenţa 
apei. Dar, în toate direcțiile, cât de departe văd 
cu ochii, nu se zăreşte decât aceeași întindere 
nemiloasă a păduri. 

Hotărâtă să merg până la căderea nopții, nu 
mă opresc decat după ce incep să mă poticnesc 
la fiecare pas. 

Istovită, mă salt intr-un copac şi mă leg cu 
centura. N-am poftă de mâncare, dar sug un os 
de iepure, doar ca să-i dau gurii ceva de lucru. 
Se lasă noaptea, se cântă imnul și pe cer văd 


233 


fotografia fetei, care se pare că era din Distric- 
tul 8. Fata pe care s-a întors Peeta s-o lichideze. 

Teama mea de haita de profesioniști e mi- 
noră în comparaţie cu setea care mă mistuie. În 
afară de asta, au luat-o în partea opusă și acum 
vor fi nevoiți să se odihnească și ei. Cu lipsa 
asta de apă, e posibil chiar să se fi întors la lac, 
pentru reaprovizionare. 

Poate că asta e singura direcţie în care tre- 
buie să mă indrept şi eu. 

Dimineaţa e aducătoare de suferință. Capul 
imi zvâcneşte la fiecare bătaie a inimii. La cele 
mai simple mișcări, încheieturile îmi sunt stră- 
punse de junghiuri dureroase. Nu sar din copac, 
ci aproape cad. Am nevoie de mai multe minute 
ca să-mi strâng echipamentul. Undeva, în adân- 
cul meu, știu că fac o greșeală, că ar trebui să mă 
port cu mai multă prudenţă, să mă mișc cu mai 
multă rapiditate. Dar mintea pare să mi se fi in- 
CeţoȘat şi nu sunt în stare să încropesc nici un 
plan. Mă sprijin de trunchiul copacului, plim- 
bându-mi cu delicateţe un deget pe suprafaţa ca 
de glaspapir a limbii, și îmi trec în revistă 
opțiunile. Cum să fac rost de apă? 

Mă întorc la lac. Nu ajută. N-o să reușesc 
niciodată. 

Îmi pun speranţa în ploaie. Pe cer nu e nici 
un nor. 

Continui căutările. Da, asta e singura mea 
șansă. Apoi prin cap îmi trece, brusc, o altă 
idee, şi năvala furiei care urmează mă face să-mi 
vin în fire. 

Haymitch! Ar putea să-mi trimită apă! Ar 
apăsa pe un buton şi apa ar ajunge la mine 
intr-un minut, cu o parașută argintie. Trebuie să 
am sponsori, măcar unul sau doi, care și-ar putea 
permite să-mi facă rost de o jumătate de litru de 
lichid. Da, preţul e piperat, dar oameni ăștia 
sunt făcuți din bani. Și, pot, totodată, să parieze 
pe mine. Poate Haymitch nu-și dă seama cât de 
multă nevoie am de apă. 

- Apă, spun, cu o voce cât îndrăznesc de 
puternică. 

Plină de speranță, aștept o parașută care să 
coboare din cer. Dar nu apare nimic. 

Ceva nu merge cum ar trebui. Mă amăgesc 
că am sponsori? Sau purtarea lui Peeta i-a făcut 
pe toţi să bată în retragere? Nu, nu cred. Acolo 
trebuie să fie cineva care să vrea să-mi cumpere 
apă, numai că Haymitch refuză să mi-o trimită. 
Fiindu-mi mentor, deține controlul asupra da- 
rurilor trimise de sponsori. Ştiu că mă urăște. 
Mi-a arătat-o destul de limpede. Dar mă urăște 

chiar atât de mult, încât să mă lase să mor? Din 
cauza asta? Nu e posibil, nu-i așa? Dacă un 
mentor nu își tratează tributurile așa cum se cu- 
vine, e tras la răspundere de spectatori, de oa- 
menii din Districtul 12. Nici măcar Haymitch 
n-ar risca una ca asta, nu-i aşa? Despre ceilalți 
negustori din Vatră se poate spune orice, dar 
nu cred că-l vor primi cu braţele deschise dacă 
mă lasă să mor așa. Și, pe urmă, de unde-o să-și 
mai cumpere alcoolul? Așadar... ce? Încearcă să 
mă facă să sufăr fiindcă l-am sfidat? Orientează 
toți sponsorii către Peeta? E atât de beat, incât 
nici măcar nu-și dă seama ce se petrece acum? 
Cumva, nu cred asta, aşa cum nu cred nici că 
incearcă să mă ucidă neglijându-mă. De fapt, în 
stilul lui neplăcut, s-a străduit sincer să mă 
pregătească. Atunci, ce se întâmplă? 

Îmi îngrop faţa în palme. Acum nu există 
pericolul lacrimilor, nu mi-aş putea stoarce una 
nici măcar ca să-mi salvez viaţa. Ce face Hay- 
mitch? În ciuda furiei mele, a urii şi a suspiciu- 
nilor, o voce mică dintr-un ungher al minţii 
imi șoptește un răspuns. 

Poate că-ți transmite un mesaj, zice vocea. 
Un mesaj. Ce mesaj Apoi ştiu. Nu există decat 
un Singur mesaj rațional pentru ca Haymitch 

să nu-mi dea apa. Fiindcă ştie că aproape am 
găsit-o. 

Scrâșnesc din dinţi și mă ridic în picioare. 
Rucsacul pare să-și fi triplat greutatea. Găsesc 
O creangă ruptă care mi-ar putea servi drept 
toiag și pornesc la drum. Dogoarea soarelui pă- 
trunde în pământ, încă și mai arzătoare decât 
in primele două zile. Mă simt ca o bucată veche 
de piele, uscându-se și plesnind de căldură. Fie- 
care pas e un efort, dar refuz să mă opresc. 
Refuz să mă aşez. Dacă mă aşez sunt foarte 
multe șanse să nu mă mai pot ridica, să nu mai 
fiu în stare nici măcar să-mi reamintesc ce am 
de făcut. 

Ce pradă ușoară sunt! Orice tribut, chiar și 
micuța Rue, mă poate da gata acum, trântin- 
du-mă pur şi simplu la pământ și omorându-mă 
cu propriul meu cuțit, fără să am puterea de a 
mă impotrivi. Dar, dacă există cineva în partea 
asta a pădurii, atunci mă ignoră. Adevărul e că 
mă simt la un milion de kilometri distanță față 
de orice alt suflet omenesc. 

Însă nu singură. Au, cu siguranță, o cameră 
care mă urmăreşte chiar în acest moment. Îmi 
aduc aminte de anii în care am privit tributurile 
murind de foame, de frig, sângerând sau deshi- 
dratându-se până la moarte. În afara cazului 

când undeva nu se desfășoară o luptă cu adevă- 
rat interesantă, imaginea mea apare pe ecran. 

Gandurile mi se intorc spre Prim. Probabil 
că nu mă urmăreşte în direct, dar, la școală, în 
timpul prânzului, sunt difuzate reluări. Pentru 
binele ei, incerc să par cât mai puţin disperată 
cu putință. 

Însă după-amiază ştiu că sfârșitul se apropie. 
Picioarele imi tremură și inima imi bate prea 
repede. Uit intruna ce fac de fapt. M-am impie- 
dicat in repetate rânduri și am reușit să mă 
repun pe picioare, dar, când băţul alunecă de 
sub mâna mea, cad în cele din urmă la pământ 
Și nu mai sunt în stare să mă ridic. Îmi las ochii 
să se închidă. 

L-am judecat greșit pe Haymitch. N-are nici- 
decum intenția să mă ajute. 

E în ordine, imi spun. Aici nu-i chiar atât de 
rău. Aerul e mai puțin încins, dând de înțeles că 
se apropie seara. Se simte un miros ușor, plăcut, 
care mă duce cu gândul la nuferi. Degetele mele 
mângâie pământul moale, alunecând ușor pe su- 
prafaţa lui. E un loc OK ca să mori, mă gândesc. 

Vârfurile degetelor mele trasează modele 
invârtejite pe pământul rece, alunecos. Ador nă- 
molul, îmi spun. Suprafaţa lui moale, cu urme 
ușor de citit, m-a ajutat de multe ori să descopăr 

vânatul. E bun şi contra inţepăturilor de albină. 
Nămol. Nămol. Nămol. Ochii mi se deschid 
brusc şi îmi afund degetele în pământ. E nămol! 
Îmi ridic nările în vânt. Și ăia sunt nuferi! Nuferi! 

Acum mă târăsc, mă târăsc prin nămol, că- 
lăuzită de miros. La cinci metri distanță de lo- 
cul unde am căzut, mă târăsc printr-o incâlceală 
de plante până într-un iaz. Deasupra plutesc 
flori galbene, deschise, frumoșii mei nuferi. 

Fac tot ce pot ca să nu-mi afund faţa în apă şi 
să sorb cu lăcomie. Dar mi-a mai rămas măcar 
atâta rațiune cât să mă abţin. Îmi scot sticla cu 
mâini tremurătoare și o umplu cu apă. Adaug 
ceea ce îmi amintesc că este numărul corect de 
picături de iod necesar pentru a o purifica. Ju- 
mătatea de oră de aşteptare e o agonie, dar o 
respect. Cel puțin, cred că e o jumătate de oră, 
dar e cu siguranță atât de lungă, încât ajung la 
limita răbdării. 

Încet, acum ia-o ușurel, mă sfătuiesc. Sorb o 
inghițitură și îmi impun să aştept. Apoi incă 
una. În următoarele două ore, beau tot conținu- 
tul sticlei de doi litri. Apoi mai beau una. Îmi 
mai pregătesc una inainte de a mă retrage 
intr-un copac unde continui să iau câte o sorbi- 
tură, mănânc carne de iepure, ba îmi permit 
chiar și unul dintre prețioșii mei biscuiţi. Cand 

se cântă imnul, mă simt cu mult mai bine. În 
noaptea asta nu apare nici un chip, azi n-a murit 
nici un tribut. Mâine o să rămân aici, o să mă 
odihnesc, o să-mi camuflez rucsacul cu mâl, o să 
prind câţiva dintre peştii ăia mici pe care i-am 
văzut când beam apă, o să dezgrop rădăcini de 
nufăr, făcându-mi rost de o masă delicioasă. Mă 
ghemuiesc în sacul de dormit și strâng cu putere 
la piept sticla mea cu apă, ca pe o asigurare de 
viață, ceea ce, de fapt, chiar este. 

Câteva ore mai târziu, zgomotul unor pi- 
cioare în fugă mă smulge din somnul meu liniș- 
tit. Privesc în jur uluită. Încă nu s-a luminat de 
ziuă, dar ochii mei plini de usturime pot să vadă. 

Ar fi greu să-mi scape zidul de foc ce coboară 


asupra mea. 

Primul impuls imi cere să cobor din copac, 
dar centura mă leagă de creangă. Cu degete stân- 
gace, reușesc cumva să desfac catarama și cad gră- 
madă la pământ, incă infășurată in sac. N-am 
timp să impachetez. Din fericire, rucsacul și sticla 
cu apă sunt deja în sacul de dormit. Pun centura 

înăuntru, îmi arunc sacul pe un umăr și o iau 
la fugă. 

Lumea s-a transformat în flăcări şi fum. 
Crengile arse se desprind din copaci și cad la pi- 
cioarele mele într-o ploaie de scântei. Nu pot 
decât să alerg pe urma celorlalți, a iepurilor și a 
căprioarelor, și văd chiar și o haită de câini 
sălbatici țâșnind printre copaci. Mă încred în 
simţul lor de orientare, fiindcă au instincte mai 
ascuţite decât ale mele. Dar sunt şi mult mai ra- 
pizi, zboară printre tufișuri cu atâta graţie, pe 
când ghetele mele se incurcă printre rădăcini și 
crengi căzute la pământ, aşa că nu am cum să 
țin pasul cu animalele pădurii. 

Căldura e groaznică, dar fumul e și mai rău, 
amenințând să mă înăbușe în orice clipă. Îmi 
trag gulerul cămășii peste nas, recunoscătoare fi- 
indcă e îmbibat de sudoare, ceea ce imi oferă un 
firav văl protector. Și fug, sufocându-mă, cu 
sacul lovindu-mi spatele, cu faţa tăiată de ramuri 
care se materializează din ceața cenușie fără nici 
un avertisment, fug fiindcă știu că trebuie să fug. 

Ăsta nu e focul de tabără al unui tribut, scă- 
pat de sub control, nu e un incendiu izbucnit 
din întâmplare. Flăcările care se năpustesc asu- 
pra mea au o înălțime nefirească, o uniformitate 
care trădează amestecul omului, al maşinilor, 

al creatorilor-de-joc. Atmosfera a fost atât de 
calmă astăzi. Nici un omor, probabil că nici o 
luptă. Spectatorii din Capitoliu trebuie să se fi 
plictisit, plângându-se că Jocurile astea frizează 
monotonia. Adică singurul lucru care nu le 
este permis. 

Nu e greu să înţelegi motivele creatori- 
lor-de-joc. Există haita profesioniștilor și mai 
suntem și noi, ceilalți, probabil răzlețiți pe dis- 
tanțe mari, în intreaga arenă. Focul e menit să 
ne scoată din ascunzători. S-ar putea să nu fie 
cel mai original procedeu pe care l-am văzut, 
dar e foarte, foarte eficient. 

Sar peste un buștean în flăcări. Nu destul de 
sus. Poalele hainei mi se aprind și trebuie să mă 
opresc, să mi-o smulg de pe trup și s-o calc în 
picioare, stingând flăcările. Dar nu mă încumet 
s-o abandonez, așa pârlită și fumegândă cum e, 
ȘI imi asum riscul de a o indesa în sacul de dor- 
mit, sperând că lipsa aerului o să înăbușe focul 
pe care nu l-am stins eu. Ceea ce car în spate e 
tot ce am și e destul de puțin ca să-mi asigure 
supraviețuirea. 

Peste câteva minute, îmi simt gâtul și nasul 
in flăcări. Tusea izbucnește curând și încep să 
am senzația că plămânii mi se coc, pur și sim- 
plu. Disconfortul se transformă în suferință 

când fiecare respiraţie imi săgetează pieptul cu 
o durere mistuitoare. Reușesc să-mi găsesc adă- 
post sub un afloriment stâncos tocmai când mă 
podideşte voma și rămân fără cina mea frugală 
Și fără toată apa pe care o mai aveam în stomac. 
Ghemuită, sprijinindu-mă pe genunchi și pe 
palme, vărs până când nu mai am ce. 

Știu că trebuie să-mi continui drumul, dar 
acum tremur, mă simt năucă și mi se taie 
răsuflarea. Îmi permit să irosesc cam o lingură 
de apă, pe care o scuip după ce imi clătesc gura, 
apoi sorb de câteva ori din sticlă. Ai un minut, 
îmi spun. Un minut de odihnă. Îmi ofer timpul 
necesar ca să-mi rearanjez proviziile, impache- 
tez sacul de dormit și îngrămădesc totul în ruc- 
sac, la nimereală. Minutul s-a terminat. Știu că 
trebuie s-o iau din loc, dar fumul mi-a încețoșat 
gândurile. Animalele cu picioare iuți care Îmi 
țineau loc de busolă m-au lăsat în urmă. Ştiu că 
până acum n-am mai fost în partea asta a pădu- 
rii, pe drumurile de până acum n-am mai întâl- 
nit pietroaie atât de mari cum sunt cele care mă 
adăpostesc acum. Încotro mă mână creato- 
rii-de-joc? Înapoi, spre lac? Spre un teren cu totul 
nou, plin de pericole inedite? Abia ce avusesem 
parte de câteva ore de liniște lângă iaz când s-a 
dezlănțuit atacul ăsta. Oare nu există nici un 

mod de a mă întoarce acolo, mergând paralel cu 
focul, pentru a mă afla măcar lângă o sursă de 
apă? Zidul de flăcări trebuie să aibă un capăt și 
incendiul n-o să dureze la nesfârșit. Nu din 
cauza imposibilității de a fi întreținut, ci fiindcă 
publicul i-ar acuza din nou pe creatorii-de-joc că 
il plictisesc. Dacă aș reuși să ajung in spatele li- 
niei de foc, aș putea evita întâlnirea cu profe- 
sioniștii. Tocmai m-am hotărât să încerc, să mă 
intorc descriind o buclă, deși s-ar putea să fie ne- 
voie să merg kilometri intregi ca să ies din in- 
fern și să fac un ocol considerabil pe drumul 
inapoi, când primul glob de foc explodează lo- 
vindu-se de stâncă, cu vreo jumătate de metru 
deasupra capului meu. Țâșnesc de sub pragul de 
piatră, stimulată de o nouă spaimă. 

Jocul a luat o altă întorsătură. Focul a avut 
doar rolul de a ne pune în mișcare, insă specta- 
torii vor avea acum parte de o distracție 
adevărată. Când aud următoarea şuierătură, mă 
fac una cu pământul, fără a mai pierde timpul să 
mă uit în jur. Globul de foc izbește un copac 
din stânga mea, care e înghițit flăcări. Nemiș- 
carea înseamnă moarte. Abia reuşesc să mă ridic 
in picioare când un al treilea glob lovește pă- 
mântul în locul unde am stat, inălțând în spatele 
meu un stâlp de foc. Pierd noţiunea timpului, 

străduindu-mă nebunește să evit atacurile. Nu 
văd de unde sunt lansate, dar nu e vorba de o ae- 
ronavă. Nu cad sub un unghi atât de larg. Proba- 
bil că o întreagă zonă a pădurii a fost prevăzută 
cu lansatoare de precizie, ascunse în copaci sau 
în stânci. Undeva, într-o încăpere răcoroasă și 
curată, un creator-de-joc stă în faţa unei console 
de comandă, cu degetele pe declanșatoare care 
imi pot curma viaţa într-o secundă. Nu e nevoie 
decât de o lovitură directă. 

Oricât de vag ar fi fost planul de reîntoar- 
cere la iaz pe care mi-l făcusem, mi se şterge cu 
totul din minte în timp ce alerg în zigzag, mă 
aplec şi sar ca să evit globurile de foc. Nici unul 
nu e mai mare decât un măr, dar toate degajă o 
forță înspăimântătoare de impact. Toate cele- 
lalte simţuri îmi dispar, iar dorința de a supra- 
vieţui preia controlul. N-am când să judec dacă 
o mișcare e sau nu corectă. Când aud un șuierat, 
acţionez sau mor. 

Totuşi, ceva mă îndeamnă să tot inaintez. 
Uitându-mă toată viaţa la Jocuri, mi-am dat 
seama că anumite zone din arenă sunt echipate 
pentru un anumit gen de atac. ȘI, dacă reușesc 
să ies din sectorul ăsta, s-ar putea să ajung în 
afara razei de acțiune a lansatoarelor. E posi- 
bil şi să nimeresc drept într-un cuib de vipere, 

dar acum nu e momentul să-mi fac griji pentru 
așa ceva. 

N-aș putea spune de câtă vreme mă stră- 
duiesc din răsputeri să mă feresc de globurile de 
foc, dar atacurile încep în sfârșit să se rărească. 
Ceea ce e bine, fiindcă vărs din nou. De data 
asta e o substanţă acidă, care îmi arde gâtul, ră- 
bufnind apoi și prin nări. Sunt nevoită să mă 
opresc când trupul meu cuprins de convulsii 
incearcă disperat să scape de otrava absorbită pe 
durata atacurilor. Aștept următorul șuierat, 
următorul semnal care să mă-ndemne să sar. 
Dar nu se aude. Violenţa vomei mi-a stors la- 
crimi din ochii plini de usturime. Hainele îmi 
sunt îmbibate în sudoare. Din mirosul de fum şi 
de borâtură se detașează cumva cel de păr pârlit. 
Îmi prind pe bâjbâite coada împletită și des- 
copăr că un glob de foc a scurtat-o cu cel puţin 
cincisprezece centimetri. Șuviţele de păr ars mi 
se sfărâmă în palme. Mă holbez la ele, fascinată 
de metamorfoză, când se aude șuierătura. 

Mușchii mei reacționează, însă de data asta 
nu cu destulă iuțeală. Globul de foc cade pe pă- 
mânt, alături de mine, dar nu înainte de a-mi 
atinge pulpa dreaptă. Vederea pantalonilor și a 
piciorului meu în flăcări îmi ia mințile. Mă 
răsucesc și o iau la fugă inapoi, în patru labe, 

țipând strident și încercând să mă indepărtez de 
oroare. Când reușesc în sfârșit să îmi vin sufi- 
cient în fire, imi rostogolesc piciorul pe pământ, 
intr-o parte și într-alta, înăbușind cele mai puter- 
nice flăcări. Și apoi, fără să mă gândesc, rup ma- 
terialul rămas cu mâinile goale. 

Stau pe pământ, la câțiva metri distanță de 
vâlvătaia stârnită de globul de foc. Pulpa mea 
sfâraie, palmele îmi sunt pline de dare roșii. Tre- 
mur prea tare ca să mă pot mişca. Dacă vor să 
mă lichideze, creatorii-de-joc au găsit momentul 
potrivit. 

Aud vocea lui Cinna, purtând imagini ale 
materialului cu falduri bogate și nestemate scân- 
teietoare. „Katniss, fata care a fost în foc“. Ce 
bine trebuie să se distreze creatorii-de-joc pe 
tema asta. Poate acele costume superbe realizate 
de Cinna sunt cele care au dat ideea acestei tor- 
turi. Ştiu că el n-avea cum s-o prevadă, că pro- 
babil suferă pentru mine, fiindcă, de fapt, cred 
că S-a atașat de mine. Dar, una peste alta, poate 
că aș fi fost mult mai în siguranță dacă ne-am fi 
urcat în carul ăla în pielea goală. 

Atacul s-a încheiat. Creatorii-de-joc nu vor 
să mă ucidă. Oricum, nu încă. Toată lumea știe 
că ne-ar putea nimici la câteva secunde după ce 
răsună gongul de deschidere. Dar, la Jocurile 

Foamei, adevărata distracţie e să vezi tributurile 
omorându-se între ele. Creatorii-de-joc omoară 
din când în când câte un tribut doar ca să le rea- 
mintească jucătorilor că o pot face. Însă, de cele 
mai multe ori, ne manevrează astfel incât să dăm 
nas în nas. Ceea ce înseamnă că nu se mai trage 
in mine fiindcă în apropiere se mai află cel puțin 
incă un tribut. 

Dacă ar fi posibil, m-aș urca târâș într-un 
copac, căutând adăpost, dar fumul continuă să 
fie destul de gros ca să mă ucidă. Reușesc să mă 
ridic şi mă îndepărtez șchiopătând de zidul de 
flăcări ce luminează cerul. Incendiul pare să nu 
mă mai urmărească decât cu norii săi negri, 
urât mirositori. 

O altă lumină, lumina zilei, incepe să se răs- 
pândească încet. Vălătucii de fum iau prizoniere 
razele de soare. Vizibilitatea e proastă. Nu văd, 
in nici o parte, la distanță mai mare de cinci- 
sprezece metri. Aici și acum, un alt tribut s-ar 
putea ascunde de mine cu ușurință. Ca măsură 
de precauţie, ar trebui să-mi scot cuțitul, dar 
mă indoiesc că aș putea să-l țin prea multă vreme 
in mână. Durerea din palme nu se compară 
nicidecum cu durerea din pulpă. Detest arsu- 
rile, le-am detestat intotdeauna, chiar și pe cele 
neinsemnate, cu care te alegi scoțând pâinea din 

cuptor. Pentru mine, e cel mai cumplit gen de 
durere, dar n-am mai trecut niciodată prin ce 
trec acum. 

Sunt atât de epuizată, incât nu-mi dau seama 
că am intrat într-un iaz decât după ce mă afund 
până mai sus de glezne. E alimentat de un izvor 
care bolborosește, țașnind printre bolovani, și 
e desfătător de rece. Îmi afund mâinile în apa 
puţin adâncă și, în aceeași clipă, mă simt ușu- 
rată. Nu asta spunea mama intotdeauna? Pri- 
mul tratament pentru arsuri e apa rece? Scoate 
fierbințeala. Dar vorbea despre arsurile minore. 
Probabil că ar fi recomandat așa ceva pentru 
mâinile mele. Dar pentru pulpă? Deși incă n-am 
avut curajul s-o examinez, presupun că e o rană 
de cu totul altă natură. 

Pentru o vreme, stau întinsă pe burtă la mar- 
ginea iazului, legănându-mi mâinile în apă şi 
studiind micile flăcări de pe unghiile mele, care 
incep să se știrbească. E bine. Am avut parte de 
foc cât pentru o viaţă intreagă. 

Îmi spăl cenușa și sângele de pe față. Încerc 
să-mi aduc aminte tot ce știu despre arsuri. Sunt 
răni des întâlnite în Filon, unde gătim și ne 
incălzim casele cu cărbuni. Pe urmă mai sunt şi 
accidentele din mină... O familie a adus odată un 
tânăr leșinat, implorând-o pe mama să-l ajute. 

Medicul districtual care se ocupă de arsuri se 
dăduse bătut, le spusese rudelor să-l ia să moară 
acasă. Dar ei nu voiau să accepte asta. Tânărul 
zăcea pe masa noastră din bucătărie, insensibil 
la tot ce se petrecea în jur. Am aruncat o privire 
la rana de pe coapsa lui, la carnea carbonizată, 
evident arsă până la os, inainte de a ieși în fugă 
din casă. M-am dus în pădure și am vânat toată 
ziua, bântuită de imaginea oribilă a piciorului, 
de amintirile despre moartea tatei. Partea stra- 
nie a fost că Prim, care se teme și de umbra ei, 
a rămas acolo și a dat o mână de ajutor. Mama 
spune că vindecătorii sunt născuţi, nu făcuţi. 
Și-au dat toată silința, dar omul a murit, exact 
așa cum spusese doctorul că avea să se întâmple. 

Piciorul meu are nevoie de ingrijire, dar incă 
nu mă simt în stare să-l privesc. Dacă e tot atât 
de rău ca al tânărului aceluia, dacă mi se vede 
osul? Pe urmă imi amintesc cum spunea mama 
că, dacă arsurile sunt foarte grave, e posibil ca 
victima să nu simtă nici o durere, fiindcă nervii 
au fost distruși. Gândul mă încurajează, așa că 
mă ridic și îmi răsucesc piciorul, aducându-mi-l 
în faţa ochilor. 

La vederea pulpei, aproape că leșin. Pielea e 
de un roșu strălucitor și e plină de bășici. Îmi 
impun să respir adânc şi rar, fiind sigură că toate 

camerele sunt indreptate spre faţa mea. Nu tre- 
buie să arăt că, din cauza rănii, sunt neputin- 
cioasă. În nici un caz dacă vreau să fiu ajutată. 
Nimeni nu te ajută dacă inspiri milă. O fac insă 
cei care te admiră fiindcă refuzi să te dai bătut. 
Îmi tai resturile de pantalon de sub genunchi și 
privesc rana mai indeaproape. Zona arsă e 
aproape cât palma mea. Nici o porţiune a pielii 
nu s-a înnegrit. Mă gândesc că nu e rău s-o ud. 
Îmi întind cu delicateţe piciorul în iaz, spriji- 
nindu-mi călcâiul de o piatră, astfel incât pielea 
cizmei să nu se imbibe prea tare de apă, și suspin, 
fiindcă asta Îmi oferă o oarecare ușurare. Știu că 
există plante care, dacă le-aș găsi, mi-ar putea 
grăbi vindecarea, dar nu prea reușesc să-mi aduc 
imaginile lor în minte. Probabil că voi fi nevoită 
să mă mulțumesc cu efectul apei şi al timpului. 
Oare ar trebui s-o iau din loc? Fumul se ri- 
sipeşte treptat, dar e încă prea gros ca să nu fie 
vătămător. Dacă mă îndepărtez în continuare 
de foc, n-o să nimeresc drept în mijlocul arme- 
lor profesioniştilor? În plus, ori de câte ori îmi 
scot piciorul din apă, durerea revine cu o ase- 
menea intensitate încât sunt nevoită să-l las să 
alunece înapoi. Mâinile sunt mai puţin preten- 
țioase. Suportă scurte întreruperi ale șederii in 
apă. Așa că, incet-incet, mă apuc să-mi aranjez 

lucrurile în ordine. Mai întâi umplu sticla cu 
apă din iaz, o tratez și, după ce trece destul 
timp, încep să mă rehidratez. După o vreme, 
mă silesc să ciugulesc dintr-un biscuit, ceea ce 
imi ajută stomacul să se liniștească. Îmi rulez 
sacul de dormit. Cu excepţia câtorva urme 
negre, e relativ nevătămat. Cu haina e o altă po- 
veste. Urât mirositoare şi pârlită, are în partea 
din spate o porțiune de cel puţin treizeci de 
centimetri care nu se mai poate repara. Tai par- 
tea stricată, rămânând cu un veșmânt care îmi 
ajunge doar până la partea de jos a coastelor. 
Dar gluga e intactă, iar asta înseamnă mult mai 
mult decât nimic. 

În ciuda durerii, somnolența preia controlul. 
M-aș urca într-un copac şi aș incerca să mă odih- 
nesc, numai că aș fi prea ușor de reperat. În plus, 
mi se pare imposibil să abandonez lacul. Îmi 
aranjez proviziile, îmi pun chiar și rucsacul pe 
umeri, dar se pare că nu sunt în stare să mă ur- 
nesc din loc. Observ câteva plante de apă cu 
rădăcini comestibile și imi incropesc o mică gus- 
tare, la care adaug și ultima bucată de carne de ie- 
pure. Sorb din sticla cu apă. Privesc soarele care 
îşi descrie încet arcul pe boltă. În ce alt loc mai 
sigur aș putea să mă duc? Mă las pe spate, spriji- 
nindu-mă în rucsac, învinsă de somnolenţă. 

Dacă profesioniștii mă vor, n-au decât să mă 
găsească, îmi spun, înainte de a mă lăsa cuprinsă 
de apatie. N-au decât să mă găsească. 

Și chiar mă găsesc. E un noroc că sunt gata 
de plecare, fiindcă, în momentul când aud pași, 
am mai puţin de un minut avantaj. Începe să se 
lase înserarea. În clipa când mă trezesc, sunt în 
picioare şi o iau la fugă, improşcând apa când 
traversez lacul și alergând apoi prin tufișuri. Pi- 
ciorul îmi încetinește ritmul, dar simt că nici 
urmăritorii mei nu mai sunt la fel de iuți ca îna- 
inte. Îi aud tuşind, le aud vocile răgușite când se 
strigă unul pe altul. 

Cu toate astea, mă înconjoară, exact ca o 
haită de câini sălbatici, aşa că fac ceea ce am fă- 
cut toată viaţa mea într-o asemenea impreju- 
rare. Aleg un copac înalt și incep să mă caţăr. 
Dacă fuga a fost dureroasă, urcușul e chinuitor, 
pentru că nu e nevoie numai de efort, ci şi de 
contactul direct al mâinilor cu scoarța copacu- 
lui. Cu toate astea, mă mișc repede și, în mo- 
mentul când apar ei lângă copac, am ajuns deja 
la o înălțime de șase metri. Pentru o clipă, ne 
oprim Și ne uităm unii la alții. Sper că ei nu-mi 
pot auzi bătăile răsunătoare ale inimii. 

Se pare că asta a fost, imi trece prin cap. Ce 
șanse am impotriva lor? Sunt aici toți şase, cei 

cinci profesioniști și Peeta, iar singurul lucru 
care mă consolează e că par și ei destul de 
prăpădiți. Dar, chiar şi așa, uită-te la armele lor. 
La feţele lor, care rânjesc mârâind la mine, prada 
sigură de deasupra. Se pare că n-am nici o spe- 
ranță. Dar îmi dau imediat seama de altceva. 
Sunt mai înalți și mai puternici decat mine, fără 
nici o îndoială, dar sunt și mai grei. Există un 
motiv pentru care eu, și nu Gale, mă aventurez 
să culeg fructele aflate cel mai sus sau să jefuiesc 
cuiburile de pe ramurile din varf. Probabil că 
eu sunt cu cel puțin douăzeci sau douăzeci și 
cinci de kilograme mai ușoară decât cel mai 
firav dintre profesioniști. 

Acum zâmbesc. 

- Cum o duceți? le strig, cu voioșie. 

Asta îi ia prin surprindere, dar știu că publi- 
cului o să-i placă. 

- Destul de bine, răspunde băiatul din Dis- 
trictul 2. Dar tu? 

- După gustul meu, e puţin cam prea cald, îi 
răspund. 

Aproape că pot auzi râsetele din Capitoliu. 

- Aerul e mai plăcut aici, sus. De ce nu urcați? 

- Eu cred c-o s-o fac, ripostează același băiat. 

- Poftim, ia astea, Cato, spune fata din Distric- 
tul 1, oferindu-i arcul de argint și tolba cu săgeți. 

Arcul meu! Săgețile mele! La simpla lor vedere 
mă înfurii atât de tare, încât imi vine să țip — la 
mine însămi, la trădătorul de Peeta, care mi-a 
distras atenția, ca să nu le pot avea. Încerc să-l 
privesc în ochi, dar el mă evită intenționat lus- 
truindu-și lama cuțitului cu poalele cămăși. 

- Nu, spune Cato, impingând arcul deoparte. 
Mă descurc mai bine cu sabia. 

Pot să văd arma, o lamă scurtă, masivă, prinsă 
de cingătoarea lui. 

Îi las lui Cato timp să se salte în copac înainte 
de a reincepe să mă cațăr. Gale spune întot- 
deauna că, privindu-mă cum alerg pe cele mai 
subțiri ramuri, se duce cu gândul la o veveniţă. 
Pe de-o parte, datorită greutăţii mele reduse, dar, 
pe de alta, datorită practicii. Trebuie să ştii unde 
să-ți pui mâinile și picioarele. Sunt cu alți nouă 
metri mai sus când aud trosnetul și, privind în 
jos, îl văd pe Cato bătând aerul cu braţele când 
el și creanga își incep căderea. Loveşte cu putere 
pământul şi sper că și-a frânt gâtul, insă el se 
ridică în picioare, înjurând ca un demon. 

Fata cu săgețile, am auzit pe cineva stri- 
gând-o Glimmer! - pfui, ce nume ridicole le dau 
oamenii din Districtul 1 copiilor lor - oncum, 


! Licărire, în limba engleză (n. tr.). 

Glimmer se urcă în copac până când crengile 
incep să-i trosnească sub picioare, și se dove- 
dește destul de inţeleaptă ca să se oprească. Eu 
am ajuns la o înălțime de cel puţin douăzeci și 
cinci de metri. Ea încearcă să tragă in mine, dar 
se vede imediat că nu ştie să folosească arcul. 
Una dintre săgeți se infige totuși în scoarța co- 
pacului, în apropierea mea, și reușesc să pun 
stăpânire pe ea. În bătaie de joc, o flutur ame- 
nințător deasupra capului lui Glimmer, de 
parcă ăsta ar fi fost singurul scop pentru care 
am recuperat-o, în timp ce intenția mea e s-o 
folosesc dacă o să am vreodată ocazia. Aș putea 
să-i ucid pe toți, dacă armele alea de argint ar fi 
in mâinile mele. 

Jos, profesioniștii se regrupează și îi aud 
mormăind conspirativ între ei, furioși că i-am 
făcut să pară ridicoli. Dar soarele asfințește și 
timpul propice pentru atacul lor asupra mea se 
încheie. Într-un târziu, deslușesc vocea lui Peeta, 
vorbind cu cruzime: 

- Oh, lăsați-o să stea acolo. N-are cum să 
plece. Ne ocupăm de ea mâine dimineaţă. 

Da, într-o privinţă are dreptate. Nu plec nică- 
ieri. Iar ușurarea oferită de apa iazului a dispărut, 
lăsându-mă să simt întreaga durere a arsurilor. 
Mă indrept grăbită către o bifurcație a ramurilor 

și mă pregătesc cu stângăcie de culcare. Îmi pun 
haina. Întind sacul de dormit. Mă leg cu centura 
şi încerc să nu gem. Căldura din sac e prea puter- 
nică pentru piciorul meu. Crestez materialul și 
îmi las pulpa să atârne în afară, în aer liber. Îmi 
imprăștii stropi de apă pe rană, pe mâini. 

Toată bravada mea s-a dus. Mă simt slăbită 
din cauza durerii și a foamei, dar nu mă pot con- 
vinge să mănânc. Chiar dacă reușesc să rezist 
peste noapte, ce-o să-mi aducă dimineaţa? Pri- 
vesc țintă frunzișul, încercând să-mi impun să 
mă odihnesc, dar arsurile nu mă lasă. Păsările se 
pregătesc de culcare, ciripind cântece de leagăn 
pentru puii lor. Făpturile nopţii ies din ascunzi- 
șuri. O bufniță ţipă. Prin fum răzbate un miros 
firav de sconcs. Din copacul de alături mă fixează 
ochii unui animal - probabil ai unui oposum - 
reflectând lumina torțelor profesioniştilor. Mă 
salt brusc într-un cot. Aia nu sunt ochi de opo- 
sum, reflexia lor sticloasă îmi e prea bine cu- 
noscută. De fapt, nu sunt nicidecum ochii unui 
animal. În lumina palidă a ultimelor raze de 
soare, reușesc s-o văd, privindu-mă în tăcere 
printre crengi. 

Rue. 

De când e acolo? Probabil c-a stat în copac 
tot timpul. Nemișcată şi neobservată, pe când 

acţiunea se derula sub ea. Probabil că s-a cocoţat 
cu puţin înaintea mea, auzind că haita era atât 
de aproape. 

O vreme ne susţinem reciproc privirea. Pe 
urmă, fără să stârnească nici măcar foşnetul unei 
frunze, mâna ei mică se strecoară în spaţiul des- 
chis și arată ceva aflat deasupra capului meu. 

Urmăresc din ochi direcția degetului ei, 
până în frunzișul de deasupra. La inceput n-am 
idee către ce arată, însă apoi deslușesc, cu vreo 
patru metri și jumătate mai sus, o formă contu- 
rată vag în lumina săracă. Dar ce... ce e? Vreun 
animal? Are dimensiunile unui raton, dar 
atârnă sub o creangă, legănându-se foarte uşor. 
E altceva. Printre sunetele familiare ale pădurii 
din faptul serii, urechile mele deslușesc un bå- 
zâit gros. Și pe urmă știu. E un cuib de viespi. 

Frica îmi săgetează trupul, dar am destulă 
minte ca să rămân nemișcată. La urma urme- 
lor, nu știu ce soi de viespi trăiesc aici. Ar putea 
fi tipul obișnuit, lasă-ne-n-pace-și-te-lăsăm- 
în-pace. Însă acestea sunt Jocurile Foamei și lu- 
crurile obișnuite nu se încadrează în tiparul lor. 

E mult mai probabil să fie una dintre speciile 
mutante create de Capitoliu, viespoii-copol. 
Asemeni gaiţelor-zeflemitoare, aceste viespi 
ucigașe au fost create în laborator și plasate 
strategic în timpul războiului, în jurul districte- 
lor, precum minele de teren. Mai mari decât 
viespile obișnuite, au un trup aparte, masiv, 
auriu, și un ac a cărui înțepătură lasă în urmă 
umflături de dimensiunea unei prune. Cei mai 
mulți oameni nu pot să suporte decât câteva. 
Unii mor imediat. Dacă supravieţuiești, halu- 
cinaţiile produse de venin te aduc realmente în 
pragul nebuniei. Și mai e ceva, viespile urmă- 
resc până-n pânzele albe pe oricine le tulbură 
liniştea cuibului și încearcă să le ucidă. De aceea 
sunt numite copol. 

După război, locuitorii Capitoliului au dis- 
trus cuiburile din jurul orașului lor, dar cele din 
prejma districtelor au fost lăsate neatinse. Presu- 
pun că reprezintă un alt memento al slăbiciunii 
noastre, exact cum sunt și Jocurile Foamei. Un 
alt motuv de a rămâne în interiorul gardului Dis- 
trictului 12. Când dăm peste un cuib de vies- 
poi-copoi, eu și Gale ne îndreptăm imediat în 
direcția opusă. 

Prin urmare, așa ceva atârnă deasupra ca- 
pului meu? Îmi întorc din nou privirea spre 

Rue, cerând ajutor, dar a dispărut în frunzișul 
copacului ei. 

Date fiind împrejurările, presupun că n-are 
nici o importanţă despre ce fel de viespi e vorba. 
Sunt rănită şi incolțită. Întunericul mi-a dăruit o 
scurtă amânare, dar, in momentul când va răsări 
soarele, profesioniștii vor fi plănuit deja cum să 
mă ucidă. Nici n-ar putea face altceva după ce 
i-am pus în postura unor proști. Cuibul ar putea 
fi singura opţiune care mi-a mai rămas. Dacă 
sunt în stare să-l arunc peste ei, aș putea reuși să 
scap. Dar făcând asta imi risc viaţa. 

Bineînțeles că n-o să pot ajunge niciodată atât 
de aproape de acest cuib, incât să-l desprind. Va 
trebui să tai creanga chiar de lângă trunchi, lă- 
sând să cadă totul jos. Porțiunea zimţată a cuţi- 
tului meu ar putea s-o facă. Dar mâinile mele? Și 
dacă vibraţiile din timpul tăierii trezesc roiul? 
Dacă dacă profesioniștii descoperă ce fac eu și-și 
mută tabăra? Asta mi-ar nărui întregul plan. 

Îmi dau seamă că, în timp ce se cântă imnul, 
am cele mai multe șanse să tai ramura fără să 
atrag atenția. lar imnul poate începe în orice 
clipă. Mă extrag din sac, mă asigur că am cuțitul 
bine prins de centură și imi încep urcușul către 
vârful copacului. Ceea ce reprezintă un pericol 
in sine, de vreme ce crengile devin riscant de 

subțiri chiar și pentru mine, dar îmi continui 
drumul. Când ajung lângă ramura care susține 
cuibul, zumzăitul devine mai ușor de recunos- 
cut. Însă, dacă ăștia sunt viespoi-copoi, pare, 
totuși, ciudat de firav. E din cauza fumului, îmi 
trece prin minte. I-a amorţit. Asta a fost sin- 
gura metodă de apărare găsită de rebeli în lupta 
cu Viespoil. 

Stema Capitoliului strălucește deasupra mea 
şi se aud acordurile stridente ale imnului. Acum 
ori niciodată, îmi spun, şi încep să tai. Bășicile 
de pe mâna dreaptă mi se sparg în timp ce mișc 
cuțitul înainte sau înapoi. Odată ce reușesc să fac 
un șanț, munca îmi cere mult mai puţin efort, 
totuşi e aproape mai mult decât pot suporta. 
Strâng din dinţi, tai și arunc ocazional câte o pri- 
vire către cer, constatând că azi n-a murit ni- 
meni. E în ordine. Publicul o să fie satisfăcut 
văzându-mă rănită, incolțită și cu haita de profe- 
sioniști dedesubt. Dar imnul se încheie și eu 
n-am tăiat creanga decât pe trei sferturi, când mu- 
zica încetează, cerul se intunecă și sunt nevoită să 
mă opresc. 

Şi acum? Probabil că aș reuşi să-mi termin 
treaba pe bajbâite, numai că s-ar putea ca ăsta să 
nu fie cel mai inteligent plan. Dacă viespile 
sunt prea ameţite, dacă li se agaţă cuibul de ceva 

în cădere, toate această încercare de evadare 
poate fi o irosire fatală a timpului. E mai bine, 
A . ° . e è A . 
imi spun eu, să mă furișez din nou aici în zori 
Și să trimit cuibul în capul dușmanilor mei. 

A Lă . . Lă 

In lumina slabă a torțelor profesioniştilor, 

A A Că ° 
mă întorc incet pe creanga bifurcată și am parte 
de cea mai plăcută surpriză din viața mea. Pe 
sacul de dormit e un borcan mic, de plastic, 
agăţat de o parașută argintie. Primul meu dar 
de la un sponsor! Haymitch trebuie să mi-l fi 
trimis în timpul imnului. Borcănașul îmi încape 
A . Ae Li . . 
in palma unei mâini. Ce-ar putea fi? Cu sigu- 
ranță nu e mâncare. Deșurubez capacul și îmi 
dau seama, după miros, că e un medicament. 
Ating cu precauție suprafața alifiei. Zvâcnirea 
dureroasă din vârful degetului imi dispare. 

- Oh, Haymitch, spun, în șoaptă. Mulţumesc. 

Nu m-a abandonat. Nu m-a lăsat să mă des- 
curc de una singură. Prețul unui asemenea medi- 
cament trebuie să fie astronomic. Probabil că nu 
numai un singur sponsor, ci mai mulți au con- 
tribuit la cumpărarea acestui flacon minuscul. 
Pentru mine e nepreţuit. 

A . v A Lă . . A . 

Imi afund două degete în recipient și îmi 
intind cu delicateţe balsamul pe pulpă. Efectul 
e aproape miraculos, făcând durerea să dispară 
la atingere şi lăsând în urmă o senzație plăcută, 

răcoroasă. Asta nu e o fiertură făcută de mama 
din plante zdrobite din pădure, e un medica- 
ment de ultimă generație, preparat în labora- 
toarele Capitoliului. După ce îmi tratez pulpa, 
A__-“A e . Aas > A ` 

îmi întind un strat subțire pe mâini. Înfășor fla- 
conul în parașută și îl adăpostesc la loc sigur, în 
rucsac. Acum, când durerea a dispărut, nu-mi 
mai rămâne altceva de făcut decât să intru din 

A A ° A 

nou în sac inainte de mă afunda în somn. 

O pasăre cocoțată la nici doi metri de mine 
imi atrage atenția că mijesc zorii unei noi zile. 
A . . . . . . . . 
Imi examinez mâinile în lumina cenușie a dimi- 
neții. Medicamentul a transformat toate porțiu- 
nile roșii și inflamate în piele moale, rozalie, ca 
de bebeluş. Piciorul mai e încă inflamat, dar 

. . A . 
acolo arsurile au fost mult mai profunde. Intind 
un alt strat de alifie și îmi strâng lucrurile fără 
zgomot. Indiferent ce s-ar întâmpla, trebuie să 

A , >œ A ‘a’ A 
mă pun rapid in 'mişcare. Imi impun să mănânc 
un biscuit și o felie de carne de vită şi beau câteva 
pahare de apă. Ieri nu mi-a rămas aproape nimic 
in stomac și încep deja să simt efectele foamei. 

Sub mine văd grupul de profesioniști și pe 
Peeta, dormind întinși pe pământ. Judecând după 
poziția lui Glimmer, care e rezemată de trunchiul 
copacului, presupun că trebuia să stea de strajă, 
dar oboseala a copleșit-o. 

Îmi mijesc ochii, încercând să străbat cu pri- 
virea prin frunzișul arborelui de alături, dar nu 
reușesc s-o descopăr pe Rue. De vreme ce ea 
mi-a vândut pontul, mi se pare corect s-o pre- 
vin. În plus, dacă o să mor astăzi, vreau să câş- 
tige ea. Chiar dacă asta presupune mai puțină 
hrană suplimentară pentru familia mea, ideea 
că Peeta ar ajunge să fie încununat cu laurii vic- 
toriei mi se pare de nesuportat. 

Rostesc numele lu: Rue într-o şoaptă slabă și 
ochii ei apar imediat, măriți și vigilenți. Arată 
din nou către cuib. Îmi ridic cuțitul și îl mișc, 
sugerând tăierea. Ea dă din cap și dispare. Se 
aude un foșnet într-un copac din apropiere. Pe 
urmă același zgomot, puțin mai departe. Îmi 
dau seama că Rue sare din copac în copac. Fac 
tot ce-mi stă in puteri ca să nu izbucnesc 
intr-un râs zgomotos. Oare asta le-a arătat crea- 
torilor-de-joc? Mi-o imaginez zburând în jurul 
echipamentului de antrenament fără să atingă 
vreodată podeaua. Ar fi trebuit să primească 
măcar un zece. 

Înspre răsărit, întunericul e întrerupt de 
dungi rozali. Nu-mi pot permite să aştept mai 
mult. Prin comparație cu agonia urcușului de 
azi-noapte, cel de acum e floare la ureche. Odată 
ajunsă la ramura care susţine cuibul, poziționez 

cuțitul în șanț și sunt gata să mișc zimții de-a cur- 
mezișul lemnului, când văd ceva mişcându-se. 
Acolo, în cuib. Licărul auriu, strălucitor, al unui 
viespoi-copoi care işi croiește alene drum de-a 
curmezișul suprafeţei cenușii, ca de hârtie. Fără 
nici o îndoială, se mișcă puţin cam prea încet, 
dar viesparul s-a trezit și s-a pus în mișcare, ceea 
ce înseamnă că, în curând, vor ieşi toți. Din 
palme îmi izvorăște sudoarea, adunându-se în 
picături deasupra alifiei și imi dau toată silința să 
mi le şterg lovindu-le incet de cămașă. Dacă nu 
tai creanga în câteva secunde, întregul roi ar 
putea ieși să m-atace. 

N-are nici un sens să mă opresc. Respir 
adânc, îmi încleștez degetele de mânerul cu- 
țitului și tai apăsând cu toată forța. Înainte, 
înapoi, înainte, înapoi! Viespoii-copoi incep să 
zumzăie şi îi aud ieșind. Înainte, înapoi, îna- 
inte, înapoi! O durere ascuţită imi înjunghie 
genunchiul și ştiu că unul dintre ei m-a găsit, 
iar ceilalți mă vor lua drept ţintă. Înainte, îna- 
poi, înainte, înapoi! Şi, exact în clipa când cu- 
țitul trece prin lemn, imping capătul ramurii 
cât mai departe cu putință. Cade peste crengile 
de Jos, agățându-se pentru scurtă vreme de câ- 
teva, dar se răsuceşte, eliberându-se, şi se izbeşte 
de pământ cu o bufnitură. Cuibul se sparge ca 

un ou și un roi furios de viespoi-copoi se avântă 
in aer. 

Simt o a doua înţepătură în obraz și o a treia 
pe gât, iar veninul lor mă ameţește aproape ime- 
diat. Mă agăţ de copac cu o mână, în timp ce imi 
smulg din carne insectele usturătoare. Din feri- 
cire, numai astea trei m-au identificat înainte de 
a cădea cuibul. Celelalte și-au luat drept țintă 
dușmanii de pe sol. 

E prăpăd. Profesioniştii s-au trezit în plin atac 
al viespoilor-copoi. Peeta și alții câțiva au destulă 
minte, încât să arunce tot și să o rupă la fugă. 

- În lac! În lac! 

Îi aud strigând şi ştiu că speră să scape de 
viespi intrând în apă. Lacul trebuie să fie 
aproape dacă își închipuie că pot alerga mai 
iute decât zboară insectele furioase. Glimmer și 
o altă fată, cea din Districtul 4, au mai puţin 
noroc. Glimmer pare complet innebunită, ți- 
pând și încercând să pocnească viespile cu ar- 
cul, ceea ce e lipsit de sens. Îi strigă pe ceilalți în 
ajutor, dar e de la sine înţeles că nici unul nu se 
intoarce. Fata din Districtul 4 se împleticește în 
afara razei mele vizuale, dar n-aș paria c-o să 
ajungă la lac. O privesc pe Glimmer căzând, 
răsucindu-se isteric pe pământ vreme de câteva 
minute şi apoi încremenind. 

Cuibul nu mai e decât o găoace goală. Vies- 
pile plecate în urmărirea celorlalți s-au făcut ne- 
văzute. Nu cred că se vor întoarce, dar nu vreau 
să risc. Cobor în grabă din copac şi, imediat ce 
ating pământul, o rup la goană în direcția 
opusă lacului. Veninul din ințepături mă face să 
mă-mpleticesc, dar găsesc drumul către micul 
meu iaz și mă scufund în apă, pentru cazul că 
vreo viespe mai e încă pe urmele mele. După 
vreo cinci minute, mă târăsc pe pietre. Oamenii 
nu exagerează efectele înțepăturilor viespoi- 
lor-copoi. În clipa asta, umflătura de la genunchi 
e mai apropiată de dimensiunile unei portocale 
decât de ale unei prune. În locurile de unde am 
smuls insectele musteşte un lichid verde, cu 
miros respingător. 

Umflătura. Durerea. Supurația. Glimmer 
contorsionându-se pe pământ, în agonie, sub 
ochii mei. Trebuie să mă gândesc la atâtea lu- 
cruri care s-au întâmplat înainte ca soarele să fi 
apucat măcar să se ridice deasupra orizontului. 
Nu vreau să-mi imaginez cum o fi arătând Glim- 
mer acum. Trupul ei sluțit. Degetele ei sluțite 
ințepenite pe arc... 

Arcul! Undeva, în mintea mea confuză, un 
gând se leagă de altul și sunt în picioare, clătinân- 
du-mă printre copaci, pe drumul de întoarcere 

către Glimmer. Arcul. Săgețile. Trebuie să le 
iau. Încă n-am auzit tunurile, așa că poate Glim- 
mer e într-un soi de comă, inima ei luptându-se 
cu veninul viespilor. Dar imediat ce se opreşte și 
lovitura de tun îi anunță moartea, o să apară o 
aeronavă care o să-i recupereze trupul luând 
pentru totdeauna din arenă singurul arc și sin- 
gura tolbă de săgeți pe care le-am văzut aici. Și 
refuz să le las să-mi alunece încă o dată printre de- 
gete. Ajung la Glimmer exact când trage tunul. 
Fata asta, atât de frumoasă în rochia ei aurie din 
seara interviurilor încât îţi tăia răsuflarea, e de 
nerecunoscut. Trăsăturile i-au dispărut, mem- 
brele au de trei ori dimensiunea normală. Um- 
flăturile făcute de ințepături au inceput să-i 
explodeze, revărsând în jurul ei lichidul verde, 
impuțit. Ca să eliberez arcul sunt nevoită să 
zdrobesc cu o piatră hidoşeniile în care i s-au 
preschimbat degetele. Tolba cu săgeți e țintuită 
sub spatele ei. Încerc s-o rostogolesc trăgând-o 
de un braţ, dar carnea ei mi se dezintegrează în 
mâini Și cad pe spate. 

Toate astea sunt adevărate? Sau au inceput 
halucinațiile? Strâng cu putere din ochi și in- 
cerc să respir pe gură, impunându-mi să nu mi 
se facă greață. Micul dejun trebuie să rămână 
acolo unde e, e posibil să treacă mai multe zile 

până ce voi reuși să vânez iarăși. Apoi se aude 
o a doua lovitură de tun și presupun că tocmai 
a murit fata din Districtul 4. Păsările amuțesc și 
o aud pe una dând semnalul de avertizare, ceea 
ce înseamnă că urmează să apară aeronava. Mă 
gândesc, confuză, că vine pentru Glimmer, cu 
toate că asta nu prea are sens, fiindcă eu incă 
mă mai aflu la faţa locului, încă mă mai stră- 
duiesc să pun mâna pe săgeți. Mă ridic în ge- 
nunchi: clătinându-mă și copacii din preajmă 
incep să se învârtească în jurul meu. Văd nava 
in mijlocul cerului. Mă arunc peste leșul lui 
Glimmer de parcă aș vrea să-l protejez, însă 
apoi o văd pe fata din Districtul 4 ridicată în 
aer şi dispărând. 

- Fă-o! imi ordon singură. 

Stâng din dinți și imi afund mainile sub tru- 
pul lui Glimmer, apuc de ceea de pare să fie 
coșul pieptului ei și o răsucesc cu toată forța, 
intorcând-o pe burtă. Respirația mi se precipită, 
totul aduce atât de mult cu un coşmar, încât nu 
mai pricep ce e real și ce nu. Smucesc de tolba ar- 
gintie cu săgeți, care s-a agăţat în ceva, poate în 
omoplatul ei, dar, în cele din urmă, o eliberez. 
Abia ce înconjor tolba cu braţele, când aud pași, 
mai multe perechi de picioare apropiindu-se 
printre tufișuri, și realizez că profesioniștii s-au 

întors. S-au întors ca să mă ucidă, sau ca să-și ia 
armele, sau din ambele motive. 

Dar e prea târziu ca să scap cu fuga. Scot din 
tolbă o săgeată lpicioasă și incerc s-o pun în 
arc, dar în loc de o coardă văd trei, iar duhoa- 
rea înțepăturilor e atât de respingătoare, încât 
n-o pot face. Nu pot. Nu pot. 

Sunt neajutorată când primul vânător apare 
cu zgomot dintre copaci, cu sulița ridicată, gata 
să lovească. Șocul de pe chipul lui Peeta mi se 
pare fără nici o noimă. Aștept lovitura. Însă 
brațul îi coboară. 

-De ce mai eşti încă aici? mă întreabă 
printre dinți. 

Fără să înţeleg nimic, mă holbez la pică- 
turile de apă ce i se preling încet din ințepătura 
de sub o ureche. Întregul lui trup sclipește de 
parcă ar fi scăldat în rouă. 

- Eşti nebună? 

Acum mă împunge cu coada suliței. 

- Ridică-te! Ridică-te! 

Mă salt în picioare, dar el continuă să mă 
impingă. Ce e? Ce se petrece? Mă îmbrâncește 
cu putere. 

- Fuga! strigă el. Fugi! 

În spatele lui, Cato îşi croiește drum prin 
tufișuri. Și el scânteiază, tot atât de ud, şi are o 

înțepătură urâtă sub un ochi. Observ sclipirea 
unei raze de soare reflectate de sabia lui și fug, 
cum mi-a spus Peeta. Strâng cu putere arcul şi 
săgețile, mă izbesc de copaci care îmi apar în 
cale ca din senin, mă impiedic și cad în timp ce 
mă străduiesc să-mi ţin echilibrul. Trec pe lângă 
iazul meu, mă afund în pădurea necunoscută. 
Lumea prinde să unduiască de-a dreptul alar- 
mant. Un fluture se umflă până la dimensiunile 
unei case, apoi se sparge într-un milion de stele. 
Copacii se transformă în sânge, improșcân- 
du-mi cizmele. Pe bășicile de pe palme încep să 
mi se târască furnici și nu mă pot scutura de ele. 
Mi se urcă pe brațe, pe gât. Cineva ţipă, un țipăt 
strident, fără să se-ntrerupă nici măcar cât să res- 
pire. Am o vagă idee cine ar putea fi. Mă impie- 
dic și cad într-o groapă mică, plină cu bule 
portocaliu, ce zumzăie precum un cuib de vies- 
poi-copoi. Mă ghemuiesc cu genunchi sub 
bărbie și imi aştept moartea. 

Slăbită şi dezorientată, nu sunt în stare să 
formulez decât un singur gând: Peeta Mellark 
tocmai mi-a salvat viața. 

Pe urmă, furnicile îmi intră în ochi și totul 


e negru. 


271 


15 


Pășesc într-un coșmar din care mă trezesc în 
repetate rânduri, numai pentru a descoperi că 
mă așteaptă ceva și mai înspăimântător. Toate 
lucrurile de care mă tem cel mai mult, pentru 
mine sau pentru alții, prind contur și amănun- 
tele sunt atât de clare, încât cred că se petrec 
aievea. Până aici mi-a fost, îmi spun, de fiecare 
dată când mă trezesc, dar nu e aşa. Nu e decât 
începutul unui nou episod al torturii. În câte 
feluri o văd pe Prim murind? De câte ori alin 
suferința ultimelor clipe ale tatei? De câte ori 
îmi simt trupul tăiat în bucăți? Ăsta e specificul 
veninului viespoilor-copoi, creat cu minuţiozi- 
tate pentru a ajunge în acel loc din creier unde 
sălășluieşte frica. 

Când îmi vin în sfârșit în simțiri, rămân 
intinsă, nemișcată, așteptând următorul atac 
violent al imaginației. Însă, în cele din urmă, 
admit că otrava trebuie să se fi eliminat cu totul 
din trupul meu, lăsându-l zdrobit și debil. Încă 
mai sunt culcată pe o parte, încremenită în 
poziţie fetală. Îmi duc o mână la ochi și îi găsesc 
nevătămaţi, neatinși de furnicile care, de fapt, 
nici n-au existat vreodată. Simpla întindere a 

membrelor îmi cere un efort imens. Mă doare în 
atât de multe locuri, încât nu merită să fac un in- 
ventar. Foarte, foarte încet, reușesc să mă ridic. 
Sunt într-o groapă puţin adâncă, în care nu sunt 
bulele portocalii, zumzăitoare, din halucinațuile 
mele, ci doar frunze moarte. Am hainele umede, 
dar nu știu dacă de apă din iaz, de rouă, de ploaie 
sau de sudoare. Vreme îndelungată nu sunt în 
stare decât să sorb înghiţituri minuscule din 
sticlă și să privesc un cărăbuș cățărându-se pe o 
tufă de caprifoi. 

Cât timp n-am ştiut de mine? Când am înce- 
put să aiurez era dimineaţă. Acum e după-amiază. 
Dar amorţeala incheieturilor îmi sugerează că a 
trecut mai mult de o zi, poate chiar două. Dacă 
e așa, n-am cum să aflu ce tributuri au supravie- 
țuit atacurilor viespoilor-copoi. Nu mă refer la 
Glimmer şi la fata din Districtul 4. Dar mai erau 
băiatul din Districtul 1, amândouă tributurile 
din Districtul 2 și Peeta. Au murit de pe urma în- 
țepăturilor? Dacă au scăpat cu viaţă, ultimele lor 
zile trebuie să fi fost la fel de groaznice cum au 
fost ale mele. Dar Rue? E atât de mică, n-ar fi ne- 
voie de mult venin ca s-o dea gata. Cu toate 
astea... viespoii-copoi n-aveau de ce s-o hăituiască, 
iar ea avea un avans bun. 

Un gust scârbos, de putreziciune, imi 
imbibă gura, iar apa îl alungă intr-o mult prea 
mică măsură. Mă târăsc lângă tufa de caprifoi și 
rup o floare. Trag cu delicateţe de stamine şi las 
să-mi cadă pe limbă o picătură de nectar. Dul- 
ceața mi se răspândește în gură, imi coboară pe 
gât, îmi încălzește venele aducând amintirea 
verii, a pădurilor de acasă și a prezenţei lui Gale 
alături de mine. Dintr-un anumit motiv, con- 
versația noastră din ultima dimineață imi revine 
in minte. 

— Am putea s-o facem, știi. 

- Ce să facem? 

- Să plecăm din district. Să fugim. Să trăim în 
pădure. Tu şi cu mine, noi doi am putea reuși. 

ȘI, dintr-odată, nu mă mai gândesc la Gale, ci 
la Peeta și... Peeta! Mi-a salvat viaţa! Cad pe gân- 
duri. Fiindcă, în momentul întâlnirii noastre, 
n-aş fi putut spune ce era real și ce imi imaginam 
din pricina veninului viespoilor-copoi. Dar, 
dacă a fost aievea, și instinctul imi spune că așa a 
fost, de ce a făcut-o? Joacă, pur şi simplu, rolul 
Îndrăgostitului, pe care și l-a atribuit la interviu? 
Sau a-ncercat într-adevăr să mă apere? ȘI, în pri- 
mul rând, dacă e așa, de ce stă cu profesioniștii 
ăia? Nimic din toate astea n-are sens. 

Pentru o clipă, mă întreb ce concluzie ar fi 
tras Gale din acel incident, apoi îmi scot totul 
din minte, fiindcă, dintr-un anumit motiv, 
Gale și Peeta nu pot coexista în pace în gându- 
rile mele. 

Aşa că mă concentrez asupra singurului 
lucru cu adevărat bun care s-a întâmplat de 
când am aterizat în arenă. Am un arc și săgeți! 
O duzină neștirbită de săgeți, dacă o pun la so- 
coteală pe cea recuperată în copac. Nu văd pe 
nici una vreo urmă din mucozitatea verde, 
otrăvitoare, de pe trupul lui Glimmer - ceea ce 
mă îndeamnă să cred că faptele petrecute n-au 
fost pe de-a-ntregul reale — dar sunt pătate de o 
cantitate considerabilă de sânge uscat. O să le 
curăț mai târziu, însă îmi acord un minut ca să 
trag, câteva într-un copac din apropiere. Arma 
seamănă mai degrabă cu arcurile de la Centrul 
de Antrenament decât cu cele de acasă, dar cine 
se sinchisește de asta? O pot folosi. 

Și imi oferă o perspectivă cu totul nouă asu- 
pra Jocurilor. Știu că mai am de înfruntat ad- 
versari duri. Dar nu mai sunt o simplă pradă 
care aleargă, se ascunde și ia măsuri disperate. 
Dacă, în clipa asta, se ivește Cato printre co- 
paci, nu mai fug, trag. Și descopăr că, de fapt, 
anticipez momentul cu plăcere. 

Dar, mai întâi de toate, trebuie să-mi recupe- 
rez forțele. Sunt din nou foarte deshidratată şi 
rezerva mea de apă e periculos de redusă. Puțina 
grăsime pe care am reușit s-o depun indopân- 
du-mă în perioada de pregătire din Capitoliu s-a 
dus, luând cu sine alte câteva kilograme. Oasele 
șoldurilor și coapsele sunt mai proeminente 
decât îmi amintesc să fi fost vreodată, după 
acele luni cumplite care au urmat morții tatei. 
Și, în plus, trebuie să țin cont și de rănile mele — 
arsuri, tăieturi, vânătăi căpătate când m-am lo- 
vit de copaci și cele trei ințepături de viespoi-co- 
poi, care sunt la fel de dureroase și de inflamate 
ca şi până acum. Îmi tratez arsurile cu alifie și 
incerc să-mi ung și înțepăturile, dar asupra lor 
n-are nici un efect. Mama ştie un tratament, un 
tip de frunză care poate extrage veninul, dar are 
rareori motiv s-o folosească, așa că nu-mi aduc 
aminte nici măcar cum se numeşte, ca să nu mai 
vorbesc despre cum arată. 

Mai întâi apa, îmi spun. În starea asta nu poti 
vâna. E uşor să-mi dau seama din ce direcție 
am venit, luându-mă după frunzișul distrus de 
trupul meu ieșit din minţi. Așa că mă îndrept 
într-acolo, cu speranța că dușmanii mei încă 
mai zac, captivi în lumea ireală a veninului 
viespoilor-copoi. 

Nu pot merge prea repede, încheieturile 
mele se opun mișcărilor bruște. Dar regăsesc 
mişcările încete, silențioase, ale vânătorului în 
urmărirea prăzii. Peste câteva minute, zăresc 
un iepure și vânez pentru prima oară cu arcul 
și săgețile dobândite. Nu e lovitura mea curată, 
direct în ochi, dar nu e rea. După vreo oră, dau 
peste un pârâu, nu prea adânc, dar lat, mai mult 
decât suficient pentru nevoile mele. Soarele e 
nemilos de fierbinte, așa că, în timp ce aştept să 
mi se purifice apa, mă dezbrac şi mă bălăcesc, 
lăsându-mă în voia curgerii molcome a apei. 
Sunt murdară din cap până-n picioare. Încerc să 
mă stropesc, dar, în cele din urmă, mă mulțu- 
mesc să mă întind câteva minute în apă, lă- 
sând-o să mă curețe de funingine, de sânge și de 
pielea care a inceput să mi se jupoaie de pe ar- 
suri. După ce imi spăl hainele și le pun la uscat 
atârnându-le de tufișuri, mă așez puţin pe mal, 
la soare, și îmi descâlcesc părul cu degetele. Îmi 
revine pofta de mâncare şi mănânc un biscuit și 
o felie de carne de vită. Îmi frec armele argintii 
cu o mână de mușchi, curățându-le de sânge. 

Împrospătată, îmi tratez din nou rănile, îmi 
împletesc la loc părul și mă îmbrac cu hainele ji- 
lave, ştiind că soarele le va usca. Mersul de-a lun- 
gul pârâului, către izvor, pare cea mai inteligentă 

acțiune. Acum mă îndrept în susul dealului, aşa 
cum prefer, având alături sursă de apă nu numai 
pentru mine, ci și pentru un eventual vânat. 
Dobor cu ușurință o pasăre stranie, care trebuie 
să fie un soi de curcan sălbatic. Oricum, mi se 
pare cât se poate de comestibilă. Către sfarșitul 
după-amiezii, mă hotărăsc să fac un mic foc la 
care să prăjesc carnea, fiind gata să pariez că 
strălucirea amurgului o să ascundă fumul şi că o 
să-l pot stinge înainte de lăsarea serii. Curăţ vå- 
natul, acordându-i păsării o grijă deosebită, dar 
nu descopăr nimic alarmant. Fără pene nu depă- 
șeşte dimensiunile unui pui, însă e rotofeie, com- 
pactă. Tocmai am pus primele bucăți de carne pe 
jar când aud pocnetul unei crengi. 

Mă întorc în direcția sunetului dintr-o sin- 
gură mișcare, ducându-mi arcul și săgeata la 
umăr. Acolo nu e nimeni. Sau, nu e cineva pe 
care să-l pot vedea. Pe urmă observ vârful unei 
cizme de copil ițindu-se din spatele unui copac. 
Umerii mi se relaxează și zâmbesc. Se poate 
mișca prin pădure ca o umbră, trebuie s-o recu- 
nosc. Cum altfel ar fi reușit să mă urmărească? 
Cuvintele mi se desprind de pe buze inainte de 
a le putea opri. 

- Ştii, spun, ei nu sunt singurii care pot 
face alianţe. 

Pentru o clipă, nu primesc nici un răspuns. 
Pe urmă unul dintre ochii lui Rue apare încet 
de după trunchi. 

- Vrei să te-aliezi cu mine? 

- De ce nu? M-ai salvat de viespoii-copoi. Eşti 
destul de isteață ca să fii incă printre cei vii. Și se 
pare că oricum nu pot scăpa de tine, îi răspund. 

Fa mă priveşte chiorâş, încercând să ia o 
hotărâre. 

- Ti-e foame? 

O văd înghițind în sec, cu greutate, cu ochii 
scânteind le vederea mâncării. 

- Atunci vino, azi am vânat de două ori. 

Rue iese, nesigură, la loc deschis. 

- Îşi pot vindeca înțepăturile. 

- Chiar poţi? o întreb. Cum? 

Îşi afundă braţul în ranița ei şi scoate o mână 
plină de frunze. Sunt aproape sigură că sunt cele 
pe care le folosește mama. 

- Unde le-ai găsit? 

- Pe aici. Le purtăm cu toţii asupra noastră 
când muncim în livezi. Acolo au lăsat o gră- 
madă de cuiburi, îmi explică Rue. Și aici sunt 
o mulțime. 

- Aşa e. Eşti din Districtul 11. Agricultură, 
spun. Livezi, ei? Asta explică de ce poți zbura 
dintr-un copac într-altul, de parcă ai avea aripi. 

Rue zâmbește. Am nimerit unul dintre pu- 
ținele lucruri cu care se poate mândri. 

- Păi, atunci dă-i drumul. Vindecă-mă. 

Mă trântesc lângă foc și imi suflec cracul 
pantalonului, dând la iveală înțepătura din ge- 
nunchi. Spre surprinderea mea, Rue își indeasă 
frunzele în gură și incepe să le mestece. Mama 
ar folosi alte metode, dar nu se poate spune că 
aici am avea de ales. Peste un minut, Rue scuipă 
un cocoloș vâscos de frunze mestecate și îl pre- 
sează de genunchiul meu. 

- Ohhh. 

Sunetul imi scapă înainte de a apuca să-l rețin. 
E ca şi cum frunzele ar extrage pur și simplu 
durerea din înțepătură. 

Rue chicoteşte. 

- Noroc că ţi-a dat prin gând să scoţi vies- 
pile, altfel ar fi fost mult mai rău. 

- Ocupă-te de gâtul meu! Și de obraz! 

Aproape că o implor. 

Fa iși indeasă în gură o altă mână de frunze, 
iar eu Încep în curând să râd, fiindcă senzaţia de 
ușurare e atât de minunată. Observ o arsură 
lungă pe antebraţul lui Rue. 

- Am ceva pentru asta. 

Îmi așez armele alături și o ung cu alifia 
pentru arsuri. 

- Ai sponsori buni, spune ea, uşor invidioasă. 

- Încă n-ai primit nimic? o întreb. 

Clatină din cap. 

- Vei primi, oricum. O să vezi. Cu cât ne 
apropiem mai mult de sfârșit, cu atât mai mulți 
oameni își dau seama ce isteață eşti. 

Întorc carnea pe partea cealaltă. 

- N-ai glumit când ai spus că vrei să te-aliezi 
cu mine? mă întreabă ea. 

- Nu, am vorbit serios. 

Aproape că-l pot auzi pe Haymitch cârtind 
fiindcă mă aliez cu fetița asta firavă. Dar e alege- 
rea mea. Pentru că e o supraviețuitoare, pentru 
că am încredere în ea şi, trebuie să o recunosc, 
pentru că imi aduce aminte de Prim. 

- OK, spune, întinzându-mi mâna. Eu i-o 
strâng. S-a făcut. 

Fireşte că o asemenea înţelegere nu poate fi 
decât temporară, dar nici una dintre noi nu 
pomenește asta. 

Rue contribuie la ospăț cu un pumn dintr-un 
soi de rădăcini cu mult amidon. Coapte pe foc, 
au dulceaţa puternică a păstârnacului. Recu- 
noaște şi pasărea, o vietate sălbatică, pe care oa- 
menii din districtul ei o numesc gâsculiță. Îmi 
povesteşte că prin livadă cutreieră uneori câte 
un cârd întreg și că, într-o asemenea zi, au parte 

de o masă decentă. O vreme, nu mai scoatem 
nici o vorbă și ne umplem stomacurile. Carnea 
de gâsculiță e delicioasă și atât de grasă, încât un- 
tura țâșnește la fiecare mușcătură și stropii ţi se 
scurg pe bărbie. 

- Oh, spune Rue, cu un oftat. Până acum 
n-am mai primit niciodată un copan întreg 
numai pentru mine. 

Fac pariu că așa e. Fac pariu că pune rareori 
gura pe carne. 

- a-l și pe celălalt, o îndemn. 

- Serios? întreabă ea. 

- Ia tot ce vrei. Acum, când am arc și săgeți, 
pot face rost de mai multe. Plus că am instalat 
capcane. Te pot învăța şi pe tine. 

Rue continuă să se uite nesigură la copan. 

- Hai, ia-l, spun, punându-i-l în mâini. Ori- 
cum nu ține decât câteva zile și avem toată 
pasărea, plus iepurele. 

Odată ce l-a prins între degete, pofta ei de 
mâncare învinge și ia o imbucătură imensă. 

- Credeam că, în Districtul 11, aveţi mai 
multă mâncare decât noi. Ştii, de vreme ce voi 
sunteţi cei care cultivă mâncarea, zic eu. 

Rue face ochii mari. 

- Oh, nu, nu avem voie să mâncăm recolta. 

- Vă arestează sau ce? mă interesez. 

- Te biciuiesc și îi obligă pe toți ceilalți să 
privească, mă lămurește Rue. Primarul e foarte 
strict în privinţa asta. 

Expresia ei îmi dă de înțeles că nu vorbește 
despre ceva neobișnuit. În Districtul 12 biciui- 
rile publice sunt o raritate, deși uneori se mai 
întâmplă. Teoretic, eu și Gale ar trebui să fim bi- 
ciuiţi zilnic pentru că intrăm ilegal în pădure - 
ei, teoretic ar trebui s-o pățim mult rău - numai 
că toți oficialii ne cumpără carnea. În plus, pri- 
marul nostru, tatăl lui Madge, nu pare să guste 
in mod deosebit asemenea evenimente. Poate, 
fiind cel mai lipsit de prestigiu, cel mai sărac și 
cel mai ridiculizat district din intreaga ţară, avem 
niște avantaje. Cum ar fi faptul că suntem ig- 
noraţi pe scară largă de Capitoliu, atâta timp cât 
ne livrăm cota de cărbune. 

- Voi luaţi cât cărbune vreţi? întreabă Rue. 

- Nu, îi răspund. Doar ce cumpărăm și ce 
cărăm pe tălpi. 

- Pe noi ne hrănesc ceva mai bine în timpul 
culesului, pentru ca oamenii să reziste mai mult, 
spune ea. 

- Nu trebuie să fiți la școală? 

- Nu și în timpul culesului. Atunci toată lu- 
mea muncește, îmi explică ea. 

E interesant să aflu cum e viaţa ei. Comu- 
nicăm atât de puţin cu cei din afara districtului. 
De fapt, mă întreb dacă discuţia noastră e sau 
nu difuzată, pentru că, deși pare inofensivă, cre- 
atorii-de-joc nu vor ca oamenii din diferite dis- 
tricte să primească informaţii unii despre alții. 

La sugestia lui Rue, ne scoatem toate provi- 
ziile, făcând o planificare. A văzut mai tot ce 
am eu, dar acum adaug deasupra mormanului 
ultimii doi biscuiţi și feliile de carne uscată. Ea 
a adunat o adevărată colecție de rădăcini, de 
nuci, de legume verzi, ba chiar și câteva fructe. 

Rostogolesc între degete una dintre bobițele 
nefamiliare. 

- Eşti sigură că astea sunt bune? 

- Oh, da, cresc şi acasă. Le mănânc de 
zile-ntregi, îmi răspunde, ducându-și un pumn 
plin la gură. 

Mușc cu prudență dintr-una și mi se pare la fel 
de bună ca murele noastre. Faptul că m-am aliat 
cu Rue pare o hotărâre din ce în ce mai bună. Ne 
impărțim rezervele, astfel încât, dacă suntem 
despărțite, să ne descurcăm amândouă vreme de 
câteva zile. În afară de mâncare, Rue mai are un 
burduf pentru apă, o praştie improvizată și o pe- 
reche suplimentară de șosete. Mai are și o așchie 
ascuțită de piatră, pe care o folosește drept cuțit. 

- Știu că nu e mult, spune, părând stânje- 
nită, dar a trebuit să plec repede de la Cornul 
Abundenţei. 

— Ai făcut bine, incuviințez. 

Când îmi inșir echipamentul, scoate un icnet 
uşor la vederea ochelarilor de soare. 

- Cum ai făcut rost de ăștia? mă întreabă. 

- Erau în rucsac. Până acum nu mi-au fost de 
folos. Nu blochează lumina soarelui și vezi mai 
rău când îi pui, răspund, cu o ridicare din umeri. 

- Nu sunt pentru soare, sunt pentru Întune- 
ric, exclamă Rue. Uneori, când culegem pe tim- 
pul nopţii, ne dau câteva perechi pentru cei care 
se urcă în vârful copacilor. Acolo unde nu 
ajunge lumina torțelor. Odată, un băiat, Martin, 
a încercat să păstreze perechea lui. A ascuns-o în 
pantaloni. L-au ucis chiar acolo. 

- L-au ucis fiindcă a luat unii din ăştia? 
mă minunez. 

- Da, și toată lumea știa că el nu era un pe- 
ricol. Martin avea ceva la cap. Adică incă se mai 
purta de parcă ar fi avut trei ani. Voia ochelarii 
ca să se joace cu ei, imi povestește Rue. 

Ceea ce îmi dă senzaţia că Districtul 12 e un 
fel de rai, unde te afli în siguranță. Bineînțeles că 
mereu cade câte cineva lat, murind de foame, 
dar nu mi-i pot imagina pe Apărătorii Păcii 

omorând un copil slab de minte. E o fetiță, una 
dintre nepoatele lui Sae Unsuroasa, care cutre- 
ieră prin Vatră. Nu e tocmai întreagă la minte și 
e tratată drept un fel de animal de casă. Oamenii 
îi aruncă resturi de mâncare şi diverse lucruri. 

- Și ce fac ăștia? o întreb pe Rue, ridicând 
ochelarii. 

- Te ajută să vezi în cea mai neagră beznă, 
răspunde ea. Încearcă-i la noapte, după ce apune 
soarele. 

Îi dau lui Rue câteva chibrituri, iar ea se asi- 
gură că am destule frunze, pentru cazul că înțe- 
păturile mele se inflamează iarăși. Stingem focul 
și mergem în susul râului aproape până ce se 
lasă intunericul. 

- Unde dormi? o întreb. În copaci? 

Ea dă din cap. 

- Doar în haină? 

Rue ridică perechea suplimentară de şosete. 

- Am astea pentru mâini. 

Mă gândesc cât de reci au fost nopțile. 

- Dacă vrei, putem împărți sacul meu de dor- 
mit. O să-ncăpem amândouă cu ușurință. 

Chipul i se luminează. Îmi dau seama că e mai 


mult decât îndrăznea să spere. 

Alegem o creangă bifurcată și ne instalăm 
pentru noapte tocmai când incepe să răsune 
imnul. Astăzi n-a murit nimeni. 

- Rue, eu m-am trezit abia astăzi. Câte nopți 
am pierdut? 

Imnul ar trebui să ne acopere vocile, totuși 
vorbesc în șoaptă. Îmi iau chiar şi precauţia de 
a-mi acoperi gura cu mâna. Nu vreau să afle 
publicul că vreau să-i povestesc despre Peeta. 
Urmându-mi exemplul, ea face același lucru. 

- Două, imi răspunde. Fetele din districtele 
unu și patru sunt moarte. Am rămas zece. 

- S-a întâmplat ceva ciudat. Sau, cel puţin, 
eu cred că s-a întâmplat. E posibil să-mi fi ima- 
ginat doar, din cauza veninului viespoilor-co- 
poi, îi spun. ÎI ştii pe băiatul din districtul meu? 
Peeta? Cred că mi-a salvat viaţa. Numai că era 
aliat cu profesioniștii. 

- Acum nu mai e cu ei, zice ea. Le-am spio- 
nat tabăra de lângă lac. Au reușit să se-ntoarcă 
inainte de a cădea din cauza ințepăturilor. Dar 
el nu e acolo. Poate că te-a salvat și a fost nevoit 
să fugă. 

Nu răspund. Dacă Peeta m-a salvat intr-ade- 
văr, atunci îi sunt din nou îndatorată. Și datoria 
asta nu poate fi plătită. 


- Dacă a făcut-o, înseamnă că a continuat, 
probabil, să-și joace rolul. Știu, pentru ca lumea 
să creadă că e îndrăgostit de mine. 

- Oh, spune Rue, căzând pe gânduri. Nu 
m-am gândit că e o inscenare. 

- Bineinţeles că e, zic eu. A pus-o la cale 
impreună cu mentorul nostru. 

Imnul se termină şi cerul se iîntunecă. 

- Hai să-ncercăm ochelari. 

Îi scot din rucsac şi mi-i pun. Rue n-a glu- 
mit. Văd totul, de la frunzele copacilor până la 
un sconcs care cutreieră tacticos printre tufi- 
șuri, la o distanță de vreo cincisprezece metri. 
L-aș putea ucide de aici, dacă aș avea de gând. Aș 
putea ucide pe oricine. 

- Mă întreb cine mai are vreo pereche din 
ăştia. 

- Profesioniştii au două. Dar țin totul lângă 
lac, spune Rue. Și sunt atât de puternici. 

- Și noi suntem puternice. Numai că 
intr-alt fel. 

- Tu ești. Tu poţi să tragi cu arcul, subliniază 
ea. Fu ce pot? 

- Poți să te hrăneşt. Ei sunt în stare? întreb. 

- N-au nevoie. Au toate proviziile alea, 
răspunde Rue. 

- Să zicem că nu le-ar mai avea. Să zicem că 
proviziile dispar. Cât ar putea rezista? Adică, 
astea sunt Jocurile Foamei, nu-i așa? 

- Dar, Katniss, ei nu rabdă de foame, 
spune Rue. 

- Nu, nu rabdă. Asta e problema, incuviințez. 

Și, pentru prima oară, am un plan. Un plan 
fără nici o legătură cu nevoia de a fugi și de a 
mă ascunde. Un plan de atac. 

- Și cred c-o s-o rezolvăm, Rue. 

Rue s-a hotărât să se încreadă în mine fără 
rezerve. O știu fiindcă se face ghem imediat ce 
se termină imnul, se lipește de mine şi 
adoarme. Nici eu n-am indoieli în privinţa ei, 
așa că nu-mi iau nici o măsură de prevedere 
ieșită din comun. Dacă voia să mor, ar fi fost 
suficient să plece din copac fără să-mi arate cui- 
bul viespoilor-copoi. Într-un ungher al minţii 
mele, realitatea evidentă mă zgândărește. Nu 
putem câștiga amândouă Jocurile. Dar, de 
vreme ce șansele continuă să fie împotriva su- 
pravieţuirii oricăreia dintre noi, reușesc să-mi 
ignor gândul. 

În plus, atenţia îmi e distrasă de noua mea 
idee legată de profesioniști și de proviziile lor. 
Eu și Rue trebuie să găsim, cumva, o modali- 
tate de a le distruge mâncarea. Sunt sigură că nu 
s-ar putea hrăni decât făcând eforturi imense. 
Strategia tradițională a tributurilor profesio- 
niste constă în a pune mâna pe toată mâncarea 
in prima etapă a Jocurilor şi a acționa bazân- 
du-se pe asta. În anii când nu și-au păzit-o cum 
trebuia - o dată a fost distrusă de un grup de 
reptile oribile, altă dată a fost luată de o inun- 
dație regizată de creatorii-de-joc - Jocurile au 
fost câștigate, de obicei, de tributuri din alte dis- 
tricte. Faptul că au crescut fiind mai bine hră- 
niți e în dezavantajul profesioniştilor, pentru că 
nu ştiu cum e să-ți fie foame. Nu așa cum o ştim 
eu și Rue. 

Dar sunt prea istovită ca să pot face un plan 
amănunțit în seara asta. Rănile mele pe cale de 
a se vindeca, mintea încă puțin cam tulbure din 
cauza veninului, căldura trupului lui Rue, aflat 
alături, capul ei rezemat pe umărul meu mi-au 
dat senzaţia că mă aflu în siguranţă. Și pentru 
prima oară realizez cât de singură m-am simțit 
in arenă. Cât de reconfortantă poate fi prezenţa 
unei alte ființe umane. Cedez în faţa somnolen- 
ței, hotărând că mâine rolurile se vor inversa. 

Mâine profesioniștii vor fi nevoiți să-și pă- 
zească spatele. 

Mă trezesc tresărind când bubuie tunul. 
Cerul e brăzdat de dungi luminoase și păsările 
au început deja să ciripească. Rue e cocoțată pe 
o creangă de vizavi de mine, ținând ceva în 
mâinile făcute căuş. Ne așteptăm să mai auzim 
lovituri de tun, dar nu mai urmează nici una. 

- Cine crezi c-o fi? 

Gândul îmi zboară la Peeta. 

- Nu știu. Ar putea fi oricare din ceilalți, 
zice Rue. Presupun c-o să aflăm la noapte. 

- Cine a mai rămas? întreb. 

- Băiatul din Districtul 1. Ambele tribu- 
turi din 2. Băiatul din 3. Eu și Thresh. Tu și 
Peeta, spune Rue. Asta inseamnă opt. Stai, mai 
e băiatul din 10, cel cu piciorul diform. Cu el 
suntem nouă. 

Mai e încă unul, dar nici una dintre noi nu 
reuşeşte să-şi aducă aminte cine. 

- Mă întreb cum o fi murit ultimul, zice Rue. 

- Greu de spus. Dar e în avantajul nostru. 
Moartea cuiva ar trebui să-i țină pe ceilalți o 
vreme pe loc. Poate avem timp să facem ceva 
înainte de a decide creatorii-de-joc că lucrurile 
merg prea încet, îi răspund eu. Ce-ai acolo? 

- Micul dejun, spune ea. 

Își deschide palmele, dând la iveală două 
ouă mari. 

- Ce fel de ouă sunt? întreb. 

- Nu sunt sigură. În partea aia e o mlaștină. 
E un soi de pasăre de apă, răspunde ea. 

Ar fi bine să le putem pregăti, dar nici una 
dintre noi nu vrea să rişte făcând focul. Presu- 
pun că tributul care a murit astăzi a fost o vic- 
timă a profesioniştilor, ceea ce înseamnă că și-au 
revenit atât cât e necesar ca să reintre în joc. 
Sorbim fiecare conţinutul câte unui ou, mân- 
căm câte un picior de iepure și câteva fructe. E 
un mic dejun la fel de bun ca oricare altul. 

- Eşti gata s-o facem? întreb, punându-mi în 
spate rucsacul. 

— Ce să facem? vrea ea să ştie, dar, după felul în 
care ţopăie, imi dau seama că e gata pentru orice. 

- Azi îi lăsăm pe profesioniști fără mâncare, 
ii spun. 

- Serios? Cum? 

Licărul de entuziasm din ochii ei e ușor de ob- 
servat. În privința asta, e exact opusul lu: Prim, 
pentru care orice aventură e un coșmar. 

- Habar n-am. Haide, o să fac un plan în timp 
ce vânăm, Zic eu. 

Nu reuşim să vânăm mare lucru, fiindcă sunt 
prea ocupată să aflu și cea mai mică informație 

deținută de Rue despre baza profesioniştilor. I-a 
spionat pentru scurt timp, dar are un spirit de 
observație excelent. Și-au făcut tabăra langă lac. 
Proviziile sunt depozitate la vreo treizeci de 
metri distanță. În timpul zilei le lasă sub paza 
unui alt tribut, băiatul din Districtul 3. 

- Băiatul din Districtul 3? mă mir eu. E 
mână-n mână cu ei? 

- Da, stă tot timpul în tabără. A fost ințepat 
și el când au atras viespoii-copoi către lac, imi 
povestește Rue. Cred că au fost de acord să-l 
lase în viață dacă le servește drept paznic. Dar 
nu e foarte voinic. 

- Ce arme are? 

- Din câte am văzut, nu cine știe ce. O suliță. 
l-ar putea ține la distanță pe câțiva dintre noi, 
dar Thresh l-ar omori cu ușurință, spune Rue. 

- Şi mâncarea stă așa, la vedere? întreb. 

Fa dă din cap. 

-În tot aranjamentul ăsta, ceva nu se 
potriveşte. 

- Ştiu. Dar n-aş putea spune ce. Katniss, dacă 
ai putea ajunge la mâncare, cum ai scăpa de ea? 

- I-aş da foc. Aş arunca-o în lac. Aș turna 
combustibil peste ea. O impung cu degetul în 
stomac, așa cum aș face cu Prim. Aș mânca-o! 

Ea chicoteşte. 

- Nu-ţi face griji, o să mă gândesc la ceva. E 
mai ușor să distrugi lucrurile decât să le faci. 

Pentru o vreme, dezgropăm rădăcini, adu- 
năm fructe și legume verzi, punem la punct o 
strategie, pe şoptite. Și aflu că Rue, cea mai 
mare dintre şase fraţi, îi protejează pe ceilalți cu 
înverșunare, le dă celor mai mici rația ei și 
umblă după mâncare pe pajiști, într-un district 
unde Apărătorii Păcii sunt mult mai puțin bi- 
nevoitori decât ai noştri. Rue, care, atunci când 
o întreb ce-i place cel mai mult pe lume, spune, 
dintre toate lucrurile posibile: 

- Muzica. 

- Muzica? 

În lumea noastră, din punct de vedere al uti- 
lităţii, eu plasez muzica undeva, între panglicile 
pentru păr și curcubeu. Cel puţin, curcubeul te 
avertizează în privinţa vremii. 

— Aveţi mult timp pentru muzică? 

- Cântăm acasă. Și la muncă. De-asta îmi 
place broşa ta, spune, arătând către gaița-zefle- 
mitoare pe care am dat-o din nou uitării. 

- Aveţi gaițe-zeflemitoare? o întreb. 

- O, da. Am câteva care sunt prietenele mele 
speciale. Le cânt și ele imi răspund, vreme de ore 
intregi. Transmit mesaje pentru mine, spune ea. 

- Cum adică? 

- Eu mă urc de obicei cel mai sus, aşa că văd 
prima steagul care semnalizează incetarea lu- 
crului. Pentru asta am un cântecel special, imi 
explică Rue și cântă o suită de patru note, cu 
voce dulce, limpede. Și gaițele-zeflemitoare îl 
duc în toată livada. Aşa află toată lumea că e 
timpul să se oprească. Totuși, pot fi periculoase 
când te apropii prea mult de cuiburile lor. Dar 
nu le poți condamna pentru asta. 

Îmi scot broşa şi i-o întind. 

- Uite, ia-o tu. Pentru tine înseamnă mai mult 
decât pentru mine. 

- Oh, nu, spune ea, strângându-mi degetele la 
loc, peste broșă. Îmi place să te văd purtând-o. 
Aşa am hotărât că pot avea încredere în tine. În 
plus, eu am asta. 

Îşi scoate de sub cămașă un lănțișor împletit 
dintr-un soi de iarbă. De el atârnă o stea de 
lemn, cioplită grosolan. Sau poate e o floare. 

- E un talisman aducător de noroc. 

- Ei bine, până aici a mers, spun, prinzân- 
du-mi din nou gaiţa-zeflemitoare de cămașă. 
Poate e de preferat să nu-l inlocuieșşti. 

Până la prânz, avem un plan. La începutul 
după-amiezii suntem pregătite să-l ducem la 
indeplinire. O ajut pe Rue să adune și să așeze 
lemnele pentru primele două focuri de tabără, 

iar de al treilea va avea timp să se ocupe sin- 
gură. Stabilim să ne-ntâlnim după aceea, în 
locul unde am mâncat prima dată impreună. 
Pârâul o să m-ajute să găsesc locul. Înainte de a 
pleca, mă asigur că Rue are destulă mâncare și 
destule chibrituri. Insist chiar şi să ia sacul meu 
de dormit, pentru cazul în care nu ne putem 
intâlni înainte de căderea nopții. 

- Dar tu? N-o să-ți fie frig? mă întreabă ea. 

- Nu și dacă o să iau alt sac de dormit de 
lângă lac, răspund. Ştii, aici furtul nu e ilegal, 
adaug, rânjind. 

În ultima clipă, Rue se hotărăște să mă învețe 
semnalul ei pentru gaițele-zeflemitoare, cel prin 
care dă de veste că ziua de lucru s-a incheiat. 

- S-ar putea să nu meargă. Dar, dacă o să 
auzi gaiţele-zeflemitoare cântându-l, o să ştii că 
sunt OK, numa: că nu mă pot întoarce imediat. 

- Aici sunt gaiţe-zeflemitoare? o intreb. 

-Nu le-ai văzut? Au cuiburi peste tot, 
răspunde ea. 

Trebuie să recunosc că n-am observat. 

- OK. Dacă totul merge conform planului, 
ne vedem la cină, îi spun. 

Rue își aruncă pe neașteptate braţele în jurul 
meu. Nu ezit decât o singură clipă înainte de a 
răspunde imbrățișării ei. 

- Să fu prudentă, mă roagă ea. 

- Și tu, spun. 

Îi întorc spatele și mă îndrept către pârâu, 
simțindu-mă, cumva, îngrijorată. Fiindcă Rue 
ar putea fi ucisă, fiindcă s-ar putea să nu fie ucisă 
şi noi două o să rămânem ultimele, fiindcă am 
lăsat-o singură, fiindcă am lăsat-o pe Prim sin- 
gură acasă. Nu, Prim îi are pe mama, pe Gale și 
pe brutar, care a promis că n-o s-o lase să moară 
de foame. Rue nu mă are decât pe mine. 

Odată ajunsă lângă pârâu, n-am de făcut 
nimic altceva decât să-l urmăresc în josul dealu- 
lui până în locul unde l-am descoperit prima 
dată, după atacul viespoilor-copoi. Trebuie să 
fiu prevăzătoare când merg de-a lungul apei, fi- 
indcă mintea îmi e preocupată de întrebări fără 
răspuns, cele mai multe având legătură cu Peeta. 
Lovitura de tun pe care am auzit-o dis-de-dimi- 
neață a anunţat moartea lui? Dacă da, cum a 
murit? De mâna unui profesionist? Și asta a fost 
o răzbunare fiindcă m-a lăsat pe mine în viață? 
Mă străduiesc din nou să-mi aduc aminte mo- 
mentul în care mă aflam deasupra cadavrului lui 
Glimmer, când el a dat năvală dintre copaci. 
Dar simplul fapt că Peeta sclipea mă face să 
mă-ndoiesc de adevărul aminurilor mele. 

Probabil că ieri am mers foarte încet, fiindcă 
acum ajung in numai câteva ore în dreptul 
porțiunii largi, cu apă puţin adâncă, unde m-am 
scăldat. Mă opresc să-mi completez rezerva de 
apă și adaug un strat de noroi pe rucsac. Se pare 
că are tendința să redevină portocaliu indife- 
rent de câte ori l-aș acoperi. 

Vecinătatea taberei profesioniştilor îmi as- 
cute simțurile și, cu cât ajung mai aproape, cu 
atât sunt mai prudentă, mă opresc des, cu o 
săgeată gata potrivită în arc, străduindu-mă să 
nu scap nici un zgomot nefiresc. Nu văd nici 
un alt tribut, dar observ câteva lucruri despre 
care a pomenit Rue. Tufe de mure dulci. Un 
tufiș cu frunze din soiul care mi-a vindecat înţe- 
păturile. Ciorchini de cuiburi de viespoi-copoi 
in vecinătatea copacului în care am fost încol- 
țită. Și, ici-colo, străfulgerarea alb-cu-negru a 
unei aripi de gaiță-zeflemitoare pe ramurile de 
deasupra capului meu. 

Când ajung la copacul alături de care zace 
cuibul abandonat, mă opresc o clipă, adu- 
nându-mi curajul. Rue mi-a explicat cu precizie 
cum ajung de aici până în cel mai potrivit loc 
pentru spionaj de lângă lac. Nu uita, îmi spun. 
Acum vânătorul esti tu, nu ei. Îmi incleştez cu 
mai multă hotărâre mâna pe arc și îmi văd de 

drum. Ajung în tufărișul despre care mi-a vorbit 
Rue şi îi admir din nou istețimea. E exact la mar- 
ginea pădurii, dar frunzișul e atât de des încât pot 
spiona cu ușurință tabăra profesioniştilor fără să 
fiu observată. Între noi se întinde porțiunea de 
teren plat unde au început Jocurile. 

Sunt patru tributuri. Băiatul din Districtul 1, 
Cato, fata din Districtul 2 și un băiat costeliv, 
palid, care trebuie să fie din Districtul 3. În tim- 
pul petrecut la Capitoliu nu m-a impresionat cu 
ceva. Nu-mi amintesc aproape nimic despre el, 
nici costumul, nici punctajul de la antrenament, 
nici interviul lui. Chiar și acum, când stă acolo, 
răsucind între degete un soi de cutie de plastic, 
e ușor de trecut cu vederea în prezenţa însoțito- 
rilor săi masivi și dominatori. Dar trebuie să 
aibă o oarecare valoare, fiindcă altfel nu s-ar fi 
ostenit să-l lase în viaţă. Totuși, vederea lui îmi 
sporeşte neliniștea, făcându-mă să mă întreb de 
ce îl lasă profesioniștii să le păzească proviziile 
și de ce nu l-au ucis. 

Toţi patru par să fie încă în convalescență 
după atacul viespoilor-copoi. Până și de aici le 
pot vedea umflăturile mari, inflamate. Probabil 
că nu le-a dat prin cap să smulgă viespile care i-au 
înțepat sau, chiar dacă au făcut-o, nu ştiu nimic 
despre frunzele care i-ar putea lecui. Se pare că 

medicamentele găsite în Cornul Abundenţei, in- 
diferent ce-or fi fost, n-au avut nici un efect. 

Cornul Abundenţei stă în poziția sa inițială, 
dar a fost golit cu desăvârșire. Majoritatea provi- 
ziilor, păstrate în lăzi, în saci de pânză groasă și 
in recipiente de plastic sunt stivuite cu grijă 
intr-o piramidă a cărei distanță față de tabără 
ridică semne de întrebare. Altele sunt imprăștiate 
de-a lungul perimetrului: piramidei, aproape imi- 
tând aranjamentul proviziilor din jurul Cornu- 
lui Abundenţei, cel de la inceputul Jocurilor. 
Piramida este acoperită cu o plasă care, în afară 
de faptul că descurajează păsările, pare să nu fie de 
nici un folos. 

Întregul aranjament e complet derutant. 
Distanţa, plasa, prezenţa băiatului din Distric- 
tul 3. Un singur lucru e sigur, distrugerea aces- 
tor provizii n-o să fie atât de simplă cum pare. 
Aici mai e în joc și un alt factor și e bine să stau 
liniștită până când descopăr despre ce e vorba. 
Presupun că piramida e înconjurată, cumva, de 
capcane nevăzute. Mă gândesc la gropi camu- 
flate, plase coborâtoare, fire care, odată rupte, 
iți trimit în inimă o săgeată otrăvită. Adevărul 
e că posibilitățile sunt infinite. 

În timp ce reflectez asupra opţiunilor mele, 
il aud pe Cato strigând. Arată către pădure, 

undeva, cu mult dincolo de mine, şi, fără să mă 
intorc, știu că Rue a aprins primul foc. Am avut 
grijă să strângem destule lemne verzi pentru ca 
fumul să fie vizibil. Profesioniştii încep imediat 
să se inarmeze. 

Izbucneşte o ceartă. Vorbesc suficient de tare 
ca să aud că sunt preocupaţi de băiatul din Dis- 
trictul 3, nehotărându-se dacă trebuie să rămână 
pe loc sau să-i însoțească. 

- Vine cu noi. Avem nevoie de el in pădure, 
iar aici oricum nu mai are ce face. De provizii 
nu se poate atinge nimeni, zice Cato. 

- Dar Îndrăgostitul? întreabă băiatul din 
Districtul 1. 

- Ţi-am tot spus să nu te mai gândești la el. 
Știu ce tăietură i-am făcut. E un miracol că incă 
n-a sângerat până la moarte. În orice caz, nu e în 
stare să dea o raită pe-aici, subliniază Cato. 

Deci Peeta e undeva, în pădure, grav rănit. 
Cât despre motivul pentru care i-a trădat pe pro- 
fesionişti, mă simt încă în ceață. 

- Haideţi, îi îndeamnă Cato. 

Îndeasă o suliță în mâinile băiatului din Dis- 
trictul 3 și o pornesc toți trei în direcția focului. 
Ultimul lucru pe care-l aud în timp ce pătrund 
printre copaci sunt vorbele lu: Cato: 

- Când o găsim, o ucid așa cum știu eu și nu 
se amestecă nimeni. 

Știu, cumva, că nu vorbește despre Rue. Ea 
nu i-a aruncat în cap un cuib de viespoi-copoi. 

Rămân locului încă vreo jumătate de oră, 
incercând să-mi dau seama ce e de făcut în pri- 
vința proviziilor. Singurul avantaj pe care mi-l 
oferă arcul și săgețile e distanța. Mi-ar fi ușor să 
trimit o săgeată aprinsă în piramidă - ţintesc 
destul de bine ca să nimeresc într-un ochi al 
plasei - dar n-am nici o garanţie că ar declanșa 
un incendiu. E mult mai probabil să ardă nu- 
mai săgeata, și ce-aș realiza? ÎN-aș rezolva nimic 
şi le-aș oferi mult prea multe informații despre 
mine. Că am fost aici, că am un complice, că 
pot trimite săgețile la țintă cu mare precizie. 

Nu există alternativă. Trebuie să mă apropii, 
să văd dacă nu pot descoperi ce anume prote- 
jează proviziile. De fapt, sunt gata să ies în câmp 
deschis când o mișcare îmi atrage privirea. La câ- 
teva sute de metri în dreapta mea, văd pe cineva 
ieșind din pădure. Pentru o clipă, am impresia că 
e Rue, însă apoi o recunosc pe Faţă de Vulpe - 
ea e cea de care nu reuşeam să ne-aducem aminte 
azi-dimineață - furișându-se spre câmpie. Când 
ajunge la concluzia că e în siguranță, aleargă spre 
piramidă cu pași mici și iuți. Se oprește exact la 

marginea cercului de provizii răspândite de jur 
imprejur, cercetează terenul și iși plasează cu bă- 
gare de seamă picioarele într-un loc anume. Pe 
urmă se apropie de morman în salturi mici, bi- 
zare, uneori aterizând pe un singur picior, 
legănându-se lent și riscând când și când câțiva 
paşi. La un moment dat, se lansează în aer, 
sărind peste un butoiaș, și aterizează pe vârfuri. 
Dar s-a avântat prea tare și inerția o aruncă în 
față. O aud țipând ascuţit când atinge cu mâinile 
pământul, dar nu se întâmplă nimic. În secunda 
următoare e din nou în picioare și continuă să 
inainteze până ce ajunge la grosul proviziilor. 
Am avut așadar dreptate în privința capcane- 
lor, dar sunt mult mai complexe decat imi ima- 
ginasem. Am avut dreptate și în privința fetei. 
Cat de vicleană e dacă a reușit să descopere dru- 
mul către hrană şi să-l reconstituie cu atâta exac- 
titate? Își umple rucsacul luând câte puţin din 
diverse containere, biscuiţi dintr-o ladă, o mână 
de mere dintr-un sac de pânză, agăţat pe latura 
unei lăzi. Dar numai câte un pumn din fiecare, 
prea puțin pentru ca lipsurile să fie observate. 
Prea puţin ca să trezească vreo suspiciune. ȘI se 
indepărtează executându-și micul dans straniu 
până la marginea cercului şi fugind cât o țin pi- 
cioarele până în pădure, vie și nevătămată. 


303 


Îmi dau seama că scrâșnesc din dinţi, frustrată. 
Faţă de Vulpe mi-a confirmat ceea ce știam deja. 
Dar ce fel de capcane au instalat ca să fie nevoie 
de o asemenea dexteritate? Sunt atât de multe 
puncte declanșatoare? Şi de ce a țipat așa când a 
atins pământul cu mâinile? Ai fi zis că... și, încet, 
incet, în mintea mea începe să se facă lumină... ai 
fi zis că pământul era pe cale să explodeze. 

- E minat, șoptesc. 

Asta explică totul. Ușurinţa cu care au ac- 
ceptat profesioniștii să-şi părăsească proviziile. 
Reacţia lui Faţă de Vulpe, implicarea băiatului: 
din Districtul 3, unde au fabrici, unde fac tele- 
vizoare, automobile și explozibili. Dar de unde 
a luat minele? Din provizii? Creatorii-de-joc nu 
furnizează, de obicei, astfel de arme, pentru că 
le place să vadă tributurile vărsând sânge cu 
mâinile lor. Mă strecor în afara tufișurilor şi tra- 
versez câmpul către una dintre plăcile rotunde 
de metal care ne-au adus în arenă. Pământul din 
jur a fost săpat și bătătorit la loc. Minele de 
teren au fost dezactivate după cele șaizeci de se- 
cunde în care am rămas pe plăci, dar băiatul din 
Districtul 3 trebuie să fi reușit să le reactiveze. 
N-am mai văzut pe nimeni făcând aşa ceva în 
timpul Jocurilor. Trebuie să fi fost un șoc chiar 
ŞI pentru creatori. 

Ei, bravo pentru băiatul din Districtul 3, 
care i-a tras pe sfoară, dar ce-ar trebui să fac eu 
acum? Evident că nu pot să mă plimb tacti- 
coasă prin harababura de explozibili fără să fiu 
spulberată până în înaltul cerului. Cât despre 
trimiterea unei săgeți aprinse, ideea pare mai ri- 
dicolă ca niciodată. Minele sunt declanșate prin 
apăsare. lar apăsarea nu trebuie să fie foarte pu- 
ternică. Într-un an, o fată și-a scăpat talismanul, 
o bilă mică, de lemn, în timp ce se afla incă pe 
trapă și au adunat-o apoi bucată cu bucată, ră- 
zuindu-le efectiv de pe pământ. 

Braţul meu e destul de puternic, aș putea 
arunca niște pietre în interiorul cercului, ca să 
declanșez... ce să declanşez? Poate o mină? Asta 
ar putea conduce la o reacție în lanț. Sau nu? 
Oare băiatul din Districtul 3 a plasat minele, 
astfel încât explozia uneia să nu le declanșeze pe 
celelalte? Protejând proviziile, dar garantând 
moartea intrusului? Dacă aș declanșa o singură 
mină, i-aș atrage cu siguranță pe profesionişti 
aici, înapoi. Și, oricum, ce e în capul meu? Mai 
e și plasa, evident întinsă ca să devieze un aseme- 
nea atac. În plus, ceea ce ar trebui să fac, de fapt, 
ar fi să arunc simultan vreo treizeci de pietre, 
declanșând o imensă explozie în lanț, care să 
distrugă totul. 

Arunc o privire înapoi, către pădure. Fumul 
celui de-al doilea foc al lui Rue plutește către 
cer. În clipa asta, profesioniștii au început pro- 
babil să bănuiască deja că au de-a face cu un soi 
de truc. Timpul e pe sfârșite. 

Problema asta are o soluție, ştiu că are, nu 
trebuie decât să mă concentrez suficient. Mă 
holbez la piramidă, la recipiente, la lăzi, toate 
prea grele ca să le răstorni cu o singură săgeată. 
Poate că există vreun container cu ulei comes- 
tibil - și, când ideea săgeții aprinse prinde din 
nou viață, îmi dau seama că aș putea sfârși pier- 
zându-le pe toate douăsprezece fără să lovesc 
nici o cutie cu ulei, fiindcă aș trage la întâm- 
plare. Mă gândesc să-ncerc să refac traseul lui 
Faţă de Vulpe către piramidă, cu speranţa că 
voi descoperi o nouă metodă de distrugere, 
când ochii îmi cad pe sacul de pânză, plin cu 
mere. Aș putea reteza frânghia cu o singură 
săgeată, n-am făcut-o și la Centrul de Antrena- 
ment? E un sac mare, dar e posibil să nu pro- 
voace, totuși, decât o singură explozie. Dacă aș 
putea elibera cumva merele... 

Ştiu ce am de făcut. Îmi schimb poziţia, astfel 
încât să am sacul în bătaia arcului și îmi acord 
trei săgeți ca să termin treaba. Îmi aleg cu grijă 
poziția picioarelor şi ignor restul universului în 

timp ce țintesc cu meticulozitate. Prima săgeată 
taie pânza din partea de sus a sacului, lăsând în 
urmă o despicătură. A doua o lărgește, transfor- 
mând-o într-o gaură căscată. Văd primul măr 
clhintindu-se, când slobod a treia săgeată, nime- 
rind gura răsucită a sacului. 

Pentru o clipă, timpul pare să fi incremenit. 
Pe urmă, merele se răspândesc pe pământ și 
sunt azvârlită inapoi, prin aer. 


17 


Impactul cu solul tare, bine bătătorit, al 
câmpiei imi scoate aerul din plămâni. Rucsacul 
amortizează căzătura într-o mult prea mică mă- 
sură. Din fericire, tolba cu săgeți mi s-a înțe- 
penit în scobitura cotului, salvându-se și 
salvându-mi umărul, iar arcul a rămas în strân- 
soarea mâinii mele. Explozule continuă să cu- 
tremure pământul. Nu le aud. În clipa asta nu 
aud nimic. Dar merele trebuie să fi lovit sufi- 
cient de multe mine, aruncând în aer destule 
sfărâmături care să activeze altele. Reușesc să-mi 
apăr faţa cu braţele, în timp ce în jurul meu cade 
o ploaie de resturi, unele aprinse. Un fum 
usturător se răspândește în aer, nefiind cel mai 

potrivit remediu pentru cineva care se strădu- 
iește să-și recapete răsuflarea. 

După vreun minut, pământul încetează să 
mai vibreze. Mă răsucesc pe-o parte şi imi permit 
un moment de satisfacție la vederea mormanului 
fumegând în care s-au transformat proviziile 
până de curând sub formă de piramidă. E puțin 
probabil ca profesioniștii să mai poată salva ceva. 

Aș face mai bine să plec de-aici, imi spun. Se 
vor întoarce pe drumul cel mai scurt. Dar, odată 
ridicată în picioare, îmi dau seama că plecarea 
nu e atât de simplă. Sunt ameţită. Nu e vorba 
de o uşoară instabilitate, ci de acea ameţeală 
care face copacii să se năpustească asupra ta și 
pământul să ţi se vălurească sub picioare. După 
câţiva pași, reușesc cumva să mă răsucesc, ajun- 
gând în patru labe. Aştept câteva minute, spe- 
rând să-mi revin, ceea ce nu se întâmplă. 

Încep să intru în panică. Nu pot rămâne aici. 
Fuga e esențială. Dar nu pot să merg și nu aud 
nimic. Îmi duc mâna la urechea stângă, cea care 
s-a aflat în direcția exploziei, și o iau plină de 
sânge. Oare detonația m-a lăsat surdă? Ideea mă 
inspăimântă. Când vânez, mă bazez pe auz în 
aceeași măsură ca pe văz, poate uneori mai mult. 
Dar nu-mi pot trăda frica. Fără îndoială acum 
mă aflu în direct, pe fiecare ecran din Panem. 

Fără urme de sânge, imi spun, Şi reușesc să-mi 
trag gluga pe cap şi să-i leg șnurul sub bărbie cu 
degete ce nu vor să coopereze. Ar trebui să sugă 
sângele. Nu pot merge, dar oare mă pot târî? 
Înaintez, de probă. Da, mă pot târî, dacă mă 
mișc foarte încet. Cea mai mare parte a pădurii 
nu Îmi oferă nici un ascunzi mulțumitor. Spe- 
ranța mea e să ajung înapoi, în tufărișul lui Rue. 
Nu-mi pot permite să fiu surprinsă în patru 
labe, în câmp deschis. Nu numai că mi-aș găsi 
moartea, dar, în mâinile lui Cato, aș avea parte 
de o agonie lungă şi dureroasă. Gândul că Prim 
ar trebui să privească așa ceva mă ajută să mă 
târăsc cu încăpățânare spre adăpost. Suflul unei 
alte detunături mă izbește drept în față. O mină 
răzleţită, declanșată de o ladă ce se prăbușește, fă- 
cându-se bucăți. Se mai întâmplă de încă două 
ori. Asta mă duce cu gândul la ultimele câteva 
boabe de porumb care pocnesc când fac floricele 
împreună cu Prim, deasupra focului de acasă. 

Ajung la adăpost exact la țanc. Abia ce apuc, 
literalmente, să mă târăsc în hățișul de tufișuri 
când Cato e deja aici, dând buzna pe câmpie, 
urmat în curând de aliații săi. Furia lui dezlăn- 
țuită mi-ar putea stârni râsul — vasăzică oamenii 
își smulg într-adevăr părul din cap și lovesc cu 
pumnii în pământ — dacă n-aş ști că e îndreptată 

impotriva mea, pentru ceea ce i-am făcut. Ţinând 
cont că mă aflu atât de aproape și că nu sunt în 
stare nici să fug, nici să mă apăr, totul mă umple 
de groază. Mă bucur că ascunzătoarea mea nu 
le permite camerelor să mă arate în prim-plan, 
fiindcă îmi rod unghiile cu disperare. Le răzu- 
iesc de ultimele resturi de lac, încercând să-mi 
opresc clănțănitul dinților. 

Băiatul din Districtul 3 aruncă pietre în ruine 
și probabil le spune însoțitorilor săi că toate mi- 
nele au fost activate, fiindcă profesioniștii se 
apropie de resturi. 

Cato a ieșit din prima fază a accesului de 
furie și acum își varsă mânia, spărgând diverse 
containere cu lovituri de picior. Celelalte tri- 
buturi răscolesc prin toată harababura, cău- 
tând câte ceva care să poată fi salvat, dar nu 
găsesc nimic. Băiatul din Districtul 3 şi-a făcut 
datoria prea bine. Probabil că ideea trece și 
prin gândul lu: Cato, fiindcă se răsucește în di- 
recția lui, părând să țipe la el. Băiatul abia ce 
apucă să facă stânga-imprejur și s-o ia la fugă 
când Cato îl ajunge și îl imobilizează din spate, 
înconjurându-i gâtul cu brațul. Văd muşchii 
lui Cato vălurind când îi smucește scurt capul 
intr-o parte. 

Asta se petrece cât ai clipi. Moartea băiatului 
din Districtul 3. 

Ceilalți doi profesioniști par să-și dea silința 
să-l calmeze pe Cato. Îmi dau seama că el vrea 
să se întoarcă in pădure, dar ceilalți arată 
intruna spre cer, ceea ce mă nedumerește, până 
când înțeleg: „Sigur că da. Își închipuie că tribu- 
tul care a declanșat exploziile e mort.“ Nu știu 
nimic despre săgeți și despre mere. Își inchipuie 
că minele au funcționat aiurea, că tributul care 
a distrus proviziile a sărit în aer odată cu ele. 
Dacă ar fi fost trasă o lovitură de tun, s-ar fi 
confundat cu ușurință cu zgomotul explozii- 
lor. Iar rămășițele împrăștiate ale hoțului ar fi 
putut fi ridicate de aeronavă. Se retrag în partea 
opusă a lacului, lăsându-i pe creatorii-de-joc să 
recupereze cadavrul băiatului din Districtul 3. 
ȘI aşteaptă. 

Presupun că se aude lovitura de tun. Apare o 
aeronavă, care ia mortul. Soarele coboară sub 
orizont. Se lasă noaptea. Văd stema Capitoliului 
sus, pe cer, şi știu că imnul trebuie să fi inceput. 
Beznă de o clipă. Arată chipul băiatului din Dis- 
trictul 3. Apoi pe al celui din Districtul 10, care 
trebuie să fi murit dimineață. Pe urmă reapare 
stema. Așadar, acum ştiu şi ei. Cel care a de- 
clanșat exploziile trăiește. În lumina răspândită 

de stemă, îi văd pe Cato și pe fata din Districtul 
2 punându-și ochelarii de noapte. Băiatul din 
Districtul 1 aprinde o creangă de copac, în loc de 
torță, luminând îndârjirea necruțătoare de pe 
toate chipurile. Profesioniştii se întorc în pădure 
cu pași mari, gata de vânătoare. 

Ameţeala s-a mai domolit și, în timp ce ure- 
chea stângă continuă să-mi fie pe de-a-ntregul 
surdă, în dreapta aud un țiuit, ceea ce pare să fie 
semn bun. Totuși, n-are nici un rost să-mi pără- 
sesc ascunzătoarea. Nicăieri nu sunt mai în sigu- 
ranță decât aici, la locul faptei. Ei își închipuie, 
probabil, că vinovatul are un avans de două sau 
chiar trei ore. Însă trece mult timp înainte de a 
indrăzni să mă clintesc. 

Mai întâi caut propriii mei ochelari și mi-i 
pun, ceea ce mă mai linişteşte puțin, fiindcă imi 
pot folosi măcar unul dintre simțurile de 
vânător. Beau puțină apă şi îmi spăl sângele din 
ureche. Temându-mă că mirosul de carne ar 
putea atrage prădători nedoriți - cel de sânge 
proaspăt e suficient de periculos — îmi incropesc 
o cină bună din legumele, rădăcinile și fructele 
pe care le-am cules impreună cu Rue. 

Unde e micuța mea aliată? A reușit să ajungă 
inapoi, la punctul nostru de întâlnire? Cel puțin, 
cerul a dovedit că suntem amândouă în viață. 

Număr pe degete tributurile supraviețui- 
toare. Băiatul din 1, amândouă din 2, Faţă de 
Vulpe, amândouă tributurile din 11 și din 12. 
Numai opt. Pariunile trebuie să se fi încins la 
Capitoliu. Probabil că acum studiază particula- 
ritățile fiecăruia dintre noi. Probabil că ne in- 
tervievează prietenii și familiile. A trecut mult 
timp de când nici un tribut din Districtul 12 
n-a mai ajuns printre cei mai buni opt. Iar 
acum suntem doi. Cu toate că, judecând după 
spusele lu: Cato, Peeta e pe ducă. Deși despre 
Cato nu se poate spune că are întotdeauna ulti- 
mul cuvânt. Nu e el cel care tocmai şi-a pierdut 
toate proviziile? 

Să-nceapă cea de-a Șaptezeci şi Patra Ediţie a 
Jocurilor Foamei, Cato, spun, în gând. Să-nceapă 
cu adevărat. 

Vântul rece a prins să sufle pe neașteptate. 
Întind mâna după sacul de dormit înainte de 
a-mi aminti că i l-am dat lui Rue. Ar fi trebuit 
să-mi fac rost de altul, dar, din pricina minelor 
și a tuturor celorlalte, am uitat. Încep să dârdâi. 
Pentru că, oricum, cuibăritul într-un copac 
peste noapte nu e practic, sap cu mâinile o 
groapă sub tufișuri și mă acopăr cu frunze şi cu 
ace de pin. Dar încă îmi mai e frig. Îmi întind 
folia de plastic peste partea de sus a corpului și 

imi așez rucsacul, astfel încât să mă apere de 
vânt. E ceva mai bine. Încep să am mai multă 
ințelegere pentru fata din Districtul 8, care a 
aprins focul în prima noapte. Însă acum eu 
sunt cea care trebuie să scrâșnească din dinți și 
să reziste până dimineaţă. Mai multe frunze, 
mai multe ace de pin. Îmi strecor braţele în in- 
teriorul hainei și imi strâng genunchii la piept. 
Reușesc, cumva, să mă las furată de somn. 

Când deschid ochii, lumea pare ușor fisurată 
și am nevoie de un minut ca să-mi dau seama că 
soarele trebuie să se fi ridicat destul de sus, iar 
ochelarii îmi fragmentează câmpul vizual. În 
timp ce mă salt în capul oaselor şi mi-i scot, aud 
pe cineva râzând, undeva, în preajma lacului, și 
incremenesc. Rasul e distorsionat, dar faptul că 
il percep înseamnă că îmi recapăt auzul. Da, cu 
urechea dreaptă aud din nou, deși incă imi 
mai țiuie. Cât despre urechea stângă, ei bine, cel 
puțin nu mai sângerează. 

Mă uit cu atenție printre tufișuri, temân- 
du-mă că profesioniștii s-au întors, blocându-mă 
aici pe timp nelimitat. Dar e Faţă de Vulpe, stă, 
râzând, în mijlocul resturilor piramidei. E mai 
isteață decât profesioniștii, descoperă câteva 
obiecte utile în cenușă. Un vas din metal. O lamă 
de cuțit. Buna ei dispoziție mă nedumereşte, 

până ce ințeleg că, proviziile profesioniştilor 
odată dispărute, ea ar putea avea realmente o 
șansă. Ca noi toți, ceilalți. Îmi trece prin gând să 
ies la iveală și s-o recrutez ca a doua aliată împo- 
triva grupului lor. Dar alung ideea. Zâmbetul ei 
viclean are ceva care mă convinge că prietenia cu 
Faţă de Vulpe se va incheia cu un cuțit în spatele 
meu. Având asta în minte, apreciez că e momen- 
tul potrivit s-o dobor cu o săgeată. Dar ea aude 
ceva, nu pe mine, fiindcă își întoarce capul în 
partea opusă, către râpă, și o rupe la fugă spre 
pădure. Eu aştept. Nu e nimic, nu apare nimeni. 
Totuși, dacă Faţă de Vulpe a crezut că există un 
pericol, poate că e timpul să plec de aici. Pe 
lângă asta, sunt nerăbdătoare să-i povestesc lui 
Rue despre piramidă. 

Fiindcă n-am habar unde ar putea fi profe- 
sioniștii, ideea de a mă întoarce mergând de-a 
lungul pârâului pare la fel de bună ca oricare 
alta. Mă grăbesc, cu arcul Încărcat intr-o mână și 
cu o bucată de gâsculiță rece în cealaltă, fiindcă 
acum sunt lihnită de foame și nu vreau frunze și 
fructe, ci grăsimea și proteinele din carne. Dru- 
mul în susul pârâului e lipsit de evenimente. 
Odată ajunsă lângă apă, îmi reumplu sticla și mă 
spăl, acordând o atenţie deosebită urechii mele 
rănite. Pe urmă urc dealul, cu pârâul drept 

călăuză. La un moment dat, descopăr urme de 
cizme în mâlul de pe mal. Profesioniştii au fost 
aici, dar nu pentru multă vreme. Urmele sunt 
adânci fiindcă au fost făcute în noroi moale, dar 
acum sunt aproape uscate de soarele dogoritor. 
N-am fost destul de prevăzătoare în privința 
propriilor mele urme, contând pe faptul că nu 
sunt apăsate și că vor fi ascunse sub acele de pin. 
Însă acum îmi scot cizmele și șosetele și merg 
desculță prin albia pârâului. 

Apa rece îmi înviorează trupul și imi redă 
buna dispoziție. Săgetez doi pești, o pradă 
ușoară în apa lină a pârâului, şi imi continui 
drumul mâncând unul crud, cu toate că abia 
am terminat carnea de gâsculiță. Pe al doilea îl 
păstrez pentru Rue. 

Ţiuitul din urechea mea dreaptă se atenuează 
treptat, pe nesimţite, până când dispare cu 
desăvârșire. Mă pomenesc pipăindu-mi: periodic 
urechea stângă, încercând să indepărtez indife- 
rent ce mă impiedică să aud sunetele. Dacă există 
vreo ameliorare, atunci e insesizabilă. Nu mă 
pot obişnui cu surzenia de o ureche. Mă face să 
mă simt dezechilibrată și lipsită de apărare din- 
spre partea stângă. Și oarbă, în aceeași măsură. 
Capul mi se tot intoarce înspre partea rănită, 
urechea mea dreaptă încercând să compenseze 

zidul de tăcere care a inlocuit fluxul constant de 
informaţii de ieri. Cu cât trece mai mult timp, 
cu atât îmi pierd mai tare speranţa că rana asta se 
poate vindeca vreodată. 

Când ajung la locul primei noastre întâlniri, 
sunt sigură că e neatins. Nici urmă de Rue, nici 
jos, nici in copaci. Ciudat. Ar fi trebuit să 
se-ntoarcă până acum, e deja amiază. Fără indo- 
ială că și-a petrecut noaptea în vreun copac. Ce 
altceva ar fi putut face, fără nici o sursă de 
lumină și cu profesioniștii cu ochelari de noapte 
tropăind prin pădure? Iar cel de-al treilea foc pe 
care ar fi trebuit să-l aprindă - cu toate că am 
uitat să mă uit după el azi-noapte — era mai înde- 
părtat de locul nostru decat celelalte. Probabil că 
se întoarce cu multă prudenţă. Aș vrea să se 
grăbească, fiindcă nu-mi place să rămân aici prea 
mult. Vreau să-mi petrec după-amiaza mergând 
spre un teren mai înalt și să vânez pe drum. Dar 
acum n-am altceva de făcut decât să aștept. 

Îmi spăl sângele de pe haină și din păr și îmi 
curăț rănile a căror listă se tot lungește. Arsurile 
sunt într-o stare mult mai bună, totuși le ung cu 
puţină alifie. Acum, principala mea preocupare e 
să nu le las să se infecteze. Îmi văd de treabă și 
mănânc și cel de-al doilea pește. Oricum n-o să 
reziste mult sub soarele ăsta fierbinte, dar o să-mi 

fie ușor să mai prind alții pentru Rue, cu o 
săgeată. Dacă ea o să apară. 

Aici, la nivelul solului, mă simt vulnerabilă 
din cauza auzului meu asimetric, așa că mă urc 
intr-un copac și continui să aştept. Dacă apar 
profesioniștii, locul e excelent pentru a trage în 
ei. Soarele se mișcă incet. Fac diverse lucruri ca 
să treacă timpul. Mestec frunze și mi le aplic pe 
ințepăturile care s-au dezumflat, dar incă n-au 
dispărut. Îmi pieptăn părul jilav cu degetele și îl 
împletesc. Îmi leg din nou şireturile cizmelor. 
Îmi verific arcul și cele nouă săgeți rămase. Îmi 
cercetez în repetate rânduri urechea stângă, 
foșnind dintr-o frunză lângă ea, dar rezultatul 
nu e promiţător. 

În ciuda cărnii de gâsculiță și a peştilor, ma- 
țele mele chiorăie și știu că o să am parte de o zi 
a foamei, cum o numim noi acasă, în Districtul 
12. E o zi în care, indiferent ce ţi-ai indesa în sto-. 
mac, nu te simţi niciodată sătul. Statul în copac, 
fără a avea nimic de făcut, înrăutățește lucrurile, 
așa că mă hotărăsc să mă las condusă de foame. 
La urma urmelor, am slăbit mult în arenă, am 
nevoie de nişte calorii în plus. Iar arcul și săgețile 
imi dau mai multă încredere în privinţa perspec- 
uvelor mele de viitor. 

Curăţ pe indelete o mână de nuci și le 
mănânc. Ultimul meu biscuit. Gâtul gâsculiței. 
Ăsta e bun, fiindcă e nevoie de mult timp ca să 
curăț toată carnea de pe oase. În final, o aripă de 
gâsculiță și pasărea devine istorie. Dar e o zi a 
foamei și, chiar după toate astea, visez mâncare 
cu ochii deschişi. Mai ales mâncărurile decadente 
servite la Capitoliu. Puiul în sos de portocale. 
Prăjiturile și budinca. Pâinea cu unt. Păstârnacul 
in sos verde. Și tocana de miel cu prune uscate. 
Sug câteva frunze de mentă și imi ordon să înce- 
tez. Menta e bună fiindcă acasă bem adesea ceai 
de mentă după cină, așa că Îmi păcălește stoma- 
cul, făcându-l să creadă că a trecut ora mesei. 
Într-un fel. 

Legănându-mi picioarele în vârful copacului, 
dogorită de soare, cu gura plină de mentă, cu 
arcul și săgețile la-ndemaână... e cel mai relaxant 
moment de care am avut parte de când am intrat 
în arenă. Nu mai trebuie decât să-și facă apariția 
Rue ca să putem pleca. Pe măsură ce se lungesc 
umbrele, creşte şi neliniștea mea. Către sfârșitul 
după-amiezii, sunt hotărâtă să plec in căutarea 
ei. Pot cel puţin să trec prin locul unde a făcut al 
treilea foc, să văd dacă descopăr ceva care să-mi 
sugereze unde s-ar putea afla. 

Înainte de a pleca, împrăștii câteva frunze de 
mentă în jurul fostului nostru foc de tabără. Fi- 
indcă le-am cules de la mare distanţă, Rue o să 
priceapă că am fost aici, pe când pentru profe- 
sioniști nu vor avea nici un înțeles. 

În mai puţin de o oră, ajung în locul ales 
pentru cel de al treilea foc și știu că o parte a 
planului n-a mers. Lemnele au fost aranjate cu 
grijă, amestecate cu iască de o mână de expert, 
dar n-au fost niciodată aprinse. Rue a pregătit 
focul, dar n-a mai ajuns inapoi. Undeva, intre a 
doua coloană de fum, pe care am observat-o îna- 
inte de a arunca în aer proviziile, și locul ăsta, a 
dat de necaz. 

Trebuie să-mi reamintesc că e încă în viaţă. 
Sau nu mai e? E posibil ca lovitura de tun ce i-a 
anunţat moartea să fi răsunat în primele ore ale 
dimineții când și urechea mea teafără era incă 
prea afectată ca s-o poată auzi? O să apară pe cer 
la noapte? Nu, refuz să cred asta. Pot exista o 
sută de alte explicații. A dat peste o haită de ani- 
male de pradă sau peste un alt tribut, cum ar fi 
Thresh, şi a fost nevoită să se ascundă. Indife- 
rent ce s-ar fi întâmplat, sunt aproape sigură că 
e blocată undeva, pe traseul dintre al doilea foc 
şi cel neaprins, de la picioarele mele. Ceva o ţine 
COCOŢată într-un copac. 

Ceva pe care mă voi duce să-l vânez. 

După ce am pierdut vremea toată după-amiaza, 
a avea o ocupație e o adevărată ușurare. Mă fu- 
rișez în tăcere printre umbre, lăsându-le să mă 
ascundă. Dar nimic nu-mi trezește bănuielile. 
Nu văd mici o urmă de luptă, nici o răscolire 
a acelor de pin așternute pe pământ. Tocmai 
m-am oprit pentru o clipă, când o aud. Ca să fiu 
sigură, mă văd nevoită să-mi rotesc capul, incli- 
nându-l pe o parte, dar se aude din nou. Melo- 
dia de patru note a lui Rue, ieșind din ciocul 
unei gaițe-zeflemitoare. Cea care inseamnă că e 
bine-sănătoasă. 

Zâmbesc larg și mă indrept în direcția pă- 
sării. La o mică distanţă în fața mea, o alta reia 
aceleași note. Rue le-a cântat, și asta s-a întâm- 
plat de curând. Altminteri, gaițele ar fi imitat 
un alt cântec. Îmi ridic ochii spre copaci, cău- 
tând o urmă lăsată de ea. Înghit în sec şi cânt și 
eu, ca răspuns, sperând că Rue va înțelege că 
mi se poate alătura fără să riște nimic. O ga- 
iță-zeflemitoare îmi repetă melodia. Și atunci 
aud țipătul. 

E țipătul unui copil, țipătul unei fete tinere, 
şi, în afară de Rue, în arenă nu există nimeni 
care să scoată un asemenea sunet. Acum alerg, 
știind că asta poate fi o cursă, știind că toți cei 

trei profesioniști pot fi pregătiți să mă atace, 
dar nu mă pot opri. Se aude un alt strigăt stri- 
dent şi, de data asta, e numele meu. 

- Katniss! Katniss! 

- Rue! 

Îi răspund, ca să știe că sunt aproape. Pentru 
ca ei să ştie că sunt aproape Și cu speranţa că fata 
care i-a atacat cu un cuib de viespoi-copoi și care 
a obținut un unsprezece pentru ei încă inexpli- 
cabil va izbuti să le abată atenţia de la Rue. 

- Rue! Vin! 

Când dau buzna în luminiș, ea e căzută la 
pământ, neajutorată, încâlcită într-o plasă. Abia 
are timp să-și întindă către mine mâna scoasă 
printr-un ochi și să-mi rostească numele, inainte 
ca sulița să-i pătrundă în trup. 


18 


Băiatul din Districtul 1 moare fără să apuce 
să scoată sulița. Săgeata mea i se infige adânc în 

.. A . A . A -A 
mijlocul gâtului. Cade în genunchi și își imparte 
scurtul timp care i-a mai rămas de trăit între a-și 
smulge săgeata și a se ineca in propriul sânge. 
Mi-am reincărcat arcul. şi îl indrept în toate 
părțile, în timp ce strig la Rue: 

- Ma: sunt şi alții? Mai sunt şi alții? 

Ea e nevoită să spună nu de mai multe ori 
inainte de a o auzi. 

S-a rostogolit pe-o parte, cu trupul arcuit în 
jurul suliței. Îl împing pe băiat, îndepărtându-l 
de ea, și imi scot cuțitul, eliberând-o din plasă. 
După o singură privire asupra rănii, știu că de- 
pășește capacitatea mea de o lecui. Probabil că o 
depăşeşte pe a oricui. Vârful armei e adânc im- 
plântat în stomac. Mă ghemuiesc lângă ea, pri- 
vind neajutorată sulița înțepenită. N-are rost 
să-i spun cuvinte liniștitoare, să-i spun că o să fie 
bine. Nu e proastă. Mâna i se întinde și mă agăţ 
de ea ca de o parâmă salvatoare. De parcă eu, nu 
ea, aş fi pe moarte. 

- Ai aruncat în aer mâncarea? șopteşte Rue. 

- Până la ultima îmbucătură. 

- Trebuie să-nvingi. 

- O să-nving. Acum o să-nving pentru noi 
amândouă, îi promit. 

Aud tunul şi îmi ridic privirea. Trebuie să 
fie pentru băiatul din Districtul 1. 

- Nu pleca. 

Rue mă strânge mai tare de mână. 

- Sigur că nu plec. Nu mă mișc de-aici, 


ZIC eu. 


Mă trag mai aproape și îi pun capul în poala 
mea. Îi mângâi cu blândeţe părul negru, des, 
dându-i-l după ureche. 

- Cântă, spune ea, și eu abia reușesc să aud 
cuvântul. 

Să cânt? mă gândesc. Ce să cânt? Ştiu puţine 
cântece. Greu de crezut sau nu, în casa noastră 
se cânta cândva. Cântece pe care le cântam și eu. 
Tata mă antrena cu vocea lui uimitoare — dar, 
după moartea lui, n-am mai cântat prea des. Cu 
excepţia cazurilor când Prim era foarte bol- 
navă. Atunci îi cântam cântecele care îi plăceau 
in fragedă copilărie. 

Să cânt. Am un nod în gât, vocea răgușită de 
fum și de oboseală. Dar asta e ultima dorință a 
lui Prim, adică a lu: Rue, așa că trebuie măcar 
să-ncerc. Melodia care îmi vine în minte e un 
simplu cântec de leagăn, cu care ne adormim 
copii agitaţi și flămânzi. Cred că e vechi, foarte 
vechi. Compus cu multă vreme în urmă, pe dea- 
lurile noastre. Profesoara mea de muzică nu- 
meşte așa ceva „boare de munte.“ Dar cuvintele 
sunt simple, mângâietoare, promit că ziua de 
mâine va fi mai plină de speranţe decât acest 
răstimp cumplit pe care il numim astăzi. 

Tușesc scurt, inghit cu greutate și incep: 

În inima luncii, sub salcia deasă, 

E patul de iarbă, e perna frunzoasă. 
Pe ea culc-obrazul şi pleoapele-nchide. 
O să fie soare când le vei deschide. 


Aici ți-e-adăpostul, aici e căldură, 
Aici margarete te apăr” de ură. 
Aici vise dulci dimineața-mplinește, 


Aici al meu suflet mereu te-ndrăgește. 


Pleoapele lu: Rue flutură și se închid. Pieptul 
îi tresaltă, dar atât de uşor! Lacrimile îmi sunt 
eliberate și se preling pe obraji. Dar trebuie să 
termin cântecul pentru ea. 


În inima luncii, de lume ascunse, 
Sunt raze de lună şi mantii de frunze. 
Tu uită durerea, necazuri aruncă; 


În zori dispărea-vor cu toate din luncă. 


Aici ți-e-adăpostul, aici e căldură, 


Aici margarete te apăr” de ură. 
Ultimele versuri abia se mai aud. 


Aici vise dulci dimineaţa-mplineşte, 
Aici al meu suflet oricând te-ndrăgește. 

În jur, totul e nemișcare şi tăcere. Pe urmă, 
parcă venind din altă lume, gaițele-zeflemitoare 
repetă cântecul meu. 

Rămân locului preț de încă o clipă, privind 
cum picură pe fața lui Rue lacrimile mele. 
Răsună lovitura ei de tun. Mă aplec și îi ating 
apăsat tâmpla cu buzele. Încet, de parcă mi-ar fi 
teamă să n-o trezesc, îi culc din nou capul pe 
pământ și îmi desprind mâna de a ei. 

Probabil că acum vor să plec de aici. Ca să 
poată lua cadavrele. Și nu mai am de ce să ră- 
mân. Î întorc pe băiatul din Districtul 1 cu fața 
in Jos Și îi iau rucsacul, apoi recuperez săgeata 
care i-a curmat Viaţa. Tai curelele rucsacului lui 
Rue, desprinzându-i-l de spate, ştiind că şi-ar fi 
dorit să-l am eu, dar îi las sulița în stomac. Ar- 
mele rămase în trupuri sunt duse în aeronavă. 
Suliţa nu-mi e de nici un folos, așa că e cu atât 
mai bine cu cât dispare mai repede din arenă. 

Nu sunt în stare să-mi iau ochii de la Rue, 
acum mai mică decât oricând, un pui de animal 
îincovrigat într-un culcuș de plasă. Nu mă pot 
convinge s-o părăsesc așa. Dincolo de orice rău, 
dar părând atât de neajutorată. Să-l urăsc pe 
băiatul din Districtul 1, pe care moartea îl face 
să pară tot atât de vulnerabil, pare lipsit de sens. 

Capitoliul e cel pe care-l urăsc, fiindcă ne face 
asta nouă, tuturor. 

Vocea lui Gale îmi răsună în minte. Furia de- 
mentă pe care i-o stârnește Capitoliul nu mai e 
fără nici o noimă, nu mai poate fi ignorată. 
Moartea lui Rue mă aduce față în față cu propria 
mânie, stârnită de cruzimea și de nedreptățile 
răsfrânte de ei asupra noastră. Însă aici neputința 
mea se face simțită mult mai mult decât acasă. 
N-am cum să mă răzbun pe Capitoliu. Nu-i așa? 

Pe urmă îmi aduc aminte cuvintele lui Peeta, 
de pe acoperiș. „Numai că-mi doresc sd pot găsi o 
cale de a... de a-i arăta Capitoliului că nu îi 
aparțin. Că sunt mai mult decât un simplu pion 
în Jocurile lor“. Şi, pentru prima oară, înţeleg 
ce-a vrut să spună. 

Vreau să fac ceva, aici și acum, ceva care să-i 
silească să se rușineze, să se simtă răspunzători, 
vreau să-i arăt Capitoliului că, indiferent ce-ar 
face și ce ne-ar sili să facem, există o parte a fie- 
cărui tribut pe care n-o poate lua în stăpânire. 
Că Rue a fost mai mult decât un pion în Jocu- 
rile lor. Că și eu sunt mai mult decât atât. 

În pădure, la câţiva pași distanță, e un pâlc de 
flori de câmp. Poate sunt vreun soi de buruieni, 
dar petalele au nuanţe superbe de violet, galben 
și alb. Culeg un braț și mă întorc alături de Rue. 

Îi împodobesc trupul cu flori, aranjându-le în- 
cet, una câte una. Acoperindu-i rana urâtă. 
Încununându-i chipul. Împletindu-i în păr cu- 
lori strălucitoare. 

Vor trebui să arate asta. Sau, chiar dacă pre- 
feră să îndrepte camerele în altă parte în aceste 
clipe, vor fi nevoiți să le răsucească înapoi în 
momentul recuperării leșurilor și toată lumea o 
s-o vadă și o să știe că eu am impodobit-o. Fac 
un pas inapoi și O privesc pentru ultima oară. 
La urma urmelor, ar putea să doarmă acum în 
lunca aia. 

- Adio, Rue, șoptesc. 

Îmi lipesc cele trei degete din mijloc de buze 
și le întind în direcția ei. Apoi plec fără să mă 
mai uit înapoi. 

Păsările amuţesc. Undeva, o gaiță-zeflemi- 
toare scoate fluieratul de avertizare, care anunţă 
sosirea aeronavei. Nu știu de unde ştie ea. Pro- 
babil că aude lucruri pe care oamenii nu le pot 
auzi. Mă opresc, privind ţintă înainte, nu la ceea 
ce se petrece în urmă. Nu durează mult, apoi 
toate păsările reincep să cânte și știu că ea nu 
mal e aici. 

O altă gaiță-zeflemitoare, o pasăre tânără, 
coboară pe o creangă din fața mea şi începe să 
cânte melodia lui Rue. Pentru această novice, 

cântecul meu și aeronava au fost prea nefa- 
miliare ca să le poată memora, dar redă cu mă- 
iestrie cele câteva note. Cele care spun că Rue e 
în siguranţă. 

- E bine şi la adăpost, spun, trecând pe sub 
creangă. Acum nu trebuie să ne mai facem griji 
pentru ea. 

E bine și la adăpost. 

Habar n-am unde să mă duc. Scurta senzaţie 
a existenței unui cămin din noaptea petrecută 
impreună cu Rue a dispărut. Picioarele mă 
poartă incoace și încolo, până la asfințit. Nu 
mi-e frică, nu mai sunt nici măcar în alertă. Ceea 
ce mă transformă într-o ţintă ușoară. Cu 
excepția faptului că sunt gata să ucid pe oricine 
mi s-ar ivi în faţa ochilor. Fără nici o emoție și 
fără nici un tremur al mâinii. Ura impotriva Ca- 
pitoliului nu mi-a alungat câtuși de puțin ura 
față de rivali. Mai ales pe cea față de profe- 
sioniști. Măcar ei pot fi făcuți să plătească pentru 
moartea lui Rue. 

Totuşi, nu se ivește nimeni. N-am mai rămas 
prea mulți și arena e mare. Vor pune în curând 
în aplicare vreun alt plan care să ne aducă lao- 
laltă. Însă azi s-a vărsat destul sânge. Poate o să 
reușesc chiar să dorm. 

Sunt gata să-mi urc rucsacurile într-un copac și 
să-mi instalez tabăra, când o parașută argintie co- 
boară lin și îmi aterizează la picioare. Un dar de 
la un sponsor. Dar de ce acum? Stau cât se poate 
de bine cu proviziile. Poate că Haymitch mi-a re- 
marcat deznădejdea și vrea să mă inveselească 
puțin. Sau o fi ceva care să-mi vindece urechea? 

Desfac pachetul atașat de parașută și găsesc o 
pâine mică. Nu e pâinea fină, albă, din Capito- 
liu. E făcută din rața de grâne inchise la culoare 
și are formă de semilună. Presărată cu seminţe. 
Îmi aduc aminte ce m-a învățat Peeta despre di- 
feritele tipuri de pâine când ne aflam în Centrul 
de Antrenament. Pâinea asta e din Districtul 11. 
Ridic cu prudenţă franzela încă fierbinte. Cât 
i-o fi costat pe oamenii din Districtul 11, care 
abia se pot hrăni pe ei înșiși? Cât de mulți au 
fost nevoiți să pună deoparte câte un bănuţ pe 
care să-l doneze pentru această singură pâine? A 
fost pregătită pentru Rue, cu siguranţă. Dar, în 
loc să-şi retragă darul după moartea ei, l-au au- 
torizat pe Haymitch să mi-l trimită mie. Ca 
mulțumire? Sau fiindcă sunt ca mine, nu le 
place să-și lase datoriile neplătite? Indiferent 
care ar fi motivul, se întâmplă pentru prima 
oară. Un district trimite un dar unui tribut din 
alt district. 

Îmi ridic capul și păşesc în lumina ultimelor 
raze de soare. 

-Le mulțumesc oamenilor din Districtul 
11, spun. 

Vreau să afle că știu cine mi-a făcut darul. Că 
a fost apreciat la adevărata lui valoare. 

Mă urc în copac, periculos de sus, nu ca să 
fiu în siguranţă, ci ca să mă indepărtez cât mai 
mult de ziua de azi. Sacul meu de dormit e rulat 
cu grijă în rucsacul lui Rue. Mâine o să-mi sor- 
tez lucrurile. Mâine o să fac un nou plan. Dar în 
seara asta nu sunt în stare decât să mă ancorez 
cu centura de crengi și să înghit bucățele mi- 
nuscule de pâine. E bună. Are gustul de acasă. 

Stema apare în curând pe cer și imnul îmi 
răsună în urechea dreaptă. Băiatul din Districtul 
1, Rue. Asta e tot pentru astăzi. Am rămas șase, 
imi spun. Numai șase. Adorm imediat, încă 
strângând pâinea în mâini. 

Uneori, când lucrurile merg din cale-afară 
de rău, creierul meu îmi dăruieşte câte un vis 
frumos. O plimbare cu tata în pădure. O oră 
însorită și o prăjitură mâncată impreună cu 
Prim. În noaptea asta mi-o trimite pe Rue, încă 
împodobită cu flori, cocoţată în mijlocul une: 
mări de copaci înalți, încercând să mă-nveţe 
cum să vorbesc cu gaițele-zeflemitoare. Nu-i 

văd rănile, nu văd nici un strop de sânge, doar 
o fată sclipitoare, râzând. Îmi cântă melodii pe 
care nu le-am mai auzit niciodată, cu voce lim- 
pede, melodioasă. Iarăşi și iarăși. Toată noaptea. 
Urmează un răstimp de trecere, somnolent, 
când aud ultimele acorduri ale cântecului ei, 
deși Rue a dispărut printre frunze. Când mă tre- 
zesc de-a binelea, mă simt alinată pentru câteva 
clipe. Încerc să păstrez senzaţia de pace din vis, 
dar se prelinge repede, lăsându-mă mai singură 
Și mai tristă ca oricând. 

Melancolia mi se răspândește în întregul 
trup, ca un lichid ce mi se scurge prin vene. 
Mi-am pierdut dorința de a face cele mai simple 
lucruri, de a face orice altceva în afară de a sta 
aici, privind fără să clipesc prin bolta de frunze. 
Rămân nemișcată vreme de mai multe ore. Ca 
de obicei, mă scoate din letargie gândul la fața 
ingrijorată a lui Prim, care mă urmărește pe 
unul dintre ecranele de acasă. 

Îmi dau o serie de comenzi simple, cum ar fi: 

- Acum trebuie să te salți în capul oaselor, 
Batniss. Acum trebuie să bei apă, Katniss. 

Îmi indeplinesc ordinele cu mişcări lente, 
de robot. 

- Acum trebuie să sortezi lucrurile din ruc- 
sacuri, Katniss. 

Rucsacul lui Rue adăposteşte sacul meu de 
dormit, burduful ei de apă, aproape gol, o mână 
de nuci şi de rădăcini, o bucată de carne de ie- 
pure, șosetele suplimentare și praștia ei. Băiatul 
din Districtul 1 are mai multe cuțite, două vår- 
furi de suliță de rezervă, o punguţă de piele, o 
trusă de prim ajutor, o sticlă plină cu apă și un 
pachet de fructe uscate. Un pachet de fructe us- 
cate! Dintre toate lucrurile pe care le-ar fi putut 
alege. Pentru mine, ăsta e un semn de aroganță 
dusă la extrem. De ce să te oboseşti să cari mân- 
care, când în tabără ai un asemenea belșug? 
Când poți să-ți ucizi toți adversarii atât de re- 
pede, încât să te intorci acasă inainte de a ţi se 
face foame? Nu pot decât să sper că și ceilalți 
profesioniști aveau asupra lor tot atât de puțină 
mâncare și că au rămas fără nimic. 

Fiindcă tot a venit vorba, propriile mele pro- 
vizii se împuținează. Termin pâinea din Distric- 
tul 11 și ultima bucată de iepure. Ce repede 
dispare mâncarea! Nu mi-au mai rămas decât 
rădăcinile și nucile lui Rue, fructele băiatului și 
o felie de carne uscată. Acum trebuie să vânezi, 
Katniss, îmi spun. 

Supusă, îmi aranjez în propriul rucsac toate 
lucrurile de care am nevoie. După ce cobor din 
copac, ascund cuţitele și vârfurile de suliță ale 

băiatului sub un morman de pietre, ca să nu mai 
poată fi folosite de nimeni altcineva. Aseară, 
când am hoinărit de colo-colo, am reuşit să mă 
rătăcesc, dar încerc să merg în direcția pârâului. 
Știu că sunt pe calea cea bună când dau peste al 
treilea foc al lui Rue, cel neaprins. La scurt timp, 
descopăr un cârd de gâsculițe cocoțate în copaci 
şi dobor trei inainte de a-şi da seama că le vå- 
nează cineva. Mă întorc la focul de semnalizare 
al lui Rue și îl aprind, fără să-mi pese de fumul 
în exces. Unde esti, Cato? mă întreb în vreme ce 
frig păsările și rădăcinile lui Rue. Te-aștept aici. 

Cine ştie unde-or fi profesioniștii acum? Fie 
sunt prea departe de mine, fie mult prea siguri că 
e vorba de un truc, fie... oare e cu putință? Prea 
speriați de mine? Știu că am arcul și săgețile, 
bineînţeles. Cato m-a văzut luându-le de lângă ca- 
davrul lui Glimmer. Dar au reușit să pună lucru- 
rile cap la cap? Să-şi dea seama că eu am aruncat 
in aer proviziile și tot eu l-am ucis pe amicul lor, 
celălalt profesionist? S-ar putea să creadă că totul 
e opera lui Thresh. Nu e mai probabil ca răzbu- 
nătorul morții lui Rue să fie el, nu eu? Fiindcă 
sunt din același district? Ceea ce nu inseamnă că 
s-ar fi arătat vreodată interesat de soarta ei. 

Și ce e cu Faţă de Vulpe? A rămas prin 
preajmă și m-a văzut aruncând proviziile în 

aer? Nu. În dimineaţa următoare, când am 
Zărit-o râzând în cenușă, arăta ca şi cum cineva 
i-ar fi făcut o surpriză minunată. 

Mă indoiesc că profesioniștii și-ar putea ima- 
gina că Peeta a aprins un foc de semnalizare. 
Cato îl consideră, cu siguranţă, ca și mort. Mă 
pomenesc dorindu-mi să-i povestesc lui Peeta 
despre florile cu care am acoperit-o pe Rue. Să-i 
mărturisesc că acum înţeleg ce a incercat să-mi 
spună pe acoperiș. Poate, dacă o să câştige Jocu- 
rile, o să mă vadă în noaptea învingătorului, 
când cele mai captivante momente sunt repro- 
lectate pe un ecran plasat deasupra scenei unde 
ni s-au luat interviurile. Câștigătorul stă pe o 
estradă, la loc de cinste, inconjurat de echipa sa 
de susținători. 

Însă i-am spus lui Rue că eu o să stau acolo. 
Pentru noi amândouă. Și promisiunea asta pare, 
cumva, mult mai importantă decât cea făcută 
lui Prim. 

Acum cred cu adevărat că am şanse să reușesc. 
Să inving. Nu numai fiindcă am săgețile şi fiindcă, 
de vreo câteva ori, am fost mai isteață decât pro- 
fesioniștii. Când o țineam pe Rue de mână, pri- 
vind cum se scurge viaţa din ea, s-a intâmplat 
ceva. Acum sunt hotărâtă s-o răzbun, să fac pier- 
derea ei de neuitat, iar asta nu se poate decât dacă 

inving, dacă devin eu insămi de neuitat. Tot 
așteptând să apară cineva, frig păsările prea tare; 
şi nu se ivește nimeni. Poate celelalte tributuri se 
luptă nebunește între ele. Ceea ce ar fi excelent. 
De când cu baia de sânge, eu am apărut pe ecrane 
de mai multe ori decât pot ține minte. 

A 

În cele din urmă, imi pun la păstrare mânca- 
rea și mă intorc lângă pârâu, să completez pro- 
vizia de apă și să culeg câte ceva. Dar apatia de 
dimineață coboară din nou asupra mea și, cu 
toate că abia a inceput să se-nsereze, mă urc 
într-un copac şi mă pregătesc de culcare. Creie- 
rul meu începe să rederuleze evenimentele zilei 
de ieri. O revăd intruna pe Rue străpunsă de su- 
liță, văd săgeata mea străpungând gâtul băia- 
tului. Nu știu de ce ar trebui să mă sinchisesc 
de băiat. 

Pe urmă înţeleg... e prima mea victimă. 

Printre statisticile afișate pentru a ajuta spec- 
tatorii să-și facă pariurile, există lista victimelor 
fiecărui tribut. Cred că, teoretic vorbind, mi s-a 
atribuit meritul uciderii lui Glimmer și a fetei 
din Districtul 4, fiindcă am aruncat cuibul peste 
ele. Dar băiatul din Districtul 1 a fost primul 
om despre care am știut c-o să-și piardă viaţa ca 
urmare a acțiunilor mele. De mâna mea au mu- 
rit numeroase animale, dar numai o singură 

fiinţă umană. „De fapt, cât de mare poate fi deo- 
sebirea?“ îmi răsună în amintire vocea lui Gale. 

Fapta e uimitor de similară. Arcul încordat, 
săgeata trasă. Deosebirea constă în cele petre- 
cute după aceea. Am ucis un băiat căruia nici 
măcar nu-i ştiu numele. Undeva, familia lui îl 
jelește. Prietenii lui îmi cer sângele. Poate o fi 
avut o iubită, care credea cu adevărat c-o să se 
reintoarcă... 

Însă, când mă gândesc la trupul înțepenit al 
lui Rue, reușesc să mi-l scot pe băiat din minte. 
Cel puțin pe moment. 

Conform ştirilor primite de pe cer, ziua a 
fost lipsită de evenimente. Mă întreb cât timp o 
să treacă până ce vom fi adunați laolaltă de ur- 
mătoarea catastrofă. Dac-o să fie în noaptea asta, 
vreau să am parte mai întâi de ceva somn. Îmi 
acopăr urechea teafără ca să nu mai aud acordu- 
rile imnului, dar pe urmă răsună trompetele și 
mă ridic în șezut, în așteptare. 

În cele mai multe rânduri, comunicările pe 
care le primesc tributurile din afara arenei se 
rezumă la lista morților, anunţată în fiecare 
seară. Însă, ocazional, se aud trompetele, urmate 
de o altă înştiinţare. De obicei, e o invitație la 
festin. Când hrana e pe sponci, creatorii-de-joc 
invită concurenţii la un banchet, într-un loc 

cunoscut de toată lumea, cum ar fi Cornul 
Abundenţei, ca stimulent pentru a se aduna și a 
se lupta. Uneori e un ospăț, dar alteori tributu- 
rile se bat numai pentru o pâine veche. Nu m-aș 
duce pentru mâncare, dar ar fi o ocazie ideală de 
a scoate din Joc câțiva rivali. 

Vocea lui Claudius Templesmith imi bubuie 
deasupra capului, felcitându-ne pe toți cei șase 
rămași în Joc. Dar nu ne invită la festin. Spune 
ceva foarte derutant. Una dintre regulile Jocuri- 
lor s-a schimbat. O schimbare de reguli! Ideea în 
sine e năucitoare, de vreme ce, în privinţa Jocu- 
rilor, nu se poate vorbi despre reguli, cu excepția 
faptului că n-ai voie să-ți părăsești platoul rotund 
vreme de șaizeci de secunde și a legii nescrise 
care ne interzice să ne mâncăm unii pe alții. 
Conform noii reguli, amândouă tributurile din 
același district pot fi declarate învingătoare, dacă 
sunt ultimele două rămase în viață. Claudius 
face o pauză, ca şi cum ar şti că suntem nedume- 
riți, apoi repetă în ce constă schimbarea. 

Noutatea pătrunde în mintea mea. Anul 
ăsta pot câştiga două tributuri. Dacă sunt din 
acelaşi district. Pot rămâne în viață amândouă. 
Putem supraviețui amândoi. 

Înainte de a mă putea stăpâni, mă aud strigând 
numele lui Peeta. 


RTEA A TREIA 


INGĂTORUL 

Mă plesnesc cu palma peste gură, dar sunetul 
a ieșit deja. Cerul se intunecă și aud corul 
broaştelor, începându-și cântecul. Proasto! îmi 
spun. Ce prostie am putut să fac! Aştept, înlem- 
nită, dar pădurea nu prinde viață, umplându-se 
de agresori. Pe urmă imi amintesc că n-a mai 
rămas aproape nici unul. 

Peeta, care a fost rănit, e acum aliatul meu. 
Toate îndoielile pe care le-am avut în privința 
lu: se risipesc, fiindcă, luând acum viaţa celui- 
lalt, oricare dintre noi s-ar transforma într-un 
paria după întoarcerea în Districtul 12. De fapt, 
știu că, dacă m-aș număra printre spectatori, aş 
detesta orice tribut care nu s-ar alia imediat cu 
partenerul său din district. În plus, are sens să 
ne protejăm unul pe celălalt. Iar în cazul meu - 
îndrăgostita din Districtul 12 născută sub o stea 


341 


potrivnică - asta reprezintă o cerință absolută, 
dacă imi doresc în continuare sprijinul sponso- 
rilor compătimitori. 

Îndrăgostiţii născuți sub o stea potrivnică... 
Probabil că Peeta a acţionat tot timpul din per- 
spectiva asta. Din ce alt motiv ar fi adoptat crea- 
torii-de-joc o asemenea schimbare a regulilor, 
fără nici un precedent? Fiind două tributuri care 
au șanse să câștige, „idila“ noastră trebuie să fie 
atât de populară printre spectatori, încât distru- 
gerea ei ar pune în primejdie succesul Jocurilor. 
Nu mulțumită mie. Eu n-am făcut nimic altceva 
in afară de a reuși să nu-l ucid pe Peeta. Dar, in- 
diferent ce ar fi făcut el în arenă, probabil că a 
reușit să convingă publicul că n-a vrut decât să 
mă păstreze în viață. A clătinat din cap, impiedi- 
cându-mă să mă reped spre Cornul Abundenţei. 
S-a luptat cu Cato, pentru ca eu să pot fugi. Până 
și alianța lui cu profesioniștii trebuie să fi fost o 
mișcare menită să mă protejeze. Se dovedește că 
Peeta n-a fost niciodată un pericol pentru mine. 

Gândul mă face să zâmbesc. Îmi las mâinile 
să cadă şi îmi ridic faţa în lumina lunii, astfel 
incât camerele să-mi poată prinde cu siguranță 
imaginea. 

Aşadar, de cine ar mai trebui să mă tem? De 
Faţă de Vulpe? Băiatul tribut din districtul ei e 

mort. Lucrează singură, noaptea. lar strategia ei 
e fuga, nu atacul. Chiar dacă mi-a auzit vocea, 
nu cred că o să facă altceva decât să spere că o să 
mă omoare alții. 

Pe urmă e Thresh. Foarte bine, el reprezintă 
o amenințare aparte. Dar, de când au început Jo- 
curile, nu l-am văzut nici măcar o singură dată. 
Îmi aduc aminte cum a intrat Faţă de Vulpe în 
panică la locul exploziei, când a auzit ceva. Dar 
nu S-a întors către pădure, ci către orice s-o fi 
aflând în partea opusă. Către acea zonă a arenei 
unde terenul coboară, nu ştiu către ce. Sunt 
aproape sigură că ea a fugit atunci de Thresh şi că 
acela e domeniul lui. El n-avea cum să mă audă 
de acolo şi, chiar dacă a făcut-o, m-am urcat mult 
prea sus, cineva de dimensiunile lui nu poate 
ajunge până la mine. 

Aşa că nu mai rămân decât Cato şi fata din 
Districtul 2, care acum sărbătoresc apariția noii 
reguli, fără nici o îndoială. În afară de Peeta și de 
mine, sunt singurii care mai pot beneficia de ea. 
Să fug de ei acum, pentru cazul că m-au auzit stri- 
gându-l pe Peeta? Nu, îmi spun. Lasd-i să vind. 
Lasă-i să vină, cu ochelarii lor de noapte, cu tru- 
purile lor masive, care rup crengi. Să vină exact 
în bătaia săgeților mele. Dar știu că n-o vor face. 
Dacă n-au venit la focul meu, în lumina zilei, nu 

vor risca să cadă într-o altă cursă în timpul 
nopții. Când vor veni, o vor face În condiţiile sta- 
bilite de ei înșiși, nu fiindcă le-am dat de ştire 
unde mă aflu. 

Katniss, rămâi locului și încearcă să dormi, 
mă instruiesc singură, deși aș vrea să plec chiar 
acum în căutarea lui Peeta. Mâine o să-l găsești. 

Dorm într-adevăr, dar dimineaţa sunt exce- 
siv de prudentă, gândindu-mă că, in vreme ce 
au ezitat să mă atace când eram în copac, profe- 
sioniștii sunt pe deplin capabili să-mi pre- 
gătească o ambuscadă. Înainte de a cobori, mă 
asigur că sunt gata să fac faţă noii zile - mănânc 
din belșug la micul dejun, imi prind bine rucsa- 
cul, îmi pregătesc armele. Însă jos totul pare 
liniştit, netulburatr. 

Astăzi trebuie să fiu scrupulos de prevăză- 
toare. Profesioniştii ştiu că voi incerca să dau 
de urma lui Peeta. E foarte posibil să aştepte s-o 
fac, pentru a intra abia apoi în scenă. Dacă el e 
atât de grav rănit cum crede Cato, s-ar putea să 
fiu pusă în situația de a ne apăra pe amândoi, 
fără nici un ajutor. Însă, dacă e chiar atât de ne- 
ajutorat, cum de a reușit să rămână în viaţă? Și 
oare cum o să-l găsesc? 

Mă gândesc la orice ar fi putut să spună ca 
să-mi sugereze unde se ascunde, dar nimic nu-mi 

dă nici o idee. Așa că mă întorc cu gândul la ul- 
timul moment când l-am văzut, scânteind în lu- 
mina soarelui, țipând la mine să fug. Pe urmă a 
apărut Cato, cu sabia scoasă. Și, după ce am ple- 
cat, l-a rănit pe Peeta. Dar cum a reușit Peeta să 
plece? Poate e mai rezistent decât Cato la veninul 
viespoilor-copoi. Poate asta l-a ajutat să scape. 
Dar și el fusese ințepat. Cât de departe ar fi putut 
ajunge, injunghiat și plin de venin? Şi cum de a 
rămas în viață în toate zilele scurse de atunci? 
Dacă rana și inţepăturile nu l-au ucis, atunci setea 
ar fi trebuit să-i vină, cu siguranță, de hac. 

Și așa am primul indiciu despre locul unde 
s-ar putea afla. N-avea cum să supraviețuiască 
fără să bea. O ştiu din experiența primelor câteva 
zile petrecute aici. Trebuie să se ascundă undeva, 
lângă o sursă de apă. Prima ar fi lacul, dar pare o 
opţiune puțin probabilă, fiind atât de aproape de 
tabăra profesioniştilor. Pe urmă, cele câteva la- 
curi mai mici, alimentate de izvoare. Numai că, 
in preajma lor, ești cu adevărat o țintă ușoară. 
Mai rămâne pârâul. Cel care pornește de la ta- 
băra mea și a lui Rue, ajungând la lac și dincolo 
de el. Dacă stă pe malul pârâului, iși poate 
schimba locul, rămânând în permanenţă lângă 
apă. Poate merge prin albie, ştergându-și orice 
urmă. Ar putea să prindă câte un peşte. 

E, oricum, un punct de pornire. 

Ca să-mi derutez dușmanii, aprind o gră- 
măjoară de lemn verde. Chiar dacă vor bănui 
că e o cursă, sper să-și imagineze că mă ascund 
prin apropiere. Pe când eu Îl voi căuta, de fapt, 
pe Peeta. 

Soarele împrăștie aproape imediat ceața di- 
mineții și imi pot da seama că ziua o să fie mai 
toridă decât de obicei. Merg în josul pârâului, 
prin apa rece, plăcută pentru picioarele mele 
desculțe. Sunt tentată să-l strig pe Peeta, dar mă 
hotărăsc să n-o fac. Trebuie să-l găsesc bizuin- 
du-mă pe ochii mei și pe urechea teafără sau tre- 
buie să mă găsească el pe mine. Și știe că Îl caut, 
nu-i așa? Nu poate avea o părere atât de proastă 
despre mine, încât să creadă că ignor noua re- 
gulă și rămân pe cont propriu. Nu-i așa? Peeta e 
imprevizibil, ceea ce ar putea fi interesant în 
alte împrejurări, dar, pe moment, asta nu repre- 
zintă decât un obstacol în plus. 

N-am nevoie de mult timp ca să ajung în locul 
unde m-am desprins de pârâu, pornind către 
tabăra profesioniştilor. Nu se vede nici urmă de 
Peeta, ceea ce nu mă miră. De când cu atacul 
viespoilor-copoi am străbătut zona asta, în sus 
și-n jos, de trei ori. Nu mă îndoiesc că aș fi bănuit 
ceva dacă el s-ar fi aflat în apropiere. Albia incepe 

să se curbeze spre stânga, intrând într-o parte a 
pădurii care imi e necunoscută. Malurile noro- 
10ase, acoperite cu o încâlceală de plante de apă, 
sunt mărginite de bolovani din ce în ce mai mari, 
până ce incep să mă simt, cumva, prinsă în cursă. 
Acum nu mi-ar fi prea simplu să mă indepărtez 
de pârâu. Sau să mă lupt cu Cato sau cu Thresh 
in timp ce mă caţăr pe terenul stâncos. Sunt pe 
cale să decid că am pornit pe o pistă întru totul 
greșită și că un băiat rănit nu ar fi în stare să se 
deplaseze, apropiindu-se și indepărtându-se de 
această sursă de apă, când văd o dâră insângerată, 
urmărind curbura unui bolovan. S-a uscat de 
multă vreme, insă liniile mazgălite ce se intind 
dintr-o parte într-alta sugerează că s-a străduit ci- 
neva să o șteargă - cineva care, probabil, nu deți- 
nea pe deplin controlul facultăților sale mintale. 

Înaintez încet în căutarea lui Peeta, urmă- 
rind dâra și luând în braţe bolovanii. Descopăr 
mai multe pete de sânge, de una fiind lipite mai 
multe fire de stofă, dar nici un semn de viaţă. 
Mă dau bătută și îl strig cu voce înăbușită: 

- Peeta! Peeta! 

Pe urmă, o gaiță-zeflemitoare se opreşte 
într-un copac golaș și începe să-mi imite vocea, 
așa că încetez. Renunţ și cobor din nou către apă. 

Trebuie să fi plecat, imi spun. Undeva, în josul på- 
râului. 

Piciorul meu abia sparge suprafaţa apei, când 
aud o voce: 

— Ai venit să-mi pui capăt zilelor, iubito? 

Mă întorc brusc. Glasul s-a auzit dinspre 
stânga, așa că nu l-am putut identifica prea bine. 
Și era răgușit, fără vlagă. Totuși, trebuie să fi 
fost Peeta. Cine altcineva din arenă mi-ar fi spus 
iubito? Ochii mei cercetează cu atenție malul, 
dar nu văd nimic. Doar noroi, plante, poalele 
stâncilor. 

- Peeta? şoptesc. Unde ești? 

Nu primesc nici un răspuns. E posibil ca ima- 
ginaţia să-mi fi jucat o festă? Nu, sunt sigură că 
vocea a fost reală și că a venit de foarte aproape. 

- Peeta? 

Înaintez încet de-a lungul malului. 

- Ei, nu călca pe mine. 

Sar Înapoi. Vocea a venit exact de sub picioa- 
rele mele. Însă tot nu văd nimic. Atunci ochii 
lui se deschid, de un albastru inconfundabil în 
noroiul maroniu şi sub frunzele verzi. Icnesc, 
cu răsuflarea tăiată, și sunt răsplătită cu indiciul 
oferit de dinţii lui albi când începe să râdă. 

E o culme a camuflajului. Nici vorbă de arun- 
carea greutăților. Probabil că, în umpul întâlnirii 

private cu creatorii-de-joc, s-a pictat pe sine însuși 
in chip de copac. Sau de stâncă. Sau de mal noro- 
ios, plin de buruieni. 

- Închide din nou ochii, îi cer. 

El o face, apoi închide și gura și dispare cu 
totul. O mare pare din ceea ce socotesc că e tru- 
pul lui se află, de fapt, sub un strat de mâl și de 
plante. Faţa și braţele îi sunt deghizate cu atâta 
măiestrie, încât au devenit invizibile. Îngenun- 
chez alături de el. 

- Cred că toate orele petrecute impodobind 
prăjituri și-au scos banu. 

Peeta zâmbeşte. 

- Da, glazura. Ultimul mijloc de apărare al 
muribunzilor. 

- N-o să mori, declar, cu fermitate. 

- Cine-a zis? 

Are vocea atât de zgrunțuroasă! 

- Eu o spun. Ştii, acum suntem în aceeași 
echipă, îi povestesc. 

Ochii i se deschid. 

- Da, am auzit. Frumos din partea ta c-ai ve- 
nit să descoperi ce-a mai rămas din mine. 

Îmi scot sticla cu apă și îi dau să bea. 

- Cato te-a rănit? îl întreb. 

- La piciorul stâng. În partea de sus, îmi 
răspunde. 

- Trebuie să te duc în pârâu, să te spăl și să 
văd cu ce fel de rană te-ai ales. 

- Mai întâi apleacă-te o clipă, zice el. Tre- 
buie să-ți spun ceva. 

Mă plec și imi lipesc urechea teafără de bu- 
zele lui, care mă gadilă în timp ce imi vorbește 
in şoaptă. 

-Nu uita că suntem îndrăgostiți nebu- 
nește, așa că poţi să mă săruți ori de câte ori 
simţi nevoia. 

Îmi salt capul cu o smucitură, dar sfârșesc 
prin a izbucni în râs. 

- Mulţumesc. O să țin minte. 

Cel puţin mai e încă în stare să se țină de 
glume. Dar, când încerc să-l ajut să intre în pâ- 
râu, dispare orice urmă de frivolitate. E la nu- 
mai șaizeci de centimetri distanță, cât de greu 
poate să fie? E foarte greu, când îmi dau seama 
că, de unul singur, nu se poate clinti nici măcar 
cu un centimetru. E atât de slăbit, incât cel mai 
bun lucru pe care-l poate face e să nu opună re- 
zistență. Încerc să-l târăsc, dar, deși ştiu că se 
străduiește din răsputeri să păstreze tăcerea, 
durerea îi smulge câteva țipete ascuțite. Malul 
şi plantele par să-l imobilizeze şi, în cele din 
urmă, sunt nevoită să-l smucesc cu toată pute- 
rea ca să-l scot din ghearele lor. Continuă să se 

afle la șaizeci de centimetri distanță de apă, ză- 
când cu dinţii incleștați și cu lacrimile săpându-și 
drumul în noroiul de pe fața lui. 

- Uite, Peeta, o să te rostogolesc până-n 
pârâu. Apa e foarte mică, OK? îi spun. 

- Excelent, imi răspunde. 

Mă ghemuiesc alături de el. Indiferent ce 
s-ar întâmpla, Îmi spun, nu te opri până nu-l vezi 
in apă. 

- La trei, zic. Unu, doi, trei! 

Reușesc să-l rostogolesc complet o singură 
dată inainte de a fi nevoită să mă opresc din 
cauza sunetului infiorător pe care-l scoate. Acum 
e pe marginea pârâului. Poate că așa e mai bine. 

- OK, schimbăm planul, îi spun. N-o să te 
bag cu totul înăuntru. 

În plus, dacă-l așez în pârâu, cine ştie dacă-l 
mai pot scoate sau nu? 

- Fără alte rostogoliri? mă întreabă. 

— Asta s-a rezolvat. Acum să te curățăm. Fu 
cu ochii pe pădure, în locul meu, OK? îi cer. 

E greu să-mi dau seama de unde să incep. E 
atât de plin de noroi și de frunze încâlcite, incât 
nici măcar nu i se văd hainele. Dacă are haine. 
Ideea mă face să ezit o clipă, apoi mă apuc de 
treabă. Trupurile goale nu-nseamnă mare lucru 
in arenă, nu-i așa? 

Am două sticle de apă și burduful lui Rue. Le 
pun în pârâu, proptindu-le printre pietre, astfel 
incât am mereu două care se umplu, în vreme ce 
o torn pe a treia peste Peeta. Durează de ceva 
timp, dar, în final, reușesc să scap de suficient 
mâl ca să-i văd straiele. Îi deschid fermoarul hai- 
nei, îi deschei nasturii cămășii și i le scot pe 
amândouă. Lenjeria i s-a lipit atât de tare de răni 
incât trebuie s-o tai cu cuțitul și să-l ud din nou 
ca s-o îndepărtez. Are vânătăi urâte, o arsură 
lungă de-a curmezișul pieptului și patru înțepă- 
turi de viespe, dacă o pun la socoteală și pe cea 
de sub ureche. Dar mă simt ceva mai bine. Mă- 
car pe astea pot să i le vindec. Mă hotărăsc să 
mă-ngrijesc mai întâi de partea de sus a corpului, 
să-i alin o parte a durerii inainte de a mă ocupa 
de indiferent ce i-ar fi făcut Cato piciorului său. 

Fiindcă tratamentul rănilor pare lipsit de 
sens când zace în ceea ce a devenit o baltă de no- 
roi, reușesc să-l sprijin de un bolovan. Stă așa, 
fără să se plângă, cât îi spăl urmele de mâl de pe 
față și din păr. În lumina soarelui, e foarte palid 
Și nu mai pare puternic și îndesat. Trebuie să-i 
smulg viespile din umflăturile apărute la locul 
ințepăturilor şi asta îl face să se cutremure, dar 
când îi aplic frunzele suspină, ușurat. Cât timp 
se usucă la soare, îi spăl hainele murdare și le 

intind pe bolovani. Pe urmă îl ung pe piept cu 
alifia pentru arsuri. Atunci observ ce tare i s-a 
infierbântat pielea. Stratul de mâl și sticlele cu 
apă au ascuns febra care îl mistuie. Caut prin 
trusa de prim-ajutor luată de la băiatul din Dis- 
trictul 1 și găsesc pastile care scad temperatura 
corpului. Adevărul e că mama lasă totul baltă și 
se duce să cumpere așa ceva când leacurile ei 
preparate în casă nu dau nici un rezultat. 

- Înghite astea, îi spun lui Peeta, care ia me- 
dicamentul fără nici o împotrivire. Trebuie să-ți 
fie foame. 

- Nu tocmai. E ciudat, nu mi-a mai fost 
foame de zile-ntregi, răspunde el. 

De fapt, când îi ofer o bucată de gâsculiță, 
strâmbă din nas și întoarce capul. Atunci imi 
dau seama cât de bolnav e. 

- Peeta, trebuie să mănânci ceva, insist eu. 

Cel mai bun lucru pe care pot să-l fac e să-l 
pun să înghită câteva bucățele de măr uscat. 

- Mulţumesc. Mă simt cu adevărat mult mai 
bine. Acum pot să dorm, Katniss? mă întreabă. 

- În curând, îi promit. Mai întâi trebuie să 
mă uit la piciorul tău. 

Încercând să dau dovadă de toată delicatețea 
de care sunt în stare, îi scot cizmele, ciorapi și 
apoi pantalonii, trăgându-i incet, centimetru cu 

centimetru. Văd tăietura făcută de sabia lui Cato 
in materialul de pe coapsă, dar asta nu mă pregă- 
tește pentru ceea ce se află dedesubt. Spintecătura 
adâncă, inflamată, care mustește atât de sânge, cât 
și de puroi. Piciorul umflat. Și, cel mai rău dintre 
toate, mirosul de carne intrată în putrefacție. 

Vreau să fug. Să dispar in pădure, ca în ziua 
când l-au adus la noi acasă pe bărbatul cu arsuri. 
Să mă duc să vânez, in timp ce mama și Prim îl 
ingrijesc așa cum eu nu am nici îndemânarea, 
nici curajul de a o face. Dar aici nu sunt decât 
eu. Încerc să imit atitudinea calmă adoptată de 
mama când tratează cazuri deosebit de grave. 

- E groaznic, eh? spune Peeta. 

Mă studiază cu atenție. 

- Aşa și-aşa. Ridic din umeri, ca şi cum n-ar 
fi mare lucru. Ar trebui să-i vezi pe unii dintre 
minerii care ajung la mama. 

Mă feresc să spun cum o şterg eu de acasă ori 
de câte ori tratează ceva mai grav decât o răceală. 
Dacă mă gândesc mai bine, nu-mi place prea 
mult nici să fiu în preajma celor care tușesc. 

A 

- În primul rând, trebuie s-o curățăm 
foarte bine. 

N-am scos boxerii lui Peeta fiindcă nu arată 
rău, fiindcă nu vreau să-i trag peste coapsa um- 
flată și, da, foarte bine, poate că ideea de a-l 

vedea dezbrăcat mă face să mă simt stânjenită. 
Ăsta-i un alt aspect în privința mamei și a lui 
Prim. Goliciunea n-are nici un efect asupra lor, 
nu le produce nici un fel de jenă. E o ironie dar, 
in acest moment al Jocurilor, surioara mea i-ar 
fi fost mult mai de folos lui Peeta decât îi sunt 
eu. Strecor cu repeziciune bucata mea de plastic 
sub el, ca să-l pot spăla. Cu fiecare suclă de apă 
pe care o torn peste ea, rana arată tot mai rău. 
Restul părții de jos a corpului e intr-o stare des- 
tul de bună, doar o ințepătură de viespoi-copoi 
şi câteva arsuri minore pe care le tratez în scurt 
timp. Dar tăietura din coapsă... ce aș putea face 
pentru ea? 

- Ce-ar fi s-o ținem puțin la aer și apoi... 

Vocea mi se stinge. 

- Apoi o bandajezi? spune Peeta. 

Arată aproape ca și cum i-ar fi milă de mine, 
ca Și cum ar ști cât de pierdută mă simt. 

- Chiar așa, spun. Între timp, mănâncă astea. 

Îi pun în mână câteva jumătăți de pere uscate 
și mă întorc la pârâu, să-i spăl restul hainelor. 
După ce le întind să se usuce la soare, inspectez 
conţinutul trusei de prim-ajutor. Sunt numai 
lucruri elementare. Bandaje, pastile impotriva 
febrei, calmante pentru stomac. Nimic suficient 
de puternic pentru a-l trata pe Peeta. 

- Va trebui să facem niște experimente, 
mărturisesc. 

Știu că frunzele împotriva înţepăturilor de 
viespoi-copoi îndepărtează infecția, așa că încep 
cu ele. La câteva minute după ce îndes în rană 
un pumn de materie verde, bine mestecată, pu- 
roiul incepe să i se prelingă pe partea laterală a 
piciorului. Îmi spun că asta e bine și îmi mușc 
zdravăn interiorul obrazului, fiindcă micul meu 
dejun ameninţă să reiasă la lumină. 

- Katniss? spune Peeta. 

Îi întâlnesc ochii, știind că faţa mea trebuie să 
fi căpătat o tentă verzuie. El mimează cuvintele. 

- Cum rămâne cu sărutul ăla? 

Izbucnesc în râs, fiindcă totul e atât de revol- 
tător, încât nu mai pot suporta. 

- S-a întâmplat ceva? mă întreabă, cu o doză 
cam mare de inocenţă. 

- Nu... nu mă pricep la asta. Nu sunt mama. 
N-am idee ce fac și detest puroiul. Ahh! 

Îmi permit să scap un geamăt când curăţ 
prima serie de frunze şi o aplic pe a doua. 

- Aaaah! 

- Cum de ești În stare să vânezi? se miră el. 

- E mult mai ușor să ucizi decât să faci aşa 
ceva, ascultă ce-ţi spun. Deși, din câte-mi dau 
seama, acum te ucid pe tine. 

- Nu poţi s-o faci ceva mai repede? mă 
întreabă. 

- Nu. Taci și mănâncă-ţi perele. 

După încă trei aplicări de frunze și după 
revărsarea unei cantităţi de puroi ce ar putea să 
umple o găleată, rana arată cu adevărat mai bine. 
Acum, când umflătura s-a retras, pot să văd cât 
de adânc a tăiat sabia lui Cato. Exact până la os. 

- Ce urmează, doctore Everdeen? se intere- 
sează Peeta. 

- Poate c-o să pun pe rană niște alifie pentru 
arsuri. Cred că ajută oricum, în privința infec- 
ției. Și-o s-o bandajez. 

O fac şi, piciorul odată înfășurat în bumbac 
alb, curat, totul pare mai ușor de pus la punct. 
Totuși, prin comparaţie cu bandajul steril, ti- 
vul boxerilor lui pare dezgustător de murdar și 
de îmbâcsit de puroi. Scot rucsacul lui Rue. 

- Poftim, acoperă-te cu asta şi eu o să-ți spăl 
boxerii. 

- Oh, nu mă deranjează dacă mă vezi, spune 
Peeta. 

— Eşti la fel ca familia mea. Mă deranjează pe 
mine, e clar? 

Mă întorc cu spatele și rămân cu ochii la pârâu 
până ce văd boxerii împroşcând apa. Probabil că 
se simte ceva mai bine dacă a reuşit să-i arunce. 

- Ştii, ești cam sensibilă pentru cineva atât 
de letal, spune Peeta în timp ce eu curăț boxe- 
rii bătându-i cu două pietre. La urma urmelor, 
mai bine te lăsam să-i faci duș lui Haymitch. 

Strâmb din nas când îmi aduc aminte. 

- Ce ţi-a trimis până acum? 

- Absolut nimic, îmi răspunde Peeta. 

Urmează o pauză, în care înţelege. 

- De ce, tu ai primit ceva? 

- Medicamentul împotriva arsurilor, spun, 
aproape cu sfială. A, și niște pâine. 

- Am ştiut întotdeauna că ești favorita lui, 
comentează Peeta. 

- Te rog, nu poate suporta să stea în aceeași 
cameră cu mine, protestez eu. 

— Pentru că semănaţi, murmură el. 

Îi ignor replica, acum chiar că nu e momen- 
tul să-l insult pe Haymitch, așa cum mi-o cere 
primul meu impuls. 

Îl las pe Peeta să aţipească în timp ce 1 se usucă 
hainele dar, către sfârșitul după-amiezii, nu 
îndrăznesc să mai aştept. Îl scutur ușor de umăr. 

- Peeta, acum trebuie să plecăm. 

— Să plecăm? Pare derutat. Unde să plecăm? 

- În altă parte. Poate în josul apei. Undeva 
unde să te poți ascunde până îţi recapeți puterile, 
îi spun. 

Îl ajut să se-mbrace, lăsându-l desculț ca să 
putem merge prin apă, apoi îl ridic. În clipa când 
işi sprijină greutatea pe picior, îi piere orice 
urmă de culoare din obraji. 

- Haide. Poți s-o faci. 

Dar nu poate. Oricum, nu pentru mult timp. 
Înaintăm vreo cincizeci de metri în aval, el spri- 
jinindu-se de umărul meu, și îmi dau seama că e 
gata să leșine. Îl aşez pe mal, îi aplec capul între 
genunchi și îl bat cu stângăcie pe spate în timp 
ce supraveghez zona. Bineînțeles că mi-ar plăcea 
să-l urc într-un copac, dar asta n-o să se-ntâmple. 
Totuși, ar fi putut fi și mai rău. O parte dintre 
stânci sunt grupate sub forma unor construcții 
de mici dimensiuni, un soi de grote. Pun ochii 
pe una aflată cu vreo douăzeci de metri mai sus 
de apă. Când reușește să se țină pe picioare, îl 
duc pe Peeta într-acolo, pe jumătate călăuzindu-l 
şi pe jumătate cărându-l. Îmi doresc, efectiv, să 
caut prin apropiere un loc mai bun, dar va tre- 
bui să ne mulțumim cu ăsta, fiindcă aliatul meu 
e la pământ. Alb ca varul, cu răsuflarea tăiată și 
tremurând, cu toate că aerul abia a început să se 
răcorească. 

Acopăr solul grotei cu un strat de ace de pin, 
întind sacul meu de dormit și îl indes pe Peeta 
înăuntru. Îl fac să ia două pastile şi să bea niște 

apă când nu ştie de el, dar refuză să mănânce, 
nu vrea nici măcar un fruct. Zace pur și simplu, 
cu Ochii la fața mea, în timp ce impletesc din lu- 
jeri un soi de perdea care să mascheze intrarea 
grotei. Rezultatul e nesatisfăcător. E posibil ca 
un animal să nu aibă nici o îndoială, dar un om 
iși va da destul de repede seama că e făcută de 
mâna altuia. O rup, frustrată. 

- Katniss, spune Peeta. 

Mă aplec asupra lui și îi indepărtez părul 
din ochi. 

= Îţi mulțumesc că m-ai căutat. 

- Şi tu m-ai fi căutat pe mine, dacă ai fi putut, 
ii spun. 

Îi arde fruntea. Ca şi cum medicamentul n-ar 
fi avut absolut nici un efect. Apoi, ca din senin, 
incep să mă tem c-o să moară. 

- Da. Uite ce e, dacă nu reuşesc să mă-ntorc 
acasă..., incepe el. 

- Nu vorbi așa. Nu ţi-am scos tot puroiul ăla 
degeaba. 

- Ştiu. Dar, in caz că nu..., incearcă el să 
continue. 

- Nu. Peeta, nu vreau nici măcar să discutăm 
despre asta, spun, punându-i degetele pe buze ca 
să-l fac să tacă. 

- Dar..., insistă el. 

Cu o mișcare impulsivă, mă aplec și îl sărut, 
inăbușindu-i cuvintele. Gestul vine oricum prea 
târziu, fiindcă el are dreptate, se presupune că 
ne iubim nebunește. E prima oară când sărut un 
băiat și presupun că asta ar trebui să-mi facă o 
anumită impresie, dar singurul lucru de care-mi 
dau seama e fierbinţeala nefirească a buzelor lui 
incinse de febră. Mă opresc și îi strâng marginile 
sacului de dormit în jurul trupului. 

- N-o să mori. Ţi-o interzic. E clar? 

- E clar, șopteşte el. 

les afară, în aerul rece al serii, tocmai când o 
parașută coboară lin din cer. Degetele mele des- 
fac repede nodul, sperând că e un medicament 
adevărat, bun pentru piciorul lui Peeta. În 
schimb, găsesc un castron cu supă fierbinte. 

Haymitch n-ar fi putut să-mi trimită un mesaj 
mai clar. O sărutare iți aduce un castron cu supă. 
Aproape că-l aud mârâind. 

- Iubito, se presupune că sunteți îndrăgostiți. 
Băiatul e pe moarte. Dă-mi ceva de care să mă 
pot folosi. 

Și are dreptate. Dacă vreau să-l țin pe Peeta în 
viață, trebuie să-i ofer publicului ceva mai mult, 
care să impresioneze. Îndrăgostiţii născuţi sub o 
stea potrivnică, dorindu-și cu disperare să se 

întoarcă acasă împreună. Două inimi bătând la 
unison. Romantism. 

Fiindcă n-am fost niciodată îndrăgostită, 
totul va fi curată șarlatanie. Mă gândesc la pă- 
rinții mei. Cum nu uita tata niciodată să-i aducă 
mamei un dar din pădure. Cum se lumina faţa 
mamei când auzea pașii lui dincolo de ușă. Cum 
a fost viaţa ei gata să se curme după moartea lui. 

- Peeta! strig, încercând să-i dau vocii mele 
acel ton deosebit pe care il avea vocea mamei 
numai când vorbea cu tata. 

El a ațipit din nou, dar il trezesc cu un 
sărut, ceea ce pare să-l surprindă. Pe urmă zâm- 
beşte, ca și cum ar fi fericit să zacă acolo, sorbin- 
du-mă din ochi o veșnicie. Știe să sugereze asta 
foarte bine. 

Radic castronul. 

- Peeta, uite ce ţi-a trimis Haymitch. 

Ca să-l pot face să mănânce supa e nevoie de 
o întreagă oră de măguliri, de rugăminţi, de ame- 
ninţări Și, da, de sărutări, dar, în cele din urmă, 
îinghiţitură cu înghiţitură, golește tot castronul. 
Pe urmă îl las să adoarmă iarăși și mă ocup de 

mine însămi, înfulecând la cină carne de gâscu- 
liță și rădăcini, in vreme ce privesc raportul zilei, 
afișat pe cer. Nici o altă victimă. Totuși, eu și 
Peeta le-am oferit spectatorilor o zi suficient de 
interesantă. Poate creatorii-de-joc ne vor lăsa să 
avem o noapte liniștită. 

Mă uit în jur din reflex, căutând un copac 
potrivit pentru adăpost, apoi imi dau seama că 
s-a terminat cu asta. Cel puţin pentru o vreme. 
Nu-l pot abandona pe Peeta jos, lipsit de apă- 
rare. Am lăsat locul ultimei sale ascunzători de 
pe mal neatins - cum aş fi putut să-l ascund? - 
iar noi ne aflăm la o distanţă insuficientă, de 
numai cincizeci de metri în josul apei. Îmi pun 
ochelarii, apoi armele la-ndemână și mă așez, 
pregătindu-mă să stau de veghe. 

Temperatura scade rapid și frigul mă pă- 
trunde, în scurt timp, până-n măduva oaselor. 
În cele din urmă, renunţ și mă strecor în sacul 
de dormit, lângă Peeta. E cald ca-n cuptor și mă 
ghemuiesc, recunoscătoare, până când imi dau 
seama că e mai mult decât cald, că interiorul sa- 
cului e fierbinte, fiindcă materialul reflectă do- 
goarea febrei. Pun mâna pe fruntea lui Peeta și 
descopăr că e încinsă și uscată. Nu ştiu ce să fac. 
Să-l las în sac, sperând că febra va fi înfrântă de 
căldura în exces? Să-l scot afară, cu speranţa că 

aerul nopții o să-l răcorească? Sfarșesc prin a 
umezi o fâșie de pansament, pe care i-o pun pe 
frunte. Tratamentul pare să nu fie destul de pu- 
ternic, dar mă tem să apelez la ceva mai drastic. 

Îmi petrec noaptea stând când așezată, când 
întinsă alături de Peeta, reimprospătându-i com- 
presa și încercând să nu mă gândesc că, făcând 
echipă cu el, sunt mult mai vulnerabilă decât pe 
cont propriu. Priponită la sol, stând de pază, cu 
un om foarte bolnav în grijă. Dar am știut că e 
rănit. Și am venit totuși după el. Trebuie să mă 
incred în instinctul care m-a imboldit să-l caut. 

Când cerul devine trandafiriu, observ că bu- 
zele lui Peeta lucesc de sudoare şi descopăr că i-a 
scăzut febra. N-a revenit la normal, dar a cobo- 
rât cu câteva grade. Seara trecută, când am adu- 
nat lujeri, am dat peste un tufiș cu fructele lui 
Rue. Le curăț pielița şi le strivesc in castronul de 
supă, amestecându-le cu apă rece. 

Când intru în grotă, îl văd pe Peeta incer- 
când să se ridice. 

- M-am trezit și nu erai aici, imi spune. 
Mi-am făcut griji pentru tine. 

Nu pot să nu râd când îl ajut să se-ntindă 
din nou. 

- Ţi-ai făcut griji pentru mine? Te-ai uitat la 
tine în ultima vreme? 

- M-am gândit că te-ar fi putut găsi Cato și 
Clove. Le place să vâneze noaptea, spune el, 
incă vorbind cu seriozitate. 

- Clove? Cine e Clove? îl intreb. 

- Fata din Districtul 2. E încă în viață, nu? 

- Da, au rămas ei doi, noi, Thresh şi Faţă de 
Vulpe. Așa am poreclit-o pe fata din Districtul 5. 
Cum te simți? 

- Mai bine decât ieri. E o îmbunătățire uriașă 
față de mâl, îmi spune. Haine curate, medica- 
mente, un sac de dormit... și tu. 

Oh, da, povestea noastră romantică. Îmi în- 
tind mâna să-i ating obrazul, iar el mi-o prinde 
și şi-o apăsă pe buze. Îmi amintesc că tata făcea 
aşa cu mama și mă-ntreb de unde a-nvăţat Peeta. 
Cu siguranță nu de la tatăl lui și de la vrăjitoare. 

- Nu mai primeşti nici o sărutare până nu 
mănânci, îi spun. 

Îl proptesc de stâncă și înghite supus lingu- 
rile pline cu terci de fructe. Însă refuză din nou 
carnea de gâsculiță. 

- N-ai dormit, spune Peeta. 

- Mă simt foarte bine, îi răspund. 

Dar adevărul e că sunt epuizată. 

- Dormi acum. Stau eu de veghe. Te trezesc 
dacă se-ntâmplă ceva, zice el. 

Eu ezit. 

- Katniss, nu poţi rămâne trează la nesfârșit. 

Aici are dreptate. În cele din urmă, va trebui 
să dorm. Și probabil că e mai bine s-o fac acum, 
când el pare vioi și când avem lumina zilei de 
partea noastră. 

- Bine. Dar numai câteva ore. Pe urmă mă 
trezeşti. 

Acum e prea cald pentru sacul de dormit. Îl 
aștern pe solul grotei și mă întind, cu o mână pe 
arcul încărcat, pentru cazul că trebuie să trag 
când sunt avertizată. Peeta e așezat alături de 
mine, sprijinit de perete, cu piciorul rănit intins 
în faţa lui, cu ochii ațintiți asupra lumii din afară. 

- Dormi, îmi spune, cu glas bland. 

Mâna lui îmi înlătură șuviţele rebele de păr de 
pe frunte. Spre deosebire de sărutările și de mân- 
gâierile prefăcute de până acum, gestul pare firesc 
și liniștitor. Nu vreau să se oprească și el n-o face. 
În clipa când adorm, încă îmi mai mângâie părul. 

Prea mult. Am dormit prea mult. O știu în 
momentul când deschid ochii și văd că a trecut 
de amiază. Peeta e lângă mine, exact in aceeași 
poziție. Mă ridic în șezut, simțindu-mă cumva 
in defensivă, dar atât de odihnită cum n-am mai 
fost de zile-ntregi. 

- Peeta, trebuia să mă trezești după două ore, 
îi spun. 

- De ce? protestează el. Aici nu s-a întâmplat 
nimic. În plus, îmi place să te privesc dormind. 
Fiindcă nu te încrunţi. Aşa că arăţi mult mai bine. 

Asta îi atrage o privire incruntată, care îl 
face să zâmbească. Pe urmă observ cât de uscate 
îi sunt buzele. Îi ating obrazul. E fierbinte ca o 
sobă cu cărbuni. Pretinde că a băut apă, dar mie 
toate recipientele mi se par pline. Îi mai dau 
niște pilule impotriva febrei şi stau lângă el până 
ce bea mai întâi o sticlă cu apă, apoi pe a doua. 
Pe urmă mă ocup de rănile lui minore, de ar- 
suri, de înțepături, care merg spre bine. Îmi fac 
curaj și ii dezgolesc piciorul. 

Îmi stă inima. E rău, mult mai rău. Puroiul 
nu mai e la vedere, dar umflătura e mai proemi- 
nentă şi pielea strălucitoare a coapsei e inflamată. 
Pe urmă văd dungile roșii care incep să 1 se răs- 
pândească în susul piciorului. Infecţie a sângelui. 
Netratată, o să-l ucidă cu siguranță. Frunzele 
mele mestecate și alifia împotriva arsurilor n-o 
vor opri. Avem nevoie de medicamente puter- 
nice, antiseptice, de la Capitoliu. Nu-mi pot ima- 
gina cât costă un astfel de leac. Dacă a pus laolaltă 
toate donațiile, de la toți sponsorii, Haymitch a 
reușit oare să strângă destul? Mă indoiesc. Cu cât 
țin mai mult Jocurile, cu atât urcă mai mult pre- 
țul cadourilor. Banii cu care cumperi un prânz 

întreg în prima zi ajung pentru un biscuit în ziua 
a douăsprezecea. lar medicamentul de care are 
nevoie Peeta trebuie să fi fost foarte scump de la 
bun inceput. 

- Ei, mai e umflată, dar puroiul a dispărut, 
spun, cu voce tremurătoare. 

- Știu ce e o infecție a sângelui, Katniss, zice 
Peeta. Deşi mama mea nu e o vindecătoare. 

- Nu trebuie decât să le supravieţuim celor- 
lalți, Peeta. După ce câştigăm, te vor vindeca 
la Capitoliu. 

- Da, planul e bun, incuviințează el. 

Dar simt c-o spune mai mult ca să mă 
liniștească. 

- Trebuie să mănânci. Să-ţi păstrezi puterile. 
O să fac o supă, îi spun. 

- Nu aprinde focul, mă roagă el. Nu merită. 

- O să vedem, răspund. 

Când iau castronul și cobor spre pârâu, 
sunt șocată de dogoarea brutală a zilei. Creato- 
rii-de-joc ridică progresiv temperatura în timpul 
zilei şi o scad vertiginos noaptea, asta aș putea 
s-o jur. Însă dogoarea pietrelor coapte în soare 
de pe mal imi dă o idee. Poate n-o să fie nevoie 
să aprind focul. 

Mă instalez pe o stâncă mare, plată, aflată la 
jumătatea drumului dintre pârâu și grotă. După 

ce purific o jumătate de castron de apă, îl așez 
exact în bătaia soarelui și pun în el mai multe pie- 
tre incinse, de mărimea unui ou. Sunt prima care 
recunoaște că n-am cine ştie ce talente de bucătă- 
reasă. Însă, de vreme ce implică doar aruncarea 
tuturor ingredientelor intr-un vas și așteptarea, 
supa e una dintre mâncărurile care imi ies cel mai 
bine. Mărunţesc carnea de gâsculiță până ce se 
transformă, practic, în terci și zdrobesc câteva 
dintre rădăcinile lui Rue. Din fericire, ambele au 
fost deja prăjite, așa că acum nu trebuie decât să 
se-ncălzească. Având parte atât de dogoarea soa- 
relui cât și de a pietrelor, apa e deja caldă. Pun 
carnea și rădăcinile înăuntru, schimb pietrele și 
mă duc să caut ceva verzituri, ca să-i dau supei o 
oarecare aromă. Descopăr în scurt timp un smoc 
de arpagic, la poalele unei stânci. Perfect. Îl tai 
foarte mărunt și îl adaug în vas, schimb din nou 
pietrele, pun capacul și las totul să fiarbă. 

Am văzut câteva urme de animale, dar nu 
m-aș simți liniștită lăsându-l pe Peeta singur în 
timp ce vânez, așa că instalez o jumătate de du- 
zină de capcane și sper c-o să am noroc. Mă în- 
treb ce fac celelalte tributuri, cum se descurcă 
acum, după ce principala lor sursă de hrană a 
sărit în aer. Cel puțin trei dintre ele, Cato, 
Clove și Faţă de Vulpe, se bazau pe ea. Probabil 

că nu și Thresh. Am senzația că trebuie să îm- 
părtășească o serie dintre cunoştinţele lui Rue 
despre roadele hrănitoare ale pământului. Oare 
se luptă unii cu alții? Sunt În căutarea noastră? 
Poate că vreunul dintre ei ne-a localizat și acum 
nu așteaptă decat un moment prielnic ca să ne 
atace. Ideea mă trimite inapoi, în grotă. 

Peeta stă pe sacul de dormit, la umbra stân- 
cilor. Deşi se înviorează uşor la vederea mea, e 
clar că se simte mizerabil. 

Îi pun comprese umede pe față, dar se 
incălzesc imediat ce îi ating pielea. 

- Vrei ceva anume? îl intreb. 

- Nu, răspunde el. Mulţumesc. Ba nu, 
așteaptă. Spune-mi o poveste. 

- O poveste? Despre ce? 

Nu sunt cine ştie ce povestitoare. Cam la 
același nivel ca şi cu cântatul. Dar Prim reușește, 
când și când, să scoată câte o poveste de la mine. 

- Despre ceva frumos. Povestește-mi despre 
cea mai frumoasă zi pe care ţi-o aduci aminte, 
imi cere Peeta. 

De pe buzele mele scapă ceva între oftat și 
mârâit de exasperare. O poveste frumoasă? 
Pentru asta e nevoie de mult mai mult efort 
decât pentru supă. Îmi scormonesc creierii, în 
căutarea unor amintiri plăcute. Cele ma: multe 

sunt despre zilele petrecute vânând alături de 
Gale şi am cumva impresia că nu i-ar cădea bine 
nici lui Peeta, nici publicului. Nu mai rămâne 
decat Prim. 

- i-am povestit vreodată cum am făcut rost 
de capra lui Prim? întreb. 

Peeta clatină din cap şi rămâne cu ochii la 
mine, așteptând. Așa că încep. Dar cu multă grijă. 
Fiindcă vorbele mele sunt auzite pe tot cuprinsul 
Panemului. Și, în vreme ce oamenilor nu le-a fost 
greu să pună lucrurile cap la cap, înțelegând că 
vânez ilegal, nu vreau să le fac vreun rău lui Gale, 
sau lui Sae Unsuroasa, sau măcelarului, sau chiar 
Apărătorilor Păcii de acasă, care imi sunt clienți, 
anunțând în public că și ei încalcă legea. 

lată adevărata poveste a banilor cu care am 
cumpărat-o pe Lady, capra lui Prim. Era într-o 
seară de vineri de la sfârșitul lunii mai, în ajunul 
celei de-a zecea aniversări a lui Prim. Imediat ce 
am scăpat de la școală, eu și Gale ne-am dus în pă- 
dure, fiindcă voiam să am ce da în schimbul unui 
cadou pentru Prim. Poate pentru un material 
nou de rochie sau pentru o perie de păr. Capca- 
nele noastre își făcuseră bine treaba, iar pădurea 
era plină de legume verzi, dar totul nu depășea 
profitul nostru mediu din serile de vineri. Stră- 
băteam drumul de întoarcere dezamăgită, deşi 

Gale îmi spunea că a doua zi avea să fie, fără 
îndoială, una mai bună. Tocmai ne odihneam o 
clipă lângă un pârâu când l-am văzut. Un căprior 
tânăr, probabil un ied mare. Abia îi mijeau coar- 
nele, încă mici, acoperite de blana ca de catifea. 
Gata s-o ia la goană, neincrezător în noi, 
neobișnuit cu oamenii. Superb. 

Probabil nu tot atât de plăcut la vedere după 
ce l-au nimerit două săgeți, una în gât și alta în 
piept. Eu și Gale trăseserăm în același timp. A 
incercat să fugă, dar s-a impleticit și cuțitul lui 
Gale i-a tăiat beregata inainte de a-și da seama 
ce se petrece. Pe moment, uciderea unei făpturi 
atât de proaspete şi de nevinovate m-a umplut 
de remuşcări. Pe urmă mi-au chiorăit maţele la 
gândul acelei cărni proaspete și nevinovate. 

O căprioară! Eu și Gale vânaserăm, cu totul, 
numai trei. Prima, un animal care iși rănise cumva 
piciorul, aproape că nu conta. Dar, din experienţa 
aceea, am învățat să nu târâm corpul întreg în 
Vatră. Se stârnise haosul, toată lumea licitând 
pentru diverse părți şi unii chiar încercând să și 
le taie singuri. Intervenise Sae Unsuroasa, tri- 
miţându-ne la măcelar, dar nu înainte ca anima- 
lul să fi fost mutilat, cu hălci întregi lipsă, cu 
pielea ciuruită de găuri. Deși toată lumea a plătit 
cinstit, asta a micşorat valoarea vânatului. 

Însă acum am așteptat să coboare întunericul 
şi ne-am strecurat printr-o gaură din gard aflată 
in apropierea casei măcelarului. Deși eram cu- 
noscuți drept vânători, nu ar fi fost indicat să 
cărăm o căprioară de șaptezeci de kilograme pe 
străzile din Districtul 12 la lumina zilei, ca și 
cum am fi vrut să sfidăm oficialitățile. 

Am bătut la ușa din spate și măcelarul nostru, 
o femeie scundă și indesată, pe nume Rooba, a 
venit să ne deschidă. Cu Rooba nu te tocmești. 
Ea Îți oferă un preţ, pe care poţi să îl accepți sau 
nu, dar e un preț cinstit. Am acceptat oferta ei 
pentru căprioară și ea ne-a dat, în plus, două 
bucăți de carne pe care le-am putut lua după ce 
a tranșat vânatul. După împărțirea profitului, şi 
eu, şi Gale am constatat că nu mai avuseserăm 
niciodată atâția bani grămadă de când ne știam. 
Ne-am decis să păstrăm secretul şi să le facem fa- 
miluilor noastre o surpriză, cu banii și cu carnea, 
la sfârșitul zilei următoare. 

Așa am obținut de fapt banii pentru capră, 
dar îi povestesc lui Peeta că am vândut un me- 
dalion vechi, de argint, al mamei. Ceea ce nu 
poate face rău nimănui. Pe urmă incep poves- 
tea din seara aniversării lui Prim. 

M-am dus cu Gale la magazinul din piața dis- 
trictului, să cumpăr materiale pentru rochii. În 

timp ce îmi plimbam degetele pe un cupon de 
stofă groasă, albastră, din bumbac, ceva mi-a 
atras atenția. Era un bătrân care crește o turmă 
de capre, în partea cealaltă a Filonului. Nu știu 
care e numele lui adevărat, toată lumea îi spune 
Moș Capră. Are încheieturile umflate și răsucite 
sub unghiuri dureroase și o tuse spasmodică, care 
dovedeşte că a petrecut mulți ani în mină. Dar e 
norocos. Cândva, de-a lungul vieții, a reușit să 
pună deoparte destui bani pentru caprele astea și 
acum are ceva de făcut la bătrâneţe, în loc să 
moară încet de foame. E jegos şi irascibil, dar 
caprele lui sunt curate și dau lapte gras, dacă ţi-l 
poţi permite. 

Una dintre capre, albă cu pete negre, zăcea 
intr-o cotigă. Era ușor să-ți dai seama de ce. Avea 
un umăr mutilat, probabil de o mușcătură de 
câine, și rana se infectase. Era grav, Moș Capră 
trebuia s-o ridice și s-o susțină ca s-o poată mulge. 
Dar eu m-am gândit că știam pe cineva care o 
putea vindeca. 

- Gale, am șoptit. Vreau capra aia pentru 
Prim. 

Dacă eşti stăpânul unei capre, viaţa ta în Dis- 
trictul 12 se schimbă. Animalul poate trăi cu te 
miri ce și mai nimic. Pajiștea e un loc perfect 
pentru păscut și poți mulge mai bine de patru 

litri de lapte pe zi. Ca să-l bei, ca să-l faci brânză, 
ca să-l vinzi. Nici măcar nu e ilegal. 

- E destul de grav rănită, a spus Gale. Am 
face bine să aruncăm o privire mai indeaproape. 

Ne-am apropiat și am cumpărat o cană de 
lapte pentru amândoi, apoi ne-am uitat la capră, 
așa, ca din pură curiozitate. 

- Lăsaţi-o-n pace, a spus bătrânul. 

- Ne uitam doar, i-a răspuns Gale. 

- Păi, uitaţi-vă repede. Ajunge cât de curând 
la măcelar. O să fie greu să mai găsesc pe cineva 
care să-i cumpere laptele și n-o să mai primesc 
decât jumătate de preţ. 

— Cât îţi dă măcelarul pentru ea? am întrebat. 

Moș Capră a ridicat din umeri. 

— Stai pe-aproape şi-o să vezi. 

M-am întors și am zărit-o pe Rooba, traver- 
sând piaţa către noi. 

- Noroc c-ai apărut, a întâmpinat-o bătrânul. 
Fata a pus ochi pe capra ta. 

- Nu și dacă s-a bătut palma, am zis eu, cu 
nepăsare. 

Rooba m-a măsurat de sus până jos, apoi s-a 
uitat încruntată la capră. 

- Nu s-a bătut. Uitaţi-vă la umărul ăla. Fac 
pariu că jumătate din corp e atât de putred că 
nu mai merge nici pentru cârnaţi. 

- Ce? a zis Moș Capră. Aveam o înțelegere. 

- Aveam o înţelegere pentru un animal cu 
câteva urme de dinți. Nu pentru ăsta. Vinde-i-l 
fetei, dacă e destul de proastă ca să-l cumpere, a 
spus Rooba. 

În timp ce se îndepărta, am văzut-o 
făcându-mi cu ochiul. 

Bătrânul era nebun de furie, dar tot mai voia 
să scape de capră. Ne-a trebuit o jumătate de 
oră ca să ne-nţelegem la preţ. În jur se aduna- 
seră o grămadă de oameni, dându-și cu părerea. 
Dacă trăia capra, târgul era excelent; dacă murea, 
era jaf curat. Lumea lua poziție de-o parte și de 
alta, iar eu am luat capra. 

Gale s-a oferit să-mi care animalul. Cred că 
voia să vadă ce ochi o să facă Prim. Și eu eram 
curioasă. Într-un moment de nechibzuinţă to- 
tală, am cumpărat o panglică roz şi am legat-o la 
gâtul caprei. Pe urmă ne-am grăbit să ajungem 
la mine acasă. 

Reacţia lui Prim din clipa când am intrat cu 
capra merita văzută. Nu trebuie trecut cu ve- 
derea faptul că era aceeași fată care plânsese ca 
să-l salveze pe Buttercup, motanul ăla oribil. A 
fost atât de entuziasmată, încât a început să 
râdă şi să plângă în același timp. Văzând rana, 
mama S-a arătat mai puțin sigură de succes, dar 

amândouă au trecut imediat la treabă, mărun- 
țind ierburi și făcând animalul să înghită tot 
felul de fierturi. 

— Se pare că seamănă cu tine, spune Peeta. 

Aproape c-am uitat de prezența lui. 

- Oh, nu, Peeta. Ele fac minuni. Capra aia 
n-ar mai fi putut să moară nici dacă s-ar fi 
străduit, zic eu. 

Pe urmă îmi mușc limba, înțelegând cum 
trebuie să sune asta în urechile lui Peeta, care e 
pe moarte, în mâinile mele incompetente. 

- Nu-ţi face griji. Eu nu mă străduiesc, glu- 
meşte el. Termină povestea. 

- Păi, asta e. Şi-mi mai aduc aminte că, în 
noaptea aia, Prim a insistat să doarmă lângă 
Lady, pe o pătură așternută lângă foc. Și, chiar 
inainte de a le fura somnul, capra a lins-o pe 
obraz, ca și cum i-ar fi spus noapte bună. Era 
deja nebună după Prim. 

- Mai poartă și acum panglica aia roz? 
intreabă el. 

- Cred că da, îi răspund. De ce? 

- Încercam doar să-mi imaginez tabloul, zice 
Peeta, dus pe gânduri. Îmi dau seama de ce te-a 
făcut fericită ziua aia. 

- Păi, știam că o capră o să fie o mică mină 
de aur. 

- Da, sigur că mă refeream la asta, nu la bu- 
curia de lungă durată făcută surorii tale, pe care 
o iubeşti atât de mult, incât i-ai luat locul la ex- 
tragere, spune el, sec. 

- Capra aia și-a plătit banu. De mai multe 
Ori, ripostez eu, cu superioritate. 

— Păi, mici n-ar fi îndrăznit să facă altceva, 
după ce i-ai salvat viața. Şi eu am aceeași intenție. 

- Serios? Ce m-ai costat tu? Îl întreb. 

- O mulțime de necazuri. Nu-ţi face griji. O 
să fii răsplătită pentru toate, spune el. 

- Vorbeşti fără sens. 

Îi pun mâna pe frunte. Febra n-a făcut nimic 
altceva decât să crească. 

- Totuși, eşti ceva mai rece. 

Sunetul trompetelor mă face să tresar. Sunt 
în picioare și la gura peșterii cât ai clipi, nevrând 
să pierd nici măcar o silabă. Așa cum mi-am 
închipuit, e Claudius Templesmith, actual- 
mente prietenul meu cel bun, care ne invită la 
un festin. Ei, nu suntem chiar atât de flămânzi 
Și îi ignor realmente cu indiferență oferta, când 
il aud spunând: 

- Ei, staţi o clipă. S-ar putea ca unii dintre 
voi să-mi refuze deja oferta. Dar nu e un festin 
obișnuit. Fiecare dintre voi are nevoie de ceva 
cu disperare. 

Eu am. Îmi trebuie ceva cu care să vindec pi- 
ciorul lui Peeta. 

—- Fiecare dintre voi va găsi acel ceva într-un 
rucsac marcat cu numărul districtului, în zori, 
la Cornul Abundenţei. Gândiţi-vă bine înainte 
de a refuza să vă faceţi apariția. Pentru unii ar 
putea fi ultima șansă, spune Claudius. 

Nu mai urmează nimic altceva, dar cuvintele 
plutesc în aer. Tresar când Peeta imi strânge 
umărul din spate. 

- N-o să-ţi riști viața pentru mine. 

- Cine-a spus c-o fac? zic eu. 

— Deci nu te duci? întreabă el. 

- Sigur că nu mă duc. Acordă-mi puţină 
incredere. Crezi c-o să alerg direct într-o încă- 
lerare generală impotriva lui Cato, Clove și 
Thresh? Nu fi prost, spun, ajutându-l să se 
întoarcă în culcuș. Îi las să se bată-ntre ei, văd 
cine apare pe cer mâine noapte și pe urmă fac 
un plan. 

- Eşti o mincinoasă atât de nepricepută, Kat- 
niss. Nu știu cum de-ai supraviețuit atâta vreme. 
Începe să mă imite: Stiam că o capră o să fie o 
mică mină de aur. Totuși, eşti ceva mai rece. Sigur 
cd nu mă duc. Clauină din cap. Să nu joci nicio- 
dată cărți. O să-ți pierzi și ultimul bănuţ. 

Mă înroşesc de furie. 

- Foarte bine, o să mă duc, iar tu nu mă 
poți opri! 

- Pot să te urmăresc. Măcar pe o bucată de 
drum. Poate că n-o să ajung la Cornul Abun- 
denţei, dar, dacă mă auzi strigându-te, poți să pa- 
riezi Că m-a găsit cineva. Și pe urmă o să fiu mort, 
cu siguranţă, zice el. 

- Cu piciorul ăla n-o să ajungi nici măcar la 
o sută de metri de aici, spun eu. 

— Atunci o să mă târăsc. Dacă pleci, vin și eu. 

E destul de încăpățânat și, poate, destul de 
puternic ca s-o facă. O să vină după mine, stri- 
gându-mă prin pădure. Chiar dacă nu-l găsește 
un alt tribut, l-ar putea găsi altceva. Nu se poate 
apăra. Probabil va trebui să-l zidesc în grotă ca 
să pot pleca singură. Şi nu se ştie ce-ar putea păți 
din pricina efortului. 

- Ce-ai vrea să fac? Să stau aici și să te privesc 
murind? il întreb. 

Ar trebui să știe că asta nu e o opțiune. Că pu- 
blicul m-ar detesta. Și, ca să fiu sinceră, m-aș de- 
testa eu însămi dacă n-aş face măcar o incercare. 

- N-o să mor. Îţi promit. Dacă-mi promiţi şi 
tu că nu pleci, spune el. 

Suntem într-un soi de impas. Ştiu că nu-l pot 
convinge, așa că nici nu incerc. Pretind, fără 
tragere de inimă, că sunt de acord. 

- Atunci trebuie să faci ce-ţi cer. Bea-ţi apa, 
trezește-mă când îți spun și mănâncă supa până 
la ultima înghițitură, indiferent cât de dezgus- 
tătoare ar fi! mă răstesc. 

- De acord. E gata supa? mă întreabă. 

— Aşteaptă-mă aici. 

Aerul s-a răcorit, deși soarele e incă sus. Am 
dreptate să cred că temperatura e influenţată de 
creatorii-de-joc. Mă întreb dacă lucrul care îi 
trebuie cuiva cu disperare nu e cumva o pătură 
bună. În castronul de fier, supa arată încă bine, 
e caldă. Şi adevărul e că n-are un gust prea rău. 

Peeta mănâncă fără să se plângă şi chiar linge 
castronul, arătându-și entuziasmul. Îndrugă 
ceva, lăudând mâncarea delicioasă, ceea ce ar 
suna incurajator dacă n-aş ști ce face febra din 
oameni. E ca şi cum l-aș asculta pe Haymitch 
inainte de a deveni incoerent din cauza alcoolu- 
lui. Îi dau încă o doză de medicament împotriva 
febrei inainte de a începe să aiureze întru totul. 

Când cobor spre pârâu, să mă spăl, nu mă 
pot gândi decât că o să moară dacă nu mă duc 
la festinul ăla. O să-l țin în viață pentru încă o 
zi sau două și pe urmă infecția o să-i ajungă la 
inimă, la creier sau la plămâni și o să moară. lar 
eu o să rămân aici singură. Iarăşi. Așteptându-i 
pe ceilalți. 

Sunt atât de pierdută în gânduri, incât 
aproape că nu văd parașuta, deşi plutește drept 
către mine. Pe urmă mă arunc după ea, o scot 
din apă, sfâșii materialul argintiu ca să recupe- 
rez flaconul. Haymitch a reușit! A făcut rost de 
medicament - nu știu cum, o fi convins un cârd 
de neghiobi romantici să-și vândă bijuteriile — și 
il pot salva pe Peeta! Flaconul e, totuși, atât de 
mic. Medicamentul trebuie să fie foarte puter- 
nic ca să vindece pe cineva atât de bolnav cum e 
Peeta. Mă străbate fiorul indoieli. Scot dopul și 
miros conţinutul, trăgând aerul cu putere pe 
nări. Când simt aroma îngrețoșător de dulce, 
moralul îmi cade la pământ. Ca să fiu sigură, 
pun o picătură pe vârful limbii. Fără nici o indo- 
ială, e sirop somnifer. Un leac foarte folosit în 
Districtul 12. Ieftin, în comparaţie cu alte medi- 
camente, dar devii dependent. Aproape toată 
lumea a luat câte o doză, într-un moment sau 
altul. Avem și noi o sticlă acasă. Mama li-l dă pa- 
cienților isterici ca să-i adoarmă când le coase o 
rană gravă sau ca să ajute pe cineva chinuit de 
durere să reziste pe timpul nopţii. Nu e nevoie 
de prea mult. Un flacon ca ăsta l-ar adormi pe 
Peeta pentru o zi întreagă, dar la ce-ar folosi? Mă 
infurii atât de tare, încât sunt gata să arunc în 
pârâu ultimul dar al lui Haymitch, când înţeleg 

dintr-odată. O zi întreagă? E mai mult decât 
am nevoie. 

Strivesc o mână de mure pentru ca gustul să 
nu poată fi identificat cu prea multă ușurință și 
adaug câteva frunze de mentă pe deasupra. Pe 
urmă mă întorc în grotă. 

- Ți-am adus ceva bun. Am găsit un alt rug 
de mure puțin mai incolo, în josul apei. 

Peeta deschide gura pentru prima imbucătură 
fără nici O ezitare. Înghite ȘI se incruntă ușor. 

- Sunt foarte dulci. 

- Da, sunt mure dulci. Mama face gem din 
ele. N-ai mai mâncat niciodată până acum? îl 
intreb, indesându-i în gură altă lingură plină. 

- Nu, spune el, aproape uluit. Dar au un 
gust familiar. Mure dulci? 

- Da, la piaţă nu prea le găsești, sunt fructe 
sălbatice, îi explic. 

Înghite încă o gură. N-a mai rămas decât una. 

- Sunt dulci ca un sirop, spune, luând ultima 
inghițitură. Sirop. 

Face ochii mari când înțelege care e adevărul. 
Îi astup gura şi nasul, apăsându-mi palma cu pu- 
tere, silindu-l să înghită în loc să scuipe. Încearcă 
să vomite, dar e prea târziu, incepe deja să-și 
piardă cunoştinţa. Exact în clipa când adoarme, 
citesc în ochii lui că fapta mea e de neiertat. 

Mă așez pe călcâie și îl privesc cu un amestec 
de tristeţe şi de satisfacție. Îndepărtez o mură 
răzleţită, care îi pătează bărbia. 

- Cine nu e în stare să mintă, Peeta? intreb, 
cu toate că el nu mă poate auzi. 

Asta n-are importanţă. Restul Panemului 
mă aude. 

În orele rămase până la căderea nopții, adun 
pietre și îmi dau toată silința să camuflez intra- 
rea grotei. E o operaţiune lentă și anevoioasă 
dar, după multă sudoare și mutări repetate, 
sunt foarte încântată de rezultatul muncii mele. 
Grota pare acum să facă parte dintr-un mor- 
man mai mare de bolovani, cum sunt atâtea al- 
tele imprejur. Dar mă pot târi în interior, la 
Peeta, printr-o mică deschidere, inobservabilă 
din afară. Asta e bine, fiindcă la noapte va tre- 
bui să impărțim din nou sacul de dormit. Şi, 
dacă nu reușesc să mă-ntorc de la ospăț, el nu va 
fi blocat cu totul. Deşi mă îndoiesc că o mai 
poate duce mult fără medicamente. Dacă mor 
la festin, nu sunt şanse ca Districtul 12 să aibă 
un învingător. 

Îmi alcătuiesc cina din peștii mai mici, cu 
mai multe oase, care populează partea asta a på- 
râului, umplu toate recipientele cu apă pe care 
o purific şi imi curăț armele. Mi-au mai rămas, 
cu totul, nouă săgeți. Mă întreb dacă să-i las 
cuțitul lui Peeta, ca să aibă un mijloc de apărare 
in lipsa mea, dar adevărul e că n-are nici un rost. 
A avut dreptate spunând că ultima lui metodă 
de protecție e camuflajul. Însă eu m-aș putea fo- 
losi de cuțit. Cine știe ce-o să găsesc acolo? 

lată câteva lucruri de care nu mă-ndoiesc. 
Cel puțin Cato, Clove şi Thresh fi vor acolo la 
începerea petrecerii. În privința lui Faţă de 
Vulpe nu sunt sigură, fiindcă infruntarea di- 
rectă nu reprezintă nici stilul, nici punctul ei 
forte. E chiar mai mică decât mine şi nu e inar- 
mată, dacă nu cumva o fi făcut rost de ceva 
arme de curând. Probabil c-o să se ascundă un- 
deva, în apropiere, să vadă pe ce poate pune 
mâna. Însă ceilalţi trei... O să fiu foarte ocupată. 
Abilitatea cu care ucid de la distanță e bunul 
meu cel mai de preț, dar știu că voi fi nevoită să 
pătrund exact în miezul evenimentelor ca să ob- 
țin rucsacul ăla, cel cu numărul 12 pe el, despre 
care a vorbit Claudius Templesmith. 

Privesc cerul, sperând să aflu, în asfințit, că am 
măcar un adversar mai puţin, dar, în seara asta, 

nu apare nimeni. Mâine vor fi chipuri acolo, sus. 
Festinurile fac intotdeauna prăpăd. 

Mă târăsc în grotă, îmi fixez bine ochelarii și 
mă ghemuiesc lângă Peeta. Noroc că azi am avut 
parte de un somn bun. Trebuie să rămân trează. 
De fapt, nu cred c-o să ne atace cineva peste 
noapte, dar nu vreau să risc să pierd răsăritul. 

În noaptea asta e frig, atât de cumplit de frig. 
Ca şi cum creatorii-de-joc ar fi trimis în arenă o 
infuzie de aer înghețat, ceea ce s-ar putea să fi și 
făcut. Stau întinsă în sac, alături de Peeta, incer- 
când să absorb întreaga dogoare a febrei lui. E 
ciudat să te afli, fizic, atât de aproape de altci- 
neva, care e atât de departe. Peeta ar putea fi 
acum, la fel de bine, în Capitoliu, sau în Distric- 
tul 12, sau pe lună, fiindcă mi-ar veni tot atât de 
greu să ajung la el. De când au inceput Jocurile, 
nu m-am mai simțit niciodată atât de singură. 

Admite c-o să fie o noapte urâtă, imi spun. 
Încerc să n-o fac, dar gândurile îmi zboară către 
mama și Prim și mă intreb dacă in noaptea asta 
vor reuși să doarmă măcar o singură clipă. În 
acest stadiu inaintat al Jocului, când are loc un 
eveniment atât de important ca festinul, şcolile 
vor fi, probabil, inchise. Familia mea se poate 
uita fie la rabla noastră de televizor cu ecranul 
plin de purici, fie se poate alătura mulțimii din 

piaţă, urmărind totul pe ecranele mai mari și mai 
clare. Acasă se pot bucura de intimitate, iar în 
piaţă de susținere. Oamenii le vor spune o vorbă 
bună, iar cei care şi pot permite vor adăuga 
puțină mâncare. Mă intreb dacă brutarul a trecut 
pe la ele, mai ales acum, când eu și Peeta formăm 
O echipă, și dacă și-a ținut promisiunea de a avea 
grijă ca stomacul surorii mele să fie plin. 

În Districtul 12, spiritele trebuie să fie foarte 
incinse. Li se întâmplă foarte rar să aibă pe cine 
incuraja în acest moment al Jocurilor. Cu sigu- 
ranță că au emoţii pentru Peeta şi pentru mine, 
mai ales acum, când suntem împreună. Dacă în- 
chid ochii, mi-i pot imagina țipând către ecrane, 
impulsionându-ne. Le văd feţele - Sae Unsu- 
roasa, și Madge, ba chiar și Apărătorii Păcii care 
cumpără carne de la mine - aclamându-ne. 

Si Gale. Îl cunosc bine. Nu strigă Și nu ova- 
ționează. Dar se uită, în fiecare moment, la fie- 
care răsturnare de situație şi îşi doreşte să 
mă-ntorc acasă. Mă întreb dacă speră tot atât de 
mult să se reîntoarcă şi Peeta. Gale nu e iubitul 
meu, dar ar putea fi, dacă aș deschide ușa aceea? 
Am vorbit despre fuga noastră impreună. N-a 
fost nimic altceva decât un calcul realist al șanse- 
lor noastre de supravieţuire în afara districtului? 
Sau a insemnat mai mult? 


387 


Mă întreb ce concluzii trage el văzând toate 
aceste sărutări. 

Prin deschizătura dintre pietre, privesc luna 
traversând cerul. Când apreciez că mai sunt trei 
ore până la răsărit, îmi incep ultimele pregătiri. 
Am grijă să-i las lui Peeta, chiar alături, apă și 
trusa medicală. Îi vor fi de cel mai mare folos 
dacă nu mă întorc, dar nu-i vor prelungi prea 
mult viața. După o oarecare dezbatere, îi scot 
haina şi mi-o pun peste a mea. Lui nu-i trebuie. 
Nici acum, în sacul de dormit, când e încins de 
febră, nici în timpul zilei, când, dacă n-o să fiu 
aici Să 1-0 scot, O să se coacă în ea. Am mâinile 
deja pepene de frig, aşa că iau șosetele suplimen- 
tare ale lui Rue, le fac găuri pentru degete și mi 
le trag pe mâini. Mă ajută, oricum. Umplu 
micul e: rucsac cu ceva mâncare, adaug sticla cu 
apă și bandajele, imi indes cuțitul în centură, 
imi iau arcul şi săgețile. Sunt gata să plec, când 
imi amintesc cat de important este să respect 
rutina indrăgostiților născuţi sub steaua potriv- 
nică, așa că mă aplec și-l sărut pe Peeta prelung, 
stăruitor. Îmi imaginez suspinele înlăcrimate 
care se aud în Capitoliu şi mă prefac că-mi şterg 
și eu o lacrimă. Apoi mă strecor prin deschide- 
rea dintre pietre și ies în noapte. 

La contactul cu aerul, respirația mea se trans- 
formă în nori minusculi, albi. E tot atât de frig 
ca în nopțile de noiembrie de acasă. Una dintre 
cele în care m-am furișat În pădure, cu o lan- 
ternă în mână, alăturându-mă lui Gale într-un 
loc stabilit din timp, unde am stat înghesuiți 
unul într-altul, bând ceai fierbinte, de plante, 
din sticle metalice, plate, infășurate in material 
vătuit, sperând că vânatul o să ne iasă în cale la 
venirea dimineții. OP, Gale, mă gândesc. Măcar 
dacă m-ai susține acum. 

Mă mişc cât de repede indrăznesc. Ochelarii 
sunt cu adevărat remarcabili, dar simt din plin 
surzenia urechii stângi. Nu ştiu exact ce-a făcut 
explozia aia, dar a produs, în profunzime, o 
stricăciune ireparabilă. N-are importanță. Dacă 
ajung acasă, o să fiu atât de putred de bogată, în- 
cât o să pot plăti pe cineva ca să-mi redea auzul. 

Pădurea arată intotdeauna altfel la vreme de 
noapte. Chiar și cu ochelarii, unghiurile sunt 
nefireşti. Ca și cum copacii, florile şi pietrele 
din timpul zilei s-ar fi dus la culcare, trimițând 
in loc alte versiuni ale lor, oarecum amenință- 
toare. Nu încerc nici o şmecherie, cum ar fi să 
aleg un traseu diferit. Merg în susul pârâului și 
O iau pe aceeași cărare ce duce către ascunză- 
toarea lui Rue de langă lac. Pe drum, nimic nu 

indică prezenţa vreunui alt tribut, nu se zărește 
aburul nici unei răsuflări, nu se aude nici un tros- 
net de creangă. Fie sunt prima care soseşte, fie 
ceilalți și-au ocupat pozițiile în timpul nopții. 
Totuși, când mă strecor printre tufișuri, aștep- 
tând să înceapă vărsarea de sânge, până la ivirea 
zorilor a mai rămas mai mult de o oră sau poate 
sunt chiar două. 

Mestec câteva frunze de mentă, fiindcă stoma- 
cul meu nu e dispus să primească nimic mai 
mult. Slavă Domnului că am şi haina lui Peeta, 
nu doar pe a mea. Altminteri aș fi fost nevoită să 
mă foiesc de colo-colo ca să nu îngheț. Cerul ca- 
pătă culoarea cenușie și cețoasă a dimineţii și pre- 
zenţa celorlalte tributuri continuă să nu se facă 
simțită în nici un fel. Nu e cu adevărat surprin- 
zător. Toată lumea s-a evidenţiat, fie prin forță, 
fie prin puterea de a ucide, fie prin şiretenie. Mă 
intreb dacă își închipuie cineva că Peeta mă înso- 
țește. Mă indoiesc că Faţă de Vulpe și Thresh știu 
că e rănit. Cu atât mai bine dacă-și imaginează că 
mă acoperă când mă duc după rucsac. 

Dar unde e rucsacul? Arena s-a luminat des- 
tul de mult ca să-mi pot scoate ochelarii. Aud 
păsările dimineții cântând. Nu a sosit ora? 
Pentru o clipă, intru în panică la gândul că nu 
mă aflu la locul potrivit. Dar îmi amintesc cu 

certitudine cuvintele lu: Claudius Templesmith, 
ne-a invitat la Cornul Abundenţei. Care e aici. 
Și eu sunt aici. Atunci unde e rucsacul meu? 
Exact când suprafaţa aurie a Cornului Abun- 
denţei scânteiază sub prima rază de soare, ceva se 
tulbură în mijlocul câmpiei. Pământul din faţa 
cornului se despică în două și în arenă se înalță o 
masă rotundă, acoperită cu o față de masă albă ca 
zăpada. Pe masă sunt patru rucsacuri, două mari, 
negre, purtând numerele 2 și 11, unul verde, de 
dimensiuni medii, cu numărul 5, și altul minus- 
cul, portocaliu - mi l-aș putea agăța de încheie- 
tura mâinii - care trebuie să fie marcat cu un 12. 
Masa abia a apucat să se fixeze, cu un pocnet, 
la locul său, când o siluetă țâșneşte din Cornul 
Abundenţei, smulge rucsacul verde și o rupe la 
fugă. Faţă de Vulpe! Te poți baza pe ea când e 
vorba de asemenea idei ingenioase și riscante! 
Noi, ceilalți, suntem încă pe pozițiile din jurul 
câmpiei, evaluând situaţia, dar ea și-a luat deja 
rucsacul. Și ne-a prins în capcană, fiindcă nimeni 
nu e dornic s-o urmărească, nu atâta vreme cât 
propriul său rucsac stă pe masă, atât de vulnera- 
bil. Probabil că Faţă de Vulpe a chibzuit că e 
bine să le lase pe celelalte neatinse, fiindcă, fu- 
rând unul dintre ele, s-ar fi ales cu un urmăritor. 
Asta ar fi trebuit să fie strategia mea! Când îmi 

revin de pe urma surprizei, a admiraţiei, a furiei, 
a geloziei și a frustrării, văd coama ei de păr roșu 
dispărând printre copaci, în afara bătăi arcului. 
Oh! Mă tem tot timpul de ceilalți, dar poate că 
Faţă de Vulpe e aici adevăratul adversar. 

Asta mă costă și timp, fiindcă acum e clar că 
eu sunt următoarea care trebuie să se apropie de 
masă. Oricine ajunge acolo înaintea mea imi 
poate lua cu ușurință pachetul în căușul palmei, 
fugind cu el. Sprintez spre masă fără nici o ezi- 
tare. Simt pericolul inainte de a-l vedea. Din fe- 
ricire, primul cuțit vine, șuierând, din dreapta 
mea, așa că îl aud și pot să-l deviez cu lemnul ar- 
cului. Mă întorc, întind coarda și trimit săgeata 
drept către inima lui Clove. Ea se răsucește exact 
atât cât e nevoie ca să evite lovitura fatală, dar 
vârful săgeții ii pătrunde în partea de sus a bra- 
țului stâng. Din nefericire, ea azvârle cuțitele cu 
dreapta, dar săgeata o întârzie cu câteva clipe, 
fiind nevoită să și-o smulgă și să aprecieze gravi- 
tatea rănii. Eu imi continui fuga, potrivindu-mi 
din instinct o altă săgeată în arc, așa cum o poate 
face numai cineva care vânează de ani întregi. 

Acum sunt lângă masă, cu degetele închi- 
zându-mi-se în jurul minusculului rucsac porto- 
caliu. Mâna mi se strecoară printre curele, mi-l 
imping grăbită în susul brațului, fiindcă e pur și 

simplu prea mic ca să se potrivească în orice altă 
parte a corpului meu, și mă întorc, gata să trag 
iarăşi, când un al doilea cuțit mă nimereşte în 
frunte. Mă spintecă deasupra sprâncenei drepte, 
croind o rană adâncă, din care țâșneşte sângele, 
orbindu-mi un ochi și umplându-mi gura cu 
gustul lui înțepător, metalic. Dau inapoi, clăti- 
nându-mă, dar reușesc să trimit săgeata gata pre- 
gătită în direcția celei care mă atacă. Știu incă din 
clipa când mi se desprinde din mână că va rata 
ținta. Apoi Clove se aruncă peste mine, trân- 
tindu-mă pe spate și țintuindu-mi umeri de 
pământ cu genunchii ei. 

Pând aici mi-a fost, imi spun, sperând, de dra- 
gul lui Prim, c-o să se termine repede. Dar Clove 
vrea să savureze momentul. Chiar simte că are 
timp. Cato e, fără nici o îndoială, pe undeva, prin 
apropiere, acoperind-o, așteptându-l pe Thresh 
ŞI, poate, pe Peeta. 

- Unde ţi-e prietenul, District 12? Încă n-a 
murit? mă întreabă. 

Ei bine, atâta vreme cât stăm de vorbă, rămân 
în viață. 

- Acum e în pădure. Pe urmele lu: Cato, mârâi 
eu. Și țip cât mă țin plămânii: Peeta! 

Clove imi repede un pumn în trahee, sece- 
rându-mi pur și simplu vocea. Dar capul îi 

zvâcneșşte dintr-o parte în alta și ştiu că, măcar 
pentru o clipă, crede că e posibil să-i fi spus 
adevărul. Însă, de vreme ce Peeta nu apare să 
mă salveze, se intoarce din nou spre mine. 

- Mincinoaso, îmi spune, cu un rânjet. E 
aproape mort. Cato știe unde l-a tăiat. Probabil 
că l-ai ancorat în vreun copac cât timp incerci 
să-i ajuţi inima să bată. Ce-i în rucsacul ăla mic 
și drăguţ? Medicamentul pentru Îndrăgostit? 
Păcat că n-o să-l primească niciodată. 

Clove își deschide haina. E căptușită cu un 
set impresionat de cuțite. Alege cu grijă unul 
aproape elegant, cu o lamă necruțătoare, curbată. 

- l-am promis lui Cato că, dacă te lasă pe 
mâna mea, o să-i ofer publicului un spectacol de 
toată frumuseţea. 

Acum mă zbat, străduindu-mă s-o răstorn, 
dar e zadarnic. E prea grea, mă ţintuiește cu prea 
multă putere. 

— Las-o baltă, District 12. O să te ucidem. Exact 
așa cum am făcut cu mica ta aliată patetică... cum 
o chema? Cea care ţopăia prin copaci. Rue? Ei, 
mai întâi Rue, apoi tu, apoi cred c-o să lăsăm na- 
tura să se ocupe de Îndrăgostit. Cum îţi sună? 
mă întreabă Clove. Acum de unde să-ncepem? 

Îmi şterge sângele din rană cu mâneca hai- 
nei. Îmi studiază o clipă fața, înclinându-mi-o 

dintr-o parte într-alta, ca și cum ar fi o bucată 
de lemn, iar ea ar trebui să hotărască exact cum 
s-o sculpteze. Încerc s-o mușc de mână, dar mă 
inșfacă de părul din creștet, silindu-mă să-mi li- 
pesc iarăși capul de pământ. 

- Cred... Vorbește aproape torcând. Cred 
c-o să-ncep cu gura. 

Îmi încleştez dinţii în timp ce se distrează 
urmărindu-mi conturul buzelor cu varful 
cuțitului. 

N-o să-nchid ochii. Comentariul despre Rue 
m-a umplut de furie, destul de multă ca să mă 
gândesc să mor cu o oarecare demnitate. Ca un 
ultim act de sfidare, o s-o țintuiesc cu privirea atât 
de mult cât o să pot vedea, ceea ce probabil că n-o 
să dureze prea mult, dar o s-o privesc țintă, n-o să 
țip şi o să mor, în stilul meu mărunt, neinfrântă. 

- Da. Cred că n-o să prea mai ai ce face cu 
buzele de acum inainte. Vrei să-i trimiți 
Îndrăgostitului o ultimă sărutare? mă întreabă. 

Îmi umplu gura cu sânge și salivă și o scuip 
in față. Se inroșeşte de furie. 

- Foarte bine atunci. Să-i dăm drumul. 

Îmi adun puterile pentru chinul care va urma, 
cu siguranță. Dar, când simt vârful cuțitului 
făcându-mi prima tăietură în buză, o forță mult 
mai puternică o smulge pe Clove de deasupra 

mea și ea ţipă. La inceput sunt prea uluită, nu 
sunt în stare să pricep ce se întâmplă. Peeta a reu- 
şit cumva să ajungă aici, ca să mă salveze? Creato- 
rii-de-joc au trimis vreun animal sălbatic, pentru 
și mai multă distracție? A fost smulsă și ridicată 
in aer de o aeronavă, dintr-un motiv inexplicabil? 

Dar, când mă ridic îimpingându-mă în braţele 
amorțite, nu văd nimic din toate astea. Clove dă 
din picioare fără să atingă pământul, captivă în 
braţele lu: Thresh. Icnesc când îl văd așa, domi- 
nându-mă cu înălțimea lui și ţinând-o pe Clove 
ca pe o păpușă de cârpă. Îmi aminteam că e uriaș, 
dar acum pare cu mult mai masiv, cu mult mai 
puternic decât ţin minte. Dacă s-a schimbat ceva, 
atunci pare să se fi ingrășat de când e în arenă. O 
răsucește pe Clove și dă cu ea de pământ. 

Tresar când zbiară, fiindcă până acum nu 
l-am mai auzit decât murmurând. 

- Ce-ai făcut cu fetița aia? Tu ai ucis-o? 

Clove se târăște de-a-ndăratelea, în patru labe, 
ca o insectă înnebunită, atât de şocată, încât nici 
măcar nu-l strigă pe Cato. 

- Nu! Nu, nu eu! 

- I-ai rostit numele. Te-am auzit. Tu ai ucis-o? 

O altă idee îi aşterne peste trăsături un alt 
val de mânie. 

— Ai tăiat-o așa cum voiai s-o tai pe fata asta? 

- Nu! Nu, eu... 

Clove vede piatra de dimensiunile unei 
franzele mici din mâna lui Thresh și își pierde 
controlul. 

- Cato! pă ea, cu voce stridentă. Cato! 

- Clove! 

Aud răspunsul lui Cato. N-aş putea spune de 
la ce distanță vine, dar e prea departe ca s-o poată 
ajuta. Oare ce face? Încearcă să dea de Față de 
Vulpe şi de Peeta? Sau a stat ascuns, așteptându-l 
pe Thresh, dar a greşit cu grosolănie locul? 

Thresh repede piatra în jos, izbind cu putere 
in tâmpla lui Clove. Rana nu sângerează, dar văd 
urma loviturii pe țeastă și știu că ea e pe ducă. 
Totuși mai are încă viață în trup, în tresăltările 
grăbite ale pieptului, în geamătul slab care îi iese 
printre buze. 

Pe urmă Thresh se răsucește către mine, cu 
piatra ridicată, şi ştiu că n-are sens să fug. Iar 
arcul meu e gol, ultima săgeată încărcată a zburat 
inspre Clove. Mă simt țuntuită de privirea aspră 
a ochilor lui stranii, căprui-aurii. 

- Ce-a vrut să spună? Despre alianţa ta cu Rue? 

- Eu... eu... noi am făcut o echipă. Am arun- 
cat în aer proviziile. Am încercat s-o salvez, chiar 
am încercat. Dar el a ajuns acolo primul. Distric- 
tul 1, răspund eu. 

Poate, știind că am ajutat-o pe Rue, n-o să-mi 
aleagă o moarte lentă, sadică. 

- Și tu l-ai ucis? mă întreabă. 

- Da, zic eu. L-am ucis. Şi am ingropat-o pe 
ea sub flori. Și i-am cântat, ca s-adoarmă. 

Lacrimile îmi țâșnesc din ochi. Amintirea îmi 
alungă din minte încordarea, împotrivirea. Și 
sunt copleșită de Rue, de durerea din frunte, de 
frica de Thresh și de gemetele fetei care trage să 
moară la nici doi metri distanță. 

- Ca să-adoarmă? spune el, cu glas aspru. 

- Ca să se stingă liniștită. l-am cântat până a 
murit. Districtul tău... oamenii mi-au trimis 
pâine. 

Ridic mâna, dar nu după o săgeată, la care 
știu că n-aş apuca să ajung. Îmi șterg doar nasul. 

- Fă-o repede, OK, Thresh? 

Emoțiile i se luptă pe chip. Lasă piatra în jos 
Și arată cu degetul spre mine, aproape acuzator. 

- Te las să pleci, numai de data asta. Pentru 
fetiţa aia. Așa că noi doi suntem chit. Nu ne mai 
datorăm nimic. Înţelegi? 

Dau din cap, pentru că înțeleg. Despre dato- 
rii. Despre detestarea datoriilor. Înţeleg că, dacă 
o să câștige, Thresh va trebui să se intoarcă și să 
privească în ochii unui întreg district care a incăl- 
cat regulile ca să-mi mulțumească, aceleași reguli 

pe care le incalcă el acum, mulțumindu-mi la rân- 
dul lui. Şi înțeleg că, pentru moment, Thresh n-o 
să-mi zdrobească ţeasta. 

- Clove! 

Glasul lui Cato se aude acum mult mai 
aproape. Și, după durerea care i se simte în el, aș 
putea spune c-o vede zăcând la pământ. 

- Ai face bine să fugi acum, Fată a Focului, 
spune Thresh. 

N-am nevoie de un al doilea îndemn. Îi 
intorc spatele și picioarele mi se înfig în 
pământul bătătorit când alerg, indepărtându-mă 
de Thresh, de Clove și de sunetul vocii lui Cato. 
Doar când ajung la marginea pădurii mă uit pen- 
tru o clipă în urmă. Thresh și ambele rucsacuri 
mari dispar dincolo de marginea câmpiei, în zona 
pe care n-am văzut-o niciodată. Cato îngenun- 
chează alături de Clove, cu sulița în mână, im- 
plorând-o să nu-l părăsească. Peste o clipă, o 
să-nțeleagă că e zadarnic, că ea nu mai poate fi sal- 
vată. Mă lovesc de copaci, ștergându-mi în repe- 
tate rânduri sângele care îmi curge în ochi, fugind 
ca O sălbăticiune rănită. După câteva minute, aud 
tunul şi știu că a murit Clove, că acum Cato tre- 
buie să fie pe urmele cuiva. Pe ale lui Thresh sau 
pe ale mele. Mă cuprinde spaima, sunt slăbită din 
cauza rănii, tremur. Încarc o săgeată, dar Cato 

poate arunca sulița aproape tot atât de departe cât 
trage arcul meu. 

Un singur lucru mă linişteşte. Thresh are ruc- 
sacul care conține obiectul râvnit de Cato cu dis- 
perare. Dacă ar fi să pariez, aș spune că Thresh e 
cel urmărit. Totuși, nu-mi încetinesc goana când 
ajung la pârâu. Mă reped în albie, cu ghetele incă 
in picioare, şi înaintez cu greutate în josul apei. 
Îmi scot șosetele lui Rue, cele pe care le-am folo- 
sit drept mănuși, și mi le apăs pe frunte, incer- 
când zadarnic să stăvilesc năvala sângelui, care le 
imbibă în câteva minute. 

Reușesc cumva să ajung înapoi, la grotă. Mă 
strecor printre bolovani. Razele de soare pă- 
tează interiorul și, în lumina lor, imi trag micul 
rucsac portocaliu de pe braţ, îl tai ca să-l deschid 
și las conținutul să cadă jos. O cutiuță lungă și 
ingustă, cu o seringă hipodermică. Fără nici o 
ezitare, înfig acul în brațul lui Peeta și apăs 
pe piston. 

Mâinile mi se duc la cap și apoi imi coboară 
in poală, lucind de sânge. 

Ultimul lucru de care îmi aduc aminte e un 
fluture verde cu argintiu, nemaipomenit de fru- 


mos, care mi se așază pe încheietura mâinii. 

Răpăitul ploi pe acoperișul casei noastre mă 
trezeşte încet, cu blândețe. Însă mă lupt s-adorm 
din nou, înfășurată în coconul de pături calde, în 
siguranţa de acasă. Sunt vag conștientă de dure- 
rea de cap. Probabil că am gripă, de aceea mi se 
ingăduie să stau în pat, deși știu că am dormit 
multă vreme. Mâna mamei imi mângâie obrazul 
Și eu nu o resping, așa cum fac când sunt trează, 
neingăduindu-i niciodată să afle cât de mult tån- 
jesc după această atingere tandră. Cât de mult îi 
simt lipsa, deși încă nu mi-am recăpătat increde- 
rea în ea. Pe urmă răsună o voce, nu vocea care 
ar trebui, nu e vocea mame, și mă sperii. 

- Katniss, îmi spune. Katniss, mă auzi? 

Deschid ochii și senzația de siguranţă dispare. 
Nu sunt acasă, nu sunt cu mama. Sunt într-o 
grotă întunecoasă şi rece, cu picioarele goale în- 
gheţate, deși sunt învelite, cu aerul alterat de mi- 
rosul inconfundabil al sângelui. Chipul supt și 
palid al unui băiat îmi apare alunecând prin fața 
ochilor și, după o primă tresărire de spaimă, mă 
simt mai bine. 


— Peeta. 

- Hei, spune el. Mă bucur că-ți văd din nou 
ochii. 

- Câtă vreme am fost leşinată? îl întreb. 

- Nu sunt sigur. Eu m-am trezit aseară și tu 
zăceai lângă mine, într-o baltă inspăimântătoare 
de sânge, imi povestește el. Cred că s-a oprit 
până la urmă, dar, în locul tău, eu n-aş incerca 
să mă ridic. 

Îmi duc mâna la cap, cu prudență, și descopăr 
că e bandajat. Dar acest simplu gest mă istoveşte 
și mă amețeşte. Peeta îmi duce o sticlă la buze și 
beau cu sete. 

- Te simți mai bine, spun. 

- Mult mai bine. Indiferent ce mi-ai injec- 
tat în braț, a avut efect, zice el. În dimineaţa 
asta, umflătura piciorului a dispărut aproape 
în întregime. 

Nu pare furios fiindcă l-am păcălit, drogân- 
du-l și fugind la festin. Poate sunt prea zdrobită 
şi o să-mi vorbească despre asta mai târziu, când 
o să mai capăt putere. Dar, pe moment, e numai 
dulceaţă. 

- Ai mâncat? îl întreb. 

- Îmi pare rău, dar trebuie să spun că am 
infulecat trei bucăți din gâsculiță înainte de a-mi 
da seama că trebuia să ne ajungă pentru mai 
mult timp, îmi răspunde. Nu-ţi face griji. M-am 
intors la o dietă severă. 

- Nu, e foarte bine. Trebuie să mănânci. O 
să mă duc în curând la vânătoare. 

- Nu prea curând, de acord? zice el. Lasă-mă 
să-ți port de grijă o vreme. 

Adevărul e că nu prea am de ales. Peeta mă 
hrănește cu bucățele de gâsculiță și cu stafide și 
mă convinge să beau multă apă. Îmi freacă pi- 
cioarele, readucând în ele o oarecare căldură, și 
mi le infășoară în haina lui inainte de a-mi 
strânge sacul de dormit în jurul gâtului. 

- Cizmele şi şosetele tale sunt încă ude, iar vre- 
mea nu le ajută să se usuce prea repede, spune el. 

Aud bubuitura unui tunet și, printr-o crăpă- 
tură dintre pietre, văd cerul luminat de fulger. 
Ploaia picură prin mai multe găuri din plafon, iar 
Peeta mi-a încropit deasupra capului și a părții de 
sus a trupului un soi de copertină, prinzând 
pătratul meu de plastic între pietre. 

- Mă întreb ce a atras furtuna asta? Adică, 
cine e ținta e1? spune Peeta. 

- Cato și Thresh, zic eu, fără să mă gândesc. 
Faţă de Vulpe trebuie să fie pe undeva, într-un 
bârlog, iar Clove... ea m-a rănit și pe urmă... 

Vocea mı se stinge. 

— Ştiu că e moartă. Am văzut-o pe cer, aseară. 
Tu ai omorât-o? 

- Nu. Thresh ia spart capul cu o piatră. 

- Bine că nu te-a prins și pe tine, spune Peeta. 

Amintirea festinului îmi revine cu toată pu- 
terea în minte şi mă simt că mi se face rău. 

- M-a prins. Dar m-a lăsat să plec. 

Pe urmă trebuie să-i povestesc, firește. Lu- 
cruri pe care le-am păstrat numai pentru mine, 
pentru că el a fost prea bolnav ca să mă-ntrebe 
și fiindcă, oricum, nu mă simţeam pregătită să 
le retrăiesc. Cum ar fi explozia, și apoi urechea 
mea, şi moartea lui Rue, și băiatul din Distric- 
tul 1, și pâinea. Tot ce duce către cele întâmplate 
la întâlnirea cu Thresh, la modul în care și-a 
plătit el un soi de datorie. 

- Te-a lăsat să pleci fiindcă n-a vrut să-ți dato- 
reze nimic? întreabă Peeta, nevenindu-i să creadă. 

- Da. Nu mă aştept să-nțelegi. Tu n-ai trăit 
niciodată în lipsuri. Dar, dacă ai fi fost din Filon, 
n-ar fi trebuit să-ţi explic, spun eu. 

- Și nici nu-ncerca. E evident că sunt prea 
greu de cap ca să pricep. 

- Așa cum e cu pâinea. Așa cum se pare că 
n-o să iîncetez niciodată să-ți fiu datoare pentru 
asta, ZIC. 

- Pâinea? Care pâine? De când eram copii? 
Cred că putem s-o dăm uitării. Adică, tu tocmai 
m-ai sculat din morți. 

- Dar tu nu mă cunoşteai. Nu ne vorbiserăm 
niciodată. În plus, primul dar e, intotdeauna, 
cel mai greu de răsplătit. Dacă nu m-ai fi ajutat 

atunci, nici măcar n-aș fi fost acum aici, spun 
eu. Oricum, de ce-ai făcut-o? 

- De ce? Ştii de ce. 

Clatin ușor din cap, cu o mișcare dureroasă. 

- Haymitch a spus că ești cu adevărat foarte 
convingătoare. 

- Haymitch? întreb. Ce-are el de-a face cu 
toate astea? 

- Nimic, răspunde Peeta. Deci Cato şi Thresh? 
Cred că eu cer prea mult sperând să se ucidă 
simultan unul pe altul. 

Dar ideea nu face decât să mă indispună. 

- Cred că Thresh ne-ar plăcea. Cred că, în Dis- 
trictul 12, ar fi prietenul nostru, spun eu. 

- Atunci să sperăm c-o să-l ucidă Cato, ca să 
nu fim nevoiţi s-o facem noi, zice Peeta, cu un 
aer sinistru. 

Nu vreau ca Thresh să fie ucis de Cato. Nu 
vreau să mai moară nimeni. Dar învingătorii 
nu spun asemenea lucruri în arenă. În ciuda 
eforturilor mele, simt că ochii încep să-mi inoate 
in lacrimi. 

Peeta mă privește cu îngrijorare. 

- Ce e? Ai dureri foarte mari? 

Îi dau un alt răspuns, fiindcă e tot atât de ade- 
vărat, dar care poate fi luat drept un scurt mo- 
ment de slăbiciune, nu drept una fatală. 

- Vreau să plec acasă, Peeta, spun, cu voce 
plângăcioasă, de copil. 

- O să pleci. Îi promit, zice el, şi se apleacă 
să mă sărute. 

- Vreau să plec acasă acum. 

- Își spun eu cum facem. Te culci din nou și 
te visezi acasă. Și o s-ajungi acolo de-a-devărate- 
lea înainte să-ți dai seama. OK? 

- OK, șoptesc. Să mă trezeşti dac-o să fie ne- 
voie să stau de veghe. 

- Sunt teafăr și odihnit, mulțumită ție și 
lui Haymitch. Și apoi, cine ştie cât o să dureze? 
zice el. 

Despre ce vorbeşte? Despre furtună? Despre 
scurtul răgaz pe care ni-l oferă? Despre Jocuri? 
Nu ştiu, dar sunt prea tristă și prea obosită ca 
să-ntreb. 

Când Peeta mă trezește din nou e deja seară. 
Ploaia s-a transformat în potop, trimițând şi- 
roaie de apă prin plafon, acolo pe unde înainte 
nu curgeau decât câteva picături. Peeta a pus 
castronul sub cel mai puternic şi a schimbat 
poziţia foliei de plastic, ca să devieze şuvoaiele, 
ferindu-mă de apă. Mă simt ceva mai bine, pot 
să mă ridic în capul oaselor fără să ameţesc prea 
tare și sunt de-a dreptul infometată. Așa cum e 
și Peeta. A așteptat să mă trezesc ca să mâncăm 
și e nerăbdător să-ncepem. 

Nu mai avem cine ştie ce. Două bucăți de 
gâsculiță, un amestec de rădăcini și o mână de 
fructe uscate. 

- N-ar trebui să raționalizăm mâncarea? 
intreabă Peeta. 

- Nu, s-o terminăm. Gaâsculiţa incepe să 
se-nvechească și ultimul lucru de care avem ne- 
voie acum e să ne-mbolnăvim din cauza cărnii 
stricate, răspund eu, împărțind totul în două 
grămăjoare egale. 

Încercăm să mâncăm încet, dar suntem amân- 
doi atât de flămânzi, încât terminăm în două mi- 
nute. Stomacul meu nu e câtuși de puţin 
mulțumit. 

- Mâine e zi de vânătoare, spun. 

- Eu nu te pot ajuta prea mult. N-am mai 
vânat niciodată. 

- Eu vânez și tu gătești. Și poți oricând să 
culegi câte ceva. 

- Mi-aș dori ca pe-aici să crească un soi de 
tufiș cu pâine, zice Peeta. 

- Pâinea pe care mi-au trimis-o din Distric- 
tul 11 era caldă, povestesc eu, cu un oftat. Uite, 
mestecă astea. 

În întind două frunze de mentă şi îmi arunc 
câteva în gură. 

Proiecţia de pe cer e greu de deslușit dar ne 
putem da seama că azi n-a murit nimeni. Deci 
Cato și Thresh nu s-au înfruntat Încă. 

- Unde s-a dus Thresh? Adică, ce e în partea 
cealaltă a cercului? îl întreb pe Peeta. 

- O câmpie. Cât vezi cu ochii, e plină cu 
ierburi, înalte cam până la umărul meu. Știu și 
eu, poate unele dintre ele sunt grâne. Se văd 
petice de diferite culori. Dar nu e nici o potecă, 
răspunde el. 

- Fac pariu că unele sunt grâne. Și fac pariu 
şi că Thresh ştie care sunt alea. Ai fost acolo? 

- Nu. Nimeni nu-şi doreşte cu adevărat să-l 
urmărească pe Thresh prin iarba aia. De câte ori 
mă uit într-acolo, spre câmpul ăla, nu pot să nu 
mă gândesc la tot ce-ar putea ascunde. Șerpi, 
animale turbate, nisipuri mișcătoare, zice Peeta. 
Acolo ar putea fi orice. 

Nu o spun, dar vorbele lui îmi aduc aminte 
de avertizările pe care le-am primit în privința 
trecerii dincolo de gardul Districtului 12. Pen- 
tru o clipă, îl compar cu Gale, care ar fi privit 
câmpul acela și ca pe o potențială sursă de 
hrană, nu doar ca pe o amenințare. Așa cum a 
făcut Thresh, cu siguranță. Nu vreau să spun că 
Peeta e molâu. A dovedit că nu e laș. Însă pre- 
supun că, atunci când casa ta miroase a pâine 

caldă, nu pui prea multe lucruri sub semnul 
întrebării, pe când Gale se îndoiește de orice. 
Oare ce-ar crede Peeta despre glumele ireve- 
rențioase pe care le facem între noi în fiecare zi, 
in timp ce incălcăm legea? Oare l-ar șoca? Toate 
lucrurile pe care le spunem despre Panem? Dar 
tiradele lui Gale impotriva Capitoliului? 

- Poate pe câmpul ăla sunt tufe cu pâine, zic 
eu. Poate de-aia pare Thresh mai bine hrănit 
acum decât la începutul Jocurilor. 

- Fie că e așa, fie că are sponsori foarte gene- 
roși, spune Peeta. Mă întreb ce-ar trebui să facem 
ca să-l convingem pe Haymitch să ne trimită 
niște pâine. 

Ridic din sprâncene înainte de a-mi reaminti 
că el nu știe despre mesajul trimis de Haymitch 
acum două nopți. O sărutare îţi aduce un castron 
cu supă. Nici asta nu e genul de afirmație pe care 
s-o pot face cu voce tare. Rostindu-mi gându- 
rile, le-aș da spectatorilor de înțeles că povestea 
noastră romantică a fost inventată pentru a spe- 
cula compătimirea lor și n-am mai căpăta nici un 
fel de hrană. Trebuie să aduc cumva, în mod cre- 
dibil, lucrurile pe făgașul dorit. Trebuie să-ncep 


cu ceva simplu. Mă-ntind și îi iau mâna. 

- Păi, probabil c-a folosit o grămadă de re- 
surse ajutându-mă să te-adorm, spun, pe un 
ton poznaș. 

- A, am ajuns și la asta, zice Peeta, imple- 
tindu-și degetele cu ale mele. Să nu mai incerci 
nimic asemănător altă dată. 

- Sau ce? îl intreb. 

- Sau... sau... Nu se poate gândi la nimic po- 
trivit. Acordă-mi doar un minut. 

- Care e problema? spun, cu un zâmbet larg. 

- Problema e că amândoi suntem încă în 
viață. Ceea ce nu face decât să-ți înfigă mai bine 
in minte ideea că ai procedat exact cum trebuia, 
mă lămureşte el. 

— Și chiar aşa a fost, zic eu. 

- Nu! N-o face, Katniss! 

Strânsoarea lui devine mai puternică, indu- 
rerându-mi mâna, și în glas are o furie sinceră. 

- Nu muri pentru mine. Așa n-o să-mi faci 
nici o favoare. De acord? 

Intensitatea reacției lui mă surprinde, dar re- 
cunosc ocazia excelentă de a face rost de mân- 
care, așa că-ncerc să merg mai departe. 

- Poate c-am făcut-o pentru mine însămi. 
Peeta, te-ai gândit vreodată la asta? Poate nu ești 
tu singurul care... care își face griji pentru... ceea 
ce s-ar întâmpla dacă... 

Mă bâlbâi. Nu știu să șlefuiesc cuvintele, cum 
o face Peeta. Și, în timp ce vorbesc, ideea de a-l 
pierde pe Peeta cu adevărat mă izbește din nou 
Și înțeleg cât de mult vreau să rămână în viață. Și 
nu din cauza sponsorilor. Nu din cauza celor ce 
se vor petrece la intoarcerea acasă. Și nu doar fi- 
indcă nu vreau să rămân singură. E vorba despre 
el. Nu vreau să-l pierd pe băiatul cu pâinea. 

- Ce anume, Katniss? spune el, cu voce 
scăzută. 

Aș vrea să pot trage obloanele, ascunzând mo- 
mentul ăsta de ochii curioși ai Panemului. Chiar 
dacă ar însemna să pierdem mâncarea. Indiferent 
ce aș simți, asta nu mă privește decât pe mine. 

- E exact genul de subiect despre care mi-a 
spus Haymitch să nu vorbesc, răspund, evazivă, 
deși Haymitch nu mi-a dat niciodată un aseme- 
nea sfat. 

De fapt, probabil că mă înjură chiar acum, 
fiindcă las să-mi scape mingea într-un moment 
cu O asemenea încărcătură emoțională. Dar Peeta 
reuşeşte s-o prindă cumva. 

- Atunci o să completez singur spațiile goale, 
zice el și se lipește de mine. 

E primul sărut de care suntem pe deplin con- 
ştienți amândoi. Nici unul dintre noi nu e stin- 
gherit de boală sau de durere, sau, pur şi simplu, 

inconştient. Buzele nu ard de febră, nici nu sunt 
reci ca gheaţa. E primul sărut pe care-l simt răs- 
colindu-mi cu adevărat pieptul. Cald și straniu. 
E primul sărut care mă face să-mi mai doresc 
un altul. 

Dar nu-l mai primesc. Ei, primesc un al doilea 
sărut, dar e unul ușor, pe vârful nasului, fiindcă 
atenţia lui Peeta e distrasă. 

- Cred că rana ta sângerează din nou. Haide, 
intinde-te, oricum e timpul de culcare, spune el. 

Șosetele mele sunt destul de uscate ca să le 
pot purta. Îl conving pe Peeta să-și îmbrace 
haina. Frigul umed pare să-mi pătrundă direct 
în oase, așa că el e, probabil, pe jumătate înghe- 
ţat. Insist și să stau prima de veghe, deși amân- 
doi credem că e puţin probabil să apară cineva 
pe o asemenea vreme. Dar nu cădem de acord 
până nu sunt și eu în sacul de dormit și tremur 
atât de tare, încât n-are rost să obiectez. Într-un 
total contrast cu cele petrecute cu două nopți 
în urmă, când îl simţeam pe Peeta la un milion 
de kilometri depărtare, acum sunt izbită de apro- 
pierea lui. Când ne instalăm, imi trage capul în 
jos, aşezându-mi-l pe braţul lui ca pe o pernă, iar 
mâna cealaltă i se odihneşte, protectoare, deasu- 
pra mea, chiar și după ce adoarme. Nu m-a mai 
ținut nimeni așa de atât de multă vreme. De 
când a murit tata și am încetat să am încredere 

in mama, braţele nimănui nu m-au mai făcut să 
mă simt atât de protejată. 

Stau întinsă, privind, prin ochelari, picătu- 
rile de apă care improașcă solul grotei. Ritmic, 
liniştitor. Aţipesc de mai multe ori, pentru 
scurt timp, apoi mă trezesc brusc, simţindu-mă 
vinovată și furioasă pe mine însămi. După trei 
sau patru ore, n-am incotro, trebuie să-l trezesc 
pe Peeta, fiindcă eu nu-mi mai pot ţine ochii 
deschişi. El nu pare să se supere. 

- Mâine, când o să fie uscat, o să găsim un 
loc într-un copac, atât de sus, incat o să putem 
dormi amândoi liniștiți, îi promit, înainte de a 
mă fura somnul. 

Însă vremea nu se îmbunătățește a doua zi. 
Potopul continuă, ca şi cum creatorii-de-joc ar 
dori să ne vadă pe toţi luați de apă. Tunetele 
sunt atât de puternice, încât cutremură pămân- 
tul. Peeta se gândeşte să iasă oricum, în căutare 
de orice fel de hrană, dar eu îi spun că, pe o ase- 
menea furtună, e zadarnic. N-ar reuși să vadă la 
mai mult de un metru în faţa ochilor și, ca răs- 
plată pentru eforturile sale, n-ar reuși decât să se 
ude până la piele. Știe că am dreptate, dar sto- 
macurile noastre macină dureros în gol. 

Ziua se târăște încet, ajungând în pragul 
inserării, fără ca vremea să se schimbe în vreun 
fel. Haymitch e ultima noastră speranţă, dar nu 

apare nimic, fie din lipsă de bani - probabil 
că toate preţurile au devenit exorbitante - fie 
fiindcă e dezamăgit de spectacolul pe care il ofe- 
rim. Probabil că ultima variantă e cea adevărată. 
Sunt prima care recunoaște că azi nu suntem 
tocmai atrăgător. Înfometaţi, vlăguiți de răni, 
străduindu-ne să nu le redeschidem. Da, ne 
inghesuim unul într-altul, înfășuraţi în sacul de 
dormit, dar mai ales ca să ne ţinem de cald. Cel 
mai excitant lucru pe care il face oricare dintre 
noi e să tragă un pui de somn. 

Nu sunt sigură cum aș putea impulsiona idila 
noastră romantică. Sărutul de aseară a fost fru- 
mos, dar pentru a ajunge la un altul ar fi nevoie 
de o oarecare premeditare. În Filon sunt fete, 
unele dintre fiicele negustorilor, care navighează 
cu multă ușurință pe asemenea ape. Dar eu n-am 
avut niciodată timp pentru asta, nici nu mi-a fost 
de folos. Oricum, e evident că un singur sărut nu 
mai e de-ajuns, fiindcă altfel am fi primit mân- 
care aseară. Instinctul imi spune că Haymitch nu 
vrea doar o dovadă fizică a iubirii, ci ceva mult 
mai personal. Genul de lucruri pe care a încercat 
să mă convingă să le spun despre mine insămi 
când exersam pentru interviu. În privința asta, 
eu sunt o catastrofă, dar nu și Peeta. Poate cea 
mai bună metodă e să-l stârnesc la vorbă. 

- Peeta. La interviu ai spus că intotdeauna ai 
fost nebun după mine. Când a început acest în- 
totdeauna? il intreb, ca din întâmplare. 

- Oh, să vedem. Cred că în prima zi de școală. 
Fram cinci. Tu purtai o rochiță cu carouri roșii 
și părul tău... era impletit în două cozi, nu 
intr-una. Tata mi-a atras atenţia asupra ta când 
aşteptam să ne aliniem. 

- Tatăl tău? De ce? il întreb. 

- Mi-a spus: „O vezi pe fetiţa aia? Am vrut să 
mă-nsor cu mama ei, dar a fugit cu un miner“, 
povestește Peeta. 

- Cum? Asta ai inventat-o! exclam eu. 

- Nu, e adevărat, mă contrazice el. Iar eu am 
spus: „Un miner? De ce și-ar fi dorit un miner, 
când te putea avea pe tine?“ i tata a răspuns: 
„Pentru că, ori de câte ori cântă el... până și pă- 
sările tac și-l ascultă.“ 

- E adevărat. Tac. Adică, tăceau, spun eu. 

La gândul că brutarul i-a spus asta lui Peeta, 
mă simt uluită și surprinzător de mișcată. Am 
revelaţia că, în realitate, eu însămi ezit să cânt, 
că resping muzica nu fiindcă aș considera-o o 
pierdere de timp. Ci, poate, pentru că imi aduce 
aminte de tata. 

- ar în ziua aceea, la cor, profesoara a intre- 
bat cine știa un cântec despre vale. Mâna ta s-a 
ridicat imediat în aer. Ea te-a urcat cu picioarele 

pe un taburet și ai cântat pentru noi. Şi jur că 
au amuţit toate păsările de dincolo de geamuri, 
povesteşte Peeta. 

- Oh, te rog, spun eu, râzând. 

- Nu, chiar așa a fost. Și, chiar în clipa când 
ţi-ai terminat cântecul, am știu că — la fel ca 
mama ta — eram condamnat. Pe urmă, în urmă- 
torii unsprezece ani, am tot incercat să-mi adun 
curajul și să-ți vorbesc, continuă Peeta. 

- Fără succes, adaug eu. 

- Fără succes. Așa că, într-un fel, extragerea 
numelui meu a fost un adevărat noroc. 

Pentru o clipă, mă simt aproape ridicol de feri- 
cită, apoi asupra mea se revarsă confuzia. Fiindcă 
noi trebuie să inventăm toate astea, să ne prefacem 
că suntem îndrăgostiți, nu să fim îndrăgostiți cu 
adevărat. Însă povestea lui Peeta pare reală. Partea 
despre tata și despre păsări. Iar eu am cântat în 
prima zi de școală, deși nu-mi aduc aminte cânte- 
cul. Iar rochia cu carouri roșii... a existat una, pur- 
tată apoi de Prim până când s-a transformat în 
zdrenţe, după moartea tatei. 

Povestea ar explica și un alt lucru. De ce a 
incasat Peeta o bătaie ca să-mi dea mie pâinea în 
acea zi a foamei. Aşadar, dacă toate aceste amă- 
nunte sunt adevărate... totul ar putea fi adevărat? 

- Ai o... memorie remarcabilă, comentez, 
şovăind. 

- Ţin minte tot ce are legătură cu tine, zice el, 
aşezându-mi după ureche o şuviță rebelă de păr. 
Tu eşti cea care n-a dat atenţie. 

- Acum dau, îi spun. 

- Păi, aici n-am prea mulți rivali. 

Aș vrea să mă retrag, să inchid din nou obloa- 
nele alea, dar știu că nu se poate. E ca și cum 
l-aş auzi pe Haymitch șoptindu-mi la ureche: 
„Spune-o! Spune-o!“ 

Înghit în sec, cu greutate, și las cuvintele să 
mi se desprindă de buze. 

- N-ai prea mulți rivali nicăieri. 

Și, de data asta, eu sunt cea care se apleacă 
spre el. 

Buzele abia ni se ating când de afară se aude 
o bufnitură surdă, făcându-ne să tresărim. Arcul 
meu se înalță, cu o săgeată gata să-și ia zborul, 
dar nu mai urmează nici un alt zgomot. Peeta se 
uită printre pietre și chiuie. Înainte de a-l putea 
opri, e afară, în ploaie, apoi imi întinde ceva. O 
parașută argintie, atașată de un coş. Îl deschid 
imediat, rupându-l, și înăuntru e un adevărat 
festin - chifle proaspete, brânză de capră, mere 
Și, mai presus de toate, un castron cu incredibila 
tocană de miel cu garnitură de orez sălbatic. 
Exact acel fel de mâncare despre care i-am măr- 
turisit lui Caesar Flickerman că e cel mai impre- 
sionant lucru oferit de Capitoliu. 

Peeta se strecoară iarăși înăuntru, cu fața 
strălucind ca soarele. 

- Cred că Haymitch s-a plictisit în sfârșit să 
ne tot privească flămânzind. 

- Cred că da, îi răspund. 

Dar în minte imi răsună cuvintele lui Hay- 
mitch, infatuate, dacă nu cumva şi cu O ușoară 
notă de exasperare: „Da, iubito, asta aşteptam.“ 

Fiecare celulă a trupului meu mă îndeamnă 
să-mi înfig mâinile în tocană și s-o înfulec, 
indesându-mi-o în gură cu pumnul. Dar vocea 
lui Peeta mă oprește. 

- Am face bine s-o luăm ușor cu tocana asta. 
Îţi aduci aminte de prima seară, din tren? Mân- 
carea bogată mi-a făcut rău și nici măcar nu 
eram mort de foame. 

- Ai dreptate. Și aș fi putut înghiți totul pe 
nerăsuflate! spun, cu regret. 

Dar n-o fac. Suntem destul de sensibili. Mân- 
căm fiecare câte o chiflă, câte o jumătate de măr 
şi câte o porție de mărimea unui ou de tocană 
cu orez. Îmi impun să mănânc tocana luând cu 
lingura cantități minuscule - ne-a trimis până 
Și tacâmuri de argint și farfurii — savurând fiecare 

imbucătură. Când terminăm, privesc tocana 
cu jind. 

- Mai vreau. 

- Şi eu. Uite cum facem. Aşteptăm o oră și, 
dacă nu ni se face rău, mâncăm încă o porție, 
spune Peeta. 

- De acord, încuviințez. O să fie o oră lungă. 

- Poate nu chiar atât de lungă, zice Peeta. Ce 
spuneai inainte de a sosi mâncarea? Ceva despre 
mine... nici un rival... cel mai bun lucru care ți 
s-a intâmplat vreodată... 

- Nu-mi aduc aminte ultima parte, ripos- 
tez eu, sperând că în grotă e prea întuneric 
pentru ca roșeaţa din obrajii mei să fie sesi- 
zată de camere. 

- Oh, ai dreptate. Astea erau gândurile mele. 
Fă-mi loc, am înghețat. 

Îi fac loc în sacul de dormit. Ne sprijinim de 
peretele grotei, cu capul meu pe umărul lui, cu 
braţele lui în jurul meu. Îl pot simți pe Haymitch 
inghiontindu-mă ca să-mi continui numărul. 

- Atunci, dacă eram cinci, nici măcar nu le-ai 
observat pe celelalte fete? il intreb pe Peeta. 

- Ba da, le-am studiat pe toate, dar, în afară 
de tine, nici una nu mi-a făcut o impresie care să 
dureze, răspunde el. 

- Sunt sigură că asta i-ar îngrozi pe părinții 
tăi, preferința ta pentru o fată din Filon. 

- Puțin probabil. Nici nu s-ar sinchisi. Ori- 
cum, dacă reuşim să ne intoarcem, n-o să mai 
fii o fată din Filon, o să fii o fată din Cartierul 
Învingătorilor. 

Are dreptate. Dacă o să câştigăm, o să pri- 
mim câte o casă în acea parte a orașului rezer- 
vată pentru câștigătorii Jocurilor Foamei. Cu 
mult timp în urmă, când au inceput Jocurile, 
Capitoliul a construit, în fiecare district, câte o 
duzină de case excelente. Bineînțeles că la noi 
nu e ocupată decât una. În celelalte n-a locuit 
nimeni, niciodată. 

Mă izbeşte un gând stânjenitor. 

- Atunci Haymitch o să fie singurul nostru 
vecin! 

- O, să fie frumos, spune Peeta. Tu, eu și 
Haymitch. Foarte confortabil. Picnicuri, aniver- 
sări, nopți lungi de iarnă în jurul focului, istori- 
sind povești vechi, despre Jocurile Foamei. 

- 'Ți-am spus că mă urăște! exclam eu. Dar 
nu pot să nu râd imaginându-mi cum ar deveni 
Haymitch noul meu amic. 

- Doar uneori. Cât a fost treaz, nu l-am auzit 
niciodată spunând nimic rău despre tine. 

- El nu e treaz niciodată! protestez. 

- E adevărat. La cine mă dusesem cu gândul? 
Oh, știu. Cinna e cel care te place. Dar asta în 
primul rând fiindcă n-ai incercat să fugi când ţi-a 

dat foc, zice Peeta. Pe de altă parte, Haymitch... 
ei bine, dacă aș fi în locul tău, l-aş evita cu 
desăvârșire. Te urăște. 

- Parcă spuneai că sunt favorita lui. 

-Pe mine mă urăște mai mult, precizează 
Peeta. Cred că nu oamenii sunt preferaţii lui. 

Știu că spectatorii se vor amuza fiindcă ne 
distrăm pe socoteala lui Haymitch. Vine aici de 
atât de multă vreme, încât e, practic, un vechi 
prieten al multora dintre ei. Și, după căderea sa 
în cap de pe scenă în timpul extragerii, toată 
lumea îl cunoaşte. În momentul ăsta, probabil 
că a fost tras afară din cabina de control ca să 
dea interviuri despre noi. Ca să nu mai spun ce 
soi de minciuni a inventat. E oarecum în dez- 
avantaj, fiindcă mai toţi mentorii au un parte- 
ner, un alt învingător care să-i ajute, pe când el 
trebuie să fie gata să intre în acțiune în orice 
moment. Într-un fel, e la fel ca mine, când eram 
singură în arenă. Mă întreb cum de face față și 
băuturii, și atenţiei acordate, şi stresului de a se 
strădui să ne mențină în viaţă. 

E ciudat. Eu și Haymitch nu ne înțelegem 
când suntem în același loc, dar poate Peeta are 
dreptate când spune că semănăm, fiindcă se 
pare că poate să comunice cu mine alegând mo- 
mentele în care trimite darurile. Am ştiut că 
mă aflam aproape de apă când a refuzat să-mi 

trimită de băut, am știut că siropul somnifer nu 
era ceva care să uşureze suferinţa lui Peeta, iar 
acum ştiu că trebuie să ne înscenăm în conti- 
nuare idila. De fapt, Haymitch n-a făcut cine 
știe ce efort ca să intre în legătură cu Peeta. 
Poate ştie că, pentru el, un castron cu supă n-ar 
fi decât un castron cu supă, în timp ce eu văd 
corzile ataşate de un asemenea obiect. 

Un gând îmi vine brusc în minte și sunt 
uimită fiindcă întrebarea a avut nevoie de atât 
de mult timp ca să răzbată la suprafață. Poate 
din cauză că abia acum am inceput să-l privesc 
pe Haymitch cu o oarecare curiozitate. 

- Cum crezi c-a reuşit? 

- Cine? Ce să reuşească? întreabă Peeta. 

- Haymitch. Cum crezi c-a reușit să câștige 
Jocurile? spun eu. 

Fl stă destul de mult pe gânduri inainte de a 
răspunde. Haymitch e robust, dar nu e un mira- 
col al forței fizice, cum sunt Cato sau Thresh. 
Nu e deosebit de chipeș. Nu în acel mod care 
îndeamnă sponsorii să trimită asupra ta o ploaie 
de daruri. Și e atât de ursuz, încât e greu de ima- 
ginat că și-a găsit vreun aliat. Haymitch n-a pu- 
tut să câștige decât într-un singur mod, și Peeta 
dă glas aceleiași concluzii la care am ajuns și eu. 

- A fost mai deștept decât ceilalți. 

Dau din cap, apoi las conversaţia să se între- 
rupă. Dar, în taină, mă întreb dacă Haymitch s-a 
abținut de la băutură suficient de mult ca să ne 
poată ajuta pe Peeta și pe mine fiindcă s-a gândit 
că suntem destul de inteligenți ca să avem șanse 
de supraviețuire. Poate n-a fost întotdeauna 
bețiv. Poate la inceput a incercat să ajute tribu- 
turile. Însă pe urmă a devenit de nesuportat. 
Trebuie să fie ca-n iad când pregătești doi copii, 
pentru ca să-i vezi apoi murind. An după an 
după an. Îmi dau seama că, dacă scap de aici, asta 
o să fie sarcina mea. Voi fi mentorul fetei din Dis- 
trictul 12. Ideea îmi repugnă atât de mult, încât 
mi-o alung din minte. 

După vreo jumătate de oră, hotărăsc că tre- 
buie să mănânc din nou. Peeta este el însuși prea 
flămând ca să se-mpotrivească. În timp ce 
pregătesc două porții mai mici de tocană și de 
orez, auzim primele acorduri ale imnului. Peeta 
îşi lipește ochii de o crăpătură dintre bolovani și 
priveşte cerul. 

- N-o să fie nimic de văzut în seara asta, zic 
eu, mult mai interesată de tocană decât de cer. 
Nu s-a-ntâmplat nimic, altfel am fi auzit o lovi- 
tură de tun. 

— Katniss, spune Peeta, cu voce scăzută. 

- Ce e? Dăm pe din două și o altă chiflă? îl 
intreb. 

— Katniss, repetă el, dar eu tot nu-i dau atenție. 

- O să-mpart una. Dar păstrăm brânza pentru 
mâine, adaug. 

Îl văd pe Peeta holbându-se la mine. 

- Ce e? 

- Thresh e mort, răspunde el. 

- Nu se poate, zic eu. 

- Probabil c-au tras lovitura de tun în timp 
ce tuna și ne-a scăpat, spune Peeta. 

- Eşti sigur? Adică, afară plouă cu găleata. 
Nu ştiu cum de poți vedea ceva. 

Îl împing de lângă bolovani și privesc cu 
ochii mijiți cerul întunecat, ploios. Pentru vreo 
zece secunde, zăresc licărirea distorsionată a 
imaginii lui Thresh, înainte de a se face nevă- 
zută. Dintr-odată. 

Mă las să alunec, sprijinindu-mă de pietroaie, 
uitând pe moment cu ce mă ocupam. Thresh 
mort. Ar trebui să fiu încântată, nu? Un tri- 
but mai puţin de înfruntat. Şi încă unul puter- 
nic. Dar nu sunt fericită. Nu mă pot gândi 
decat că Thresh m-a lăsat să plec, că m-a lăsat să 
fug datorită lui Rue, care a murit cu sulița aia 
in stomac... 

- Te simţi bine? mă întreabă Peeta. 

Îi răspund ridicând absentă din umeri și îmi 
prind coatele în căușul palmelor, lipindu-mi-le 
de trup. Trebuie să-mi ascund adevărata durere, 

fiindcă nimeni n-o să mai parieze pe un tribut 
care se tot smiorcăie la moartea adversarilor 
săi. Cu Rue a fost altceva. Eram aliate. Era atât 
de tânără. Dar nimeni n-o să înțeleagă, de fapt, 
de ce mă indurerează asasinarea lui Thresh. Cu- 
vântul mă face să tresar. Asasinare! Din fericire, 
nu l-am rostit cu voce tare. Asta n-o să-mi ajute 
să câştig puncte în arenă. Ceea ce spun este: 

- Doar că... dacă nu câştigăm noi... voiam să 
câştige Thresh. Pentru că m-a lăsat să plec. Și 
pentru Rue. 

- Da, ştiu, spune Peeta. Dar asta inseamnă că 
suntem cu un pas mai aproape de Districtul 12. 
Îmi îndeasă o farfurie plină în mâini. Mănâncă. 
Încă mai e caldă. 

Iau o inghiţitură de tocană, ca să arăt că, de 
fapt, nu-mi pasă, dar mi se pare că în gură am 
clei și inghit cu greutate. 

- Înseamnă și că o să fim din nou vânaţi de 
Cato. 

- Şi a primit din nou provizu, spune Peeta. 

- Pariez că e rănit, zic eu. 

- De ce crezi asta? întreabă el. 

- Fiindcă Thresh nu s-ar fi lăsat ucis fără 
luptă. E atât de puternic - adică era. Și se aflau 
pe teritoriul lui, răspund. 

- Bine. E cu atât mai bine, cu cât Cato e 
mai grav rănit. Mă întreb ce-o fi făcând Faţă 
de Vulpe. 

- Oh, ea e bine-mersi, spun, iritată. 

Încă mai sunt furioasă fiindcă ei i-a dat prin 
cap să se ascundă în Cornul Abundenţei, iar 
mie nu. 

- Probabil c-o să fie mai uşor să dăm de Cato 
decât de ea. 

- Poate dau unul de altul și noi o să putem 
pleca acasă, pur și simplu, zice Peeta. Dar am 
face bine să fim mult mai prudenți când stăm de 
veghe. Eu am ațipit de câteva ori. 

- Şi eu. Dar nu și-n noaptea asta. 

Ne terminăm mâncarea în liniște, apoi Peeta 
se oferă să facă primul de pază. Mă cuibăresc în 
sacul de dormit, alături de el, trăgându-mi gluga 
peste față, ca s-o ascund de camerele de luat ve- 
deri. Am, pur și simplu, nevoie de câteva minute 
de intimitate în care să las emoţiile să-mi traver- 
seze chipul fără să fiu văzută. Sub glugă, îi spun 
în tăcere rămas-bun lui Thresh și îi mulțumesc 
pentru viața mea. Îi promit să nu-l uit și, dacă 
pot, să ajut cumva familia lui și pe a lui Rue, în 
caz că o să câștig. Pe urmă mă refugiez în somn, 
alinată de stomacul plin și de căldura statornică 
a lui Peeta, pe care-l simt alături de mine. 

Mai târziu, când mă trezește, primul lucru 
de care devin conştientă e mirosul de brânză 
de capră. Fl ține în mână o jumătate de chiflă 
unsă cu brânză albă, cremoasă, și cu felii de 
măr deasupra. 

- Nu te-nfuria, imi spune. Trebuia să mănânc 
din nou. Uite jumătatea ta. 

- Oh, bine, încuviinţez, luând imediat o în- 
ghițitură uriașă. 

Brânza săţioasă, grasă, are gustul celei făcute 
de Prim, iar merele sunt dulci, caramelizate. 

- Mm. 

- La brutărie facem tarte cu brânză de capră 
şi cu mere, spune el. 

- Dar astea-s scumpe, zic eu. 

- Prea scumpe ca să și le permită familia mea. 
Doar dacă nu cumva sunt foarte vechi. Binein- 
țeles că, practic, tot ce mâncăm e vechi, adaugă 
Peeta, trăgând sacul de dormit în jurul lui. 

În mai puţin de un minut, începe să sforăie. 

Uf! Mi-am închipuit, intotdeauna, că negusto- 
rii duc o viață ușoară. Și e adevărat, Peeta a fost 
intotdeauna bine hrănit. Dar e într-un fel depri- 
mant Să trăieşti toată viața mâncând pâine veche, 
franzele tari, uscate, pe care nu le vrea nimeni. 
Un singur lucru se poate spune despre noi: de 
vreme ce eu aduc mâncare acasă în fiecare zi, cea 

mai mare parte a hranei e atât de proaspătă, încât 
trebuie să te asiguri că n-o ia la fugă. 

La un moment dat, în timpul veghii mele, se 
opreşte ploaia, nu treptat, ci dintr-odată. Poto- 
pul încetează și nu se mai aude decât picurul 
apei rămase pe crengi și susurul pârâului acum 
abundent, aflat mai jos de noi. Apare o lună 
frumoasă, plină, și pot vedea afară chiar și fără 
ochelari. Nu reușesc să-mi dau seama dacă luna 
e reală sau doar o simplă proiecție realizată de 
creatorii-de-joc. Știu că a fost lună plină cu puțin 
inainte de a pleca de-acasă. Eu și Gale am privit-o 
răsărind când vânam la ore tarzii. 

De cât timp sunt plecată? Cred că am petre- 
cut vreo două săptămâni în arenă și a mai fost 
una, de pregătire, la Capitoliu. Poate luna şi-a 
completat ciclul. Pentru un anumit motiv, imi 
doresc cu înverșunare să fie luna mea, aceeași 
pe care o văd din pădurile ce inconjoară Dis- 
trictul 12. Asta mi-ar oferi ceva de care să mă 
agăţ în lumea ireală a arenei, unde poate fi pusă 
la-ndoială autenticitatea oricărui lucru. 

Am rămas patru. 

Îmi permit pentru prima oară să iau cu ade- 
vărat în considerare posibilitatea de a reuși să 
mă-ntorc acasă. Celebră. Bogată. Având pro- 
pria mea locuinţă în Cartierul Învingătorilor. 
Mama şi Prim ar sta acolo, împreună cu mine. 

Nu ne-am mai teme de foame. Un nou gen de li- 
bertate. Şi apoi... ce? Cum ar fi viața mea de zi 
cu zi? Cea mai mare parte s-a consumat, până 
acum, făcând rost de hrană. Lipsiţi-mă de asta și 
n-o să mai știu, cu certitudine, cine sunt, care e 
identitatea mea. Mă gândesc la Haymitch, cu 
toți banu lui. În ce i s-a transformat viața? Tră- 
iește singur, fără soție, fără copii, beat aproape 
tot timpul. Nu vreau să sfârșesc așa. 

Dar tu n-o să fii singură, imi şoptesc. Le am 
pe mama și pe Prim. Ei, pentru moment. Pe 
urmă... Nu vreau să mă gândesc cum o să fie pe 
urmă, când Prim o să crească, când mama o să 
moară. Știu că n-o să mă mărit niciodată, că n-o 
să risc niciodată să aduc un copil pe lume. Pen- 
tru că, dacă există un lucru pe care nu ţi-l garan- 
tează statutul de învingător, acela este siguranța 
copiilor tăi. Numele copiilor mei ar ajunge di- 
rect în urnele pentru extragere, alături de ale 
oricui altcuiva. Și eu jur că n-o să las niciodată 
să se-ntâmple una ca asta. 

În cele din urmă răsare soarele și razele lui 
strecurate prin crăpături luminează faţa lui 
Peeta. În cine se va transforma el dacă ajungem 
acasă? Băiatul derutant, amabil, care e în stare să 
inventeze minciuni atât de convingătoare, încât 
intregul Panem să creadă că mă iubește fără spe- 
ranță şi care, o recunosc, în anumite momente 

mă face să-l cred chiar și eu? Cel puţin, imi spun, 
o să fim prieteni. Nimic n-o să poată schimba 
faptul că aici ne-am salvat viața unul altuia. Și, 
mai presus de toate, el va fi întotdeauna băiatul 
cu pâinea. Prieteni buni. Totuși, orice trece din- 
colo de asta... și simt ochii cenușii ai lui Gale 
privindu-mă și privindu-l pe Peeta, tocmai din 
Districtul 12. 

Poziția incomodă îmi cere să mă mișc. Mă 
trag într-o parte şi îl scutur pe Peeta de umăr. 
El își deschide somnoros ochii şi, când și-i 
oprește asupra mea, mă trage în jos pentru un 
sărut prelung. 

- Irosim timpul de vânătoare, spun, când mă 
desprind, în sfârşit. 

- N-aş numi asta irosire, zice el, întinzându-se 
cât poate când se ridică în șezut. Așadar, vânăm 
pe stomacul gol, ca să ne oferim un avantaj? 

- Nu e cazul. Ne indopăm, ca să rezistăm, ca 
să avem energie. 

- Contează pe mine, își dă acordul Peeta. 

Dar imi dau seama că e surprins când impart 
restul tocanei și al orezului și îi întind o farfu- 
rie plină, cu vârf. 

- Toată asta? 

- O să ne facem rost de altceva azi, zic eu, și 
amândoi croim brazde în farfurii. 

Chiar și reci, sunt cele mai gustoase lucruri 
pe care le-am mâncat vreodată. Îmi abandonez 
furculița și răzuiesc cu degetele ultimele resturi 
de sos. 

- Simt că manierele mele o fac pe Effie să se 
cutremure. 

- Hei, Effie, fii atentă! exclamă Peeta. 

Îşi aruncă furculița peste umăr și linge literal- 
mente farfuria, lăsând-o curată lună și scoțând 
sunete sonore, pline de mulțumire. Pe urmă îi 
trimite o sărutare pe vârful degetelor, strigând: 

- Îşi simțim lipsa, Effie! 

Îi acopăr gura cu palma, dar o fac râzând. 

- Încetează! Cato ar putea fi afară! 

Îmi înhaţă mâna, dându-mi-o la o parte. 

- Ce-mi pasă mie? Acum te am pe tine ca să 
mă aperi, zice, trăgându-mă către el. 

- Haide, spun, exasperată, desprinzându-mă 
din strânsoarea lui, dar nu înainte de a-i da o 
altă sărutare. 

Odată ce am împachetat totul și ieşim din 
grotă, devenim serioși. E ca și cum în ultimele cå- 
teva zile, adăpostiți de stânci, de ploaie și de preo- 
cuparea lui Cato pentru Thresh, am fi primit un 
răgaz, un soi de vacanță. Acum, deși ziua e inso- 
rită şi caldă, avem amândoi sentimentul că ne-am 
întors cu adevărat în arenă. Îi întind lui Peeta cu- 
țitul meu, fiindcă armele lui, oricare ar fi fost, au 

dispărut de mult, iar el şi-l strecoară în centură. 
Ultimele mele șapte săgeți - din cele douăspre- 
zece am sacrificat trei pentru explozie și două la 
festin - zăngănesc în tolbă, stând cam prea lejer. 
Nu-mi pot permite să mai pierd și altele. 

- Probabil că acum e pe urmele noastre, 
spune Peeta. Cato nu e genul care s-aștepte până 
trece vânatul prin preajmă. 

- Dacă e rănit..., incep eu. 

- N-are importanţă, mă intrerupe Peeta. Dacă 
se poate mișca, vine. 

După atâta ploaie, pârâul s-a revărsat peste 
maluri, lăţindu-se cu vreo doi metri de fiecare 
parte. Ne oprim să ne improspătăm rezervele 
de apă. Verific capcanele instalate cu mai multe 
zile în urmă și descopăr că sunt goale. Nu e sur- 
prinzător, pe o asemenea vreme. În plus, în 
zona asta n-am văzut nici prea multe animale, 
nici urme de-ale lor. 

- Dacă vrem mâncare, am face bine să ne 
intoarcem pe vechile mele terenuri de vânătoare, 
ZIC eu. 

- Tu hotărăşti. Mie spune-mi doar ce trebuie 
să fac, răspunde Peeta. 

- Fii cu ochii-n patru. Mergi pe pietre cât mai 
mult cu putință, n-are rost să lăsăm urme după 
care s-ar putea lua. Și ascultă zgomotele pentru 
noi amândoi. 

În momentul ăsta e sigur că explozia m-a sur- 
zit pentru totdeauna de urechea stângă. 

Aş merge prin apă, ca să ne ştergem cu desă- 
vârșire urmele, dar nu sunt sigură că piciorul lui 
Peeta poate face față curentului. Deși medica- 
mentele au îndepărtat infecția, e incă destul de 
slăbit. Fruntea mă doare de-a lungul tăieturii 
de cuțit, dar, după trei zile, sângerarea a încetat. 
Port totuşi un bandaj în jurul capului, pentru 
cazul că efortul fizic ar redeschide rana. 

Mergând în susul pârâului, trecem pe lângă 
locul unde l-am găsit pe Peeta, camuflat în mâl, 
printre buruieni. S-a întâmplat ceva bun, mul- 
țumită potopului și a inundării malurilor au dis- 
părut toate urmele ascunzătorii. Asta înseamnă 
că, dacă va fi necesar, ne vom putea întoarce la 
grotă. Altminteri ar fi fost riscant, acum, când 
ne vânează Cato. 

Bolovanii își reduc dimensiunile până la ale 
unor pietre care, în cele din urmă, se preschimbă 
in prundiș, iar apoi, spre ușurarea mea, pășim din 
nou pe solul în pantă lină al pădurii, acoperit cu 
ace de pin. Acum imi dau seama pentru prima 
oară că avem o problemă. Când mergi pe teren 
stâncos cu un picior rănit — ei bine, faci, firește, 
un zgomot uşor. Dar, pe stratul moale de ace de 
pin, pașii lui Peeta sunt sonori. lar sonor 

inseamnă sonor, ca și cum ar izbi cu piciorul în 
pământ. Mă întorc şi îi arunc o privire. 

- Ce e? mă întreabă. 

- Trebuie să te mişti cu mai puțin zgomot, 
răspund. Nu e vorba de Cato, dar pui pe fugă 
toți iepurii, pe o rază de zece kilometri. 

- Serios? zice el. Imi pare rău, n-am ştiut. 

Așa că pornim din nou și e puțin mai bine, 
dar, cu toate că n-aud decât cu o ureche, tot mă 
face să tresar. 

- N-ai putea să-ți scoţi cizmele? sugerez. 

— Aici? mă întreabă, nevenindu-i să creadă că 
i-o cer, de parcă i-aș propune să meargă desculț 
pe cărbuni încinşi. 

Trebuie să-mi aduc aminte că încă nu e obiș- 
nuit cu pădurea, care, pentru el, continuă să fie 
un loc înspăimântător, locul interzis de dincolo 
de gardurile Districtului 12. Mă gândesc la Gale, 
la pașii lui de catifea. Face nefiresc de puţin zgo- 
mot, chiar atunci când pământul e plin de frunze 
moarte și a te mișca fără să sperii vânatul e o 
adevărată provocare. Sunt sigură că, acasă, Gale 
râde în clipa asta. 

- Da, răspund, răbdătoare. Mi le scot și eu. 
Aşa o să fim mult mai puţin zgomotoși amândoi. 

De parcă eu aș fi făcut vreun zgomot! Ne 
scoatem cizmele şi șosetele şi, cu toate că se simte 
o îmbunătățire, aș putea jura că se străduiește ca 

fiecare creangă pe care o întâlnim să-i trosnească 
sub picioare. 

Nu e nevoie să mai spun că, deși avem nevoie 
de mai multe ore ca să ajungem la locul unde 
mi-am făcut tabăra impreună cu Rue, nu vânez 
nimic. Dacă pârâul ar deveni mai puțin năvalnic, 
peştii ar reprezenta o opțiune, însă curentul con- 
tinuă să fie puternic. Când ne oprim să ne odih- 
nim Și să bem apă, încerc să găsesc o soluție. Ideal 
ar fi să-l las aici, dându-i însărcinarea simplă de a 
aduna rădăcini, și să mă duc să vânez, dar ar 
rămâne numai cu un cuțit, ca apărare impotriva 
suliței lui Cato şi a mai marii lui forţe fizice. Aşa 
că nu mi-ar plăcea cu adevărat decât să-ncerc să-l 
ascund pe Peeta într-un loc sigur, plecând la vå- 
nătoare, pentru a mă întoarce apoi să-l iau. Dar 
am sentimentul că orgoliul lui n-o să fie încântat 
de o asemenea sugestie. 

- Katniss, zice el. Trebuie să ne despărțim. 
Știu că eu sperii vânatul. 

- Numai fiindcă ai piciorul rănit, comen- 
tez, cu generozitate, fiindcă se poate într-ade- 
văr spune că asta nu e decât o mică parte a 
problemei. 

- Ştiu. Așa că, de ce nu te-ai duce singură 
mai departe? Arată-mi câteva plante pe care le 
pot culege, ca să putem face amândoi ceva util. 

- Nu și dacă apare Cato şi te ucide. 

Am încercat s-o spun cât mai delicat cu pu- 
tință, dar sună, oricum, de parcă aș fi convinsă 
că e un papă-lapte. 

Spre surprinderea mea, el se mulțumește să 
râdă. 

- Uite ce e, îi pot face faţă lui Cato. M-am 
mai luptat o dată cu el, nu-i așa? 

Da, şi a ieșit grozav. Ai sfârșit-o trăgând să 
mori în mâlul de pe mal. Asta aș vrea să spun, 
dar nu pot. La urma urmelor, mi-a salvat viaţa 
asumându-și riscul de a-l înfrunta pe Cato. 
Încerc o altă tactică. 

- Ce-ar fi să te urci într-un copac și să stai 
de veghe cât timp vânez? îl întreb, încercând 
să las impresia că e vorba de o sarcină foarte 
importantă. 

- Ce-ar fi să-mi arăţi ce e comestibil pe-aici, 
inainte de a pleca să ne faci rost de carne? ri- 
postează el, imitându-mi tonul. Numai nu te 
duce prea departe, pentru cazul c-o să ai nevoie 
de ajutor. 

Oftez și îi arăt câteva rădăcini pe care le poate 
dezgropa. Avem nevoie de mâncare, fără nici o 
îndoială. Un măr, două chifle şi o bucăţică de 
brânză de dimensiunile unei prune nu ne vor 
ajunge prea mult. O să rămân prin apropiere, cu 
speranţa că de Cato ne desparte un drum lung. 

ÎL învăţ să fluiere ca o pasăre - nu e o melo- 
die ca a lui Rue, ci un simplu fluierat, din două 
note - ceea ce poate folosi pentru a ne da de 
veste că suntem teferi. Din fericire, se pricepe la 
așa ceva. Mă indepărtez, lăsându-l cu rucsacul. 

Mă simt de parcă aș avea din nou unsprezece 
ani, cu teritoriul acum restrâns nu de siguranța 
pe care o oferă gardul, ci de Peeta, și imi permit 
să-mi extind spaţiul de vânătoare pe o distanță 
de numai douăzeci sau poate treizeci de metri. 
Totuși, departe de el, pădurea prinde viață, um- 
plându-se de zgomotele animalelor. Liniștită de 
fluierăturile lui, care se aud cu regularitate, îmi 
permit să merg ceva mai departe și mă pot 
mândri, în curând, cu doi iepuri și cu o veveriță 
grasă. Hotărăsc că e suficient. Pot instala cap- 
cane şi e posibil să prind câţiva peşti. Cu rădă- 
cinile lui Peeta, ar trebui să fie de-ajuns. 

Când mă întorc, străbătând scurta distanță 
care ne desparte, imi dau seama că a trecut ceva 
timp de când n-am mai schimbat semnale. Cand 
fluieratul meu nu primește nici un răspuns, o iau 
la fugă. Cât ai clipi, găsesc rucsacul, cu o grămadă 
de rădăcini clădită cu grijă alături de el. Folia de 
plastic a fost întinsă pe pământ, într-un loc unde 
soarele nu poate răzbate până la singurul strat de 
fructe de pădure care o acoperă. Dar el unde e? 

- Peeta! Strig, cuprinsă de panică. Peeta! 


437 


Mă răsucesc când foşnesc tufişurile şi sunt cât 
pe ce să-l străpung cu o săgeată. Din fericire, mișc 
arcul în ultima secundă şi săgeata se înfige în trun- 
chiul unui copac din stânga lui. Peeta face un salt 
inapoi, imprăştiind o mână de fructe în frunziș. 

Teama mi se preschimbă în furie. 

- Ce faci Trebuia să fi aici, nu să cutreieri 
prin pădure! 

- Am găsit nişte fructe lângă pârâu, spune el, 
evident derutat de izbucnirea mea. 

- Am fluierat. De ce nu mi-ai răspuns? mă 
răstesc. 

- N-am auzit. Probabil că apa e prea zgomo- 
toasă, se justifică el. 

Traversează spaţiul care ne desparte și îmi 
pune mâinile pe umeri. Atunci imi dau seama 
că tremur. 

- Credeam că te-a ucis Cato! 

Vorbesc aproape ţipând. 

- Nu, sunt teafăr. Mă înconjoară cu brațele, 
dar eu nu-i răspund. Katniss? 

Îl împing, încercând să-mi pun în ordine 
sentimentele. 

- Când doi oameni stabilesc un semnal, nu se 
indepărtează ca să nu-l mai poată auzi. Fiindcă, 
dacă unul dintre ei nu răspunde, dau de necaz, e 
limpede? 

- E limpede! zice el. 

- Perfect. Pentru că asta s-a întâmplat cu Rue 
ȘI am privit-o murind! 

Îi întorc spatele, mă duc la rucsac şi deschid o 
sticlă neincepută de apă, deși am alta asupra mea. 
Dar incă nu sunt pregătită să-l iert. Dau cu ochii 
de mâncare. Chiflele și merele sunt neatinse, dar 
e clar că a luat cineva o parte din brânză. 

- Și ai mâncat fără mine! 

Adevărul e că nu-mi pasă, nu vreau decât un 
alt motiv pentru care să mă înfurii. 

- Cum? Nu, n-am făcut-o, neagă Peeta. 

- Oh, presupun că merele au mâncat brânza, 
ripostez. 

- Nu știu cine a mâncat brânza, spune el, clar 
şi răspicat, parcă străduindu-se să nu-și iasă din 
fire, dar n-am fost eu. Am coborât lângă pârâu, 
să culeg fructe. Nu ți-ar plăcea să le guști? 

De fapt, mi-ar plăcea, dar nu vreau să mă-mbu- 
nez prea repede. Dar mă duc lângă folie şi arunc 
o privire. N-am mai văzut niciodată genul ăsta de 
fructe. Ba da, le-am mai văzut. Dar nu în arenă. 
Astea nu sunt bobiţele lu: Rue, cu toate că le 
seamănă. Nu sunt nici din soiurile despre care am 
învățat în timpul antrenamentului. Mă aplec și 
iau câteva în palmă, răsucindu-le între degete. 

În memorie în revine vocea tatei. „Astea nu, 
Katniss. Nu le mânca niciodată. Sunt lacătul-in- 
tunericului. Mori înainte să-ţi ajungă în stomac.“ 

În clipa aceea trage tunul. Mă răsucesc, aștep- 
tându-mă să-l văd pe Peeta căzând la pământ, dar 
el ridică doar din sprâncene. Aeronava apare la 
vreo sută de metri distanță. Ceea ce a mai rămas 
din trupul vlăguit al lui Faţă de Vulpe e ridicat în 
aer. Îi văd părul roșu sclipind în razele de soare. 

Ar fi trebuit să-mi dau seama de când am 
văzut că lipsește brânza... 

Peeta mă prinde de braţ, trăgându-mă către 
un copac. 

- Urcă-te. O să fie aici în câteva secunde. 
Avem mai multe şanse dacă îl înfruntăm de sus. 

Îl opresc, dintr-odată liniștită. 

- Nu, Peeta, ea e victima ta, nu a lu: Cato. 

- Ce? N-am mai văzut-o din prima zi, spune 
el. Cum aș fi putut s-o ucid? 

Ca răspuns, ridic palma plină cu fructe. 

E nevoie de ceva timp ca să-i explic cum stau 
lucrurile. Cum a furat Faţă de Vulpe mâncare 
din piramida de provizii înainte de a o arunca 
eu în aer, cum a încercat să ia suficient de mult 
ca să rămână în viaţă, dar destul de puţin pen- 
tru ca nimeni să nu bage de seamă, cum nu s-a 
indoit că fructele erau comestibile, de vreme ce 
ne pregăteam să le mâncăm noi înșine. 

- Mă întreb cum de ne-a găsit, zice Peeta. 
Probabil că e vina mea, dacă sunt atât de zgo- 
motos cum spui tu. 

Suntem tot atât de greu de urmărit ca o ci- 
readă de vite, dar încerc să fiu ingăduitoare. 

- E foarte inteligentă, Peeta. În fine, era. 
Până când a: păcălit-o tu. 

- Nu înadins. Într-un fel, nu pare corect. 
Adică am fi murit şi noi dacă n-ar fi mâncat ea 
fructele mai întâi. Nu, sigur că nu, nu le-am fi 
mâncat. Le-a recunoscut, nu-i aşa? 

Dau din cap. 

- Noi le spunem lacătul-intunericului. 

- Până și numele pare fatal. Îmi pare rău, 
Katniss. Am crezut într-adevăr că sunt la fel cu 
cele culese de tine. 

- Nu-ţi cere scuze. Nu-nseamnă decât că sun- 
tem cu un pas mai aproape de casă, nu? îl întreb. 

- O să scap de celelalte, spune el. 

Strânge folia de plastic albastru, având grijă 
să rețină toate fructele în interior, și pleacă să 
le-arunce în pădure. 

— Aşteaptă! strig eu. 

Caut punga de piele care i-a aparținut 
băiatului din Districtul 1 și o umplu cu câțiva 
pumni de fructe de pe folie. 

- Dacă au păcălit-o pe Faţă de Vulpe, poate 
il păcălesc şi pe Cato. Dacă ne urmăreşte, sau 

ceva de genul ăsta, ne putem preface că le pier- 
dem din greșeală și, dacă le mănâncă... 

- Atunci, bine te-am găsit, District 12, zice 
Peeta. 

- Chiar așa, încuviințez, prinzându-mi 
punga de centură. 

- Acum ştie unde suntem, spune Peeta. Dacă 
s-a aflat prin apropiere și a văzut aeronava, o să 
știe că noi am ucis-o și-o să vină după noi. 

Are dreptate. Asta ar putea fi ocazia pe care 
o așteaptă Cato. Însă, chiar dacă fugim acum, 
avem carnea de fript şi focul va fi un alt semn 
care să trădeze unde ne aflăm. 

- Să facem focul. Imediat. 

Încep să adun crengi şi tufe. 

— Eşti pregătită să-l înfrunţi? vrea să ştie Peeta. 

- Sunt pregătită să mănânc. Mai bine să ne 
preparăm mâncarea cât avem ocazia. Dacă ştie 
că suntem aici, știe și gata. Dar ştie și că suntem 
doi şi probabil presupune c-o urmăream pe 
Faţă de Vulpe. Ceea ce înseamnă că tu ţi-ai re- 
venit. Iar focul înseamnă că nu ne ascundem, că 
il chemăm aici. Tu te-ai arăta? întreb. 

- Poate că nu. 

Peeta e expert în privinţa focului, reușind să 
scoată vâlvătăi din lemnele umede. Frigem iepu- 
rii și veverița cât ai clipi și coacem pe jar rădă- 
cinile înfășurate în frunze. Facem cu schimbul, 

adunând legume verzi și veghind cu atenţie ca 
nu cumva să se apropie Cato, dar, așa cum am 
anticipat, el nu-și face apariția. Când e gata mân- 
carea, împachetez cea mai mare parte, lăsând 
pentru fiecare dintre noi câte un picior de ie- 
pure, pe care să-l mâncăm pe drum. 

Vreau să urcăm mai sus, în pădure, să ne co- 
coțăm într-un copac bine ales, unde să ne facem 
tabăra pentru noapte, dar Peeta se impotrivește. 

- Eu nu mă pot cățăra ca tine, Katniss, mai 
ales cu piciorul ăsta, și nu cred c-aș fi în stare să 
adorm la cincisprezece metri înălțime. 

- Peeta, nu sunt suntem în siguranță în câmp 
deschis, spun eu. 

- Nu ne putem întoarce în grotă? întreabă 
el. E aproape de apă şi ușor de apărat. 

Oftez. Mai multe ore de mers — sau ar trebui 
să spun de trosnete - prin pădure ca să ajungem 
intr-o zonă pe care va trebui s-o părăsim dimi- 
neaţă ca să vânăm. Dar Peeta nu cere mult. Mi-a 
urmat instrucțiunile toată ziua și sunt sigură că, 
dacă s-ar inversa lucrurile, el nu m-ar sili să dorm 
într-un copac. Îmi trece prin minte că azi nu 
m-am purtat prea frumos cu Peeta. L-am cicălit, 
spunându-i cât de mult zgomot face, am țipat la 
el fiindcă a dispărut. Idila jucăușă pe care am 
menținut-o în grotă a dispărut în aer liber, cu 
amenințarea lui Cato conturându-se asupra 

noastră. Probabil că Haymitch tocmai s-a sătu- 
rat de mine. Cât despre public... 

Mă ridic pe vârfuri și îl sărut. 

- Sigur. Să mergem înapoi. 

Pare încântat şi ușurat. 

- Ei, asta mi-a reușit cu ușurință. 

Îmi scot săgeata din stejar, având grijă să 
n-o stric. Săgeţile înseamnă acum mâncare, si- 
guranţă, viaţă. 

Aruncăm încă un braț de lemne pe foc. Ar 
trebui să fumege vreme de alte câteva ceasuri, 
deşi mă indoiesc că, în momentul ăsta, Cato se 
bizuie pe presupuneri. Când ajungem lângă pâ- 
râu, văd că a scăzut considerabil și şi-a reluat 
curgerea molcomă, așa că sugerez să mergem 
prin albie. Peeta e fericit că-mi poate face pe plac 
Și, de vreme ce prin apă face mult mai puțin zgo- 
mot decât pe uscat, ideea pare de două ori 
bine-venită. Totuși, drumul până la grotă e lung, 
deși mergem la vale, deși friptura de iepure ne 
sporeşte puterile. Drumețua de azi ne-a istovit pe 
amândoi și hrana continuă să fie neindestulă- 
toare. in arcul încărcat, atât pentru Cato, cât și 
pentru peştii pe care i-aș putea zări, dar pârâul 
pare ciudat de lipsit de vietăți. 

Când ajungem la destinaţie, avem picioarele 
dureroase şi soarele a coborât mult către ori- 
zont. Ne umplem vasele cu apă şi urcăm scurta 

pantă ce duce spre bârlogul nostru. Nu e cine 
știe ce, dar aici, în sălbăticie, se apropie cel mai 
mult de un cămin. Și o să fie mai cald decât în 
copac, fiindcă ne adăpostește de vântul care a 
inceput să sufle neintrerupt dinspre vest. Pregă- 
tesc o cină bună, dar, pe la jumătatea mesei, 
Peeta începe să moțăie. După atâtea zile de inac- 
tivitate, vânătoarea își cere plata. Îi cer să intre în 
sacul de dormit și îi pun deoparte restul mân- 
cării, pentru când se va trezi. Adoarme imediat. 
Îi trag sacul de dormit până sub bărbie și îl sărut 
pe frunte, nu pentru spectatori, ci pentru mine. 
Fiindcă îi sunt atât de recunoscătoare că încă 
mai e aici, fiindcă n-a murit lângă pârâu, așa cum 
crezusem. Sunt atât de bucuroasă că nu trebuie 
să-l înfrunt pe Cato de una singură. 

Brutalul, sângerosul Caro, care poate frânge 
un gât cu o răsucire a brațului, care a avut pute- 
rea de a-l înfrânge pe Thresh, care a avut ceva 
impotriva mea de la bun început. Probabil m-a 
urât în mod deosebit încă de când am obținut un 
punctaj mai mare decât al lui la antrenament. 
Un băiat ca Peeta ar fi ignorat, pur şi simplu, așa 
ceva. Dar am senzaţia că pe Cato l-a înnebunit. 
Ceea ce nu e chiar atât de dificil. Îmi aduc 
aminte cât de ridicol a reacționat când a descope- 
rit că proviziile fuseseră aruncate în aer. Binein- 
țeles că și ceilalți au fost întorși pe dos, dar el a 

părut de-a dreptul scos din fire. Acum mă întreb 
dacă nu cumva Cato nu e în toate minţile. 

Cerul se luminează la apariția stemei și văd 
chipul lui Faţă de Vulpe strălucind, pentru a dis- 
părea apoi pentru totdeauna. Deși n-a spus ni- 
mic, cred că Peeta nu s-a simţit prea bine fiindcă 
a ucis-o, chiar dacă moartea ei era necesară. Eu 
nu pot pretinde că-i simt lipsa, dar nu pot să n-o 
admir. Presupun că, dacă ni s-ar fi dat un soi de 
test, ea s-ar fi dovedit cea mai isteaţă dintre toate 
tributurile. De fapt, dacă i-am fi întins în mod 
intenționat o cursă, fac pariu că și-ar fi dat 
seama și ar fi evitat fructele. Ignoranţa lui Peeta 
a omorât-o. Mi-am petrecut atât de mult timp 
asigurându-mă că nu-mi subestimez adversarii, 
incât am uitat că e aproape tot atât de periculos 
să-l supraestimez. 

Asta mă readuce la Cato. Dar, în timp ce pe 
Faţă de Vulpe o citeam, știam cine era și cum 
acționa, el îmi scapă ceva mai mult printre de- 
gete. Puternic, bine antrenat, dar inteligent? Nu 
ştiu. Nu așa ca ea. Şi pe deplin lipsit de autocon- 
trolul de care ea dăduse dovadă. Sunt de părere 
că el şi-ar putea pierde cu ușurință judecata 
intr-o criză de nervi. Nu vreau să spun că eu aș 
fi mai presus din acest punct de vedere. Mă gân- 
desc la clipa în care am fost atât de furioasă, încât 

am tras în mărul din gura purcelului. Poate că-l 
înțeleg pe Cato mai bine decât îmi închipui. 

În ciuda oboselii trupului, am mintea în 
alertă, așa că-l las pe Peeta să doarmă cu mult 
peste ora la care ne schimbăm de obicei când 
stăm de veghe. De fapt, când îl scutur de umăr, 
se vede deja lumina blândă, cenușie, a zilei. 
Priveşte în jur puţin alarmat. 

- Am dormit aproape toată noaptea. Nu e 
corect, Katniss, trebuia să mă trezeşti. 

Mă întind, apoi mă cuibăresc în sac. 

- Acum o să dorm eu. Trezeşte-mă dacă 
se-ntâmplă ceva interesant. 

Se pare că nu e cazul, fiindcă, atunci când 
deschid ochii, printre bolovani scânteiază lu- 
mina strălucitoare a unei după-amiezi fierbinți. 

- Vreun semn de la prietenul nostru? mă 
interesez. 

Peeta clatină din cap. 

- Nu, e derutant de retras. 

- Cât timp crezi că ne-a mai rămas până când 
ne vor aduna creatorii-de-joc laolaltă? întreb. 

- Păi, Faţă de Vulpe a murit de aproape o zi 
intreagă, așa că publicul a avut destul timp să 
parieze și să se plictisească, răspunde Peeta. 
Cred că se poate întâmpla în orice clipă. 

- Da, am senzația că azi e ziua cea mare. 

Mă ridic în capul oaselor și privesc împreju- 
rimile liniștite. 

- Mă întreb cum o vor face. 

Peeta păstrează tăcerea. La întrebarea asta nu 
se poate da nici un răspuns cu adevărat potrivit. 

- Ei, până când o să se-ntâmple, n-are rost să 
irosim o zi de vânătoare. Dar ar trebui să mân- 
căm cât de mult suntem în stare, pentru cazul că 
dăm de belea, spun eu. 

Peeta strânge lucrurile noastre, în timp ce eu 
intind o masă copioasă. Restul de iepure, rădă- 
cini, legume, chiflele unse cu ultima bucată de 
brânză. Sigurele lucruri pe care le las de rezervă 
sunt veverița și mărul. 

Când terminăm, nu mai rămâne decât un 
morman de oase de iepure. Am mâinile unsu- 
roase, ceea ce se adaugă senzaţiei mele crescânde 
de murdărie. Poate că în Filon nu facem baie în 
fiecare zi, dar ne păstrăm mai curați decât sunt 
eu în ultima vreme. Cu excepția picioarelor, 
care m-au purtat prin pârâu, restul trupului îmi 
e acoperit de un strat de jeg. 

Părăsirea grotei pare iminentă. Ceva îmi 
spune că nu vom mai petrece o altă noapte în 
arenă. Simt că, într-un fel sau altul, morți sau 
vii, vom scăpa azi de aici. Bat bolovani cu 
palma, în semn de rămas-bun, şi ne îndreptăm 
spre pârâu, să ne spălăm. Mă mănâncă pielea, 

tânjind după apa răcoroasă. Mi-aș putea spăla 
părul și l-aş putea impleti ud. Tocmai mă întreb 
dacă nu ne-am putea clăti și hainele, când ajun- 
gem la pârâu. Acolo unde era pârâul. Acum n-a 
mai rămas decât o albie complet uscată. Îmi li- 
pesc palma de pământ, s-o simt. 

- Nici măcar un strop de umezeală. Probabil 
Că l-au secat în timp ce dormeam, zic eu. 

În minte mi se strecoară spaima de limba 
crăpată, de trupul îndurerat și de mintea tul- 
bure din timpul precedente: mele deshidratări. 
Sticlele și burduful nostru sunt aproape pline, 
dar bând amândoi şi sub soarele ăsta fierbinte o 
să le golim în scurt timp. 

- Lacul, spune Peeta. Acolo vor să mergem. 

- Poate că în iazuri mai e ceva apă, îmi exprim 
eu speranța. 

- Putem verifica, zice el, doar ca să-mi păs- 
treze iluziile. 

Mă amăgesc singură, pentru că știu ce vom 
găsi când vom ajunge la iazul unde mi-am udat 
piciorul. Gura prăfoasă, larg deschisă, a unui 
hău. Însă facem oricum drumul, doar ca să ne 
confirmăm ceea ce ştiam deja. 

- Ai dreptate, recunosc eu. Ne conduc 
către lac. 

Acolo unde nu există nici o acoperire. 
Acolo unde au certitudinea că vor asista la o 


449 


luptă sângeroasă, pe viață și pe moarte, fără 
nimic care s-o ascundă vederii. 

- Vrei să mergem direct acolo sau să așteptăm 
până ni se termină apa? 

- Mergem acum, cât mai avem mâncare și 
suntem odihniți. Să punem capăt poveștii ăsteia, 
decide el. 

Dau din cap, încuviințând. E ciudat. Mă simt 
aproape ca şi cum m-aș fi întors în prima zi a Jo- 
curilor. Ca și cum m-aș afla pe aceeași poziție. 
Au murit douăzeci şi unu de tributuri, dar încă 
mai trebuie să-l ucid pe Cato. Şi, la drept vor- 
bind, nu era el cel care trebuia ucis? Acum mi se 
pare că toți ceilalți n-au fost decât obstacole mi- 
nore, diversiuni, că ne-au îndepărtat de adevărata 
luptă a Jocurilor. Lupta mea cu Cato. 

Ba nu, mai e şi băiatul care așteaptă alături de 
mine. Îi simt braţele cuprinzându-mă. 

- Doi contra unu. Ar trebui să fie floare la 
ureche, zice el. 

- Vom lua următoarea masă la Capitoliu, 
ii răspund. 

- Pun pariu că da. 

Rămânem așa o vreme, încleştați într-o îm- 
brățișare, simţindu-ne unul pe celălalt, simțind 
lumina soarelui, foșnetul frunzelor căzute la pi- 
cioarele noastre. Pe urmă, fără nici un cuvânt, 
ne despărțim și o pornim către lac. 

Acum nu-mi mai pasă că paşii lui Peeta pun 
rozătoarele pe fugă și fac păsările să-și ia zborul. 
Trebuie să ne luptăm cu Cato şi aș face-o mai 
curând aici decât pe câmpie. Dar mă-ndoiesc că 
voi avea de ales. Dacă dorinţa creatorilor-de-joc 
e să ne-ntâlnim la loc deschis, atunci așa să fie. 

Ne oprim câteva minute să ne tragem sufletul 
sub copacul în care m-au încolțit profesioniștii. 
Scoarța cuibului viespoilor-copoi, transformată 
intr-un terci de ploaia torențială și uscată sub soa- 
rele arzător, confirmă că acela e locul. O ating cu 
vârful cizmei şi se transformă într-un praf spul- 
berat cu repeziciune de vânt. Îmi ridic ochii spre 
copacul unde s-a cocoţat pe furiș Rue, ca să-mi 
salveze viaţa. Viespoi-copoi. Trupul puhav al lui 
Glimmer. Halucinaţuile înspăimântătoare... 

- Să mergem mai departe, spun, dornică să 
scap din atmosfera sumbră care învăluie acest loc. 

Peeta nu se opune. 

Dată fiind ora atât de târzie la care ne-am înce- 
put ziua, când ajungem pe câmpie se lasă deja 
inserarea. Nici urmă de Cato. Nici urmă de orice 
altceva, cu excepția Cornului de aur al Abun- 
denţei, strălucind sub razele piezișe ale soarelui. 
De teamă ca nu cumva Cato să ne joace o festă în 
stilul lui Faţă de Vulpe, îl înconjurăm, convin- 
gându-ne că e gol. Pe urmă, supuși, ca și cum am 

urma niște instrucțiuni, ne indreptăm către lac și 
ne umplem toate recipientele. 

Mă încrunt către soarele care coboară tot 
mai mult spre orizont. 

- Nu e bine să ne luptăm cu el după căderea în- 
tunericului. N-avem decât o pereche de ochelari. 

Peeta pune picături de iod în apă cu băgare 
de seamă. 

- Poate asta așteaptă el. Ce vrei să facem? Să 
ne-ntoarcem la grotă? 

- Da. Sau să găsim un copac. Dar să-i mai 
acordăm vreo jumătate de oră. Pe urmă ne 
căutăm adăpost, răspund eu. 

Stăm lângă lac, în plină vedere. Acum n-are 
rost să ne ascundem. Văd gaiţele-zeflemitoare 
zburând printre crengile copacilor de pe margi- 
nea câmpiei. Cântecele lor trec de la una la alta, 
ca niște mingi strălucitor colorate. Deschid 
gura Și cânt suita de patru note a lui Rue. Le 
simt tăcând, curioase, la sunetul vocii mele, as- 
cultând, așteptând mai mult decât atât. Repet 
notele în liniște. Mai întâi una singură imi răs- 
punde cu aceeași melodie, apoi le aud pe cele- 
lalte. Pe urmă, întreaga lume prinde viaţă, 
repetând același sunet. 

- Exact ca tatăl tău, spune Peeta. 

Degetele mele găsesc broșa înfiptă în cămașă. 

- E cântecul lu: Rue, spun. Cred că și-l aduc 
aminte. 

Muzica se inalță și îi recunosc splendoarea. 
Pe măsură ce se întretaie, notele se completează 
unele pe altele, alcătuind o armonie încântă- 
toare, stranie. Înseamnă că așa sună în faptul 
serii când, mulțumită lui Rue, păsările trimit 
acasă culegători din livezile Districtului 11. Mă 
întreb dacă acum, când ea e moartă, le dă altci- 
neva tonul la ora plecării. 

Rămân o vreme cu ochii închiși, ascultând, 
vrăjită de frumuseţea cântecului. Pe urmă, ceva 
incepe să fragmenteze melodia. Suitele se între- 
rup în acorduri zdrențuite, imperfecte. Notele 
distonante se răspândesc în cântec. Glasurile gai- 
țelor-zeflemitoare se ridică într-un strigăt ascuțit 
de alarmă. 

Suntem în picioare, Peeta strângând în mână 
cuțitul, eu în poziție de tragere, când Cato dă 
zgomotos buzna printre copaci, năpustindu-se 
spre noi. N-are suliță. De fapt, are mâinile goale, 
insă aleargă drept către noi. Prima mea săgeată îl 
izbește în piept şi cade, inexplicabil, intr-o parte. 

- Are un soi de armură completă! îi strig lui 
Peeta. 

Exact la ţanc, fiindcă acum Cato e la doi 
pași. Îmi adun toate puterile, dar el trece ca o 
rachetă printre noi, fără nici o încercare de a-și 

micșora viteza. Respirația lui gâfâită și sudoarea 
prelinsă pe faţa stacojie îmi spun că aleargă de 
multă vreme. Nu către noi. Fuge de ceva. Dar 
de ce anume? 

Cercetez din priviri pădurea chiar in momen- 
tul când prima creatură iese, dintr-un salt, pe 
câmpie. În timp ce mă întorc cu spatele, văd încă 
o jumătate de duzină alăturându-i-se. Pe urmă 
mă impleticesc orbește pe urmele lui Cato, fără 
nici un alt gând în afară de a mă salva. 

Mutanţi. Nu există nici o îndoială. N-am mai 
văzut niciodată asemenea fiinţe, dar nu sunt ani- 
male venite pe lume în mod natural. Seamănă cu 
niște lupi uriași, dar ce lup aterizează pe picioa- 
rele din spate, pe care stă apoi în echilibru, cu 
mare ușurință? Ce lup cheamă restul haitei flu- 
turându-și laba din față, de parcă ar avea acolo o 
îincheietură de mână omenească? Asta pot vedea 
de la distanță. Sunt sigură că de aproape ies la 
iveală însușiri mult mai amenințătoare. 

Cato aleargă în linie dreaptă spre Cornul 
Abundenţei și îl urmez fără să-mi pun vreo în- 
trebare. Dacă el crede că acolo e locul cel mai 
sigur, cine sunt eu să-l contrazic? În plus, chiar 
dacă aş reuși să ajung între copaci, lui Peeta i-ar 

fi imposibil să alerge mai repede decât ei cu pi- 
ciorul ăla - Peeta! Mâinile abia mi-au aterizat pe 
metalul vârfului ascuțit al Cornului Abundenţei, 
când imi aduc aminte că fac parte dintr-o echipă. 
El e la vreo cincisprezece metri în urma mea, 
șchiopătând cât de repede e în stare, dar mutan- 
ţii il înconjoară cu repeziciune. Trimit o săgeată 
inspre haită și unul cade la pământ, dar sunt des- 
tui alții care să-i ia locul. 

Peeta imi face semn să mă urc pe corn. 

- Du-te, Katniss, du-te! 

Are dreptate. De jos nu-l pot apăra pe nici 
unul dintre noi. Încep să urc, trăgându-mă în sus 
cu mâinile și cu picioarele. Suprafața de aur curat 
a fost proiectată, astfel încât să semene cu cornul 
impletit pe care-l umplem când strângem recolta, 
aşa că există mici muchii și îmbinări de care să te 
poți agăța. Dar, după o zi in soarele arenei, meta- 
lul e destul de încins ca să-mi bășice mâinile. 

Cato zace pe o parte, chiar în gura cornului, 
la șase metri deasupra solului, gâfâind ca să-și re- 
capete răsuflarea, și icnește aplecat peste muchie. 
Acum am șansa să-l ucid. Mă opresc la jumătatea 
urcușului și pun o altă săgeată în arc, dar, când 
sunt gata s-o lansez, îl aud pe Peeta țipând. Mă 
răsucesc și văd că tocmai a ajuns lângă vârful cor- 
nului, iar mutanții sunt chiar în spatele lui. 

- Urcă! îi strig. 

El incepe să se cațere, stânjenit nu numai de 
picior, Ci şi de cuțitul pe care îl ține în mână. Trag 
O săgeată in Jos, in beregata primului mutant care 
işi pune labele pe metal. Creatura moartă se pră- 
bușeşte brusc, lovindu-și fără să vrea câțiva însoți- 
tori. Atunci arunc o privire către gheare. Au zece 
centimetri lungime și sunt ascuţite ca briciul. 

Peeta ajunge la picioarele mele şi il prind de 
braţ, trăgându-l în sus. Pe urmă îmi aduc aminte 
de Cato, care așteaptă deasupra, și mă răsucesc 
brusc, dar el s-a încovoiat, cuprins de crampe, și 
pare mult mai preocupat de mutanţi decât noi. 
Tuşeşte, spunând ceva neinteligibil. Fornătelile 
și mârâielile ce vin dinspre mutanţi n-au darul 
de a îmbunătăți lucrurile. 

- Ce? strig către el. 

- A intrebat: „Pot să se cațăre?“, răspunde 
Peeta, indreptându-mi din nou atenţia spre 
baza cornului. 

Mutanţii încep să se adune. În timp ce se 
strâng laolaltă, se ridică din nou, cu ușurință, pe 
labele din spate, ceea ce le atribuie o înfățișare ne- 
firesc de umană. Au cu toții blană groasă, unii 
fiind acoperiți cu păr drept, lucios, şi alții cu o 
lână buclată, iar culorile variază de la negru tă- 
ciune la ceea ce nu pot numi altfel decât blond. 
ȘI mai e ceva, ceva care imi zbârleşte părul de pe 
ceafă, dar nu pot pune punctul pe i. 

Își lipesc boturile pe corn, adulmecând și gus- 
tând metalul, zgâriind suprafaţa cu ghearele şi 
scoțând sunete pițigăiate, inalte, pe care și le 
adresează unii altora. Probabil că aşa comunică, 
fiindcă haita se retrage, ca și cum ar vrea să facă 
loc. Pe urmă, unul dintre ei, de dimensiuni con- 
siderabile, acoperit cu văluri mătăsoase de blană 
blondă, se avântă în fugă și sare pe corn. Picioa- 
rele sale din spate trebuie să fie incredibil de pu- 
ternice, fiindcă aterizează la numai trei metri 
sub noi, cu buzele rozalii retrase, dezvăluindu-și 
colții într-un mârâit. Rămâne acolo preţ de o 
clipă, în care îmi dau seama ce altceva mă mai 
nelinișteşte la mutanți. Ochii verzi, care mă fi- 
xează cu răutate, nu seamănă cu ai unui câine 
sau ai unui lup, nu seamănă cu ochii nici unui 
animal din specia canină pe care l-am văzut vreo- 
dată. Sunt inconfundabil umani. lar revelația 
abia incepe să se contureze, când observ zgarda 
pe care numărul 1 e incastrat cu nestemate și 
sunt izbită de oribilul adevăr. Părul blond, ochii 
verzi, numărul... e Glimmer. 

De pe buze mi se desprinde un țipăt și imi 
vine greu să nu trag. Am așteptat inainte de a o 
face, mult prea conștientă de scăderea rezervei 
mele de săgeți. Am așteptat să văd dacă mutanţii 
se pot cățăra. Dar acum, deși creatura incepe să 
alunece inapoi, incapabilă să găsească un sprijin 

pe suprafața metalică, deși aud scrâșnetul ușor al 
ghearelor, precum al unghiilor pe tabla de la 
școală, îi trimit săgeata în beregată. Trupul i se 
contorsionează și cade la pământ cu o bufnitură. 

- Katniss? 

Îl simt pe Peeta prinzându-mă de braț. 

- E ea! 

Mă smulg din stransoare. 

- Cine? întreabă Peeta. 

Capul îmi zvâcnește în toate părțile in timp 
ce studiez haita, luând în considerare diversele 
mărimi și culori. Cel mic, cu blană roșie și ochi 
de chihlimbar... Faţă de Vulpe! Iar acolo, părul 
cenușiu și ochii căprui ai băiatului din Distric- 
tul 9, care a murit când ne băteam pentru ruc- 
sac! Și, cel mai rău, mutantul cel mai mic, cu 
blană neagră, lucioasă, cu ochi căprui imenși și 
cu o zgardă pe care numărul 11 e schiţat din 
paie impletite. Dinţi dezgoliți de ură. Rue... 

- Ce e, Katniss? 

Peeta mă scutură de umăr. 

- Sunt ei. Toţi. Rue și Faţă de Vulpe și... 
toate celelalte tributuri, spun, cu voce înăbușită. 

Îi recunoaște şi aud cum i se taie răsuflarea. 

- Ce le-au făcut? Crezi că... ăia ar putea fi 
ochii lor adevărați? 

Ochii sunt ultima dintre grijile mele. Ce e 
cu creierii? Au primit vreuna dintre amintirile 

adevăratelor tributuri? Au fost programaţi să 
urască în mod deosebit chipurile noastre, pentru 
că noi am supravieţuit, iar ei au fost uciși cu atâta 
cruzime? lar cei pe care i-am ucis noi înșine... 
oare au impresia că își răzbună propria moarte? 

Până să ajung la o concluzie, mutanții încep 
un nou atac asupra cornului. S-au împărțit în 
două grupuri, de o parte și de alta, și își folosesc 
labele puternice din spate ca să se azvârle către 
noi. O pereche de fălci clănțăne cu zgomot la 
câțiva centimetri de mâna mea, apoi îl aud pe 
Peeta ţipând, simt cum îi e smucit trupul, iar 
greutatea lui și a mutantului mă trag într-o 
parte. Dacă nu s-ar ține de braţul meu, ar cădea 
la pământ, dar, așa cum stau lucrurile, e nevoie 
de toată puterea mea ca să ne menţinem amân- 
doi pe suprafaţa curbată a cornului. Și vin tot 
mai multe tributuri. 

- Omoară-l, Peeta! Omoară-l! 

Urlu și, cu toate că nu văd ce se-ntâmplă, știu 
că trebuie să fi injunghiat creatura, pentru că 
forța care mă trage se micșorează. Reușesc să-l 
aduc înapoi, pe corn, și ne târâm în sus, unde ne 
așteaptă cel mai mic dintre cele două rele. 

Cato încă nu s-a repus pe picioare, dar res- 
pirația i s-a încetinit și ştiu că, în curând, o să-și 
revină suficient ca să poată veni după noi, să ne 
arunce peste marginea cornului, ca ṣă ne găsim 

moartea. Îmi încarc arcul, dar săgeata sfârșește 
luând viaţa unui mutant care nu poate fi decat 
Thresh. Cine altcineva ar fi putut sări atât de 
sus? Am parte de un moment de ușurare, fiindcă 
trebuie să ne fi urcat în sfârşit dincolo de zona 
unde ne pot ajunge mutanții și tocmai mă întorc 
să-l infrunt pe Cato, când Peeta e smuls de lângă 
mine. Sunt sigură că a căzut pradă haitei, când 
simt sângele lui improșcându-mi chipul. 

Cato stă în fața mea, aproape pe buza cornu- 
lui, ținând gâtul lui Peeta în strânsoarea brațului 
său, sugrumându-l. Peeta iși înfige degetele în bra- 
țul lui, dar fără prea multă vlagă, de parcă n-ar fi 
sigur dacă e mai important să respire sau să-ncerce 
să oprească șuvoiul sângelui izvorât din gaura larg 
deschisă pe care i-a făcut-o în pulpă un mutant. 

Îndrept una dintre ultimele mele două săgeți 
spre capul lui Cato, știind că nu poate avea nici 
un efect asupra trupului și a membrelor sale, aco- 
perite, aşa cum pot vedea acum, de o plasă strânsă 
pe trup, de culoarea pielii. Un soi de armură 
completă, de cea mai bună calitate, creată de Ca- 
pitoliu. Asta a fost în rucsacul lui de la festin? O 
armură care să-i apere tot trupul de săgețile 
mele? Ei bine, au neglijat să-i trimită și un coif 
cu Vizieră. 

Cato rade. 

- Trage, și el ajunge Jos, cu mine odată. 

Are dreptate. Dacă-l ucid și cade printre mu- 
tanți, Peeta moare, cu siguranță, odată cu el. Am 
ajuns într-o situaţie fără ieșire. Nu pot trage in 
Cato fără să moară și Peeta. El nu-l poate ucide 
pe Peeta fără ca săgeata mea să i se infigă, garan- 
tat, în creier. Stăm ca niște statui, căutând amân- 
doi o ieşire. 

Muşchui îmi sunt atât de încordaț, încât am 
senzația că-mi pot plesni în orice clipă. Dinții 
imi sunt atât de strânși, încât ar putea să se sfă- 
rame. Mutanţii amuţesc și nu mai aud decât sân- 

gele zvâcnindu-mi in urechea teafără. 

Buzele lui Peeta încep să se-nvinețească. Dacă 
nu acționez imediat, o să se sufoce, o să-l pierd, 
iar Cato o să-i folosească probabil trupul ca armă 
impotriva mea. De fapt, sunt sigură că asta are de 
gând, fiindcă, deși a încetat să râdă, buzele lui 
schițează un zâmbet triumfător. 

Cu un ultim efort, Peeta își ridică degetele pi- 

Ă Ă SAOS . 
curând de sângele de pe picior către brațul lui 

Cato. În loc să lupte, incercând să se elibereze, 
A °’ v A A 

iși abate arătătorul într-o parte, trasând cu bună 
știință un X pe dosul mâinii lui Cato. Băiatul 
din Districtul 2 înţelege semnificația gestului 
exact cu o secundă mai târziu decât mine. O pot 

spune după felul în care îi piere zâmbetul de pe 
buze. Dar asta se întâmplă cu o clipă prea târziu, 
fiindcă săgeata mea îi străpunge deja mâna. Ţipă 

și îl eliberează din reflex pe Peeta, care se azvârle 
cu spatele în el. Preţ de o secundă cumplită, cred 
că se vor prăbuși amândoi. Mă arunc în față, 
prinzându-l pe Peeta când Cato își pierde echili- 
brul pe sângele alunecos de pe suprafața cornu- 
lui și cade grămadă pe pământ. 

Îl auzim izbindu-se de sol, cu aerul pără- 
sindu-i plămânii în momentul impactului, apoi 
mutanţii îl atacă. Eu şi Peeta ne ținem unul de 
altul, așteptând lovitura de tun, așteptând sfâr- 
șitul competiției, așteptând să fim eliberați. 
Dar asta nu se petrece. Nu încă. Fiindcă acesta 
e punctul culminant al Jocurilor Foamei, iar 
publicul așteaptă un spectacol. 

Nu mă uit, dar aud mârâiturile, mormăitu- 
rile, urlete de durere ale omului și ale animale- 
lor, în timp ce Cato acceptă lupta cu haita. Nu 
înțeleg cum de poate supraviețui decât după ce 
imi aduc aminte de armura care îl protejează de la 
glezne până la gât și îmi dau seama cât de lungă 
ar putea fi noaptea. Cato trebuie să aibă un cu- 
țit, sau o sabie, sau ceva asemănător, ceva pe 
care l-a ţinut ascuns în haine, fiindcă, din când 
în când, se aude urletul de moarte al câte unui 
mutant sau sunetul metalului izbit de metal 
când lama lovește suprafața de aur. Încăierarea 
iși schimbă locul, rotindu-se în jurul Cornului 
Abundenţei și știu că, probabil, Cato incearcă o 

manevră care i-ar putea salva viața - vrea să oco- 
lească vârful şi să ni se alăture din nou. Dar, în 
final, în ciuda puterii lui ieșite din comun și a 
indemânării, numărul mutanților îl copleșeşte, 
pur și simplu. 

Nu știu câtă vreme a trecut, poate să fi fost o 
oră, când Cato se prăbușește și aud mutanții tå- 
rându-l, trăgându-l înapoi, în Cornul Abunden- 
ței. Acum îl vor ucide, mă gândesc. Dar tunul 
incă nu trage. 

Se lasă noaptea, răsună imnul, dar pe cer nu 
apare imaginea lui Cato, se aud doar gemete 
inăbușite, străbătând prin metalul de sub noi. 
Vântul de gheață ce mătură câmpia imi aduce 
aminte că Jocurile nu s-au terminat, că s-ar pu- 
tea să mai dureze cine ştie cât, că încă nu avem 
nici O garanţie a victoriei. 

Mă întorc spre Peeta și descopăr că piciorul 
lui sângerează mai rău ca niciodată. Toate pro- 
viziile noastre, ambele rucsacuri, au rămas lângă 
lac, acolo unde le-am abandonat când am fugit 
de mutanți. N-am nici un pansament, nimic 
care să-i oprească șuvoiul de sânge din pulpă. 
Deşi tremur sub vântul mușcător, îmi desfac 
haina, cât să-mi smulg cămașa, apoi o închid din 
nou, cât mai repede cu putință. După scurta ex- 
punere la frig, îmi clănțănesc dinții, scăpați de 
sub control. 


463 


În lumina palidă a lunii, faţa lui Peeta e ce- 
nușie. Îl conving să se întindă înainte de a-i cer- 
ceta rana. Sângele cald, alunecos, îmi curge peste 
degete. Un simplu bandaj n-o să fie suficient. Am 
văzut-o de câteva ori pe mama legând un garou şi 
incerc să fac același lucru. Îmi tai mâneca de la că- 
mașă, i-o răsucesc de două ori în jurul piciorului, 
exact sub genunchi, și fac un nod cu laţ. Nu am 
nici un băț, așa că iau ultima mea săgeată și o in- 
troduc în nod, răsucind-o apoi cât de tare indrăz- 
nesc. E riscant — Peeta și-ar putea pierde piciorul — 
dar, când pun asta în balanţă cu pierderea vieții, 
ce alternativă mai pot avea? Bandajez rana cu ce 
a mai rămas din cămașă și mă intind lângă el. 

- Să nu adormi, îi spun. 

Nu ştiu dacă ăsta e procedeul medical, dar 
mă îngrozește gândul că ar putea adormi ca să 
nu se mai trezească niciodată. 

- Ți-e frig? mă întreabă el. 

Își descheie haina, mă lipesc de el, apoi o în- 
cheie din nou în jurul meu. Așa, bucurându-ne 
de căldura ambelor corpuri sub stratul dublu de 
haine, e ceva mai cald, dar noaptea abia a înce- 
put. Temperatura va continua să scadă. Chiar și 
acum simt Cornul Abundenţei, care ardea atât 
de tare când am început să mă caţăr, apropi- 
indu-se încet de temperatura gheții. 

- Cato Încă mai poate câștiga, îi șoptesc lui 
Peeta. 

- Să nu crezi asta, ripostează, așezându-mi 
gluga pe cap, dar el tremură mai tare decât mine. 

Următoarele ore sunt cele ma: cumplite din 

. A . . 
viața mea, fapt care, dacă te gândeşti bine, 
A v ° A Li . . 
inseamnă ceva. Frigul in sine e destul de chinui- 
tor, dar adevăratul coşmar e să-l asculți pe Cato, 

A ° A ° A ° v 
gemând, implorând și, in cele din urmă, doar 
scâncind în vreme ce mutanții continuă să-l tor- 
tureze. După un foarte scurt timp, nu-mi mai 
pasă cine e sau ce-a făcut, tot ce vreau e să i se 
sfârșească suferința. 

- De ce nu-l ucid, pur și simplu: îl întreb pe 
Peeta. 

. . A . v v A v . 

- Ştii de ce, îmi răspunde, trăgându-mă mai 
aproape. 

. . . A . . . . . 

Și chiar știu. În clipa asta, nici un privitor 
nu-și poate lua ochii de la spectacol. Din punc- 
tul de vedere al creatorilor-de-joc, asta e culmea 
distracţie. 

Continuă la nesfârșit, ajungând să îmi aca- 
pareze cu desăvârșire mintea, alungându-mi 
amintirile și speranțele pentru ziua de mâine, 
ștergând totul, cu excepția prezentului, despre 
care încep să cred că nu se va schimba nicio- 
dată. N-o să mai existe niciodată altceva decât 

frig și spaimă și sunetele agoniei băiatului care 
moare în Cornul Abundenţei. 

Peeta incepe să tot ațipească și, ori de câte 
ori O face, mă trezesc strigându-l pe nume din 
ce în ce mai tare, fiindcă știu că, dacă îmi moare 
acum în braţe, o să-nnebunesc cu desăvârșire. 
El se luptă cu somnul, probabil mai mult pen- 
tru mine decât pentru el, și e greu, fiindcă o 
cădere în inconștienţă ar fi singura lui cale de 
evadare. Însă adrenalina care îmi aleargă prin 
vene nu mi-ar îngădui niciodată să-l urmez, așa 
că nu-l pot lăsa să plece. Pur și simplu nu pot. 

Singurul semn al scurgerii timpului e cerul, 
mișcarea subtilă a lunii. Şi Peeta începe să mi-o 
arate, insistând s-o urmăresc și, uneori, simt 
câte o pâlpâire de speranță înainte de a mă scu- 
funda iarăși în chinul nopții. 

Într-un târziu îl aud șoptind că răsare soarele. 
Deschid ochii şi văd stelele pălind în lumina 
firavă a răsăritului. Acum văd şi cât de cadaveric 
a devenit chipul lui Peeta. Cât de puţin timp i-a 
mai rămas. ȘI știu că trebuie să-l duc inapoi, la 
Capitoliu. 

Dar nu s-a auzit nici o lovitură de tun. Îmi 
lipesc urechea teafără de corn și abia reușesc să 
desluşesc vocea lui Cato. 

- Cred că acum e mai aproape. Katniss, îl poți 
nimeri cu o săgeată? mă întreabă Peeta. 

Dacă a ajuns aproape de gura cornului, aş 
putea să-l ucid. În momentul ăsta, ar fi un act 
de caritate. 

- Ultima mea săgeată e în garoul tău, spun. 

- Foloseşte-o, mă îndeamnă el, deschizându-şi 
haina şi eliberându-mă. 

Așa că scot săgeata, legând din nou garoul, atât 
de strâns cât o pot face cu degetele mele înghețate. 
Îmi frec mâinile una de alta, străduindu-mă să-mi 
repun degetele în mișcare. Când mă târăsc spre 
buza cornului și mă aplec peste muchie, simt mâi- 
nile lui Peeta cum mă încleştează, susținându-mă. 

În lumina palidă, e nevoie de câteva clipe ca 
să-l descopăr pe Cato, în balta de sânge. Pe urmă 
bucata de carne jupuită care a fost dușmanul meu 
scoate un sunet și îmi dau seama unde îi e gura. 
Și cred că a incercat să spună te rog. 

Mila, nu răzbunarea, îmi trimite săgeata să-i 
străpungă ţeasta. Peeta mă trage inapoi, cu arcul 
in mână, cu tolba goală. 

- L-ai nimerit? șopteşte. 

Îi răspunde lovitura de tun. 

- Atunci am câștigat, Katniss, spune el, cu o 
voce spartă. 

- Bravo nouă, reușesc să spun, dar în glas nu 
mi se simte bucuria victoriei. 

În solul câmpiei se cască o gaură și, ca la po- 
runcă, mutanții rămași se îndreaptă spre ea, dis- 
părând când se inchide pământul deasupra lor. 

Aşteptăm să apară o aeronavă care să ridice 
rămășițele lui Cato, așteptăm să sune apoi trom- 
petele victoriei, dar nu se întâmplă nimic. 

- Hei! strig eu către văzduh. Ce se petrece? 

Singurul răspuns e ciripitul păsărilor care se 
trezesc. 

- Poate e din cauza cadavrului. Poate trebuie 
să ne îndepărtăm de el, sugerează Peeta. 

Încerc să-mi aduc aminte. Oare trebuie să 
pleci de lângă ultima victimă? Am mintea prea 
tulbure ca să fiu sigură, dar care altul ar putea 
fi motivul întârzierii? 

- OK. Crezi că poți ajunge până la lac? întreb. 

- Cred că e cel mai bine să incerc, răspunde el. 

Coborâm încet spre vârful cornului și cădem 
pe pământ. Dacă ințepeneala membrelor mele e 
atât de groaznică, cum de se mai poate mișca 
Peeta? Mă ridic prima, rotindu-mi și indoindu-mi 
braţele și picioarele până ce am impresia că sunt 
in stare să-l ajut. Reușim cumva să ajungem lângă 
lac. Iau un pumn de apă rece pentru Peeta și imi 
duc un altul la buze. 

O gaiţă-zeflemitoare fluieră, o notă prelun- 
gită, joasă, și ochii mi se umplu de lacrimi de 
ușurare când apare aeronava, luând trupul lui 
Cato. Acum vor veni după noi. Acum putem 
pleca acasă. 

Dar iarăși nu se întâmplă nimic. 

- Ce mai aşteaptă? spune Peeta, cu voce slabă. 

Din cauza slăbirii garoului și a efortului de a 
ajunge lângă lac, i s-a redeschis rana. 

- Nu ştiu. 

Indiferent care ar fi motivul întârzierii, nu 
pot să-l privesc pierzând din nou sânge. Mă ridic 
să caut un băț, dar dau aproape imediat peste 
săgeata care a ricoșat de armura lui Cato. O să 
fie la fel de bună cum a fost cealaltă. Când mă 
aplec s-o ridic, în arenă tună vocea lui Claudius 
Templesmith. 

- Salutări finaliștilor din cea de a Șaptezeci și 
Patra ediție a Jocurilor Foamei. Modificarea an- 
terioară a fost revocată. O examinare mai atentă 
a regulamentului a dezvăluit că nu poate exista 
decât un singur învingător, spune el. Noroc și 
fie sorții intotdeauna de partea voastră. 

Urmează o scurtă răbufnire de paraziți și 
nimic mai mult. Mă holbez la Peeta, nevenin- 
du-mi să cred, în timp ce înțeleg adevărul. N-au 
avut niciodată de gând să ne lase pe amândoi în 

viață. Totul a fost ticluit de creatorii-de-joc 
pentru a garanta cea mai dramatică înfruntare 
din istorie. lar eu am mers pe mâna lor, ca o 
proastă. 

- Dacă te gândești bine, nu e chiar atât de 
surprinzător, spune încet Peeta. 

Îl privesc ridicându-se cu mișcări chinuite. Pe 
urmă vine spre mine, parcă înaintând cu înceti- 
nitorul, mâna lui scoate cuțitul din centură... 

Înainte de a-mi da seama ce fac, am arcul 
încărcat, cu săgeata îndreptată către inima lui. 
Peeta înalță din sprâncene și văd cuțitul care i 
s-a desprins deja de mână în zbor spre lac, unde 
se afundă improșcând apa. Scap armele și păşesc 
inapoi, cu faţa arzându-mi de ceea ce nu poate fi 
decât rușine. 

- Nu, zice el. Fă-o. 

Se apropie şchiopătând și imi pune arcul şi 
săgeata din nou în mâini. 

- Nu pot, îi spun. N-o fac. 

- Fă-o. Până când nu trimit inapoi mutanţii 
sau orice altceva. Nu vreau să mor cum a murit 
Cato. 

- Atunci trage tu în mine, spun, furioasă, În- 
desându-i armele în brațe. Omoară-mă, du-te 
acasă ŞI trăiește tu cu asta! 

ȘI, în timp ce rostesc cuvintele, știu că moar- 
tea aici şi acum ar fi mai ușoară decât o aseme- 
nea viață. 

— Ştii că nu pot, răspunde el, aruncând arcul. 
Bine, eu o să plec oricum primul. 

Se apleacă și-și rupe bandajul, eliminând ul- 
timul obstacol dintre sângele lui și pământ. 

- Nu, nu poți să te sinucizi. 

Sunt în genunchi, infășurându-i cu disperare 
bandajul la loc, în jurul rănii. 

— Katniss, zice el. Asta vreau. 

- N-o să mă lași aici singură, ripostez. 

Fiindcă, dacă el moare, n-o să ajung nicio- 
dată acasă, nu cu adevărat. O să-mi petrec res- 
tul vieții în arenă, încercând să descopăr o cale 
de ieşire. 

- Ascultă, spune el, ridicându-mă în picioare. 
Știm amândoi că trebuie să existe un învingător. 
Nu poate învinge decât unul dintre noi. Te rog, 
acceptă. De dragul meu. 

Și continuă spunându-mi cât de mult mă iu- 
beşte, cum ar fi viaţa fără mine, dar eu nu-l mai 
ascult, fiindcă vorbele lui de mai inainte mi-au 
rămas în gând, răsucindu-se cu disperare pe toate 
fețele. 

Stim amândoi că trebuie să existe un 
învingător. 

Da, trebuie să existe un învingător. Fără în- 
vingător, totul ar sări în aer, căzând asupra crea- 
torilor-de-joc. Vor fi dezamăgit Capitoliul. Ar fi 
posibil chiar să fie executați, încet și dureros, 
agonia lor fiind transmisă către toate ecranele 
din ţară. 

Dacă eu şi Peeta am muri amândoi sau dacă 
ei și-ar inchipui c-o să murim... 

Degetele mele caută pe baâjbâite punguţa pe 
care mi-am agăţat-o de centură, desprinzând-o. 
Peeta o vede și mă prinde de incheietura mâinii. 

- Nu, nu te las. 

- Ai încredere în mine, şoptesc. 

El îmi susține privirea pentru o clipă inde- 
lungată, apoi îmi dă drumul. Desfac punga și îi 
pun în palmă câteva grămăjoare de fructe. Pe 
urmă îmi umplu şi eu pumnul. 

- După ce numărăm până la trei? 

Se apleacă și mă sărută o singură dată, cu 
multă tandreţe. 

- După ce numărăm până la trei, Peeta 
incuviințează. 

Rămânem în picioare, spate in spate, incleş- 
tându-ne strâns mâinile libere. 

- Arată-le. Vreau să le vadă toată lumea, 
adaugă. 

Îmi răsfir degetele și bobiţele de culoare întu- 
necată sclipesc în razele soarelui. Strâng pentru 
ultima oară mâna lui Peeta, ca un semnal, și 
incepem să numărăm. 

- Unu. 

Poate mă înșel. 

- Doi. 

Poate nu le pasă dacă murim amândoi. 

- Trei! 

E prea târziu, nu mă mai pot răzgândi. Îmi 
duc mâna la gură, aruncând o ultimă privire 
asupra lumii. Bobiţele abia mi-au trecut dincolo 
de buze când încep să sune trompetele. 

Vocea înnebunită a lui Claudius Temple- 
smith se înalță într-un strigăt, acoperindu-le. 

- Stop! Opriţi-vă! Doamnelor şi domnilor, am 
plăcerea să vi-i prezint pe câștigătorii celei de a 
Șaptezeci şi Patra Ediţii a Jocurilor Foamei, Kat- 
niss Everdeen și Peeta Mellark! Vi-i incredinţez - 
vă încredinţez tributurile din Districtul 12! 

Scuip bobiţele din gură, ștergându-mi vârful 
limbii cu poala cămășii, ca să mă asigur că n-a 
rămas nici un strop de suc. Peeta mă trage lângă 

lac, unde ne clătim amândoi gurile cu apă din 
belşug, căzând apoi unul în braţele celuilalt. 

— Ai înghițit vreuna? îl întreb. 

Fl scutură din cap. 

- Tu? 

- Cred că aș fi fost deja moartă dacă aș fi 
făcut-o. 

Văd cum i se mişcă buzele, articulând un 
răspuns, dar nu-l pot auzi din cauza strigătelor 
mulțimii din Capitoliu, transmise în direct în 
difuzoare. 

Aeronava se materializează deasupra capete- 
lor noastre și lasă în jos două scări, numai că nu 
mă dezlipesc de Peeta nici în ruptul capului. 
Ţin un braţ în jurul lui și îl ajut să se urce, pla- 
sându-ne amândoi picioarele pe prima treaptă a 
scării. Curentul electric ne incremenește și de 
data asta mă bucur fiindcă nu sunt cu adevărat 
sigură că Peeta se poate ţine de scară până ce 
ajungem sus. lar când îmi cobor privirea văd că, 
deși mușchii sunt imobili, nimic nu-i impiedică 
piciorul să sângereze. Așa cum era de așteptat, 
in clipa când ușa se inchide în urma noastră, se 
prăbușește inconștient pe podea. 

Degetele mele continuă să fie atât de încleș- 
tate de spatele hainei lui, încât materialul negru 
se rupe când vin să Îl ia, lăsându-mă cu o bucată 

în pumnul strâns. Doctorii în costume albe, ste- 
rile, cu măști și mănuși, deja pregătiți să-l ope- 
reze, intră în acţiune. Peeta e atât de palid și de 
neclintit pe o masă argintie, din el izvorăsc tu- 
buri și sârme, pornind în toate părțile și, pentru 
O clipă, uit că nu mai suntem în arenă și docto- 
rii mi se par o altă amenințare, o altă hoardă de 
mutanţi creați ca să-l ucidă. Înlemnesc, apoi mă 
arunc spre el, dar sunt prinsă și trasă într-o altă 
încăpere, iar o ușă de sticlă ne izolează, inchi- 
zându-se între noi. Bat cu pumnii în geam, ți- 
pând cât mă ţine gura. Toată lumea mă ignoră, 
cu excepția unui servitor din Capitoliu care își 
face apariția în spatele meu și îmi oferă o bău- 
tură răcoritoare. 

Mă las să alunec pe podea, cu faţa spre ușă, 
privind nedumerită paharul de cristal pe care îl 
țin în mână. Rece ca gheaţa, plin cu suc de por- 
tocale, cu un pai cu guler plisat. Cât de nepotri- 
vit arată în mâna mea însângerată Și jegoasă, cu 
o crustă de murdărie sub unghii şi cu cicatrice. 
Simţind mirosul, îmi lasă gura apă, dar pun pa- 
harul cu grijă pe podea, neavând încredere în 
ceva atât de curat și de frumos. 

Prin geam văd doctorii ocupându-se febrili 
de Peeta, cu frunţile încreţite de concentrare. 
Văd curgând lichidele pompate prin tuburi, 

privesc peretele plin de cadrane şi de lumini 
fără nici o semnificaţie pentru mine. Nu sunt 
sigură, dar cred că inima lu: se oprește de 
două ori. 

E ca şi cum aș fi din nou acasă, când este adus 
un om mutilat de o explozie în mină, pentru 
care nu mai e nici o speranţă, sau o femeie în a 
treia zi de travaliu, sau un copil infometat care 
se luptă cu pneumonia, iar mama şi Prim au pe 
chip aceeași privire. Acum e momentul să fug în 
pădure, să mă ascund printre copaci până când 
pacientul e mort de mult şi, intr-o altă parte a Fi- 
lonului, ciocanele bat cuie intr-un coșciug. Dar 
sunt reținută aici atât de pereţii aeronavei, cât și 
de forţa care îi împiedică pe cei dragi să plece de 
lângă muribunzi. I-am văzut atât de des, strânși 
in jurul mesei noastre din bucătărie, și m-am 
intrebat, de fiecare dată: De ce nu pleacă? De ce 
stau să privească? 

Iar acum știu de ce. Pentru că n-au de ales. 

Tresar când surprind pe cineva privindu-mă 
de la numai câţiva centimetri distanţă și apoi 
imi dau seama că e propria mea față, reflectată 
de sticlă. Ochi sălbatici, obraji supți, păr incâl- 
cit. Înverşunată. Sălbăuicită. Nebună. Nu e de 
mirare că toată lumea păstrează preventiv dis- 
tanța faţă de mine. 

Următorul lucru pe care-l știu e că aterizăm pe 
acoperișul Centrului de Antrenament și Peeta e 
luat, dar eu sunt lăsată dincolo de ușă. Încep să 
mă arunc în peretele de sticlă, țipând strident, și 
cred că intrezăresc o străfulgerare de păr roz - 
probabil e Effie, trebuie să fie Effie, venind să mă 
salveze — când simt un ac ințepându-mă din spate. 

Când mă trezesc, mai întâi mă tem să mă 
mișc. Întregul tavan strălucește, răspândind o lu- 
mină galbenă, blândă, și ingăduindu-mi să văd că 
mă aflu într-o încăpere care nu găzduiește decât 
patul meu. Nu se zărește nici o ușă, nici o fereas- 
tră. Aerul are un miros inţepător, antiseptic. Din 
brațul drept îmi ies mai multe tuburi, întin- 
zându-se spre peretele din spate. Sunt dezbrăcată, 
dar atingerea așternuturilor îmi mângâie pielea. 
Încerc să-mi scot braţul stâng deasupra păturii. 
Nu numai că a fost spălat lună, dar unghiile mele 
sunt ovale perfecte, iar urmele rănilor au devenit 
mai puțin proeminente. Îmi ating obrazul, bu- 
zele, cicatricea încrețită de deasupra sprânce- 
nei, apoi imi trec pur și simplu degetele prin 
părul mătăsos și înlemnesc. Îmi zbârlesc cu 
teamă părul în jurul urechii stângi. Nu, n-a fost 
o iluzie. Aud din nou. 

Încerc să mă ridic, dar un soi de bandă restric- 
tivă din jurul taliei mă împiedică să mă salt cu 

mai mult de câțiva centimetri. Limitarea liber- 
tății mele de mișcare mă face să intru în panică și 
incerc să mă trag în sus, răsucindu-mi șoldurile pe 
sub bandă, când o porțiune a peretelui glisează și 
intră fata avox cu părul roșu, aducând o tavă. Ve- 
derea ei mă linişteşte şi nu mai incerc să evadez. 
Aș vrea să-i pun un milion de întrebări, dar mă 
tem că orice gen de familiaritate i-ar aduce neca- 
zuri. E evident că sunt ținută sub o observație 
atentă. Ea sprijină tava pe coapsele mele și apăsă 
ceva care mă ridică în poziţia șezând. În timp ce 
imi aranjează pernele, risc o singură intrebare. O 
rostesc cu voce tare, atât de clar pe cât îmi per- 
mite vocea mea răgușită, astfel încat nimic să nu 
lase impresia că aș avea ceva de ascuns. 

— Peeta trăiește? 

Ea încuviințează dând din cap și, când imi 
pune lingura în mână, simt o apăsare prietenoasă. 

Cred că, la urma urmelor, nu mi-a dorit 
moartea. lar Peeta a supraviețuit. Bineinţeles că 
da. Cu toată aparatura scumpă pe care o au aici. 
Totuși, până acum nu eram sigură. 

Uşa se închide fără zgomot în urma fetei 
avox, iar eu mă intorc înfometată spre tavă. Un 
castron cu supă limpede, o porție mică de com- 
pot cu mere și un pahar cu apă. Asta e tot? mă 
intreb, prost dispusă. Cina de bun venit n-ar fi 

trebuit să fie mai impresionantă? Însă descopăr 
că e nevoie de efort ca să termin mâncarea 
sărăcăcioasă din faţa mea. Stomacul pare să mi se 
fi redus la dimensiunea unei castane şi nu pot să 
nu mă întreb cât timp am fost inconștientă, fi- 
indcă, în ultima dimineață din arenă, am luat un 
mic dejun destul de bogat. De obicei, între sfâr- 
șitul competiției și prezentarea învingătorului 
există un decalaj de câteva zile, pentru ca unui 
om infometat, rănit şi murdar să i se redea infăți- 
șarea omenească. Aici, undeva, Cinna și Portia 
ne vor crea o garderobă pentru apariția în pu- 
blic. Haymitch și Effie vor pregăti un banchet 
pentru sponsori, trecând în revistă întrebările 
pentru interviurile noastre de final. Acasă, în Dis- 
trictul 12, e probabil un adevărat haos în timp ce 
se organizează o ceremonie de bun venit pentru 
Peeta și pentru mine, ținând cont că ultima de 
acest gen s-a desfășurat cu aproape treizeci de ani 
in urmă. 

Acasă! Prim și mama! Gale! Până și gandul 
la bătrânul motan jegos al lui Prim mă face să 
zâmbesc. O să fiu acasă în curând! 

Vreau să mă ridic din patul ăsta. Să-i văd pe 
Cinna și pe Portia, să aflu mai multe despre ceea 
ce se petrece. Și, de ce nu? Mă simt minunat. 
Dar, când încep să mă strecor pe sub bandă, simt 

un lichid răcoros prelingându-se dintr-unul din- 
tre tuburi în venele mele și imi pierd aproape 
imediat cunoștința. 

Totul se repetă pentru o perioadă nedetermi- 
nată de timp. Mă trezesc, mănânc, apoi, chiar 
dacă rezist impulsului de a evada din pat, sunt 
adormită din nou. E ca şi cum aș trăi într-un cre- 
puscul straniu, neintrerupt. Rețin puține lucruri. 
Fata avox cu părul roșu nu s-a mai intors de când 
mi-a dat să mănânc, cicatricele imi dispar și oare 
nu e decât o părere sau aud o voce de bărbat stri- 
gând? Nu cu accentul Capitoliului, ci în cadența 
mai aspră de acasă. Şi nu-mi pot reprima sen- 
timentul vag, reconfortant, că există cineva care 
mă caută. 

Soseşte în sfârșit momentul când îmi revin şi 
in brațul meu drept nu mai e implantat nimic. 
Banda restrictivă din jurul mijlocului a dispărut 
şi sunt liberă să mă mișc. Încep prin a mă sălta 
in capul oaselor, dar mă opreşte imaginea maâi- 
nilor mele. Perfecțiunea pielii, netezimea şi stră- 
lucirea ei. Cicatricele, nu doar cele din arenă, ci 
şi cele dobândite în decursul anilor de vână- 
toare, mi-au dispărut fără urmă. Fruntea mea 
pare de satin şi, când imi caut arsura de pe pulpă, 
nu mai găsesc nimic. 


480 


Îmi las picioarele să alunece jos din pat, între- 
bându-mă, neliniștită, dacă îmi vor putea susține 
greutatea, și descopăr că sunt puternice și ferme. 
Lângă pat sunt niște haine ce mă infioară. E cos- 
tumul pe care l-am purtat noi, toate tributurile, 
în arenă. Îl privesc de parcă m-ar putea mușca, 
până când Îmi amintesc că, firește, asta e ceea ce 
voi purta pentru a mă întâlni cu echipa mea 
susținătoare. 

Mă imbrac în mai puţin de un minut și mă 
foiesc în faţa peretelui, în locul unde, deși nu o 
pot vedea, ştiu că se află ușa, când aceasta gli- 
sează brusc. les pe un coridor larg, pustiu, unde 
pare să nu mai fie nici o altă uşă. Dar trebuie să 
existe şi altele. Iar dincolo de una dintre ele tre- 
buie să se afle Peeta. Acum, când sunt conști- 
entă și mă pot mișca, îmi fac tot mai multe griji 
pentru el. Trebuie să fie teafăr, altfel fata avox 
nu mi-ar fi spus asta. Dar vreau să mă conving 
cu ochii mei. 

- Peeta! 

Î strig, de vreme ce n-am pe cine întreba. Ca 
răspuns, îmi aud numele, dar nu e rostit de vocea 
lui. E un glas care începe prin a mă irita, pentru 
a mă umple apoi de nerăbdare. Effie. 

Mă întorc şi văd în capătul holului o cameră 
mare, unde mă așteaptă toți - Effie, Haymitch şi 

Cinna. Picioarele mele se pun în mișcare fără să 
ezite. Poate un învingător trebuie să dea dovadă 
de mai multă stăpânire de sine, de mai multă su- 
perioritate, mai ales când știe că scena ar putea fi 
inregistrată, dar nu-mi pasă. Alerg spre ei și mă 
surprind și pe mine insămi aruncându-mă mai 
intâi în braţele lui Haymitch. Iar el nu pare sar- 
castic când imi șoptește la ureche: 

- Bine lucrat, iubito. 

Effie e, cumva, inlăcrimată, mă mângâie in- 
truna pe păr Și imi tot povestește cum le-a spus ea 
tuturor că suntem adevărate perle. Cinna se mul- 
țumește să mă imbrățișeze cu putere și nu scoate 
nici o vorbă. Pe urmă văd că Portia lipsește și am 
un presentiment neplăcut. 

- Unde e Portia? E cu Peeta? El e teafăr, nu-i 
aşa? Adică trăieşte? mă trezesc vorbind. 

- E bine sănătos. Numai că vor ca revederea 
voastră să se desfășoare în direct, în timpul cere- 
moniei, spune Haymitch. 

- Oh! Asta era, zic eu. 

Momentul cumplit în care am crezut din nou 
că e mort trece. 

- Cred că şi eu mi-aş dori să văd așa ceva, 
adaug. 

- Du-te cu Cinna, mă îndeamnă Haymitch. 
Fl o să te pregătească. 

E o ușurare să fiu singură cu stilistul, să simt 
braţul lui protector in jurul umerilor mei în 
timp ce, indepărtându-mă de camerele de luat ve- 
deri, mă călăuzește de-a lungul câtorva coridoare 
ȘI către un ascensor care duce în holul Centrului 
de Antrenament. Așadar, spitalul e sub pământ, 
la mare adâncime, chiar mai jos decât sala de gim- 
nastică unde învață participanții la Jocuri să facă 
noduri şi să arunce sulițe. Ferestrele holului sunt 
opacizate și o mână de paznici sunt la datorie. 
Aici nu mai e nimeni altcineva care să ne vadă 
traversând încăperea, îndreptându-ne spre lift. 
Pașii noștri reverberează in pustietatea din Jur. 
ȘI, în timp ce urcăm spre etajul doisprezece, chi- 
purile tuturor tributurilor ce nu se vor mai în- 
toarce niciodată imi fulgeră prin minte, iar inima 
mi se strânge sub povara greutății din piept. 

Când se deschid ușile, Venia, Flavius și Octa- 
via mă absorb în mijlocul lor, vorbind atat de re- 
pede și cu atâta încântare, încât nu le deslușesc 
cuvintele. Totuşi, sentimentele sunt clare. Sunt 
cu adevărat încântați să mă revadă şi, la rândul 
meu, sunt fericită când îi zăresc, dar nu aşa cum 
am fost când l-am văzut pe Cinna. E mai degrabă 
ca și cum m-aș bucura să văd un trio de animale 
de companie afectuoase, la sfârșitul unei zile din 
cale afară de grele. 

Mă conduc în sufragerie, unde primesc o 
masă adevărată - friptură de vită, mazăre și chi- 
fle pufoase - deși porțiile mele continuă să fie 
controlate cu stricteţe. Pentru că sunt refuzată 
când cer una în plus. 

- Nu, nu, nu. Nu vor să dai afară tot ce ai în 
stomac pe scenă, spune Octavia, dar îmi dă, pe 
furiș, încă o chiflă pe sub masă, ca să știu că ea e 
de partea mea. 

Ne intoarcem în camera mea și Cinna dis- 
pare o vreme, răstimp în care restul echipei mă 
pregăteşte. 

- Oh, ți-au lustruit tot trupul, spune Flavius, 
invidios. Nu ţi-a mai rămas pe piele nici măcar 
o singură pată. 

Dar, când mă privesc dezbrăcată în oglindă, 
nu văd decât ce sfrijită sunt. Nu mă îndoiesc că, 
după ieșirea din arenă, arătam incă și mai rău, 
dar imi pot număra coastele cu ușurință. 

Cei trei imi reglează dușul și, după ce termin, 
se ocupă de părul, de unghiile și de machiajul 
meu. Pălăvrăgesc fără încetare și eu sunt rareori 
nevoită să le răspund, ceea ce e bine, fiindcă 
n-am cine știe ce chef de vorbă. E ciudat, pentru 
că, până și atunci când pălăvrăgesc despre Jo- 
curi, totul se rezumă la locul unde se aflau, la 

ceea ce făceau sau la ceea ce au simțit când s-a 
petrecut un anumit eveniment. 

- Eram încă în pat! 

- Tocmai îmi vopseam sprâncenele! 

- Jur că aproape am leşinat! 

Totul e despre ei, nu despre băieţii și fetele 
care au murit în arenă. 

În Districtul 12, nu ne desfătăm astfel cu Jo- 
curile. Scrâșnim din dinți și ne uităm pentru că 
trebuie s-o facem, iar după ce se termină ne 
întoarcem la treburile noastre cât mai curând cu 
putinţă. 

Ca să nu ajung să urăsc echipa de pregătire, 
ignor efectiv cea mai mare parte a spuselor lor. 

Cinna apare aducând pe braţe ceea ce pare să 
fie o rochie modestă, de culoare galbenă. 

- Ai renunțat la toată povestea cu „fata din 
foc“? îl intreb. 

— Asta o să mi-o spui tu, răspunde și îmi 
trage rochia peste cap. 

Observ imediat umplutura de deasupra sâni- 
lor, ce adaugă rotunjimile pe care mi le-a furat 
foamea. Mâinile mi se duc la piept și mă încrunt. 

- Șuu, spune Cinna, inainte de a apuca să 
obiectez. Dar creatorii-de-Joc voiau să-ţi facă o 
operaţie estetică. Haymitch a dus cu ei o luptă 
grea. Ăsta e compromisul. 

Mă oprește inainte de a-mi privi imaginea 
reflectată. 

- Așteaptă, nu uita de pantofi. 

Venia mă ajută să-mi pun o pereche de sandale 
din piele, fără toc, apoi mă întorc spre oglindă. 

Încă mai sunt „fata din foc“. Materialul diafan 
are o strălucire blândă. Până și cel mai ușor suflu 
de aer îl face să se onduleze de-a lungul trupului 
meu. Prin comparație, costumul din car pare 
țipător, iar rochia de la interviu prea pompoasă. 
În rochia asta, e ca şi cum aș fi înveșmântată în 
flacăra unei lumânări. 

- Ce zici? întreabă Cina. 

- Cred că asta e cea mai reușită. 

Când îmi desprind ochii de materialul pal- 
pâitor, sunt într-un fel de șoc. Am părul des- 
pletit, dat pe spate și legat cu o simplă panglică. 
Machiajul îmi rotunjește și îmi umple unghiu- 
rile ascuțite ale feței. Unghiile imi sunt acope- 
rite cu lac transparent. Rochia fără mâneci e 
strânsă pe coaste, nu în talie, anulând orice 
efect al adaosului vătuit asupra siluetei mele. 
Tivul îmi ajunge exact până la genunchi. Fără 
tocuri, mi se vede adevărata statură. Arăt, pur 
şi simplu, ca o fară. O fată tânără. De cel mult 
paisprezece ani. Inocentă. Inofensivă. Da, când 
te gândești că tocmai am câștigat Jocurile, 

intenția lui Cinna de a scoate asta în evidenţă e 
şocantă. 

E o înfățișare cât se poate de bine calculată. 
Nici una dintre creațiile lui Cinna nu e arbi- 
trară. Îmi muşc buza, încercând să descopăr care 
ii sunt motivele. 

- Credeam c-o să fie ceva mai... sofisticat, 
spun. 

- M-am gândit că lui Peeta o să-i placă mai 
mult așa, răspunde el, cu prudenţă. 

Peeta? Nu, asta n-are nici o legătură cu Peeta. 
E legată de Capitoliu, de creatorii-de-joc şi de 
public. Deși încă nu înţeleg intenția lu: Cinna, 
e o aluzie la faptul că Jocurile nu s-au terminat 
incă. Și, dincolo de replica lui blajină, simt o 
avertizare. Despre ceva ce nu poate pomeni în 
faţa propriei sale echipe. 

Luăm liftul, coborând la nivelul unde s-a des- 
fășurat antrenamentul. Se obișnuiește ca învin- 
gătorul și susținătorii săi să se inalțe de sub 
scenă. Mai întâi echipa pregătitoare, apoi insoți- 
torul, stilistul, mentorul și, în final, învingă- 
torul. Numai că, anul acesta, cu doi învingători 
care împart același însoțitor și același mentor, 
totul a trebuit regândit. Mă pomenesc într-o 
zonă slab luminată de sub scenă. Un platou me- 
talic, nou-nouţ, a fost instalat pentru a mă ridica 

la suprafață. Încă se mai zăresc grămăjoare de ru- 
meguș, miroase a vopsea proaspătă. Cinna și 
echipa pregătitoare pleacă să-și pună costumele 
și să-şi ocupe poziţiile, lăsându-mă singură. În 
semiintuneric, deslușesc un perete improvizat, 
la vreo zece metri distanţă, și presupun că Peeta 
se află în spatele lui. 

Zumzetul mulțimii e atât de puternic, încât 
nu-l observ pe Haymitch înainte de a mă atinge 
pe umăr. Sar intr-o parte, speriată, probabil sim- 
țindu-mă încă pe jumătate în arenă. 

- Uşurel, nu-s decât eu. Ia să-ți aruncăm o 
privire, zice Haymitch. 

Îmi ridic braţele și mă invârtesc, o singură 
dată. 

- Destul de bine. 

Nu e cine știe ce compliment. 

- Dar ce? intreb. 

Ochii lui Haymitch se rotesc în jurul spa- 
țiului mucegăit care mă adăpostește și pare să ia 
o hotărâre. 

- Dar nimic. Ce-ai zice de-o imbrățișare pur- 
tătoare de noroc? 

OK, e o cerere bizară din partea lui, dar, la 
urma urmelor, noi suntem învingătorii. Poate că 
imbrățișarea purtătoare de noroc e un gest potri- 
vit într-un asemenea moment. Numai că, după 

ce îi cuprind gâtul cu braţele, mă simt captivă 
într-ale lui. Începe să-mi vorbească la ureche, 
foarte repede și cu voce foarte scăzută, cu buzele 
ascunse în părul meu. 

- Ascultă-mă bine. Sunteţi în pericol. După 
cum se aude, Capitoliul pare să fie furios fi- 
indcă a fost făcut de râs în arenă. Singurul lucru 
pe care nu-l suportă oamenii ăștia e să se facă 
haz pe seama lor și acum sunt bătaia de joc a 
Panemului, spune Haymitch. 

Simt cum mă străbate spaima, dar, fiindcă bu- 
zele mele nu sunt ascunse de nimic, râd, ca şi 
cum aș mi-ar fi spus ceva de-a dreptul încântător. 

— Și ce-i de făcut? 

- Nu vă poate apăra decât faptul că sunteți 
atât de nebunește îndrăgostiți, încât nu mai 
răspundeți de faptele voastre. 

Haymitch se retrage și imi potrivește 
panglica. 

— Ai înţeles, iubito? 

Acum ar putea vorbi despre orice. 

- Am înțeles, răspund. I-ai spus lui Peeta? 

- Nu e nevoie, spune Haymitch. El a ajuns 
deja unde trebuie. 

- Şi crezi că eu n-am ajuns? spun, profitând 
de ocazie ca să-ndrept papionul de un roșu 

strălucitor pe care îl poartă, probabil, fiindcă 
l-a convins Cinna. 

- De când contează ce cred eu? zice. Mai 
bine să ne ocupăm locurile. 

Mă conduce spre cercul de metal. 

- Asta-i noaptea ta, iubito. Bucură-te de ea. 

Mă sărută pe frunte și dispare in intuneric. 

Trag de fustă, dorindu-mi să fie mai lungă, do- 
rindu-mi să-mi acopere tremurul genunchilor. 
Îmi dau seama că e lipsit de sens. 'Tremur toată, ca 
o frunză. Din fericire, tremurul va fi pus pe seama 
excitării. La urma urmelor, asta e noaptea mea. 

Mirosul igrasios, de mucegai, de sub scenă 
amenință să mă sufoce. O sudoare rece, lipi- 
cioasă îmi izvorăşte din piele și am impresia că 
scândurile de deasupra capului meu sunt pe 
punctul de a se prăbuși, îngropându-mă de vie 
sub dărâmături. De când am părăsit arena, de 
când au sunat trompetele, ar fi trebuit să fiu în si- 
guranţă. Din clipa aceea inainte. Pentru tot res- 
tul vieții mele. Dar, dacă spusele lui Haymitch 
sunt adevărate — şi nu avea de ce să mă mintă -, 
atunci de când mă ştiu nu m-am mai aflat într-un 
loc atât de periculos. 

E mult mai rău decât să fii vânat în arenă. 
Acolo, cel mai rău lucru care mi s-ar fi putut în- 
tâmpla ar fi fost să mor. Sfârșit de poveste. Însă 

aici, Prim, mama, Gale, oamenii din Districtul 
12, toți cei dragi de acasă ar putea fi pedepsiți 
dacă nu sunt în stare să respect scenariul fetei-în- 
nebunite-de-dragoste sugerat de Haymitch. 

Așadar, incă mai am o șansă. E ciudat, în arenă, 
când mi-am vărsat în palmă fructele, n-am vrut 
decat să fiu mai deşteaptă decât creatorii-de-joc, 
nu m-am gândit cum se vor reflecta acţiunile mele 
asupra Capitoliului. Dar Jocurile Foame: sunt 
arma lor și se așteaptă să fie de neinfrânt. Așa că 
acum Capitoliul se va purta ca și cum ar fi deținut 
tot timpul controlul. Ca și cum ar fi orchestrat 
totul, conducând către dubla sinucidere. Însă asta 
O să meargă numai dacă intru în jocul lor. 

Și Peeta.... Şi Peeta va avea de suferit dacă asta 
iese rău. Dar ce-a răspuns Haymitch când l-am 
intrebat dacă i-a spus lui Peeta care e situația? 
Dacă i-a spus că trebuie să pretindă că e indră- 
gostit nebunește? 

Nu e nevoie. El a ajuns deja unde trebuie. 

Se gândește din nou mai departe decât mine 
în aceste Jocuri și e cât se poate de conștient de 
pericolul în care ne aflăm? Sau... e deja indrăgos- 
tit nebunește? Eu nici măcar n-am inceput să-mi 
pun în ordine sentimentele pentru Peeta. E prea 
complicat. Ceea ce am făcut ca parte a Jocurilor 
spre deosebire de ceea ce am făcut stârnită de 

mânia împotriva Capitoliului. Sau ţinând cont 
de impresia asupra Districtului 12. Sau pentru că 
era cel mai de bun-simț lucru care putea fi făcut. 
Sau fiindcă îmi păsa ce se-ntâmplă cu Peeta. 

Toate acestea trebuie descâlcite acasă, în 
pacea și în liniştea pădurii, când nu e nimeni 
prin preajmă. Nu aici, cu toți ochii ațintiți asu- 
pra mea. Dar n-o să mă bucur de luxul ăsta pen- 
tru cine știe câtă vreme. Iar în clipa de față 
urmează să înceapă cea mai periculoasă parte a 
Jocurilor Foamei. 

Imnul imi bubuie în urechi, apoi Îl aud pe 
Caesar Flickerman întâmpinând publicul. Oare 
știe cât de important e ca fiecare cuvânt să fie 
înţeles corect de acum inainte? Trebuie să știe. O 
să fie dispus să ne ajute. Mulțimea izbucnește în 
aplauze când e prezentată echipa pregătitoare. 
Mi-i imaginez pe Flavius, Venia şi Octavia ţo- 
păind de colo-colo și făcând reverențe ridicole, 
pripite. Pot paria, fără nici un risc, că ei nu știu ce 
se petrece. Pe urmă își face apariția Effie. De câtă 
vreme așteaptă clipa asta! Sper că reuşeşte să se 
bucure de ea, pentru că, oricât de indusă în eroare 

ar fi, are un instinct foarte ascuţit în anumite pri- 
vinţe şi probabil că măcar bănuiește pericolul în 
care ne aflăm. Portia si Cinna primesc, fireşte, 
Ovaţii îndelungate, pentru că au fost strălucitori, 
au avut un debut orbitor. Acum înţeleg de ce a 
ales Cinna să mă imbrace astfel în seara asta. Tre- 
buie să par cât mai copilăroasă și mai inocentă cu 
putință. Apariția lui Haymitch dă naștere unei 
runde de tropăituri ce continuă cel puțin cinci 
minute. Ei bine, a reușit o performanţă inedită. 
A păstrat în viață nu numai un singur tribut, ci 
două. Ce s-ar fi întâmplat dacă nu m-ar fi averti- 
zat la timp? M-aș fi purtat altfel? M-aș fi împă- 
unat cu episodul fructelor în fața Capitoliului? 
Nu, nu cred. Dar s-ar fi putut întâmpla cu uşu- 
rință să fiu mult mai puţin convingătoare decât e 
nevoie acum. În clipa asta. Fiindcă mă simt ridi- 
cată de platou, purtată către scenă. 

Lumini orbitoare. Metalul de sub picioarele 
mele zăngăne, vibrând din cauza țipetelor asurzi- 
toare. Apoi apare Peeta, la numai câțiva metri 
depărtare. Pare atât de curat, de sănătos și de fru- 
mos, încât îl recunosc cu greutate. Dar, în mâl 
sau în Capitoliu, zâmbetul lui e același și, când i-l 
văd, am nevoie de vreo trei pași ca să mă arunc în 
braţele lui. Dă înapoi, clătinându-se, aproape dez- 
echilibrat, şi atunci realizez că obiectul metalic 


493 


lung și subțire din mâna lui e un soi de baston. 
Își regăseşte echilibrul și ne lipim pur și simplu 
unul de altul, iar publicul iși pierde mințile. El 
mă sărută și eu mă gândesc, tot timpul: Stii? Stii 
cât de mare e pericolul în care ne aflăm? După 
vreo zece minute, Caesar Flickerman îl bate pe 
umăr, pentru a continua spectacolul, dar Peeta 
se mulțumește să-l împingă într-o parte, fără ca 
măcar să-l privească. Publicul innebuneşte cu de- 
săvârşire. Indiferent dacă ştie sau nu, Peeta ma- 
nipulează mulțimea, ca intotdeauna, exact așa 
cum este nevoie. 

În cele din urmă, Haymitch ne întrerupe şi 
ne impinge, cu blândețe, către scaunul învingă- 
torului. De obicei e unul singur, cu ornamen- 
taţii bogate, din care tributul învingător privește 
rezumatul, inregistrarea celor mai captivante 
momente ale Jocurilor, dar, de vreme ce acum 
suntem doi, creatorii-de-joc au adus o canapea 
somptuoasă, roșie, de catifea. O canapea mică, 
pe care mama o numește, cred, sofaua indrăgos- 
tiților. Stau atât de aproape de Peeta, încât sunt 
așezată, practic, în poala lui, dar o singură pri- 
vire spre Haymitch îmi spune că nu e suficient. 
Îmi dau jos sandalele, îmi ridic picioarele pe ca- 
napea, într-o parte, și îmi sprijin capul de umă- 
rul lui Peeta. Braţul lui mă înconjoară și mă simt 

de parcă aș fi iarăși în grotă, ghemuită lângă el, 
încercând să ne-ncălzim. Are cămașa din același 
material galben ca rochia mea, dar Portia l-a 
imbrăcat în pantaloni lungi, negri. Și nu poartă 
sandale, ci o pereche de ghete negre, pe care le 
lasă să apese pe podeaua scenei. Aș vrea să fi pri- 
mit de la Cinna un costum similar, mă simt atât 
de vulnerabilă în rochia asta subțire. Dar presu- 
pun că asta a fost intenția. 

Caesar Flickerman mai face câteva glume, 
apoi e timpul să înceapă spectacolul. Va dura 
exact trei ore şi intreg Panemul e obligat să-l 
privească. Când luminile pălesc și stema se con- 
turează pe ecran, imi dau seama că nu sunt pre- 
gătită pentru ceea ce urmează. Nu vreau să le 
privesc murind pe celelalte douăzeci și două de 
tributuri. Am văzut destul de multe dintre ele 
pierzându-și viața. Inima incepe să-mi bată cu pu- 
tere și simt un impuls puternic de a o lua la fugă. 
Cum a reușit fiecare dintre ceilalți învingători să 
suporte asta de unul singur? În timpul rezumatu- 
lui, arată periodic reacția învingătorului, într-un 
careu din colțul ecranului. Mă gândesc la cei din 
anii trecuți... unii sunt triumfători, își ridică 
pumnii în aer, se bat cu ei în piept. Cei mai mulți 
par doar iîmpietriți. Tot ce știu e că pe sofaua 
indrăgostiților nu mă reţine nimic altceva decât 

Peeta - braţul cu care îmi înconjoară umărul, 
cealaltă mână a lui, captivă între palmele mele. 
Bineînţeles că nici unul dintre ceilalți învingători 
n-a avut de înfruntat un Capitoliu care căuta un 
mijloc de a-l distruge. 

Să condensezi mai multe săptămâni în trei 
ore e o adevărată realizare, mai ales când te gân- 
deşti câte camere de luat vederi au funcţionat în 
același timp. Cei care au pus cap la cap momen- 
tele captivante au fost nevoiți să decidă ce fel de 
poveste vor să istorisească. Anul ăsta spun, pen- 
tru prima dată, o poveste de dragoste. Știu că eu 
și Peeta am câștigat, dar, de la bun inceput, ni se 
acordă disproporționat de mult timp. Însă mă 
bucur, fiindcă rezumatul vine în sprijinul teoriei 
nebuni-de-dragoste, care justifică de ce am sfidat 
Capitoliul, însemnând, pe de altă parte, că nu 
vor zăbovi prea mult asupra omorurilor. 

Pentru inceput, în jur de o jumătate de oră e 
dedicată evenimentelor premergătoare intrării în 
arenă: extragerea, defilarea carelor prin Capitoliu, 
punctajele obținute la antrenament și interviurile. 
Totul pe un fundal sonor optimist, care face lu- 
crurile de două ori mai cumplite, fiindcă, firește, 
aproape toți cei de pe ecran sunt acum morți. 

Odată ce ajungem în arenă, urmează o redare 
amănunțită a băii de sânge de la început, apoi 

scenariștii alternează, practic, imaginile tributu- 
rilor care își pierd viața cu imaginile noastre. De 
fapt, apare mai ales Peeta, nu e nici o îndoială că 
intreaga idilă se sprijină pe umerii lui. Acum văd 
ceea ce a văzut publicul, cum i-a indus pe profe- 
sioniști în eroare în privința mea, cum a stat 
treaz toată noaptea sub copacul cu viespoi-co- 
poi, cum l-a înfruntat pe Cato ca să pot fugi, ba 
chiar şi cum a zăcut în mâl, rostindu-mi numele 
în somn. Prin comparație, eu par fără inimă = fe- 
rindu-mă de globuri de foc, doborând cuibul de 
viespi, aruncând în aer proviziile - până când 
plec în căutarea lui Rue. Episodul morţii ei este 
arătat în intregime, sulița care o străpunge, 
incercarea mea eşuată de a o salva, săgeata înfiptă 
in gâtul băiatului din Districtul 1, Rue dându-și 
ultima suflare în brațele mele. Și cântecul, cânt 
fiecare notă. În ființa mea, ceva se închide și sunt 
prea amorțită ca să mai simt ceva. E ca și cum aș 
privi niște străini, în timpul unor alte Jocuri ale 
Foamei. Dar observ că lipsește partea în care 
i-am acoperit cadavrul cu flori. 

Corect. Fiindcă până și asta are iz de revoltă. 

Rezumatul începe să se deruleze în favoarea 
mea din momentul când se anunţă că pot ră- 
mâne în viață două tributuri din același district, 
iar eu strig numele lui Peeta, acoperindu-mi apoi 

gura cu palma. Dacă până atunci am părut indi- 
ferentă faţă de el, acum compensez totul desco- 
perindu-l, ingrijindu-l ca să-şi recapete sănătatea, 
ducându-mă la festin pentru medicament și săru- 
tându-l fără nici o stinghereală. Privind cu deta- 
șare, apariția mutanţilor și moartea lui Cato mi 
se par tot atât de oribile, dar am din nou senzaţia 
că totul li se întâmplă unor oameni pe care nu 
i-am întâlnit niciodată. 

Apoi sosește momentul fructelor. Aud spec- 
tatorii cerându-și unii altora să păstreze tăcerea, 
fiindcă nu vor să scape nimic. Și mă inundă un 
val de recunoștință față de scenariști, când văd 
că nu încheie filmul cu anunţul victoriei noas- 
tre, ci cu mine lovind cu pumnii în ușa de sticlă 
din aeronavă și strigându-l pe Peeta în timp ce 
medicii se luptă să-l resusciteze. 

Din punct de vedere al supravieţuirii, e cel 
mai bun moment al meu, din întreaga seară. 

Imnul e intonat încă o dată și ne ridicăm când 
pe scenă urcă președintele Snow in persoană, ur- 
mat de o fetiță ce aduce coroana pe o pernă. Însă 
nu e decât una singură și aud mulțimea exprimân- 
du-și nedumerirea - pe capul cui va fi așezată? — 
până când preşedintele o răsucește și separă cele 
două jumătăți. O pune pe prima pe fruntea lui 
Peeta, zâmbind. Îşi păstrează zâmbetul când o 

potrivește pe cea de a doua pe capul meu, dar, la 
numai câțiva centimetri de ochii mei, ai lui sunt 
tot atât de neiertători ca ai unui șarpe. 

Atunci înțeleg că, deși amândoi am fi mân- 
cat fructele, vina se răsfrânge asupra mea, pen- 
tru că am avut ideea. Eu sunt instigatoarea. Cea 
care trebuie pedepsită. 

Urmează o mulțime de reverențe şi de urale. 
Braţul e pe cale să mi se desprindă de atâta făcut 
cu mâna, când Caesar Flickerman le spune în 
sfârșit noapte bună spectatorilor, reamintindu-le 
să urmărească și interviurile de încheiere de a 
doua zi. De parcă ar avea de ales. 

Eu și Peeta suntem conduși în mare grabă în 
vila președintelui, pentru Banchetul Victoriei, 
unde nu prea avem când să mâncăm, în vreme ce 
oficialitățile din Capitoliu şi sponsorii deosebit 
de generoși își fac loc cu coatele pentru a fi foto- 
grafiați alături de noi. Prin fața ochilor îmi ful- 
geră un chip după altul, amețindu-mă din ce în ce 
mai tare pe măsură ce seara se apropie de sfârșit. 
Din când în când, întrezăresc figura liniştitoare a 
lui Haymitch sau pe cea amenințătoare a preşe- 
dintelui Snow, dar continui să râd, să le mul- 
țumesc oamenilor și să zâmbesc în timp ce sunt 
fotografiată. Însă cu nici un chip nu dau drumul 
mâinii lui Peeta. 

Soarele aruncă o ultimă privire de sub ori- 
zont când ne despărțim unii de alții la cel de-al 
doisprezecelea etaj al Centrului de Antrena- 
ment. Mă gândesc că acum voi putea în sfârșit 
să schimb o vorbă între patru ochi cu Peeta, 
dar Haymitch îl expediază impreună cu Portia, 
ca să găsească un costum pentru interviu, și mă 
escortează personal până la ușa camerei mele. 

- De ce nu pot sta de vorbă cu el? întreb. 

- O să aveţi destul timp pentru asta după ce 
ajungem acasă, sună răspunsul. Culcă-te, mâine 
la ora două intrați în emisie. 

În ciuda amestecului necontenit al lui Hay- 
mitch, sunt hotărâtă să stau de vorbă cu Peeta 
fără martori. După ce mă zbucium și după ce 
răsucesc totul pe toate părțile vreme de câteva 
ore, mă furișez pe coridor. Primul meu gând e 
să-l caut pe acoperiș, dar acolo nu e nimeni. 
După sărbătorirea din seara asta, până și străzile 
aflate departe, jos, sunt pustii. Mă întorc pentru 
o vreme în pat, apoi mă hotărăsc să merg direct 
în camera lui, dar, când încerc să răsucesc mâne- 
rul ușii, descopăr că propriul meu dormitor a 
fost încuiat pe dinafară. La început îl bănuiesc pe 
Haymitch, insă apoi apare teama, mult mai per- 
fidă, că s-ar putea să fiu supravegheată şi închisă 
de Capitoliu. Nici înainte de începerea Jocurilor 

Foamei n-aș fi putut să evadez, dar acum pare să 
fie vorba de cu totul altceva, mult mai personal. 
Mă simt de parcă aș fi fost intemniţată pentru o 
infracțiune Și mi-aş aștepta sentința. Mă grăbesc 
să mă întorc în pat și mă prefac că dorm până 
când Effie Trinket vine să mă trezească la un alt 
inceput de „zi mare, mare, mare!“ 

Am la dispoziţie cinci minute, în care mănânc 
un castron cu cereale fierbinți și o porție de to- 
cană, înainte de descinderea echipei pregătitoare. 

- Spectatorii v-au adorat! 

E tot ce trebuie să le spun, apoi nu mai e ne- 
voie să scot nici o vorbă în următoarele două 
ore. Când intră, Cinna îi dă mai întâi afară, 
apoi mă îmbracă într-o rochie albă, străvezie, și 
îmi întinde o pereche de pantofi roz. Îmi desă- 
vârșeşte el însuși machiajul până ce par să ra- 
diez o strălucire blândă, trandafirie. Pălăvrăgim 
despre tot felul de lucruri fără nici o insem- 
nătate, dar mă feresc să-l întreb ceva cu adevă- 
rat important fiindcă, după incidentul cu ușa, 
nu reușesc să scap de senzaţia că sunt suprave- 
gheată permanent. 

Interviul se desfășoară în salonul din capătul 
holului. Încăperea a fost golită, sofaua îndrăgos- 
tiților fiind adusă apoi înăuntru și înconjurată de 
vaze cu trandafiri roşii şi roz. Evenimentul nu e 

inregistrat decat de câteva camere. Măcar nu e de 
față nici un spectator. 

Când intru, Caesar Flickerman mă cuprinde 
într-o îmbrățișare călduroasă. 

- Felicitări, Katniss. Cum te simţi? 

- Perfect. Sunt doar agitată din cauza inter- 
viului, răspund. 

- N-ai de ce. O să petrecem momente fantas- 
tice, mă încurajează el, bătându-mă liniştitor pe 
obraz. 

- Nu mă pricep să vorbesc despre mine, 
mărturisesc. 

- Nimic din tot ce-o să spui n-o să fie nepotri- 
vit, zice el. 

lar eu mă gândesc: Ob, Caesar, măcar dacă ai 
avea dreptate. Dar adevărul e că, în timp ce stăm 
de vorbă, președintele Snow s-ar putea să-mi pre- 
gătească un soi de „accident“. 

Pe urmă, Peeta e aici, chipeș în roșu și alb, 
trăgându-mă deoparte. 

- Nu reușesc să dau de tine. Haymitch pare 
hotărât să ne țină despărțiți. 

Haymitch e de fapt hotărât să ne țină în viață, 
dar acum ne ascultă prea multe urechi, așa că mă 
mulțumesc să spun doar: 

- Da, în ultima vreme a devenit din cale-afară 
de responsabil. 

- Ei, n-a mai rămas decât asta și mergem 
acasă. Acolo n-o să ne poată supraveghea tot 
timpul, zice Peeta. 

Mă simt străbătută de un fel de tremur, dar 
n-am timp să mă intreb de ce, fiindcă totul e gata 
pentru interviu. Ne așezăm pe sofaua indrăgos- 
tiților, într-o poziție oarecum oficială. 

- Oh, dă-i drumul, cuibărește-te lângă el dacă 
vrei, spune Caesar. Arătaţi foarte dulce. 

Așa că îmi strâng picioarele, ghemuindu-mă, 
iar Peeta mă trage mai aproape de el. 

Cineva incepe numărătoarea inversă și, cât ai 
clipi, intrăm în direct, pentru întreaga ţară. Cae- 
sar Flickerman e minunat, tachinează, glumește, 
se sufocă de emoție când i se ivește ocazia. Între 
el și Peeta există deja o comunicare stabilită în 
noaptea primului interviu, o uşurinţă de a se lua 
cu delicateţe peste picior, așa că eu zâmbesc cât 
mai mult și vorbesc cât mai puțin cu putinţă. 
Adică sunt nevoită să spun câte ceva, dar indrept 
conversaţia din nou către Peeta cât mai repede 
posibil. 

Totuși, Caesar începe în cele din urmă să 
pună întrebări care cer un răspuns amănunțit. 

- Ei bine, Peeta, în zilele pe care le-aţi petre- 
cut în grotă am aflat că te-ai îndrăgostit la prima 
vedere încă de la ce vârstă, de la cinci ani? 

- Din clipa când am dat cu ochii de ea, 
răspunde Peeta. 

— Dar, Katniss, ce drum ai parcurs tu! Cred că 
spectatorii s-au simţit cu adevărat entuziasmați 
numai urmărind cum te îndrăgosteai de el. Când 
ţi-ai dat seama că îl iubeşti? mă întreabă Caesar. 

- Oh, asta e greu de spus... 

Las să-mi scape un râs firav, acoperit de res- 
piraţia sonoră, și cobor privirea către mâini. 
Ajutor! 

- Ei, eu ştiu când m-a izbit revelația. În noap- 
tea când l-ai strigat din copac, zice Caesar. 

Îţi mulțumesc, îmi spun eu, apoi preiau ideea. 

- Da, cred că așa a fost. Adică, până în clipa 
aceea, am încercat să nu mă gândesc la sentimen- 
tele mele, pentru că, sincer vorbind, totul era 
atât de derutant și, descoperind că ţineam la el, 
n-aş fi făcut decât să inrăutăţesc lucrurile. Dar 
acolo, în copac, s-a schimbat totul. 

- Care crezi că a fost motivul? mă îimboldeşte 
Caesar. 

— Poate... fiindcă, pentru prima dată... aveam 
o şansă de a-l păstra, spun eu. 

În spatele unui cameraman, Haymitch lasă 
să-i scape un soi de oftat de ușurare și înțeleg că 
am spus ce trebuia. Caesar scoate o batistă și își 
ingăduie o pauză de o clipă, fiindcă se simte atât 

de mişcat. Îl simt pe Peeta apăsându-și fruntea 
pe tâmpla mea când mă întreabă: 

- Și acum, când mă ai, ce te-ai gândit să faci 
cu mine? 

Mă întorc spre el. 

— Să te pun într-un loc unde nu poți fi rănit. 

lar, când el mă sărută, toți cei de față suspină, 
efectiv. 

Caesar consideră că e momentul potrivit să 
înșire toate modurile în care am fost răniți în 
arenă, de foc, de viespi, de arme. Dar abia când 
ajungem să vorbim despre mutanți uit că mă 
aflu în faţa camerelor de luat vederi. Când Cae- 
sar îl întreabă pe Peeta cum „funcţionează“ noul 
lui picior. 

- Noul picior? spun eu și nu mă pot impiedica 
să întind mâna, ridicându-i manșeta pantalonilor. 

- Oh, nu, șoptesc, văzând mecanismul de 
metal și plastic care i-a inlocuit carnea. 

- Nu ţi-a spus nimeni? mă întreabă Caesar, 
cu blândeţe. 

Clatin din cap. 

- N-am avut când, se justifică Peeta, cu o 
ușoară ridicare din umeri. 

-E vina mea, spun. Pentru c-am folosit 
garoul ăla. 

- Da, e vina ta că sunt în viață, zice Peeta. 

- Are dreptate, intervine Caesar. Fără el, ar 
fi sângerat cu siguranță până la moarte. 

Presupun că e adevărat, dar sunt atât de 
intoarsă pe dos, incât să-mi vină să plâng, iar apoi 
imi aduc aminte că întreaga ţară mă privește, așa 
că-mi îngrop pur și simplu fața în cămașa lui 
Peeta. Au nevoie de vreo două minute ca să mă 
convingă să mi-o arăt iarăși, pentru că e mai bine 
in cămașă, unde nu mă poate vedea nimeni, şi, 
când ies din nou la lumină, Caesar se fereşte 
să-mi mai pună întrebări, ca să-mi pot veni în 
fire. De fapt, mă lasă în pace până ce discuţia 
ajunge la fructe. 

- Katniss, ştiu că ai avut un șoc, dar trebuie 
să te-ntreb. Momentul în care ai scos fructele 
alea de pădure. Ce s-a petrecut atunci în mintea 
ta... hm? spune el. 

Fac o pauză lungă înainte de a-i da un răspuns, 
incercând să-mi adun gândurile. E momentul 
crucial, când fie am sfidat Capitoliul, fie ideea de 
a-l pierde pe Peeta m-a innebunit într-o asemenea 
măsură, încât să nu mai fiu responsabilă pentru 
acțiunile mele. Pare să fie nevoie de un discurs 
indelungat, dramatic, dar nu reușesc să rostesc 
decât o singură frază, aproape inaudibilă: 

- Nu ştiu, doar că... n-am putut suporta gån- 
dul... că o să trăiesc fără el. 

- Peeta? Ai ceva de adăugat: întreabă Caesar. 

- Nu. Cred că e adevărat pentru amândoi. 

Caesar anunță incheierea emisiunii și se ter- 
mină totul. Toată lumea râde, plânge şi se îm- 
brățișează, dar eu încă nu sunt sigură, până ce nu 
ajung la Haymutch. 

- OK? şoptesc. 

- Perfect, răspunde el. 

Mă întorc în camera mea, să-mi strâng câteva 
lucruri, și descopăr că n-am de luat nimic altceva 
decât broșa cu gaița-zeflemitoare pe care mi-a 
dat-o Madge. După Jocuri, cineva a adus-o în ca- 
mera mea. Suntem purtaţi pe străzile orașului 
intr-o mașină cu ferestrele opace, iar trenul ne 
așteaptă. Abia dacă avem timp să ne luăm ră- 
mas-bun de la Cinna și de la Portia, deși o să-i re- 
vedem peste câteva luni, când vom face turul 
districtelor, pentru o serie de ceremonii ale victo- 
riei. E modul Capitoliului de a le reaminti oame- 
nilor că Jocurile Foamei nu se încheie, de fapt, 
niciodată. O să primim o mulțime de plăcuțe 
memoriale fără nici o utilitate şi toată lumea va fi 
nevoită să pretindă că ne-a Îndrăgit. 

Trenul se pune în mișcare și ne afundăm în 
noapte până ce părăsim tunelul, apoi respir aerul 
libertății, pentru prima oară din ziua extragerii 
încoace. Suntem însoțiți de Effie și, bineînţeles, 

de Haymitch. Mâncăm cantități enorme la cină 
şi ne aşezăm tăcuţi în faţa televizorului, urmă- 
rind reluarea interviului. Fiecare secundă lasă 
Capitoliul tot mai departe, în urmă, așa că Încep 
să mă duc cu gândul acasă. La Prim şi la mama. 
La Gale. Îmi cer scuze și plec să-mi schimb ro- 
chia cu o cămașă simplă și cu pantaloni. În timp 
ce îmi îndepărtez, încet și complet, machiajul 
de pe faţă și îmi împletesc părul în obișnuita 
coadă, încep să mă transform din nou în mine 
însămi. Katniss Everdeen. O fată care locuieşte 
în Filon. Când mă alătur celorlalți, apăsarea 
braţului lui Peeta în jurul umerilor mei mi se 
pare străină. 

Când trenul se oprește pentru scurtă vreme, 
pentru realimentare, ni se îngăduie să coborâm, 
să luăm o gură de aer curat. Nu mai e nevoie să 
fim păziți. Eu şi Peeta ne plimbăm de-a lungul 
şinei, mână în mână, și acum, când suntem sin- 
guri, nu sunt în stare să găsesc nimic de spus. El 
se oprește şi-mi culege un mănunchi de flori de 
câmp. Când mi le oferă, mă străduiesc din greu 
să par încântată. Fiindcă el n-are de unde să știe 
că florile roz cu alb sunt flori de ceapă sălbatică 
şi că nu fac altceva decât să-mi aducă aminte de 
orele pe care le-am petrecut culegându-le, impre- 
ună cu Gale. 

Gale. Ideea de a-l revedea peste câteva ore îmi 
strânge stomacul. De ce? Mi-e greu să-mi contu- 
rez ideea în minte. Ştiu doar că mă simt de parcă 
aș fi mințit pe cineva care se încrede în mine. 
Sau, cu mai multă exactitate, de parcă aș fi 
mințit doi oameni. Până acum, Jocurile m-au 
ajutat să fug de asta. Dar acasă nu vor mai fi nici 
un fel de Jocuri în spatele cărora să m-ascund. 

- Ce s-a-ntâmplat? întreabă Peeta. 

- Nimic, răspund eu. 

Ne continuăm plimbarea, trecând de capătul 
trenului, unde nu sunt sigură că în tufișurile pi- 
tice de pe marginea șinei nu e ascunsă vreo 
cameră de luat vederi. Totuși, cuvintele refuză 
să-mi vină în minte. 

Tresar când Haymitch pune o mână pe spa- 
tele meu. Chiar și aici, în mijlocul pustietăţii, 
vorbeşte cu voce scăzută. 

— Aşi făcut treabă bună, voi doi. Continuaţi 
și în district, până dispar camerele. O să fim OK. 

Îl urmăresc îndreptându-se către tren, fi- 
indcă aşa evit ochii lui Peeta. 

— Ce-a vrut să spună? mă întreabă el. 

- Capitoliul. Nu le-a plăcut şmecheria noastră 
cu fructele, mă trezesc eu vorbind. 

- Cum? Ce tot spui acolo? se miră el. 

— Gestul li s-a părut prea aproape de răzvră- 
tire. Așa că Haymitch mi-a dat sfaturi în ulti- 
mele câteva zile. Ca să nu inrăutăţesc lucrurile, 
spun eu. 

— Ție ți-a dat sfaturi? Mie nu. 

- Ştia că tu ești destul de inteligent ca 
să-nțelegi. 

- N-am ştiut că trebuia să-nțeleg ceva, zice 
Peeta. Așadar, vrei să spui că în aceste ultime 
zile și presupun că... și acolo, în arenă... totul 
n-a fost decât o strategie pusă la cale de voi doi. 

- Nu. Adică, nici măcar n-aveam cum Să vor- 
besc cu el în arenă, nu-i așa? mă bâlbâi eu. 

— Dar ştiai ce vrea de la tine, nu? 

Îmi mușc buza. 

— Katniss? 

Dă drumul mâinii mele și pășește într-o 
parte, parcă încercând să-și regăsească echilibrul. 

- Totul a fost pentru Jocuri, îmi spune. Felul 
in care te-ai purtat. 

- Nu totul, răspund, strângând cu putere 
florile. 

- Atunci, cât de mult? Nu, lasă asta. Cred că 
adevărata întrebare e ce-o să mai rămână când 
ajungem acasă. 

- Nu știu, îi răspund. Cu cât ne apropiem mai 
mult de Districtul 12, cu atât sunt mai încurcată. 


510 


El așteaptă, sperând să mai audă şi alte ex- 
plicaţii, dar nu mai urmează nimic. 

- Bine, să mă anunţi când te lămurești, spune, 
și durerea din vocea lui e palpabilă. 

Știu că urechile mele sunt vindecate, fiindcă, 
in ciuda huruitului locomotivei, aud fiecare pas 
care îl apropie de tren. În momentul când mă urc 
și eu, Peeta s-a retras deja în camera lui, pentru 
noapte. Nu-l văd nici în dimineața următoare. 
De fapt, când își face din nou apariția, tocmai 
intrăm în Districtul 12. Mă salută dând din cap, 
cu chipul lipsit de expresie. 

Vreau să-i spun că e nedrept. Că eram doi stră- 
ini. Că am făcut ce-a trebuit ca să rămân în viață 
și ca să supraviețuim amândoi în arenă. Că nu 
pot să-i explic ce mă leagă de Gale, pentru că n-o 
ştiu nici eu însămi. Că n-are rost să mă iubească, 
fiindcă oricum n-o să mă mărit niciodată și că 
o să sfârșească prin a mă uri mai târziu, în loc s-o 
facă mai curând. Că, dacă am vreun sentiment 
față de el, asta n-are importanţă, fiindcă n-o să fiu 
niciodată în stare să-mi permit acel gen de dra- 
goste care dă naștere unei familii, care aduce pe 
lume copii. Și cum ar putea el s-o facă? Cum, 
după toate cele prin care am trecut? 

Aș vrea să-i spun și cât de mult îi simt deja 
lipsa. Dar n-ar fi cinstit din partea mea. 

Așa că stăm pur şi simplu alături, în tăcere, 
privind cum se conturează în jur mica noastră 
gară. Văd camerele de luat vederi inghesuite pe 
peron. Toată lumea va fi nerăbdătoare să asiste 
la intoarcerea noastră acasă. 

Cu coada ochiului, îl zăresc pe Peeta întin- 
zându-mi mâna. ÎI privesc nesigură. 

- Încă o dată? Pentru public? 

; 

N-a spus-o cu mânie. În glasul lui pustiit nu 
e nimic, ceea ce mi se pare mai grav. Băiatul cu 
pâinea Îmi scapă deja printre degete. 

Îi iau mâna şi i-o strâng cu putere, pregă- 
tindu-mă pentru filmare și temându-mă de clipa 
când va trebui să-i dau definitiv drumul. 

